
गीता-माता को प्रणाम 
मेरी माता को प्रणाम । 
गीता माता को प्रणाम ॥ 


है धर्म शास्त्रों का सार। 
सुपथ का खोले द्वार ॥ 


छोड़ो आसक्ति न कमं। 
निष्काम कर्म ही धर्म ॥ 


त्यागा जिसने स्वकमं। 
उसका पथ दुर्गम ॥ 
जिसे मिला है जो काम। 
पूरा कर पूजे इयाम ॥ 


करो यज्ञ तप दान। 
लगाओ ईश में ध्यान ॥ 

बंदे गुरु पद कंज कृपा सिंधु नररूप हरि। 

महामोह तम पुंज जासु वचन रवि कर निकर ॥ 
o 

नमोऽस्तु ते व्यास विशालबुद्धे । 
o 


पुज्य माँ व पूज्य पिता अनन्तप्रसादजी बर्भनके 
चरणों में सादर प्रणाम । 


O 


पूज्य चाचा गोरधनदास भगवानदासजीके चरणोंमें 
, सादर प्रणाम । 

कोई भी अच्छा काम अपना आशीर्वाद 
अपने साथ लेकर चलता है। 


महात्मा गांधी 

यह पुस्तक जनसाधारणको और विशेषरूपसे युवक-युवतियों को 
गीता-माताका परिचय करानेके लिए लिखी गयी है। गीता भारतकी 
सर्वमान्य पुस्तक है। करोड़ों भारतीय गीताकी पूजा करते हैं, पर गीतासे 
प्रेरणा प्राप्त करने वालोंकी संख्या कम है। गीताको भारतमें और विश्वमें 
लोकप्रिय बचानेके लिए उसके अर्थं और भावाथेको सरळ, सुबोध भाषामें 
सवंसाधारणके समक्ष रखना होगा | 

गोताका उपदेश सुगम और यथां है। तत्त्वज्ञानसे परिपुर्ण गोता- 
माताके सुबोध होनेका एक प्रमाण तो यह है कि मेरे ser साधारण 
व्यक्ति, जिसे संस्कृतका स्वल्प ज्ञान है, गीताका स्वयं दंन करके युवा- 
जनको उसका परिचय कराने का प्रयत्न करता है | 


विद्वानों का कतंव्य हे कि गोताको सरल भाषामें जनताको समझावें । 
गीता सबकी है, इसलिए सबको हृदयंगम होनी चाहिये | गीताकी संस्कृत 
सुन्दर ओर सरल है, थोड़े अभ्यास से ही इलोक याद हो जाते हैं | 


गीता द्वारा प्रतिपादित जोवन-दशंन मनुष्य मात्रके लिए है। गीताने 
मनुष्य जीवनकी समस्याओंका व्यावहारिक समाधान प्रस्तुत किया है-- 
राग-द्वेष त्यागकर स्वधमंका पालन करो; अनासक्त रहुनेका अभ्यास 
करो; यज्ञाथं कमं करो; कमंफलकी चिन्ता छोड़ो; कुशळतासे कर्म करो; 
सिद्धि-असिद्धिमें निविकार रहो; सबसे निर्वेर होकर रहो; सब oie 
स्थितियोंमें शान्त रहो; ईश्वर की शरण जाओ । गीताको मुख्य शिक्षाको 
समझना कठिन नहीं है पर उसको आचरणमें लाना अवश्य कठिन है | 


गीताको पढ़ता, इलोकोंको कंठस्थ करना, उनका मनन करना और _ 
तदनुसार आचरणका प्रयत्न करना ही गीतामाताका पूजन करना है। 


मैं उन युवक-यूवतियोंका आभारी हूँ जिनके लिए मैंने यह पुस्तक 
लिखो | उन्हें समझानेके लिए मुझे स्वयं समझना पड़ा | अनेक महा 

पुरुषोंके ग्रन्थोंके बीच वर्षो तक रहनेका अवसर मिला । जो कुछ मैंने 
युवकोंको देना चाहा उससे अधिक मुझे मिल गया है | 


“लोकप्रिय गीता” में गीताके दूसरे, तीसरे तथा बारहवें अध्यायके सब 
इलोक दिये गए हैं । बाकी अध्यायोंके कुछ इलोक देकर सभी अध्यायोंसे 
परिचय करानेका प्रयत्न है। इलोकके नीचे भावार्थ लिखा गया g | 
विभिन्न ग्रन्थोंके उद्धरणोंको प्रायः छोटे टाइपमें दिया गया है। 
“लोकप्रिय गीता? एक युवकको सुनाई गयी है । युवककी रुचिका ध्यान 
रखते हुए, उसके समझने योग्य सरळ भाषा और उदाहरणका प्रयोग 
किया गया है | 


साहित्य, दर्शन और संगीतके मर्मज्ञ तथा पद्म भूषण एवं डी. लिटकी 
उपाधियोंसे विभूषित ठाकुर जयदेवसिहजीने इस पुस्तककी प्रस्तांवना 
लिखनेकी कृपाकी है; में उन्हें प्रणाम करता हूँ। श्री शरद्वल्लभा बेटी 
जी, श्री रोहित मेहताजी, Fo बदरीनाथजी शुक्ल, Sto भगवानदासजी 
अरोड़ा, पं० वासुदेवजी दिवेद्दी शास्त्री तथा अन्य विशिष्ट विद्वानोंने 
'लोकप्रिय गीता' पर सम्मतियाँ लिखी हैं और शुभकामना प्रकटकी है । 
में उन सबका कृतज्ञ हूँ और प्रणाम करता हूँ । 


मूक होइ बाचाल पंगु चढइ गिरिबर गहन। 
जासु कृपां सो दयाल द्रवउ सकल कलि मल दहन ॥ 


वाराणसी 

गीता जेसा ग्रन्थ संसारमें कदाचित्‌ ही कोई दूसरा मिलेगा | अनेक 
आचार्यों ओर विद्वानों ने इस पर विद्वत्तापुणं भाष्य और टीकाएँ लिखी 
हैं। संसारकी सभी मुख्य भाषाओंमें इसका अनुवाद भी हो चुका है । 
परन्तु जो कुछ भी अभी तक गीता पर लिखा गया है वह प्रौढ़ वयस्कों 
और विद्वानोंके ही लिए लिखा गया g | 


यह आज तक किसीको सूझा ही नहीं कि गीताके मूळसिद्धान्त ऐसे 
ढंगसे भी प्रतिपादित हो सकते हैं जो अल्पवयस्क बालक और बालि: 
काओंको समझमें आ जांय । जहाँ तक मुझे पता है श्री गोपाललाळ 
बर्मनका इस दिशामें यह प्रथम प्रयास है । 


“लोकप्रिय गीता' की कई विशेषताएँ हैं जो अन्यत्र उपलब्ध नहीं हैं | 


एक तो ग्रन्थकारने गीताके सभी इलोकोंकी व्याख्या नहीं लिखी है । 
प्रत्येक अध्यायको मथ कर उन्होंने उसके स्निग्ध सारको ही प्रस्तुत किया 
है । इस मन्थनमें उन्होंने दो बातों पर ध्यान रखा है। एक तो यह कि 
उस अध्यायका मुख्य उपदेश सामने आ जाय और दूसरी यह कि ऐसी 
जटिल और कठिन बातें जो अल्पवयस्क बालक और बालिकाओंकी 


समझके बाहर हों उन्हें छोड़ दिया जाय । प्रत्येक अध्यायके इलोकोंके 
चयनमें पर्याप्त सूझबूझसे काम लिया गया है । 


दूसरी विशेषता यह है कि प्रत्येक श्‍लोकका भाव कहानियों और सरल 
उदाहरणों द्वारा समझाया गया है। 


तीसरी विशेषता यह है कि गीताको केवल सूक्ष्म दाशंनिक सिद्धान्तोंकी 


दृष्टिसे ही नहीं प्रतिपादित किया गया है; उनका साधारण जीवनसे 
सम्बन्ध दिखाते हुए यह बतलाया गया है कि दैनिक जीवनमें उनका 
किस प्रकार प्रयोग करना चाहिये | 


-ग- 

= चौथी विशेषता यह है कि रामचरितमानस, यशोधरा इत्यादि 
___ काव्योंके समकक्षी भावोंके द्योतक उद्धरणों द्वारा गीताके उपदेशोंका 
समर्थन किया गया है | 
पाँचवीं विशेषता ग्रन्थकी सरल, सुबोध और सरस भाषा है। 


मैं इस सुन्दर ग्रन्थके प्रणयन पर ग्रन्थकारको हादिक बधाई देता हूँ 
और आशा करता हूँ कि छात्र समाज इसका अध्ययन कर इससे लाभा- 
न्वित होगा । 


१६-१२-८० जयदेवसिह 

भगवद्गीता भारतवर्षका सर्वमान्य ग्रन्थ है। सब सम्प्रदायोंने गीता- 
को स्वीकार किया है। आज पूरे संसारमें लोग गीताकी ओर अभिमख 
हुए हैं। योरप और अमेरिकामें बहुत लोग इसका अध्ययन करते हैं। | 
गीता पर अनेक भाष्य लिखे गये हैं। गीता एक रत्नाकर है, उस 
अगाध समुद्रमें अनेक रत्न पड़े हैं । भाष्यकारोंने कुछ-कुछ रत्न निकालकर 
मानव समाज के पास रखे हैं, लेकिन कोई एक भाष्यमें सब रत्न एकत्रित 
हो नहीं सकते हैं ऐसा बड़ा रत्नाकर तो संसारमें कहीं नहीं मिलता है । 
श्री गोपाळलाल बमंनने गीताका सन्देश बहुत सरल और लोकप्रिय 
भाषामें प्रस्तुत किया है। नयी पीढ़ीके लोग भी समझ सकें ऐसी सुगम 
रोलीमें आपने गीताका सन्देश रखा है । उनका प्रयास प्रशंसनीय है । 
गीताका सन्देश प्रधानतः BAHT सन्देश है | गीताका दर्शन वास्त- 
विक है star कि वैज्ञानिक युग चाहता है । गीताने संन्यास और त्यागको 
भिन्न माना है । भगवानने अर्जुनको संन्यासकी ओर नहीं अपितु त्याग- 
की र जागेके लिये प्रेरित किया है । बमंनजोने गीताके कमंवादको 
हो सरल भाषामें समझाया है। आपने अनेक भाष्यकारोंका उद्धरण 
अपने विवेचनमें किया है; इससे आपका ग्रन्थ और भी समृद्ध हुआ है । 


गीता-जयन्ती Sto रोहित मेहता 
१८-१२-८० 


"लोकप्रिय गीता' में 'एकं शास्त्रं देवकीपुत्र गीतम्‌' के कमं, ज्ञान और 
भक्तिके सिद्धान्तोंको अत्यन्त सरल, सुबोध तथा सुन्दर शेलीमें प्रतिपादित 
किया गया है । गीताका संदेश मानव जीवनके लिए संजीवनी है । इसके 
मननसे नयी पीढ़ीके निर्माणमें बडो सहायता मिलेगी। श्री गोपाल छाल 
बमंनका यह प्रयास स्तुत्य है | 

वल्लभवंशजा At शरद्वल्लभा बेटोजी 
श्री शुद्धाढ्ेत जप-यज्ञ समिति, चौखम्भा, वाराणसी 


es 

गीतापर अनेक व्याख्याएँ होने पर भी ऐसी व्याख्याका अभाव रहा 
जो वतमान युगके नयी अवस्थाके बालक बालिकाओंको गीताकी ओर 
आकृष्ट करती और जिसके द्वारा सरलतासे उन्हें गीतासे वह बोध प्राप्त 
होता जो उनके जीवनमें प्रकाश देता । श्री गोपाललालने इस कमीका 
अनुभव किया ओर उसके निराकरणके लिये “लोकप्रिय गीता” के नामसे 
गीताको एक विवेचनात्मक सुन्दर व्याख्या प्रस्तुत की । इस व्याख्यामें 
छोटे-छोटे सरल वाकयोंमें हृदयस्पर्शी युक्तियों और कहानियोंके माध्यमसे 
गीताज्ञानको ऐसे ढंगसे प्रस्तुत किया गया है जिससे बालक-वालिकाओंको 
उसका लाभ हो सके । में गीताके ऊपर सरळ, सुबोध व्याख्या लिखनेके 
लिये श्री बमँनको धन्यवाद देता हूँ | 
बदरीनाथ शुक्ल 
कुलपति, सम्पूर्णानन्द संस्कृत विश्वविद्यालय, वाराणसी 


गीताके भाष्य और टीकाएँ तो बहुत सो देखने और सुननेमें आई, 
परन्तु श्री गोपाल लाल बर्मन द्वारा लिखित 'लोकप्रिय गीता! मेरे विचार- 
से सर्वाधिक सरल और ग्राह्य भाषामें लिखी गई गीता है । 


इसका प्रस्तुतिकरण भी अपने ढंगका अनूठा है जो सचमच इस 
गीताको-यथानाम तथा गुण-लोकप्रिय बना देगा । एक पिता अपने पुत्र- 
को महान धमंग्रंथके गूढ़ रहस्यको प्रश्नोत्तरके माध्यमसे इस सुन्दर 
ढंगसे समझाता हे कि जो भी बालक एक बार लोकप्रिय गीताको पढ़ - 
लेगा, श्री भगवान द्वारा प्रतिपादित उच्च जीवन रहस्यको बड़ी सरलतासे 
अपने जीवनमें उतार लेगा। ऐसी पुस्तक तो यदि स्कूलके पाठ्यक्रममें 
शामिल की जा सकती तो देशका कल्याण होता | आज छात्र समाजमें 
हम जो उच्छिखलता और अनुशासनहीनता देखते हैं 'लोकप्रिय गीता” के 


रुचिकर पाठसे छात्रोंके अन्दरसे अपने 
आप उसका अन्त गा 
ऐसा मेरा विश्वास है | दा 


१७-१२-८० 
ee डा० भगवानदास अरोड़ा 
सम्पादक : गांडीव हिन्दी देनिक, वाराणसी 

अधिकांश व्यक्तियोंकी दृष्टिमें शास्त्र केवल विद्वानों के अध्ययन 
चिन्तनकी वस्तु मान लिये गये हैं। इसके अनेक कारण हैं जिनमें एक 
प्रमुख कारण ऐसी पुस्तकोंका अभाव भी है जो भाषा, भाव एवं शेलीकी 
दृष्टिसे सवसाधारण स्त्री-पुरुष एवं युवक-युवतियोंके लिये रोचक एवं 
बोधगम्य हों । बर्मनजीने इस कमीको दूर करनेके लिये इस पुस्तकको 
रचना की है। इसमें उन्होंने गीताके प्रायः सभी मुख्य विषयोंको प्राचीन 
एवं आधुनिक कथाओं तथा दृष्टान्तोंके साथ सरळ एवं रोचक भाषामें 
समझाया है । मेरी यह हादिक कामना है कि 


इयं लोकप्रिया गीता गेहे गेहे जने जने। 
मुखे मुखे च नृत्यन्ती सदा सर्वत्र राजतास्‌ ॥ 


वासुदेव द्विवेदी शास्त्री 
संचालक-सार्वभौम संस्कृत प्रचार कार्यालय, वाराणसी 


“कथाच्छलेन बालानाम्‌? का जैसा प्रयोग “हितोपदेश' है, वेसा ही, 
और वेसा ही क्यों, उससे भी उत्तम प्रयोग “लोकप्रिय गीता? है । 
यशोधराकी कहानी हो या तुलाधारकी; भरतकी हो या मीराको; 
महेशप्रसादकी हो या रामदासकी; गोविन्दलालकी हो या रामलखनकी; 
गंगारामकी हो या रामनरायनकी-सबको सब कहानियाँ गीता ज्ञानको 
सरल शब्दोंमें समझाती हैं। रामायण, महाभारत, गांधी और विनोबाके 
उद्धरणोंकी सहायतासे गूढ़तत्वोंको सर्वसुळभ बनानेके लिए लेखक बधाई 
का पात्र है। 
१७-१२-८० श्रीकृष्णदत्त AS 
अध्यक्ष, विइवधमं शान्ति सम्मेलन, वाराणसी 


लोकप्रिय गीताको मैं प्रायः आद्यन्त पढ़ गया। “प्यारे ae’ को 
सम्बोधित इस गीतामें लेखकने बड़ी सावधानीके साथ श्रोमद्भगवद्‌- 
गीताके चुने हुए लोकोपयोगो प्रसंगोंको लेकर संक्षिप्त गीता' का संकलन 
किया है । यह पुस्तक निश्चय ही पढ्नेवाले युवकों एवं किशोर पाठकोंमें 
नैतिक चरित्रका निर्माण करेगी | 


करुणापति त्रिपाठी 
Wo Jo वाइसचांसलर, सम्पूर्णानन्द संस्कृत विश्वविद्यालय, वाराणसी 

अनुसंधानका सिद्धान्त है - पूर्ववर्ती ज्ञानधाराको आगे बढ़ाना | 
श्री बमंनने पुवंवर्ती ग्रंथराशिको देखकर अनुभव किया कि गीता जेसे 
गम्भीर ग्रन्थको देशके भावी कणंधार युवक-युवतियोंमें लोकप्रिय केसे 
बनाया जाय ? पाठक देखेंगे कि श्री बमंनने विभिन्न ग्रंथोंके उद्धरणोंका 
आश्रय लेकर गीताको आधुनिक परिप्रेक्ष्यमें प्रस्तुत करनेका वस्तुतः 
स्तुत्य प्रयास किया है। मुझे पूर्ण विश्वास है कि गीताका यह अध्ययन 
लोकप्रियता अवस्य प्राप्त करेगा | 
गीता जयन्ती २०३७ वेक्रमाब्द 
Sto भागीरथप्रसाद त्रिपाठी 'बागीश शस्त्रो” 
निदेशक, अनुसंघान-संस्थान, सम्पूर्णानन्द संस्कृत विश्वविद्यालय 


लोकप्रिय गीताकी सबसे बड़ी विशेषता मुझे यह समझमें आई कि 
यह सवंसाधारणको तथा नवयुवकोंको आसानीसे समझमें आवेगी | 
बर्मनजीने १६ वषंके नवयुवकको सम्बोधित करके ही लेखनी उठायी 
है। नवयुवकोंका स्नेह गीताके प्रति हो जाय तो देशका कल्याण हो 
सकता है | 
१८-१२-८० गणपति शर्मा 
Yo Jo मंत्री, श्रीनन्दलाल बाजोरिया संस्कृत महाविद्यालय वाराणसी 


“लोकप्रिय गीता” देशकी नयी पीढ़ीके युवक-युवतियोंको नेतिक 
उत्थान तथा चरित्र-निर्माणमें बहुत सहायक सिद्ध होगी | प्रत्येक अध्याय- 


के महत्वका अत्यन्त ममंस्पर्शी शेलोमें कथा-सन्दर्भोके साथ प्रतिपादन 
अत्यधिक उपादेय है। 


रक्ष्मोशंकर व्यास 
वरिष्ठ संपादक “आज? वाराणसी 


“लोकप्रिय गीता! को में बड़े चावसे पढ़ गयी | पुस्तक आजके य॒वा- 
वगंके लिये विशेष उपयोगी है। प्रत्येक विद्यार्थीको इसका अध्ययन ou 
कर ओर शुभप्रद होगा, ऐसी मेरी श्रद्धा है । 


oS SR Sto प्रेमलता शर्मा 
काय प्रमुख, संगीत एवं नाट्य संकाय, काशी हिन्दू विश्वविद्यालय 

श्री बनने भारतीय आध्यात्मिक चिन्तनको तरुण पीढ़ीके पास ले 
जानेके लिए पुत्रको सम्बोधित कर यह रचना लिखी है। श्री बमंनका 
अपना चिन्तन और अनुभव, महात्मा गांधी, श्री विनोबा तथा डा० राधा 
कृष्णन्‌ सरीखे मनीषियोंके चिन्तनसे अनुप्राणित होकर प्रभावकारी दौलीमें 
इस रचनामें आ सका है। यह रचना सच्चे अर्थोमें लोकप्रिय होगी और 


गीताके तात्पयंको आजकी तरुण पोढ़ीको हृदयंगम करानेमें बलवती भूमिका 
निभायेगी 


२०-१२-८२ कमलेशदत्त त्रिपाठी 


अध्यक्ष, ध्म विभाग, प्राच्य विद्या धमं विज्ञान संकाय 
काशी हिन्दू विश्वविद्यालय 


‘fore’ जेसे आधुनिक और युवकोंके प्रिय खेलका उदाहरण देकर 
गीताके इलोकोंका भाव समझानेकी शेलीमें आधुनिकता और परम्परा- 
वादका अनूठा समन्वय दृष्टिगोचर होता है। लोकप्रिय गीता” लोकः 
प्रियताकी सभी योग्यताओंसे युक्त एक पठनीय पुस्तक कही जा सकती है । 


quae माठोलिया 


गीता भारतीय समाजका प्रेरक ग्रंथ है । गीता कमं, त्याग, समपंण 

और बलिदान की प्रेरणा देती है। युग-युगोंसे गीता भारतीय चेतनाको 

विभिन्न रूपों में स्पशं करती रही है। बमंतजीने उस प्रेरक गीताको 

लोकप्रिय भाषा तथा AAN सुबोध बनाकर सबके लिए पठतीय बचा 
दिया है | 

पुरुषोत्तमदास मोदो 

मंत्री : काशी मुमुक्षु भवन सभा, वाराणसी 


लोकप्रिय गीताको देखनेका सुअवसर मिला । sand एक बड़े ही 
गहन विषयको सरल सुबोध AHA बोधगम्य बचानेको चेष्टा की है। इस 
प्रयास में वे पूरी तरह सफल रहे हैं । हादिक बधाईके पात्र हैं श्री गोपाल 
लाल बर्मन | इसका अधिकाधिक प्रचार हो ऐसी शुभकामना है । 


मानस ada Fo राम किकर उपाध्याय 
तुलसी तत्तवानुसन्धान केन्द्र, रानीघाट, कानपुर 

विश्वके महान धमंग्रन्थोमें गीताकी TE और गीता-सारको 
प्रस्तुत करनेवाले अनेक भाष्यों एवं टीकाओं “लोकप्रिय गीता'की गणना 
एक नवीनतम और सरस प्रस्तुतिके रूपमें हैं । गीताके गहन आत्मन्ञानके 
संदेशका यह आकर्षक कलेवर विशेष रूपसे युवा-पाठक वर्ग हेतु प्रणीत 
किया गया है; इसके द्वारा निश्चय ही उन्हें एक श्रेयस्कर भारतीय 

जीवन-द्शँनमें दीक्षा मिलेगी | 
Sto विइवेइवर चक्रवर्ती 


अवकाश प्रपत प्राध्यापक, अंग्रेजी विभाग-काशी हिन्दू वि. वि. 


इस कृतिमें लेखकने अपना गंभीर अध्ययन सरल तथा सरस पदावली 

में हदयहारी शैलीके द्वारा प्रस्तुत किया है । गीता संघर्षमें बल देती और 

. आत्मविश्वास जगाती है। श्री अरविन्द, तिलक, विनोबा ही नहीं, 

| देशके राष्ट्रीय आन्दोलनका प्रत्येक सेनानी गीताके कमंयोगका अभ्यासी, 

देवी सम्पत्तिका आराधक और भोगमें त्यागकी प्रतिष्ठाका उद्गाता था | 

वह आस्तिक था और सत्य तथा अहिसाका ब्रती | गीता हमारा राष्ट्र 

मन्त्र है । बर्मनजीने उसे बच्चों तकके लिए सुलभ बनानेका अनूठा 

कार्यं किया है । यह ग्रन्थ अवश्य ही उपयोगी सिद्ध होगा, बच्चों और 
वयस्क दोनोंके लिए | 

पं० रेवा प्रसार द्विवेदी 

आचार्य तथा अध्यक्ष-संस्कृत साहित्य विभाग काशी हिन्दू वि. वि. 


श्रीमद्भगवद्गीता लोकप्रिय है ही, परन्तु सर्वं साधारणके लिये ag 
अगम्य है । लोग इसे दाशंनिक ग्रन्थ समझकर इसका पाठ करते हुए भी 
इसकी वाणी तक पहुंचते नहीं हैं। लोगोंके हुदयमें गीताकी वाणीको 
पहुँचाकर लोकप्रिय गीताने गीताको यथार्थं ही लोकप्रिय किया है | 


Sto सत्य स्वरूप मिश्र 
प्रोफेसर एवं अध्यक्ष, भाषा-विज्ञान, काशी हिन्दू वि. वि. 

प्रमुख सहायक ग्रन्थ 


पुस्तक लेखक प्रकाशक 
गीता माता महात्मा गाँधी सस्ता साहित्य मंडळ, नई दिल्ली 
गीता-प्रवचन विनोबा भावे सस्ता साहित्य मंडल, नई दिल्ली 
भगवद्गीता डा० राधाकृष्णन्‌ राजपाल एण्ड सन्स, दिल्ली 
गीता-परिचय स्वामी रामसुखदास गीता प्रेस, गोरखपुर 


श्री मद्भगवद्गीता गीता प्रेस, गोरखपुर 
पदच्छेद अन्वय और टीका 
गीतारहस्य लो० तिलक तिलक मंदिर, पूना 


गीता-संवाद सियारामशरण गुप्त साहित्य-सदन, झांसी 
गीता-सार कुसुमलता लोक-भारती, दिल्ली 
महाभारत गीता प्रेस, गोरखपुर 
रामचरितमानस गीता प्रेस, गोरखपुर 

लोकप्रिय गीतामें उद्धृत अध्याय दो के इलोक संख्या ५४से ७२ 
तकका समइलोकी अनुवाद “सामूहिक प्रार्थना? ( प्रकाशक सर्वसेवा-संघ 
प्रकाशन वाराणसी ) से लिया गया है। शेष सभी समइलोकी अनुवाद 
लेखकने किया है | 

पृष्ठ संख्या | 

पहला अध्याय t ] 

दुसरा अध्याय २ जू 

तीसरा अध्याय यश l 

चौथा अध्याय Se f 

पाँचवां अध्याय © @ 

छठा अध्याय z: 
सातवां अध्याय OS | 


आठवां अध्याय ९२ 

श्रोराम 


लोकप्रिय गीता 
पहला अध्याय 


मेरे प्यारे बेटे, 


मुझे प्रसन्‍नता है कि गीताका परिचय प्राप्त करनेकी इच्छासे तुम 
आज मेरे समीप बैठे हो | 

भारतीय संस्कृतिकी, भारतीय दर्शनकी, वैदिक विचारधाराको 
सबसे प्रसिद्ध पुस्तक “श्रीमद्भगवद्गीता” है जिसे साधारणतः गीता 

हते हैं । यह बहुत छोटी पुस्तक है--केवल ७०० इलोक हैं | 

गीता गंगाकी तरह पवित्र है । शान्ति देनेवाली है । गंगामें जो स्नान 
करे--उसका कोई भी धर्म हो--गंगा उसे स्वच्छ, शीतळ और निमंल 
करती है | गीता मानवमात्रकी मागे दशक है । मानवका कल्याण करने- 
वाली है | कमं, भक्ति और ज्ञानकी त्रिवेणी है | 

जब तुम १-२ वर्ष के थे--सोनेकी अंगूठी और मिठाई साथ-साथ 
रखनेपर अंगूठी छोड़कर मिठाई ले लेते थे। तुम्हें मिठाई अच्छी लगती 
थी और यह पता नहीं था कि सोनेकी अंगूठीसे पचासों किलो मीठा 
खरीदा जा सकता है | आज तुम १६ वर्ष के हो गए हो। अब तुम सोनेकी 
अंगूठी का मूल्य समझते हो । पर आज तुम हल्के हानिकारक साहित्यमें 
रुचि लेते हो और गीता तथा रामचरितमानस जैसे ग्रन्थ पढ़नेमें तुम्हारा 
मन नहीं लगता । जब तुम कुछ और बड़े होगे तो तुम समझ जाओगे 
कि गीता और रामचरितमानस उस सोनेकी अंगूठीसे हजार-लाख गुना 
कीमती हैं । बालक जैसे सोनेकी अंगूठीका महत्त्व नहीं समझता तुम आज 
गीता, मानसका महत्त्व नहीं समझ पाते हो | 

गीता पर श्रीशंकराचार्यने टीका लिखो और हजारों वर्ष पहलेसे 
कितने विद्वात्‌, मनीषी गीता पर विवेचत करते आए है । आधुनिक 
कालमें लोकमान्य तिलक, महात्मा गाँधी, श्रीअरविन्द, श्रीविनोबा, 
डॉ० राधाकृष्णन; श्री जयदयाल गोयन्दका, चक्रवर्ती राजगोपालाचार्य, 
श्री किशोरलाल मश्रुवाला इत्यादि अनेक विद्वानोंने गीता पर टीका लिखी 

है | सस्ता साहित्य मण्डल से प्रकाशित “गीता माता” पुस्तकमें गाँधीजी 
द्वारा की गयी गीता पर टीका, मूल संस्कृत पाठ, गीता-पदार्थ-क्रोष तथा 
गीता-संबंधी लेख सबके पढ़ने और मनन करने योग्य हैं। गीताप्रेस 
गोरखपुरसे गीताके अनेक संस्करण निकले हैं। गीताप्रेसने अल्प मूल्यमें 
सुन्दर छपाईकी लाखों प्रतियाँ छापकर गीता प्रचारका सराहनीय प्रयास 
किया है। विनोबाजीका “गीता-प्रवचन” गीता के तत्त्वज्ञानको सरल 
भाषामें समझानेका प्रयत्न है | 

मैने न अधिक संस्कृत पढ़ी है और न गीताका विशेष अध्ययन किया 
है। आजकी चर्चाका उद्देश्य तुम्हें और तुम्हारी आयुके युवक-युवतियोंको 
गीताका परिचय कराना और तुम्हें गीताजीको जानने और उनके 
आदेशानुसार आचरण करनेका उत्साह और लगन पैदा करना है । 


तुम कहते हो “मेरा गीता पढ़नेमें मन नहीं लगता, गीता समझमें 
नहीं आती” | जब तुमने कक्षा ५ से ६ में प्रवेश किया था तुम्हारा रेखा- 
गणित पढ़नेमें मन नहीं लगता था | तुमने शब्द पढ़े थे, अंक पढ़े थे, अब 
रेखाका पढ़ना तुम्हें अखर जाता था । तुम्हारा मन ऊबता | रेखा, विन्दु, 
कोण, त्रिभुज यह सब क्या? पर मन छगे या न लगे तुम्हें पढ़ता तो 
था ही। तुमने मास्टरसाहबकी आज्ञानुसार पटरी और पेन्सिलकी 
सहायतासे कागज पर एक सीधी रेखा खींची | फिर एक दूसरी सीधी 
रेखा खोंची, तीसरी सीधी रेखा खींची | इन तीनों रेखाओंके मिल जानेपर 
मास्टरसाहब बोल उठे कि त्रिभुज बन गया। तुम खुश हो गए कि 
त्रिभुज बना लिया। तुमने घर आकर माँसे कहा कि आज मैने त्रिभुज 
बनाया । माँको बनाकर दिखाया भी । तुम्हारा अध्ययन प्रगति करता 
गया | तुमने समद्विबाहु त्रिभुज, समबाहु त्रिभुज, विषमबाहु त्रिभुजका 
बनाना सीखा । चतुर्भुजको रचना सीखी । आयत बनाया, वर्ग बनाया-- 
रेखागणितमें प्रगति करते गए। आज तुम दसवीं कक्षामें पढ़ रहे हो | 
' रेखागणित पढ़नेमें तुम्हारा मन लगता है और समझ कर पढ़ते हो। 
आज रेखागणित तुम्हारा प्रिय विषय है | 


आज तुम अपने छोटे भाईको पढ़ाते हो त्रिमुज माने जिसकी तीन 
भुजा | वह नहीं समझता कि भुजा क्या ? तुम्हारे समझाने पर भी वह 
नहीं समझ पाता कि त्रिभुज कैसे बनता है। समबाहु त्रिभुज तो वह 
बना ही नहीं पाता | कभी एक भुजा बड़ी हो जाती है कभी दूसरी छोटी-। 
यह रेखा, बिन्दु. त्रिभुज उसे नया-नया लगता है, अरुचिकर लगता है। 
चह रहीमके दोहे पढ़ता है, भारतका भूगोल पढ़ता है। रेखागणितकी 

पुस्तक खोलनेका उसका मन नहीं करता । तुम उसे प्रेमपुवंक समझाते 
हो। बार-बार सीधी रेखा खींचने और त्रिभुज बनानेको कहते हो । 
तुम्हें विश्वास है कि कुछ RAN तुम्हारा छोटा भाई रेखागणित समझने 
लगेगा जैसे तुम धीरे-धीरे समझने लगे थे | तुम अधीर नहीं होते हो | 


दो चार दिन बाद रेखागणितमें उसकी जरा रुचि बढ़ती है। 
तुमने देखा कि दूसरे कमरेमें जाकर सीधी रेखा खींच रहा है। तुम 
खुश होते हो कि रेखा खींचनेमें इसका मत तो लगा। अब त्रिभुज भी 
बना लेगा । दो महीनेके अभ्यासते ही तुम्हारा भाई त्रिभुज और चतुर्भूज 
बना लेता है। समबाहु त्रिभुज भी बना लेता है | 

एक दिन तुम्हारा छोटा भाई अपनी छोटी बहनको सीधी रेखा 
खींचना और त्रिभुज बनाना सिखा रहा है, तुम हँसते हो-- इसे क्या 
सिखा रहे हो, अभी कक्षा र में पढ़ती है रेखागणित क्या समझेगी ?” 
पर तुम्हारा भाई सिखाये जा रहा है और छोटी बच्चो टेढ़ी सीधी रेखा 
कागज पर बना रही है। तुम हँस देते हो--छोटा भाई भी हँस देता है। 
छोटी बच्ची भी हँस रही है। माँ देखेगी तो वह भी हँसेगी। चाहे सब 
हँसे पर यह निश्चित है कि वड़ी होने पर बच्ची भी रेखागणित सीख 
लेगी, जो आज सीधी रेखा भी नहीं खींच पा रही है | 


गीताजीके पढ़ने और समझतेमें अनेक वर्ष लगेंगे और लगते भी 
चाहिए। जब साधारण रेखागणितक्रो समझतनेमें कई वर्ष लग जाते 
हैं तब गीता जो सम्पूर्ण जीवनशास्त्र हैं, जो जीवनकी सारी गुत्थियों 
को सुलझानेकी सामर्थ्यं रखती है, जो हमें असत्यसे सत्यकी ओर ले 
जाती है, जो अंधकारसे प्रकाशकी ओर ले चलती है, जो मृत्यु से 
अमरत्वकी ओर ले जाती है उसे समझवेमें दस-बीस वर्ष लगें तो क्या 
चिन्ता है । 

जब मैं १४-१६ वर्षका हुआ पिताजीने गीताके कुछ इलोक याद 
करने, रटनेकी आज्ञा दी--और उसकी व्यवस्था को। मेरा मन कहता 
“स्कूलका कितना काम करता है, हिन्दी, अंग्रेजी, अंकगणित, बीजगणित, 
रेखागणित, इतिहास, भूगोल और विज्ञान पढ़नेसे ही फुरसत नहीं, मुझे 
संस्कृत आती नहीं, कोई पण्डित तो बनना नहीं है।” फिर भी पिताजो- 
की आज्ञासे कुछ इलोक रटकर याद कर लिये | मैं इलोकका अर्थे नहीं 
समझता था, अर्थ बताया जाय तो तात्पय नहीं समझता था। में सोचता 
“ऐसी क्या बात गीताजीने बतायी है कि सब लोग गीताको इतना 

महत्त्व देते हैं ? इसमें न कोई किस्सा है, न कहानी, न किसी महापुरुषका 
जीवनचरित्र ।” गीताका महत्त्व एक प्रतिशत भी मेरी समझमें नहीं आता 
था | गीता का महत्त्व तो मैं अनेकों वर्ष बाद समझा | केसे कह सकता हूँ 
कि में गीताजीकी महिमाको समझता हूँ । कौन कह सकता है कि में सूर्य 
को समझता हूँ ? सूर्यसे प्रकाश होता है, धूप मिलती है इतना तो १० वर्ष 
का बालक भी जानता है। बड़े होनेपर सूर्थकी अनेक विशेषताएँ समझमें 
आने लगती हैं | सूर्यं नियत समयपर पूरबमें उदय होता है और परिचिममें 
अस्त होता है । सूर्यको सब जानते हैं पर सम्भवतः कोई यह नहीं कह 
सकता कि मैं सूर्यको पूरी तरह जानता हूँ। सूर्यं कितना बड़ा है, पृथ्वीसे 
कितनी दूर है, कितनी गर्मी वह पृथ्वीको देता है, कितनी गर्मी और धूप 
दुसरे ग्रहोंको देता है, आजसे १०० वषंपुर्व कितना गर्म था, आज कितना 
गर्म है, कितनी गर्मी है उसके धरातल पर, कितनी गर्मी रहेगो एक 
हजार वर्ष बाद आदि अनेक बातें हैं जिसे कोई पूरी तरह नहीं जानता। 
फिर भी सूयंको सब जानते हैं। श्रीमद्भगवद्गीताको पुरी तरह विरले 
ही जान पाते हैं--फिर भी मनुष्यमात्र गीताजीको जान सकते हैं। वे 
सबको प्रकाश देती हैं, सबका हित करती हैं, सबकी हैं, सबके लिये हैं। 
गीता आध्यात्मिक जगतूमें चमकता हुआ सूर्यं है। 

जेसे किसी व्यक्तिको तैरना न आनेके कारण वह गंगाजीका पुरा 
सुख और लाभ न पा सके और किनारे पर ही एक डुबकी लगाकर 
स्नान कर ले वही हाल मेरा गीताजीके सम्बन्धमें है। मुझे गीताका इतना 
अल्प ज्ञान है कि में गीता-गंगाके किनारे सिफं एक अधूरी डुबकी लगा 
पाया gl पर एक डुबकीसे ही ऐसी ताजगी आई है--ऐसा आनन्द मिला 
है- कि मेरी इच्छा है कि तुम्हें-अपने बेटेको-हाथ पकड़कर ले चळ 
और एक गोता लगवा दूँ | पर मेरी अपेक्षा है कि तुम एक गोता लगाकर 
ही सन्तोष नहीं कर लोगे-तैरना सीखोगे और इस ज्ञान-गंगामें तैरकर 
जीवन सफल करोगे | जैसे गंगा स्नानके लिए एक धोती और एक तौलिया 
चाहिए, इस ज्ञान गंगामें स्नानके लिए श्रद्धा और विश्वास चाहिए | तो 
आओ श्रद्धा और विश्वासपूवंक हम गीताजीसे परिचय प्राप्त करें। 
तुम्हें जहाँ न समझ आवे पूछते रहना | 
4 गीताकी महिमाका वर्णन करते हुए विद्वानोंने जो वचन कहे हैं उनमें 
से कुछ सुनो-- 

१. गीता हमारे घमंग्रन्योका एक अत्यंत तेजस्वी और निर्मल होरा है । 
लोकमान्य तिलक 

. गीता जीवनके सर्वोच्च लक्ष्योको हृदयंगम करनेमें महत्त्वपूर्ण सहायता 


देती है । 
राधाकृष्णन्‌ 


. गीता हमारी सद्गुहूप है, माताहूप है और हमें विश्वास रखना चाहिए 


कि उसकी Mae सिर रखकर हम सही सलामत पार हो जायेंगे । 


गाँधीजी 


. जो मनुष्य गीताका भक्त होता है उसके लिए निराशाकी कोई जगह नहीं 


है, वह हमेशा आनन्दमें रहता है | 

गांधीजी 
जब मेरा मन संदेहोंके कुहासेसे चिर जाता है या मेरी आँखोंके आगे 
निराशाका अंधेरा छा जाता है, जब मुझे क्षितिज पर प्रकाशकी एक भी 
किरण दिखायी नहीं देती, उस समय मैं भगवद्गीताका सहारा लेता हूँ। 
उसमें मुझे हमेशा ऐसा कोई वचन मिल जाता हैं, जिससे मुझे सात्त्वना 
मिलती है और मैं तत्काल कुचल डालने वाले दुःखके बीचमें भी मुमकुरावे 
लगता हूँ । मेरा जीवन बाहरी दुःखदायी घटनाओंसे भरा रहा हैं, और 
यदि उन्होंने मेरे ऊपर कोई खास असर नहीं छोड़ा है, तो इसका एकमात्र 
श्रेय भगवद्गीताकी शिक्षाको है । 

गांधीजो 


, भगवद्गीता ऐसा असाधारण ग्रन्थ है जिसे प्रत्येक घर्मका मनुष्य आदरके 


साथ पढ़ सकता है और उसमें अपने घर्मके तत्त्व देख सकता है | 

गांधीजी 
गीता घर्म-दर्शक कोष है, आत्माकी उलझनको सुलझाने वाली प्रचंड शक्ति 
है, दीन-दुखियोंका आधार हे । सोतेसे जगाने वाली है | 

गांधीजी 


' जैसे अंघेरेमें लालटेन हमें प्रकाश देती हे और हमें ठीक मार्ग बताती हैं, 


ठीक उसी प्रकार गीता भी हमें कर्तव्य और अकर्तव्यका ज्ञान करातो है । 
यह हमें आध्यात्मिक और सांसारिक दोनोंका HAA ऊँचा उपदेश देती है । 
महामना माळवीयजी 


, गीता संसारका एक अतमोल रत्न है और उसके एक-एक अध्यायमें कितने 


कितने रत्न भरे पड़े हैं । इसके पद-पद और अक्षर-अक्षरसे अमृतकी धारा 
बहती है | p 
सहामना मालवीः 

. गीता हिन्दू दर्शन और नोतिशास्त्रके सबसे प्रामाणिक ग्रन्थोंमेंसे एक हैं 
और सभी सम्प्रदायोंने उसे इस BIA स्वीकार किया है । हमारे युवकः 
और युवतियाँ यदि उसके चुने हुए इलोकोंका भी अध्ययन कर लें और 
उसका मनन करें तो वे अपने पूर्वजोंके धर्मको समझ सकेंगे | 

चक्रवर्ती राजगोपालाचायँ 


, गीता जीती-जागती, जीवन देनेवाली, अमर माता है । 


१ 


१ 


“oe 


गाँधीजी 


१२. गीता उपनिषदोंका भी उपनिषद्‌ है। क्योंकि समस्त उपनिषदोंको दुहुकर 
य्ह गीतारूपी दूध भगवान्‌ने अर्जुनके निमित्तसे संसारको दिया हूँ। 
जोवनके विकासके लिए आवश्यक प्रायः प्रत्येक विचार गोतामें आ गया 
है। इसलिए अनुभवी पुरुषोंने यथार्थ हो कहा है कि गीता धर्मज्ञानका 


एक कोष है । 
विनोबा 


१३. गीता चाहती है कि मनुष्य अपना व्यवहार शुद्ध करके परमोच्च स्थितिको. 
प्राप्त करे । इसीके लिए गीताका जन्म हुआ है | 
विनोबा 


गीता सबके लिए है-सब उम्रके स्त्री पुरुषोंके लिए है। गीता 
तुम्हारे लिए, मेरे लिए, तुम्हारी माँ, बहन तथा मित्रके लिए, बूढे- 
जवानके लिए, व्यापारी, अध्यापक, मोची, किसान, लोहार, ब्राह्मण, 
गृहस्थ, ब्रह्मचारी, संन्यासी, पापी, पुण्यात्मा और सब धर्मोके माननेवालों: 
के लिए है | गीता प्राचीन होते हुए भी नित्य नवीन है | 

तुम्हारी आयु १६ वर्ष और मेरी ६० वर्षं है। अब यदि पूछो किः 
गीता तुम्हारे लिए अधिक उपयोगी है या मेरे लिए--तो में agar 
तुम्हारे लिए | तुम्हें वाराणसीसे कलकत्ता जाना है तो उचित यही होगा 
कि ट्रेनपर बैठनेके पहले ही तुम पूछ-ताछ कर लो और रेलवे समय- 
सारणी देख लो | यदि तुमने पूछ-ताछ नहीं की और वाराणसीसे लखनऊ. 
जानेवाली रेलगाड़ीमें यह सोचकर बैठ गये कि लखनऊ बड़ा शहर है 
और वहाँसे कलकत्ते जानेकी बहुत सी ट्रेनें मिलेंगी -तो तुमसे गलती हो 
गयी । वाराणसीसे कलकत्ता जाना सुगम और सस्ता है। गीता जीवन 
पथकी मागंदशिका है । तुम गीता माताके चरणों में सिर नवाकर उनके: 
निर्देशपर चलो तो लक्ष्य तक जल्दी पहुँच जाओगे | मेरी आयुके लोग जो 
अनेक वर्षो तक इधर-उधर भटक कर गीताजीकी शरण जाते हैं उनकी; 


eo ` अपेक्षा तुम्हारी यात्रा सरळ और सुखद रहेगी। 

गीता और रामचरितमानस जैसे महान आध्यात्मिक ग्रन्थ सरल और 
मननशील होते हैं । उनमें बालकोंके समझने योग्य सरलता रहती है और 
विद्वानोंके मनन करने योग्य गूढता और गम्भीरता | 
श्री रामचरितमानसके कुछ दोहे, चौपाइयाँ तुमने कक्षा ८ में 
पढ़ी थी | 
जामवंत के बचन सुहाए । सुनि हनुमंत हृदय अति भाए॥ 
तब लगि मोहि परिखेहु तुम भाई । सहि दुख कंद मूल फल खाई || 
जब लगि आवो सीतहि देखी । होइहि काजु मोहि हरष बिसेषी || 
यह कहि नाइ सबन्हि कहुँ माथा | चलेउ हरषि हये धरि रघुनाथा ॥ 


अब दसवीं कक्षा में तुम पढ़ रहे हो-- 


काम कोह मद मान न मोहा । लोभ न छोभ न राग न द्रोहा | 
जिन्ह कें कपट दंभ नहि माया | तिन्ह कें हृदय बसहु रघुराया ॥ 
सबके प्रिय सबके हितकारी | दुख सुख सरिस प्रसंसा गारी ॥ 
कहहि सत्य प्रिय बचन बिचारी | जागत सोवत सरन तुम्हारी ॥ 
तुम्हहि छाडि गति दूसरि नाहीं | राम बसहु तिन्ह के मन माहीं ॥ 
स्तातककी कक्षामें तुम पढ़ोगे- 
सुनहु सखा कह कृपानिधाना । जेहि जय होइ सो स्यंदन आना ॥ 
सोरज धीरज तेहि रथ चाका | सत्य सोल दृढ़ थ्वजा पताका ॥ 
बल विवेक दम परहित घोरे। छमा कृपा समता रजु जोरे ॥ 
ईस भजनु सारथी सुजाना। बिरति चमं संतोष कृपाना ॥ 
दान परसु बुधि सक्ति प्रचंडा | बर बिग्यान कठिन कोदंडा ॥ 
अमल अचल मन AM समाना। सम जम नियम सिलीमुख नाना ॥ 
कवच अभेद fas गुर पूजा । एहि सम बिजय उपाय न दूजा tt 
सखा धर्ममय अस रथ जाकें | जीतन Fe न कतहुँ रिपु ताक Il 


स्तातकोत्तर अध्ययनमें तुम्हें नीचे लिखी चौपाइयोंपर बारबार 
सनन करना होगा-- 
सुनहु तात यह अकथ कहानी | समुझत बनइ न जाई बखानी ॥ 
ईस्वर अंस जीव अबिनासी। चेतन अमल सहज सुख रासी ॥ 
सो मायाबस भयउ गोसाईं। बँध्यो कीर मरकट की नाई ॥ 
जड चेतनहि ग्रन्थि परि गई। जद॒पि मृषा छूटत कठिनई L 
रामचरितमानस इतनी सरल है. कि आठवीं कक्षाके बालक भी 

समझ लेते हैं और इतनी कटिन है कि स्नातकोत्तर अध्ययन करनेवाले 
युवक भी उसके भावार्थकों मनन करते रहते हैं | 

गीताजी इतनी सरल हैं कि उनके कुछ इछोक दसवीं कक्षाका 
विद्यार्थी याद कर लेता है और गूढ़ इतनी हैं कि योगी मुनि भी मनन 
करते रहते हैं पर पार नहीं पाते | 

लोकमान्य तिलकने गीताके तत्त्वका विशद विवेचन “गीता रहस्य" 
में किया है। अत्यन्त उपयोगी होते हुए भी गीता-रहस्य जन साधारणके 
लिए सुगम नहीं है। तत्त्वज्ञानसे परिपूर्ण गीतामें गोते लगाकर थाह पाना 
हम साधारणजनके लिए सम्भव नहीं है। तब क्या करें? बापूजीते 
गीताको समझनेकी विधि बताई है । बापूजीके ही शब्दोंको सुनो - 

“Aa जन्म देनेवाली माता तो चली गई, पर संकटके समय गीतामाताके 
'पास जाना मैं सीख गया हूँ। मैंने देखा कि जो कोई इस माताकी शरण जाता 
है, उपे ज्ञानामृतसे वह तृप्त करती है | 

कुछ ळोग कहते हूँ कि गोता तो महा गूढ़ ग्रन्थ है । स्व० लोकमान्य तिलकने 
अनेक ग्रंथोको मनन करके पण्डितको दृष्टिसे उसका अभ्यास किया और उसके 
गूढ़ अर्थोको वे प्रकाशमें लाए। उसपर एक महाभाष्यकी रचना भीको। 
तिलक महाराजके लिए यह गूढ़ ग्रंथ था, पर हमारे जैसे साधारण मनुष्यके 
लिए वह qe नहीं g 

“गीता जीती जागती, जीवन देनेवाली, अमर माता है ga पिलाकर 
पालने-पोसने वाली माता एक दिन चली जायगी । हम देखते हैं, असंख्य 
माताएं अपनी सन्तानको तूफानमेंसे बचानेमें असमर्थ रहती हैं, किन्तु गोतामाता 
'का आश्रय लेने वाला भयंकर तूफानमेंसे उबर जाता है। वह नित्य जाग्रत है | 
कभी धोखा नहीं देती, किन्तु जैसे बिना मांगे माँ दूध नहीं पिलाती, वैसे ही 
गीता-माता भी बिना माँगे कुछ नहीं देती ag किसीको अपनी गोदे लेनेसे 
Tee उसकी कठिन परीक्षा लेती है, पूर्ण भक्तिकी अपेक्षा रखती है। शुष्क 
भक्तिसे भी काम नहीं चलेगा | वह अनन्य भक्ति चाहती है। इसलिए जो लोग 
उसे सरवॉर्पण करनेको तैयार नहीं, उन्हें आश्रय देना वह बिल्कुल अस्वीकार कर 
देती है ।” 
“तुम उसमें भक्तिपूर्वक प्रवेश करोगे तो जो तुम्हें चाहिये वह उसमेंसे 
मिलेगा ।” 

बापूजीने गीताको माता बना लिया और अनन्य भक्ति और विश्वास 
पुर्वक गीता-माताकी गोदमें बैठ गये | कोई माता कितनी विदुषी और 

महिमामयी हो पर बालकके लिए तो वह माता ही है। वालक उसके 


ज्ञानरूपी प्रखर तेजसे चकाचौंध नहीं होगा बल्कि उसकी गोदमें दुग्ध- 
पान करेगा और आनन्दसे बैठेगा | 


गीता महाभारतका एक अंश है। महाभारत एक महान्‌ धर्मग्रन्थ हे । 
महाभारत इतिहास नहीं है बल्कि महाकाव्य है, महात्मा गाँधी कहते हैं-- 

“महाभारत और रामायण ऐतिहासिक ग्रंथ नहीं, बल्कि धर्म-ग्रंथ हैं, या उसे 
ऐतिहासिक हो कहना चाहें तो वह आत्माका इतिहास है और वह हजारों वर्ष 
पहले क्या हुआ, यह नहीं बताता, बल्कि प्रत्येक मनुष्य-देहमें क्या जारी है, 
इसकी वह एक तस्वीर है । 


“हमारे हृदयोंमें जो दिन-रात सत्‌ और aaah बीच सनातन संघर्ष चल 
रहा है, महाभारतकार उसे इस कथानक द्वारा एक अमर काव्यके रूपें हमारे 
सामने प्रस्तुत करता हे । वह बताता है कि यद्यपि अंतमे तो सत्यक्री हो विजय 
-होती है, तो भी असत्‌ किस तरह सशक्त होकर अत्यन्त विवेकशील पुरुषको 
भी किकर्तव्य-विमूढ़ बना देता है। महाभारत सदाचारका एक मात्र मार्ग भी 
हमें बताता है 1” 

स्वामी विवेकानन्द गीतापर विचार करते हुए कहते हैं-- 


“यह मनुष्यका स्वभाव है कि वह किसी महान पुरुषके वास्तविक चरित्रे 
-तरह-तरहकी काल्पनिक अतिमानवीय विशेषताएं जोड़ देता है । 

‘aad, जहाँ विशाल सेना ga खड़ी हो और लड़नेके लिए 
-सन्नद्ध हो, बस अन्तिम संकेतकी प्रतीक्षा कर रहो हो, ज्ञान, भक्ति और योगके 
“विषयमे इतनी अधिक चर्चा कैसे हो सकती थी ? मौर क्या रणक्षेत्रके कोलाहल 
MIT खलबली में कृष्ण तथा अर्जुन के संवादके प्रत्येक शब्दको नोट करनेके लिए 
-वहाँ कोई शीघ्रलिपिक उपस्थित था ? कुछ लोगोंका कहना है कि क्षुरुक्षेत्र युद्ध 
'केवल एक रूपक है। जब हम उसके गुह्य अभिप्राय का सारांश निकालते हैं, तो 
उसका अर्थ उस युद्धसे होता है, जो निरंतर मनुष्यके अन्तःकरणमें उसको देवी 
.तथा आधुरी प्रवृत्तियोंमें हो रहा है । यह जगत्‌ ही धर्मक्षेत्र Haag g 

श्री किंशोरलाळ घनश्याम मशरूवाला अपनी पुस्तक “गीता-मंथन” 
में लिखते g— 

“गीता महाभारतका एक भाग है । सामान्यतः महाभारतको इतिहास कहा 

जाता है | छेकिन यदि इसे हम सामान्य अर्थमें इतिहास या तवारीख vi तो 
भूल होगी | अतः महाभारत इतिहास नहीं, बल्कि ऐतिहासिक काव्य है। 

“काव्य, कथा, पुराण आदिकी रचना संवादके रूपमें करनेकी परम्परा 
हमारे देशमें बहुत पुरानी है । किसी घटना या स्थानका वर्णन करना हो. किसी 
प्रश्‍न पर चर्चा करनी हो, किसी विषय पर अपने सिद्धान्त पेश करने हों तो 
हमारे देशके कवियोंने साधारणतया संवाद-पद्धतिका ही आश्रय लिया है। 
गीताके सम्बन्धमें हमें इसी ढंगसे विचार करना चाहिए। हम गीताको श्रोकृष्ण 
और अर्जुनके संबादके रूपमें पढ़ते हैं, इसलिए यदि यह मानें कि श्रीकृष्ण और 
अर्जुनके बीच सचमुच ऐसा संवाद हुआ होगा और वह भी कुरुक्षेत्रके युद्धके 
समय और उसी स्थान पर हुआ होगा तो यह उचित न होगा Ve 


गीता भवन, इन्दौरमें प्रवचन देते हुए श्री विनोबाने कहा-- 

“गीता बड़ा विचित्र ग्रंथ है, विलक्षण ग्रंथ है । हर ग्रंथका एक कवच होता 
है। जैसे कोई भी फल छिलके बिना दीखता नहीं, कुछ न कुछ छिलका होता 
है। बाहरकी हवाका खराब असर उसपर न हो, इसलिए बचावके लिए एक 
छिलका होता है । वैसे धर्म-ग्रंथों पर एक छिलका हुआ करता है । जैसे केलेका 
छिलका उतारकर अन्दरका खा लेते हैं, वैसे ही धर्म परका छिलका, धर्मग्रंथ 
परका छिलका उतारना पड़ता है भौर अन्दरका खाना पड़ता है। गीता पर 
जो छिलका है, वह बहुत कठिन और सख्त है, नारियल जैसा है। गीता-ग्रंथ 
नारियल के समान है । उसके ऊपरका छिलका हंटाना बड़ा कठिन है अगर 
बंदरोंके हाथ पड़ जाय, तो वे क्‍या करेंगे? उनको पता नहीं चलेगा कि अन्दर 
क्या है। जो उसको छीलना जानेगा, उसे पता चलेगा कि अन्दर सार-गर्भ 
वस्तु भरी है। ऊपरका ही छेगें तो कया सिर पर पटकेंगे उसको ? क्या करेंगे 
वे नारियलको लेकर ? अतः गीताका जो ऊपरी छिलका है उसमें युद्धकी 
समस्या खड़ी कर दी है और आमने-सामने भाई-भाई खडे हँ, कुछ लड़ रहे हैं. 
आर अर्जुन है, जो लड़नेसे बाज आ रहा है, परावृत्त हो रहा है । आत्माकी 
अमरता, देहकी तुच्छता, योग, बुद्धि, भक्ति, घ्यानयोग, त्रिगुणातोत होनेकी 
वृत्ति और क्षेत्रःक्षेत्ज्ञको पृथक्‌ कराना आदि पचास बातें उनके पीछे लगाकर 
सारा तत्त्वज्ञान कहकर भगवान्‌ उसको युद्धमें प्रवृत्त कर रहे हैं। अजीब सी 
बात हे कि एक भौतिक युद्धमें और जहाँ भाई-भाई लड़ रहे हैं, ऐसे युद्धमें यह 
ग्रन्थ प्रेरणा दे रहा हे | इसीलिए इस ग्रन्थके ऊपरके छिलकेके कारण बहुत 


लोग बहक गये । गीताका असली स्वाद तो ऊपरका छिलका हटाने पर हो 
आता है ।” 


चक्रवर्ती राजगोपालाचार्य लिखते हैं-- 
“RAAT युद्धको अक्षरशः स्वीकार करने और उसके आधार पर ही गीता- 

का अर्थ लगानेसे विद्यार्थी गीताको सही Sat न समझ सकेंगे, उलटे भ्रममें पड़ 
जानेकी सम्भावना हे । “संस्कृत साहित्यमें महान्‌ ग्रंथोंको इस प्रकारकी 
पीठ-भूमिकासे प्रारम्भ करनेकी साधारण पद्धति है। सनातन घर्मके एक 


ग्रंथके STH गीताका अध्ययन करते समय हमें युद्ध-भूमि का दृश्य भुला देना 
चाहिये i” 


बेटा, तुम कुछ अनमनेसे लगते हो, तुम्हें यह चर्चा बहुत रुचिकर 
नहीं लग रही है। पर गीताकी शिक्षाको हृदयंगम करनेके लिए तुम्हें यह 
अच्छी तरह समझ लेना है कि Wart भौतिक युद्धके वर्णनके बहाने 
प्रत्येक मनुष्यके हृदयके भीतर निरन्तर होते रहनेवाले युद्धका ही 
वर्णन है | 

श्रेष्ठ कविको कल्पना कैसे सजीव हो उठती है इसका एक नमूना 
मेथिलीशरण गुप्तकी अनूठी कृति “यशोधरा” है । तुम जानते हो गौतम 
बुद्ध कपिलवस्तुके महाराज शुद्धोदनके पुत्र थे। उनका नाम सिद्धार्थ भी 
था । युवावस्था प्राप्त करने पर सिद्धाथंका विवाह राजकुमारी यशोधरासे 
हुआ । यशोधरा बड़ी रूपवती थी । शुद्धोदनने सिद्धाथंके लिए सुन्दर 
महल बनवाया और उन्हें रमणीय वातावरणमें रखा जिससे संसारके 
दु:ख कष्ट उनकी दृध्सि ओझल रहेँ। उन्हें एक पुत्र हुआ जिसका नाम 
राहुल रखा गया | 

एक दिन एक रोगी, एक वृद्ध और एक मृतक दारीरपर उनकी 
निगाह पड़ ही गयी और वे संसारमें व्याप्त दुःख क्लेशसे व्यथित हो 
गए । उन्हें समस्त भोग-विलाससे विराग उत्पन्न हुआ और दुःख निवा- 
रणका उपाय खोजनेकी इच्छा बलवती हुई | 


एक रात जब उनकी पत्ती और पुत्र सो रहे थे सिद्धाथं उठे और 
इस विचारसे कि यदि यशोधरासे कहकर जाना चाहेंगे तो गृहत्यागमें 
विघ्न उपस्थित हो सकता है, यशोधराको बिना जगाये उससे बिना कुछ 
कहे वे महुलसे निकल आये और रथ पर सवार होकर नगरके बाहर 
चले गये । अपने राज्यकी सीमा पर पहुँचकर उन्होंने रथको लौटा दिया 
और राजकीय वेश-भूषा छोड़कर संन्यासीके वस्त्र पहन लिए। निरंजना 
नंदीके तटपर गौतमने तपस्या आरम्भ की । कई वषं वे कठोर तप 
करते रहे । उततका शरीर क्षीण हो गया पर उन्हें सिद्धिम न हुआ। 
विचार करने पर उन्हें घोर तपस्याका मार्ग उचित नहीं जान पड़ा 
उन्होंने मिताहार करके योगसाधन करना ठीक समझा | सुजाता नाम 

की एक स्त्रीने उन्हें खीर खिलाई, उसे खाकर गोतम तृप्त हुए। निरं- 
जना नदी पार कर गयाके पास उन्होंने एक अश्वत्थ वृक्षक्रे नीचे पुनः 
समाधि लगाई और वहीं उन्हें ज्ञान प्राप्त हुम । गौतम अत्र गौतम बुद्ध 
हो गये। 
कपिलवस्तु जब यह समाचार पहुँचा--शुद्धोदनने गौतमको वुलाने 
का भगीरथ प्रयत्न किया | गौतम बुद्ध कपिलवस्तु पधारे | सबने उनका 
उचित सम्मान किया । परन्तु यशोधरा उस समारोहमें सम्मिलित नहों 
हुई | उसने कहा--भगवान्‌की मुझपर कृपा होगी तो वे स्वयं ही मेरे समीप 
आवेगे । तब गौतम ही उसके पास गये और उसे धमंका उपदेश दिया | 
इतना तो इतिहास बताता है | 
मैथिलीशरण गुप्त यथार्थंकी पृष्ठभूमि पर कल्पनाका सहारा लेकर 
पाठकोंके समक्ष यशोधराका ऐसा सजीव चित्र प्रस्तुत करते हैं जिसमें 
यशोधरा स्वयं ही बोलती नजर आती है। ऐसा लगता है कि मेथिली- 
शरण शुद्धोदतके महलमें बैठे थे और जत्र-जब यशोधराके उद्गार निकले 
उन्होंने नोट कर लिया। गुप्षजोकी “यशोधरा” की कुछ मधुर छटा 
देखो | एक दिन यशोधरा अपनी सखी से कहने लगो-- 
सिद्धिहेतु स्वामी गये, यह गोरवकी बात, 
पर चोरी-चोरी गये, यही बंडा व्याघात | 
सखि, वे मुझसे कह कर जाते, 
कह, तो वया मुझको वे अपनी पथ-बाधा ही पाते ? 
मुझको बहुत उन्होंने माना, 
फिर भी क्या पूरा पहचाना ? 
मैंने मुख्य उसीको जाना, 
जो वे मनमें लाते। 
सखि, वे मुझसे कहकर जाते | 
स्वयं सुसज्जित करके क्षणमें, 
प्रियतमको, प्राणों के पणमें, 
हमीं भेज देती हैं रणमें- 
क्षात्र-धमं के नाते | 
सखि, वे मुझसे कहकर जाते। 
हुआ न यह भो भाग्य अभागा, 
किस पर विफल गर्वं अब जागा ? 
जिसने अपनाया था, त्यागा | 

रहें स्मरण ही आते। 
सखि, वे मुझसे कहकर जाते। 

नयन उन्हें हैं निष्ठुर कहते, 

पर इनसे जो आँसू बहते, 

सदय हुदय वे केसे सहते ? 
गये तरस ही खाते। 
सखि, वे मुझसे कहकर जाते | 

जायें, सिद्धि पावें वे सुखसे, 

दुःखी न हों इस जनके दुःखसे, 

उपालभ्भ दूँ मैं किस yaa? 
आज अधिक वे भाते। 
सखि, वे मुझसे कहकर जाते। 

गये, लौट भी वे आवेगे, 

कुछ अपूर्व-अनुपम छावेंगे ? 

रोते प्राण उन्हें पावेंगे ? 
पर क्या गाते गाते। 
सखि, वे मुझसे कहकर जाते। 

एक दिन यशोधरा अकेलेमें गुनगुना बेठी-- 

गये हो तो यह ज्ञात रहे, 

स्वामी ! व्यर्थं न दिव्य देह वह्‌, 
तप-वर्षा-हिम-वात सहे | 

बहे उधर imh धारा, 

इधर तुम्हारी गिरा अपारा, 

प्लावित करदे अग जग सारा, 
हाँ, युग-यृग अवदात RI 
गये हो तो यह ज्ञात Wl 

मुझे मिलोगे भला कहीं oe 

वहाँ सही, यदि यहाँ नहीं तो, 

जहाँ सफलता, मुक्ति वहीं तो, 
यशोधराकी बात रहे) 
गये हो तो यह ज्ञात Wl र 

जब भगवान सिद्धि प्राप्त करके कपिलवस्तु प॒धारते Le धरा 
अपनेको जबरन रोकती है। यदि भगवान उसे अपनी fated विघ्न 

समझ कर उससे बिना बोले चले गये तो वह उनकी साधना में बाधा 
क्यों बने ? यशोधरा अपने मन ही मन कहती है-- 
रे मन, आज परीक्षा तेरी, 
विनती करती हूँ मैं तुझसे, 
बात न बिगड़े मेरी। 
अब तक जो तेरा निग्रह था. 
बस. अभावके कारण वह था, 
लोभ न था, जब लाभ न यह था, 
सुन अब स्वागत भेरी। 
रे मन, आज परीक्षा तेरी। 
दो पग आगे ही वह धन है, 
अवलम्बित जिसपर जीवन है | 
पर कया पथ पाता यह जन है? 
में हूँ आर अपेरी) 
रे मन, आज परीक्षा तेरी। 
यदि वे चल आये हैं इतना, 
तो दो पग उनको है कितना ? 
व॒या भारी वह, मुझको जितना ? 
पीठ उन्होंने फेरी । 
रे मन, आज परीक्षा तेरी। 
सब अपना सौभाग्य मनवे, 
दरस-परस, निःश्रेयस TF 
उद्धारक चाहें तो आवें, . 
यहीं रहे यहु चेरी। 
रे मन, आज परीक्षा तेरी। 
गुप्तनोको अपने काव्यमें भारतीय नारीके त्याग और तपस्याको 
झलक दिखलानी थी । उन्हें बताना था कि भारतीय नारी सुपथमें पग 
धरने के इच्छुक पुरुषकी पथ-बाधा नहीं बनती | भारतीय नारो अपने 
पतिसे इस जन्ममें किसी कारण बिछुड़ जाये तो अगळे जन्ममें मिळनेकी 
आशा रखती है। और यह सब बात उन्होंने यशोधरासे केसी खूबीसे 
कहला दी है गौतम यशोधराके जीवन धन हैं, उद्धारक हैं फिर भी 
 उनकेदशंनके लिए उसके कदम आगे नहीं बढ़ते क्योंकि “पीठ उन्होंने 
१80: Hal |” 

श्रीरामचरितमानसमें भी गोस्वामी तुलप्रीदासजीको भारतीय दर्शन 
शाखका मुख्य संदेश या अपने लोक-रंजक काव्यमें मूलभूत जीवन सिद्धांत 
का निर्देश करना होता है तो वे श्रीरामके श्रीमुखसे उसे कहलाते हैं 
और प्रायः प्रशनोत्तरके रूपमें -- 
एक वार प्रभु सुख आसीना | लछिमन बचन कहे छलहीना ॥ 
सुर नर मुनि सचराचर साई । में पुछउं निज प्रभु की नाई ॥ 
मोहि समुझाइ कहहु सोइ देवा | सब तजि करौं चरन रज सेवा ॥ 
meg ग्यान बिराग अरु माया | कहहुसो भगतिकरहु जेहि दाया ॥ 
ईश्वर जीव भेद प्रभु सकल कहो समुझाइ। 
जातें होइ चरन रति सोक मोह भ्रम जाइ ॥ 
श्रीराम ने कहा-- 
थोरेहि महेँ सब Hes बुझाई | सुनहु तात मति मन चित लाई ॥ 
में अरु मोर तोर तें माया | जेहि बस कीन्हें जीव निकाया ॥ 
गो गोचर जँह लगि मन जाई | सो सब माया जानेहु भाई॥ 
तेहि कर भेद सुनहु तुम्ह सोऊ । विद्या अपर अविद्या दोऊ॥ 
एक ge अतिसय दुखरूपा | जा बस जीव परा भव कूपा ॥ 
एक रचइ जग गुन बस जाके । प्रभु प्रेरित नहि निज बल ताके ॥ 
ग्यान मान जह एकउ नाहीं। देख ब्रह्म समान सब माहीं ॥ 
कहिय तात सो परम बिरागी | तून सम सिद्धि तीनि गुन त्यागी ॥ 
अब तुम्हें यह बात ठीक समझ में आ गई होगी कि कवि शिरोमणि 
महान ज्ञानी और कर्मयोगी व्यास ने गोतामें जीवनको कला, अनासक्तिः 
की महिमा ओर स्थितप्रज्ञक्ो जीवतचर्याक्रा विवेचन श्रीकृष्णे सुख 
से इसलिए कराया है कि श्रीकृष्ण महाभारतत्े प्रमुख पात्र ओर असाधारण 
प्रतिमावाले महान योगी, ज्ञानी, महापुरुष हैं। कमंयोगो, स्थितप्रज्ञो 
सहिमाका वर्णन अपने समथके सर्वश्रेष्ठ कमग्रोगोक्रे मुखसे सुननेको 
fad तो सोनामें सुगन्ध आ जाती है। इसलिए यह जानते हुए भी कि 
'गीताजी व्यासकी प्रकांड विद्वत्ता और कर्मसाधनाकी उपज हैं हम गीता 
जीको श्रीभगवानके मुखसे प्रकट हुईं सुनकर बड़े आनन्दित होते हैँ | हम 
व्यासजीके चरणोंमें श्रद्धासे नत-मस्तक होते हैं कि उनका चिन्तन इतना 
'निरभिमानी और लोक-हितचिंन्तक था कि अपने महाकाव्यका मुख्य संदेश 
उन्होंने श्रीभगवानके मुखसे कहलाया ओर अपनेको नेपथ्यमें रखा | 
यह शंका निराधार है कि गीताको श्रीभगवातके मुखसे प्रकट न मानकर 


व्यासजीकी रचना मान लें तो गीताकी महिमा घट जायगी। भारतीय 

समाजका निरंतर उपकार करनेवाली गंगा जिससे उत्तर भारतकी भूमि 
जळप्लावित हुई, हरी-भरी हुई, जिसके तटपर बैठकर अनेक मुनियों 
और साधु संतोंने तपस्या की, जिसका सारा जीवन अहनिश परहितमें 
लगा है, ऐसी गंगा यदि विष्णु-चरणसे न प्रवाहित होकर हिमालयसे 
निकली हो तो क्या उसका महत्त्व, उसकी महिमा कम हो जायगी? 
गंगा और गीताकी महिमा तो सर्वदा बनी रहेगी क्योंकि उन्होंने परहित, 
जनकल्याण और अनासक्तिका मार्ग सुझाया है । इतना जान लेनेपर 
तुम्हारी अनेक शंकाएँ अपने आप शान्त हो जायेंगी | अब तुमसे एक 
आग्रह करना S| यदि कोई तुम्हारी इस धारणाका विरोध करे और 
उसकी यही मान्यता हो कि गीताको श्रीभगवानने अर्जुनके लिए रणभूमि 
पर ही गाया तो तुम बहसमें मत पड़ना । 
व्यासजी महाराज गीताकी महिमा का महाभारतमें ही वर्णन 

करते हैं-- 

गीता सुगीता कतंव्या किमन्ये: शाञ्जविस्तरैः | 

या स्वयं पद्मनाभस्य मुखपदाद्विनिःसृता ॥ 

adan गीता सवंदेवमयो हरिः। 

सर्वतीर्थथथी गंगा सर्ववेदमयो मतुः॥ 

गीता गंगा च गायत्री गोविन्देति gfe स्थिते। 

चतुर्गकारसंयुक्ते पुनर्जन्म न विद्यते॥ 

व्यासकी विनम्रता थी कि यह जानते हुए भी कि महाभारतरूपी 

महासागरमेंसे गीतारूपी एक गागर अमृत निकल आया है उन्होंने उसे 
ईश्वर कृपा माना। उन्होंने जो उपदेश दिया उसका स्वयं आचरण 
किया-अपनेको निमित्तमात्र मानकर उन्होंने इस अमृतको कृष्णार्पण 
कर दिया । व्यासजी पद्मपत्रमिवाम्भसा गीताकी रचनासे अलिप्त हो गए 
ओर श्रीभगवानने उसे अपना लिया । प्रातःस्मरणीय व्यासका ऐसा समपंण--- 
ऐसी कमं फल त्यागकी भावना बारंबार वन्दनीय है | 


गीता महाभारतका एक अंश है। गीता में १८ अध्याय एवं woo 
इलोक इस प्रकार हैं-- 


अध्याय नाम इलोक संख्या 
१ अर्जुनविषादयोग ४७ 
२ सांख्ययोग ँ ७२ 
३ कर्मयोग ४३ 

é ज्ञानकमंसंन्यासयोग ४२ 
4 कमंसंन्यासयोग २९ 
६ । ध्यानयोग | vo 
७ । ज्ञानविज्ञानयोग - ३० 
८ अक्षरब्रह्मयोग २८ 
९, राजविद्याराजगुह्ययोग :: ३४ 
१० ` विभूतियोग ४२ 
१,१ ` ` विव्वरूपदर्शनयोग प्प्‌ 
१२ भक्तियोग २० 
१३ क्षेत्रक्षेत्ज्ञिविभागयोग ३४ 
१४ गुणत्रयविभागयोग २७ 
१५ ` पुरुषोत्तमयोग २० 
१६ दैवासुरसंपद्विभागयोग २४ 
१७ श्रद्धात्रयविभागयोग | RE 
१८ ; मोक्षसंन्यासयोग ७८ 
3 Woe 


१ लोक धुतराष्ट्रने कहा है 
४१ इलोक संजयने कहा है 
८४ इलोक मर्जुनने कहा है 
५७४ इलोक श्रीभगवानने कहा है 


अध्याय ध॒तराष्ट्र संजय अर्जुन श्रीभगवान पूर्ण संख्या 
SS SCENTS MN 


१ १ २५ २१ x ४७ 
२ x ३ ध्‌ ६३ ७२ 
३ x x ३ ¥o ४३ 
¥ x x १ ४१ XR 
प्‌ x x १ २८ २९ 
द्‌ x x 4 ४२ xo 
७ x x x ३० ३० 
८ x x २ २६ २८ 
९, x x > ३४ २४ 

१० x x 9 ३५ ४२ 
११ x ८ ३३ ९४ AA 
१२ x x १ १९ RS 
१३ x x x ३४ ३४ 
R x x १ २६ २७ 
१५ x x x Ro २० 
2% x x x २४ २४ 
१७ x x १ २७ २८ 
१८ x 4 R ७१ ७८ 
—_ = EN 


गीता पद्यमें है । गीतामें अनुष्टुप्‌ और त्रिष्टुपू--दो प्रकारके छन्द हैँ । 


अनुष्टुप्‌ छन्दके प्रत्येक चरणमें ८ अक्षर होते हैं और पूरा रोक 
३२ अक्षरोंका होता है । त्रिष्टुप्‌ छन्दके प्रत्येक चरण में ११ अक्षर होते हैं 
और पूरा इलोक ४४ अक्षरोंका होता है। गीतामें ७०० इलोक हैं, उनमें 
६४५ इलोक अनुष्टुप्‌ और ५५ इलोक त्रिष्टुप्‌ छन्दके हैं। Aes 
अध्यायका पहला इलोक ३३ अक्षरोंका है। इसकी गणना अनुष्टुप्‌ 
छन्दोंमें की जाती है। दूसरे अध्यायका छठा इलोक ४६ अक्षरोंका है 
तथा दूसरे अध्यायका उन्तीसवाँ, आठवें अध्यायका दसवाँ और पन्द्रहवे 
अध्यायका तीसरा इलोक ४५ अक्षरोंके हैं। इन चारो इलोकोंकी गणना 
त्रिष्टुप्‌ छन्दोंमें की जाती है | 

छन्दके बारेमें थोड़ासा ज्ञान हो जानेपर तुम्हें गीता पढ़नेमें सुविधा 
होगी | उदाहरणके लिए अनुष्टुप्‌ छन्दवाला इलोक सुनो | 


सुखदुःखे समे कृत्वा लाभालाभौ जयाजयौ। 
ततो युद्धाय युज्यस्व नैवं पापमवाप्स्पसि ॥ 


इस इलोकमें चार चरण हैं। प्रत्येक चरणमें आठ अक्षर हैं। आधे 
अक्षरकी गणना नहीं की जाती | 'सुख दुःखे समेकृत्वा' एक चरण है। 
| इस इलोकको तुम इस प्रकार पढ़ो मनमें चार भाग कर लो । “सुखदुःखे 
oan _ समेङृत्वा पढ़कर जरा रुको। 'लाभालाभो जयाजयौ' पढ़कर जरा 
` अधिक रुको। 'ततो युद्धाय युज्यस्व' पढ़कर उतना ही रुको जितना 'सुख- 
दुःखे समेकृत्वा' पढ़कर रुके थे | तब 'नेवं पापमवाप्स्यसि’ पढ़ो | 


| 
| 

अब एक त्रिष्टुप्‌ छत्द सुनो-- 
वासांसि जीर्णानि यथा विहाय 
नवानि गृह्हाति नरोऽपराणि । 
तथा शरीराणि विहाय जीर्णा 
न्यन्यानि संयाति नवानि देही ॥ 
इसे तुम प्रत्येक चरणपर थोड़ा-थोड़ा रुक कर आसानीसे पढ़ 
सकते हो | 
अब आओ गीता पढ़ना प्रारम्भ करें- 
गीताका प्रारम्भ इस प्रकार होता है कि धृतराष्ट्रके पुछनेपर 
संजय उन्हें बताते हैं कि धर्मक्षेत्र Heat भगवान श्रीकृष्ण और 
अर्जुनमें क्या बातचीत हुई । प्रथम अध्यायके प्रथम श्छोकमें धृतराष्ट्रने 
प्रश्‍न किया है और अन्तिम अठारहवें अध्याय तक संजय उन्हें श्रोकृष्ण 
और अर्जुनके बीच हुए संवादको सुना रहे हैं। 
धृतराष्ट्रने संजयसे कहा--मुझे बतलाओ कि धर्मक्षेत्र कुरुक्षेत्रमे युद्ध 
करनेकी इच्छासे HES हुए मेरे और पाण्डुके पुत्रोंते क्या किया ? 
संजयने कहा--राजा दुर्योधन पाण्डवोंकी सेनाको व्यूह रचनामें खड़ी 
देखकर द्रोणाचायंके पास जाकर दोनों ओरके मुख्य-मुख्य योद्धाओं 
का वर्णन करता है। दोनों ओरके शंख बजने लगते हैं। अर्जुनका स्थ 
हाँकने वाले भगवान श्रीकृष्ण अर्जुनके कहनेपर रथको दोनों सेनाओंके 
बीचमें छाकर खड़ा कर देते हैं। स्वजनोंको युद्धके लिए खड़ा देखकर 
अर्जुनको विषाद होता है। उदास हो जाता है और श्रोकृष्णसे कहता है 
“मैं इन लोगोंसे कैसे लड़ सकता हूँ ? ये सब अपने हैं--स्वजन हैं। चचेरे 
भाई-बन्धु हैं । हम सब एक साथ पले हैं। द्रोणाचार्य मेरे भी आचायं हे । 
भीष्म हम सबके आदरणीय हैं । उनके साथ लड़ाई कैसे होगी ? कौरवोंने 
हमारे साथ कुछ भी अन्याय क्यों न किया हो पर मैं उन्हें मार नहीं 
सकता ।” 
अर्जुनका वचन सुनो — 
न काइक्ष विजयं कृष्ण च राज्यं सुखानि च । | 
कि नो राज्येत गोविन्द कि भोगेर्जोवितेत वा ॥ 
यदि सामप्रतोकारमशस्त्र शस्त्रपाणयपः। ` 


थातंराष्ट्रा रणे हन्युस्तत्से क्षेमतरं भवेत्‌ ॥ 

हे कृष्ण मुझे विजय नहीं चाहिये और न राज्य चाहिए। सुख भी 
नहीं चाहिये | मुझे राज्यसे, सुख-भोगसे यहाँ तक कि जीवित रहकर भी 
क्या करना है? निःशस्त्र और सामना न करने वाले मुझको यदि 
घृतराष्टरके शस्त्रधारी पुत्र रणमें मार भी डालें, तो वह मेरे लिए कल्याण- 
कारी होगा । 

ऐसा कहकर शोकसे उद्विग्न मनवाला अर्जुन धनुष बाण त्यागकर 
रथके पिछले भागमें बैठ गया | 


प्रथम अध्याय यहाँ समाप्त हो जाता है। 

कुरुक्षेत्रका युद्ध प्रतीक है उस आन्तरिक युद्धका जो मानव देहमें 
सक्रिय है। हमारा शरीर कुरुक्षेत्र हे तथा धर्मक्षेत्र भी है। यदि इसे 
हम ईश्वरका निवास-स्थान समझें और बनावें तो यह धर्मक्षेत्र है। 
क्योंकि नर-देह से ही धमकी, आत्मदशंनकी साधना हो सकती है। इस 
शरीरके अन्दर भले और बुरे विचारोंकी, सदगुणों और दुर्गुणोंडी लड़ाई 
हमेशा चलती रहती है। दुर्गुणोंका प्रबळ होना कौरवोंकी जीत है, 
सद्गुणोंका प्रबल होना पाण्डवोंकी जीत है । जब तक जीवन है यह युद्ध 
समाप्त नहीं होता । युद्ध चलता ही रहता है । इस युद्धका चलते रहना 
ही जीवन है । जीवन संग्राममें जब मनुष्य राग-द्वेषके कारण अपने-पराये- 
का भेद-भाव करने लगता है तब अपने कतंव्य कमका निर्णय नहीं कर 
पाता । अस्थिरचित्त हो जाता है। विषादयुक्त हो जाता है। ऐसी 
विषम परिस्थितिमें मनुष्यको मागंदशंनके लिए गीतामाताकी शरण 
जाना चाहिये | 

दूसरा अध्याय 

संजयने कहा-- 
तं तथा कृपयाविष्टमश्रपुर्णाकुलेक्षणम्‌ । 
विषोदन्तसिदं वाक्यमुवाच मधुसुदन: ।। १ M 


इस प्रकांर करुणासे दीन बने हुए और आँसुओंसे भरे शोकयुक्त 
अर्जुनसे मधुसूदनने यह वचन कहा-- 


कुतस्त्वा कश्मलमिदं विषमे समुपस्थितम्‌। 
अनायंजुष्टमस्वग्येमकोतिकरमजुंन ॥२॥ 


हे अर्जुन! इस विषमस्थलमें यह मोह तुम्हें किस हेतु प्राप्त हुआ 
क्योंकि यह न तो श्रेष्ठ पुरुषोंसे आचरण किया गया है, न स्वगेको देते- 
वाला है, न कीति बढ़ाने वाला है। 


बलेब्यं मा स्म गमः पार्थं नंतत्त्वय्युपपद्यते । 
क्षुद्र हृदयदौबंल्यं त्यक्त्वोत्तिष्ठ परंतप ॥ ३ M 
हे पाथं तू नामद मत बन । यह तेरे लिए योग्य नहीं है। हृदयकी 
` तुच्छ दुबेळताको त्याग करके तू उठ। 
अर्जुनने कहा-- 
कथं भीष्ममहं संख्पे द्रोणं च मधुसुदन । 
इषुभिः प्रति योत्स्यामि पुजाहावरिसुदन ॥ ४ ॥ 
गुरूनहत्वा fe महानुभावान्‌ 
aay भोक्तुं भैक्ष्यमपीह लोके । 
हत्वार्थकामांस्तु गुरूनिहैव 
भुञ्जीय भोगान्रुधिरप्रदिग्धान्‌ ॥ ५ ॥ 
न चेतद्विदाः कतरन्नो गरीयो 
यहा जयेस यदिवा नो जपेयुः । 
यानेव. हत्वा न जिजीविषास- 
स्तेऽवस्थिताः प्रमुखे घातेराष्ट्राः ॥। ६ ॥ 

कार्पण्यदोषोपहतस्वभावः 

पृच्छामि त्वां धर्मसंमूढचेताः । 

यच्छेयः स्यान्निश्चितं बूहि तन्मे 

शिष्यस्तेऽहं शाधि मां त्वां प्रपन्नम्‌ ॥ ७ U 
न हि प्रपश्यामि ममापनुद्याद्‌ 
यच्छोकमुच्छोषणमिर्द्रियाणाम्‌ । 
अवाप्य भूमावसपत्नमृद्धं 

राज्यं सुराणामपि चाधिपत्यम्‌ ॥ ८ ॥। 


अर्जुनने कहा-- 


भीष्मको और द्रोणको रणभूमिमें बाणोंसे में केसे are? वे दोनों 
ही पूजनीय हैं। FR 

महानुभाव गुरुजनोंको मारनेके बदले इस लोकमें भक्षा माँग कर 
निर्वाह कर लेना मैं श्रेयस्कर मानता हूँ। गुरुजनोंको मारकर भी इस 
लोकमें रधिरसे सने हुए अर्थ और कामरूप भोगोंको ही तो भोगूंगा | 


हमलोग यह भी नहीं जानते कि हमारे लिए कया करना उचित 
है? यह भी नहीं जानते कि हम जीतेंगे या हमको वे जीतेंगे। और 
जिनको मारकर हम जीना भी नहीं चाहते, वे ही धृतराष्ट्रके पुत्र हमारे 
सामने खड़े हैं | 

दीनतासे मेरी स्वाभाविक वृत्ति मारी गयी है। जिसमें मेरा हित 
हो वह निश्चयपूर्वक कहिए। मैं आपका दिष्य हूँ। आपकी शरणमें 
आया हूँ | मुझे मार्ग बतलाइये | 

क्योंकि इस लोकमें धनधान्य सम्पन्न निष्कण्टक राज्यको और स्वगे 
को प्राप्त करके भी, मैं उस उपायको नहीं पाता हूँ, जो मेरी इन्द्रियोंकों 
सुखा डालने वाले AL इस शोकको दूर कर सके | 

गीतामें श्रीकृष्णके अनेक सम्बोधनात्मक नाम हैं--जेसे अच्युत, 
अनन्त, अरिसूदन, केशव, गोविन्द, TARA, जगत्पते, जगन्निवास, 
जनार्दन, मधुसूदन, माधव, पुरुषोत्तम इत्यादि | 

गीतामें अर्जुनके लिए अनेक सम्बोधनात्मक नाम हैं-जैसे अर्जुन, 
अनघ, कोन्तेय, पार्थ, धनञ्जय, पाण्डव, परंतप, भारत, महाबाहो, 
कुरुश्रेष्ठ, गुडाकेश इत्यादि | ; 

इलोकोंका हिन्दी अथे करते समय सम्बोधंनात्मक नामोंका में 
प्रयोग नहीं कर रहा हूँ । 
मैं तुम्हें दूसरा अध्याय पूरा सुना रहा हूँ। तीसरा अध्याय भी पूरा 
सुनाऊँगा । फिर चारसे लेकर ग्यारह अध्याय तकके कुछ इलोक 
सुनाऊँगा | बारहवाँ अध्याय पूरा सुनाऊंगा और तेरह से अठारह तक 
के कुछ इलोक सुनाऊंगा | 
मैं चाहता हूँ कि तुम दूसरा, तीसरा और बारहवाँ अध्याय कण्ठस्थ 
करलो | तुम मन लगाओगे तो जल्दी हो याद हो जायगा--और आगे 
आने वाले वर्षोमें तुम्हें बड़ा आनन्द आयेगा | 
संजयने कहा-- 
एवमुक्त्वा हृषीकेशं गुडाकेशः परंतप ६ 
न योत्स्य इति गोविन्दमुक्त्वा तूष्णीं बभूव हं ।। ९ ॥. 
हे राजन ! गुडाकेश अर्जुन हृषीकेश गोविन्दसे ऐसा कहकर “F 
युद्ध नहीं करूँगा” चुप हो गया | 
तमुवाच हृषीकेशः प्रहसन्निव भारत | 
सेनयोरुभयोमंध्ये विषीदन्तमिदं वचः।। go ॥। 
इन दोनों सेनाओंके बीचमें उदास होकर बैठे हुए अर्जुनसे मुस्कराते 
हुए श्रीभगवाचने कहा-- 


अशोच्यानन्वशोचस्त्वं प्रज्ञावादांश्च भाषसे । 
गतासूनगतासूंश्च नानुशोचन्ति पण्डिताः ॥ ११ N 
तु शोक न करने योग्यका शोक करता है और पण्डितोंके से वचन 
बोलता है | पण्डितलोग मृत या जीवित किसीका शोक नहीं करते | 
न त्वेवाहं जातु तासं न त्वं नेमे जनाधिपा: । 
न चेव न भविष्यामः सर्व वयसतः परम्‌ ॥ १२ Ul 


न तो ऐसा ही है कि मैं किसी कालमें नहीं था, अथवा तू नहीं 
था, या राजालोग नहीं थे। और न ऐसा ही है कि हम सब भविष्यमें 
नहीं रहेंगे। 

देहिनोऽस्मिन्यथा देहे कोमारं योवनं जरा । 
तथा देहान्तरप्राप्तिर्धीरस्तत्र न मुह्यति ॥ १३ U 

'जिस प्रकार देहधारीको इस शरीरमें बालपन, जवानी और बुढ़ापा 
प्राप्त होता है, उसी प्रकार दूसरी देह भी प्राप्त हुआ करती है। इस 
विषयमें धीर पुरुष मोहित नहीं होता है । 

मात्रास्पर्शास्तु कौन्तेय शोतोष्णसुखदुःख दाः । 
आगमापायिनोऽनित्यास्तांस्तितिक्षस्व भारत ॥। १४ ॥ 
इन्द्रियोंके स्पर्श सरदी-गरमी, सुख और दुःख देने वाले होते हैं। 
वे अनित्य हैं, आते हैं और जाते हैं । उनको तुम सहन करो | 
यं हि न व्यथयन्त्येते पुरुषं पुरुषर्षभ । 
समदुःखसुखं धीरं सोऽमृतत्वायकल्पते ॥ १५॥ 
सुख-दुःखमें सम रहनेवाले जिस धैर्यवान पुरुषको ये इन्द्रियोंके विषय 
व्याकुल नहीं करते वह मोक्षके योग्य बनता है । 
नासतो विद्यते भावो नाभावो विद्यते aa: । 
उभयोरपि दृष्टोऽन्तस्त्वनयोस्तत्वर्दाशभिः ।। १६।। 
असत्‌ वस्तुका अस्तित्व नहीं है और सतुका नाश नहीं है। इन 
दोनोंका तत्व ज्ञानी पुरुषों द्वारा देखा गया है। 
अविनाशि तु तद्विद्धि येन सर्वमिदं ततम्‌ । 
विनाशमव्ययस्यास्य न कश्चित्कर्तृमहति ।। १७॥ 
जिससे सम्पूर्ण जगत व्याप्त है उसे तू अविनाशी जान। इस 
अविनाशीका विनाश करनेमें कोई भी समर्थ नहीं है। 
| अन्तवन्त इमे देहा तित्यस्योक्ताः शरीरिणः । 
अनाशिनो$प्रमेयस्य तस्माद्यध्यस्व भारत ॥ १८ ॥ 


नित्य रहनेवाले, अपरिमित और अविनाशी जीवात्माके ये सब 
देह नाशवान हैं इसलिए तू युद्ध कर | 


य एनं वेत्ति हन्तारं यश्चेनं मन्यते हतम्‌ । 
उभौ तौ न विजानीतो नायं हन्ति न हुन्यते ॥ १९ ॥ 


जो इस आत्माको मारनेवाला समझता है या जो इसे मरा 


मानता है, वे दोनों ही नहीं जानते हैं क्योंकि यह आत्मा न मारता 
है न मारा जाता है। 

` न जायते fal वा कदाचि- 
alg भूत्वा भविता वा न भूयः । 
अजो नित्यः शाश्वतोऽयं पुराणो 
न हन्यते हन्यमाने शरीरे ॥२०॥ 
यह आत्मा न कभी जन्मता हैन मरता है। यह था और भविष्य 
Hind होगा ऐसा भी नहीं है। यह अजन्मा है, नित्य है, शाश्‍वत हैं 
पुरातन है | शरीरका नाश होनेपर भी आत्माका नाश नहीं होता | 
वेदाविनाशिनं नित्यं य एनमजमव्ययम्‌ । 
कथं स पुरुषः पार्थ कं घातयति हन्ति कम्‌ URI 
जो पुरुष इस आत्माको नाशरहित, नित्य अजन्मा और अव्यय 


जानता है वह पुरुष कैसे किसको मरवाता हैं और केसे किसको 
मारता है ? 


वासांसि जीर्णानि यथा विहाय 
नवानि गह्लाति नरोऽपराणि। 
तथा शरीराणि विहाय जोर्णा- 
न्यन्यानि संयाति नवानि देही ॥२२॥ 
जैसे मनुष्य पुराने वस्त्रों को त्यागकर दूसरे नये वस्त्र धारण करता 


है वैसे जीवात्मा. ( देहधारी ) जीणं हुई देहको त्यागकर दूसरी नयी देह 
पाता है | 
नेनं छिन्दन्ति शस्त्राणि सेनं दहति पावकः | 
aqa क्लेदयन्त्यापो न शोषयति मारुतः ॥२३॥। 
इस आत्माको Ta नहीं काट सकते, आग नहीं जला सकती, पानी 
नहीं भिगो सकता, वायु नहीं सुखा सकता न ` 
अच्छेद्योऽयमदाह्योऽयमक्लेद्योऽशोष्य एव च । 
नित्यः सर्वगतः स्थाणुरचलोऽयं सनातनः NRX 
कभी न कटनेवाला, न जलनेवाला, न भीगनेवाला और न सूखने 
चाला यह आत्मा नित्य, सवंव्यापी, स्थिर, अचल और सनातन है। 
अव्यक्तोऽयमचिन्त्योऽयम विकार्योऽयसुच्यते । 


तस्मादेवं विदित्वेनं तानुशोचितुमहसि ॥२५।। 

यह आत्मा इंद्रिय और मनके लिए अगम्य है, विकाररहित कहा 
गया है । ऐसा जानकर तुझे शोक नहीं करना चाहिए | 
अथ ad नित्यजातं नित्यं वा मन्यसे मृतम्‌ । 
तथापि a महाबाहो नेवं शोचितुमहेसि ॥२६॥ 
यदि तू इस आत्माको सदा जन्मने और सदा मरनेवाला माने तो भी 
तुझे शोक करना उचित नहीं है । 
जातस्य हि ध्रृवो ggd जन्म मृतस्य च | 
तस्मादपरिहायऽथे न त्वं शोचितुमर्हसि ॥२७॥ 
क्योंकि ऐसा gaa तो जन्मनेवालेकी निश्चित मृत्यु और मरने 
वालेका जन्म अनिवायं हुआ। अतः जो अनिवार्य है उसका शोक करना 
उचित नहीं है। 
अव्यक्तादीनि भूतानि व्यक्तमध्यानि भारत | 
अव्यक्तनिधनान्पेव तत्र का परिदेवना ।।२८॥। 
भूतमात्रकी जन्मके पहले और मृत्युके वादकी अवस्था देखी नहीं जा 


सकती | वह अव्यवत है, बीचकी ही स्थिति व्यक्त होती है । इसमें चिता 
का क्या कारण है ? 


anadan fa कश्चिदेन- 
साश्चयंवदृदति तथव चान्यः। 
आश्चर्यंवच्चेनसन्यः श्युणोति 


श्रुत्वाप्येनं वेद न चेव कश्चित्‌ NRU 
यह आत्मतत्व बड़ा गहन है। कोई इसे आरचर्यवत्‌ देखता है, कोई 
इसे आश्चर्यं समान वर्णन करता है। कोई इसे आश्चर्यवत्‌ सुनता है। 
परन्तु कोई कोई सुनने पर भी इसे जानता नहीं है | 
देही नित्यमवध्योऽयं देहे adeq भारत । 
तस्मात्सर्वाणि भूतानि न त्वं शोचितुमहंसि ।।३०॥ 
यह आत्मा सबके WA सदा ही अवध्य है। इसलिए समस्त 
प्राणियोंके लिए तुझे शोक करना उचित नहीं है । 
श्रीभगवानने अनेक इलोकों द्वारा, बहुत प्रकारसे अर्जुनको यह 
समझाया कि आत्मा अमर है और नित्य है तथा देह नाशवान है और 

अनित्य है इसलिए देहनाशका शोक नहीं करना चाहिए | अब स्वधमंका 
बोध कराते हैं। 


स्वधर्ममपि adea न विकम्पितुमहेसि । 
धर्स्या द्वि युद्धाच्छरुंयोऽन्यतक्षत्रियस्थ न विद्यते ॥३१॥ 


स्वधमंको समझकर भी तुझे हिम्मत हारना उचित नहीं है, क्योंकि 
धर्मयुद्धकी अपेक्षा क्षत्रियके लिए और कुछ अधिक श्रेयस्कर नहीं हो 
सकता । 


यदृच्छया चोपपन्नं स्वर्गद्वारमपावूतस्‌ | 
सुखिनः क्षत्रियाः पार्थं लभन्ते युद्धमीदृशम्‌ NIM 


अपने आप प्राप्त हुआ और खुले हुए स्वर्गके हाररूप इस प्रकारके 
युद्धको भाग्यवान क्षत्रिय ही पाते हैं | 


अथ चेत्त्वमिमं धम्यं संग्रामं न करिष्यसि | 
ततः स्वधर्म कीति च हित्वा पापसवाप्स्यसि॥ ३ RU 
यदि तू यह धर्मंप्राप्त युद्ध नहीं करेगा तो स्वधर्म और कीतिको 
खोकर पापको प्राप्त होगा । 
asia चापि भूतानि कथयिष्यन्ति ते$व्ययास्‌ । 


संभावितस्य चाकीतिमरणादतिरिच्यतें ॥३४॥ 
सबलोग बहुत काल तक तेरी निदा किया करेंगे | सम्मानित पुरुषके 
लिए अपकीति मरणसे भी बुरी है | 


भयाद्रणादुपरतं मंस्यन्ते त्वां महारथाः | 
येषां च स्वं बहुमतो भूत्वा यास्यसि लाघवम्‌ UAL 


जित महारथियोंसे तूने मान पाया है, वे तुझे भयके कारण युद्धसे 
हटा हुआ मानेंगे और तुझे तुच्छ समझेंगे | 


अवाच्यवादांश्च बहुत्वदिष्यन्ति तवाहिताः । 
निन्दन्तस्तव सामर्थ्य ततो दुःखतरं नु किम्‌ ॥३६॥ 


तेरा हित न चाहनेवाले लोग तेरे सामर्थ्यंकी निन्दां करते हुए 
बहुतसे न कहने योग्य वचनोंको wan | इससे अधिक दुःखदायी और 
क्या होगा ? 

gat वा प्राप्स्यसि स्वगं जित्वा वा भोक्ष्यसे महीम्‌ । 
तस्मादुत्तिष्ठ कौन्तेय युद्धाय कृतनिश्चयः ॥।३७॥। 
यदि तू ga] मारा जायगा तो स्वगं को प्राप्त होगा, जीतेगा तो पृथ्वी 
का राज्य भोगेगा | अतः युद्धके लिए निश्चय करके तू खड़ा हो जा | 
सुखदुःखे समे कृत्वा लाभालाभौ जयाजयौ | 
ततो युद्धाय युज्यस्व नेवं पापमवाप्स्यसि ।।३८॥ 


सुख और दुःख, लाभ और हानि, जय और पराजयको समान 
समझकर युद्धके लिए तैयार हो । ऐसा करनेसे तुझे पाप नहीं लगेगा | 


एषा तेऽभिहिता ater बुद्धियोगे faai IT । 
बुद्धघा युक्तो थया पार्थ कमंबन्धं प्रहास्यसि yeu 


मैने तुझे ज्ञानकी बातें बतायीं। अब जिस बुद्धिसे युक्त होने पर तू 
कमंबन्धनको छोड़ सकेगा उस कमंयोगकी बातें सुन -- 

सांख्य और योगका अर्थ विनोबाको पुनीत वाणीमें सुनो-- 

“भगवानने जीवनके सिद्धांत बताये तो, किन्तु केवल सिद्धांत बता देनेसे काम 
पुरा नहीं हो सकता | गीतामें वणित ये सिद्धांत तो उपनिषदों और स्मृतियोंमें 
Tete ही मौजूद हैं । गीताने उन्हींको फिरसे उपस्थित किया, तो इसमें गीताकी 
अपूर्वता नहीं है। उसकी अपूर्वता तो यह बतलानेमें है कि इन सिद्धांतोंको 
आचरणमें HA STA ? इस महाप्रश्‍नको हल करनेमें ही गीताकी कुशलता है | 

जीवनके सिद्धांतोंको व्यवहारमें छानेकी जो कला या युक्ति है उसीको 
योग कहते हैं। सांख्यका अर्थ है--सिद्धांत अथवा शास्त्र और योगका 
अर्थ है कला । गीता सांख्य और योगशास्त्र और कछा--दोनोंसे परिपूर्ण है । 


शास्त्र और कळा दोनोंके योगसे जीवन-सौंदर्य खिलता है। कोरा शास्त्र हवाई 
महल है l” 


नेहाभिक्रमनाशोऽस्ति प्रत्यवायो न विद्यते । 
स्वल्पमप्यस्य aÀ त्रायते महतो भयात्‌ ॥॥४०॥ 


इस सागमें किया गया कोई प्रयत्न कभी नष्ट नहीं होता और उलटा 


नतीजा नहीं निकलता | कर्मयोगका थोडासा पालन भी महाभयसे 
बचा लेता है | 

व्यवसायात्मिका बुद्धिरेकेह paramai 
बहुशाखा ह्यनन्ताश्च बुद्धयोऽव्यवसायिनाम्‌ uve i 
À _कमंयोगीकी बुद्धि एकरूप व दृढ़ होती है। अनिठ्चित मन वाळे 
लोगोंके विचार अनेक दिशाओंमें बिखरे रहते हैं। उनकी बुद्धि स्थिर 
नहीं रहती | 
यामिमां पुष्पितां वाचं प्रवदन्त्यविपश्चितः । 
वेदवादरताः पार्थ नान्यदस्तीति वादिनः ॥४२॥ 


कामात्मानः स्वर्गपरा जन्मकर्मफलप्रदाम्‌ । 
क्रियाविशेषबहुलां भोगेश्वयंर्गात प्रति ॥४३॥ 


भोगैश्वयंप्रसक्तानां तयापहुतचेतसाम्‌ | 
व्यवसायात्मिका बुद्धिः समाधौ न विधीयते ॥४४॥ 
जो भोगोंमें तन्मय हो रहे हैं और कर्मफलके प्रशंसक वेद वाक्योंमें 
ही प्रीति रखते हैं, जो स्वगं प्राप्तिको ही श्रेष्ठ पुरुषाथं समझते हैं, ऐसे 
अविवेकी लोगोंका चित्त भोग और Gear प्राप्तिके लिए नाना प्रकार 
की बहुतसी क्रियाओंको वर्णन करने वाली वाणीमें आकृष्ट हो जाता R 
भोग-ऐश्वर्यमें आसक्त मनुष्योंकी बुद्धि न तो निश्चय वाली होतो है और 
न वह समाधि में स्थिर हो सकती है | 
त्रेगुण्यविषया वेदा निस्त्रेगण्यो भवार्जुन | 
निईन्ट्रो नित्यसत्त्वस्थो निर्योगक्षेम आत्मवान्‌ ॥४५।। 
जो तीन गुण ( सत्य, रज, तम ) वेदके विषय हैं, उनसे तू अलिप्त 
रह। सुख- दुःखादि ढृन्दोसे मुक्त हो । नित्य सत्य वस्तुमें स्थित रह | 
किसी वस्तुको पाने और संभालनेके झंझटसे मुक्‍त रह । आत्मपरायण हो। 
यावानर्थ उदपाने सवतः संप्लुतोदके । 
तावान्सर्वेषु वेदेषु ब्राह्मणस्य विजानतः ॥४६॥ 
परिपूर्ण जलाशयके प्राप्त हो जाने पर छोटे जलाशयसे मनुष्यका 
जितना प्रयोजन रहता है ( अर्थात कुछ भी नहीं रहता ), उतना हो प्रयो- 
जन ज्ञान्राप्त ब्रह्मपरायणको वेदका रहता है अर्थात काम्यकर्मरूपी 
वैदिक कर्मकाण्डकी उसे कुछ आवश्यकता नहीं रहती | 

कर्मण्येवाधिकारस्ते मा फलेषु कदाचन | 
मा कर्मफलहेतुर्भूमा ते सङ्गोऽस्त्व कमणि ॥४७॥ 
इस सुन्दर इलोकका समझ्छोकी हिन्दी पद्यानुवाद सुनो । 
कर्मं का अधिकारी तू फळ न तेरे हाथ में । 
न हो तुझे फलाकांक्षा न हो प्रीति अकमं में ॥ 
कर्ममें ही तुझे अधिकार है, उससे उत्पन्न होने वाळे अनेक फलों में 
कदापि नहीं । कर्मका फल तेरा हेतु न हो। कर्म न करनेका भी तुझे 
आग्रह न हो | 
अब इलोकको पदच्छेद करके सुनो-- 


कर्मणि, एव, अधिकारः, ते, मा, फलेषु, कदाचन, 
मा, कर्मफलहेतुः, भूः, मा, ते, सङ्गः, अस्तु अकर्मणि ॥ 


a = तेरा | कमंफलहेतुः = कमं के फल में हेतु 
कर्मणि =कमं करने में (इच्छा) रखने वाला 
एव =e माभूः मत हो 
अधिकार: = अधिकार है ते = तेरी 3 
'फलेष 5 फलों में amii = कर्म न करने में भी 
कदाचन =कभी सङ्गः = प्रीति 
मा saal o मा न्न 

(तू) अस्तु =ह्। 


क्या यह इलोक सरल नहीं है? 


कुछ वर्षों पहले में आबू पर्वंत गया । आबू राजस्थानमें एक सुन्दर 
पहाड़ी है । वहाँ पर घूम रहा था कि मेरी निगाहू पुलिस एकेडमोमें 
बोर्डपर लिखी एक अंग्रेजी कवितापर गयी | 
When the Great Scorer comes 
To write against your name 
He writes not whether you won or lost 
But how you played the game 


'यहाँ पर Great Scorer शब्द ईश्वरके लिए आया है | 

qa यह है--जब महान निर्णायक आवेगा तो वह इस बातको 
महत्त्व नहीं देगा कि तुम खेलमें जीते या हारे पर वह महत्त्व इस बातको 
देगा कि तुमने खेल केसे खेला ? 

भावार्थ--ईश्वर इस बातको महत्व नहीं देता कि तुमने जीवनमें 
कितनी सफलता या असफलता प्राप्तकी । वह इस बातको महत्व देता 
है कि तुमने केसा कर्म किया | 

इस अंग्रेजी कविताको पढ़कर मुझे प्रसन्नता हुई । गीताजी केवल 
आधे इलोकमें ही इसी बातको कह देती हैं | 

कमंण्येवाधिकारस्ते मा फलेषु कदाचन। 

गीताजी इतना कहकर ही चुप नहीं हो जातीं कि तुम्हें सफलता 
असफलताकी चिन्ता किये बिना कमं करना चाहिये पर वे आगेकी बात 
भी कहती हैं | 

मा कमंफलहेतुर्भूमा ते सङ्गोऽस्त्वकर्मणि ॥ 

“तुझे फलकी वासना न रहे और तेरी कमंमें अरुचि भी न हो” 

इतने थोड़े शब्दोंमें, इतनी सरल संस्कृतमें महान कमंयोगका ज्ञान 
गीताके सिवा कोन दे सकता है? ऊँचे से ऊँचे विचार, सरलसे सरळ 
शब्दोंमें गीता माँ तुझे बारम्बार प्रणाम है | 

श्रीविनोबा “गीता प्रवचन” में कहते हैं-- 

“जो कर्म करते हैँ, उनकी दोहरी भावना होती है। एक तो यह कि 
अपने कर्मका फळ हम भवश्य चखेंगे। यह हमारा अधिकार है । और इसके 
विपरीत दुसरी यह कि यदि हमें फल चखनेको नहीं मिलता हो, तो हम कर्महों 
नहीं करेंगे । गीता इन दो के अतिरिक्त एक तोसरी ही भावना या वृत्ति बताती 
हैँ । वह कहती है कर्म तो अवश्य करो, पर फलमें अपना अधिकार मत मानों । 
जो कर्म करता है उसे फलका अधिकार अवश्य है। परन्तु तुम उस अधिकारको 
स्वयं ही छोड़ दो ।” i 

उसी प्रसंगमें विनोबा आगे कहते हैं सकाम पुरुषके कर्मको अपेक्षा निष्काम 
पुरुष का कर्म अधिक अच्छा होना चाहिये । यह अपेक्षा उचित a है, क्योंकि 
सकाम पुरुष तो फलासक्त है, इसलिए फल संबंधी स्वप्त चितन में उसका थोड़ा 
बहुत समय आर शक्ति अवश्य लगेगी । परन्तु फछेच्छारहित पुरुषका तो 
gaia क्षण और सारी शक्ति कर्ममें ही लगी रहेगी । गोता जब मनुष्यकी दृष्टि 
कर्म-फले हदा लेती है तो वह इस तरकीबसे wad उसको तन्मयता सौगुतो 
बढ़ा देती हे ।” 

मैं एक उदाहरण देकर फलत्यागको महिमा तुम्हें बताता हूँ । 


एक गृहस्थ महेशप्रसाद अपने व्यवसायसे और अपने गृहस्थीके कार्यो 
से थोड़ा समय निकाल कर ेत्रहीनोंकी सेवा करता है | एक नेत्रहीन 
विद्यालयमे वह जाता है-नेत्रहीन बच्चोंकी शिक्षा, उनका भोजन, 
सुख-सुविधामें रुचि लेता हे । विद्यालयके वच्चे और अध्यापक भी उसे 
प्यार करने लगते हैं। विद्यालयकी कार्यसमिति उसके सुझाव सुनती है। 
महेशप्रसाद एक वष॑से विद्यालयकी सतत सेवा कर रहा है। अब 
विद्यालयका वार्षिकोत्सव मनाया जाने वाला है । विद्यालय के कुछ सदस्य 
अधिक उत्साह दिखळाते हैं । प्रदेशके समाजकल्याण मंत्रीकी अध्यक्षतामें 
वाधिकोत्सव मनाथा जाता है । उत्सवकी अनेक फोटो ली जाती हें। 
उत्साही कार्यकर्ता फोटोके समय बरबस ही मंत्रीजीके अगल-बगलमें वेठ 
जाते हैं। कुछ फोटो अखबारमें छपते हैं । मंत्रीजीके साथ बैठे कार्य॑- 
कर्ताओंके नाम भी अखबारमें छपे हैं। महेशप्रसाद न फोटोमें आया है 
न उसका नाम छपा है | 

अब महेशप्रसाद सोचता है “मैं अन्य सदस्योंसे अधिक विद्यालयका 
काम करता हुँ-तन मन लगाकर सेवा करता हूँ । फोटोमें मंत्रीजीके 
दाहिने या बाँये मुझे जगह मिलती चाहिये थो । यदि में सकोचवश नहीं 
बैठा तो मेरे सहयोगियोंको आग्रहपूर्वक मुझे मंत्रीजी के बगलमें बेठाना 
चाहिये था । फोटो याददास्तकी चीज है । जब विद्यालयमें फोटो टंगेगी 
तो मेरी शकल भी नहीं दिखाई देगी। मैं विद्यालयसे कोई वेतन नहीं 
लेता पर मुझे सम्मान तो मिलना ही चाहिये। वह आगे सोचता है 
संकोच छोड़कर मैं स्वयं ही क्यों न मंत्रीजीके बगलमें बैठ गया |” 


सेवासे प्रशंसा प्राप्त करनेका हेतु महेशप्रसादको सेवाकी दक्षतासे 
| गिरा देता है। अब सेवामें उसका उतना मन नहों लगता । मेरी फोटो 
| क्यों नहीं आई ? मेरे मित्र सोचेंगे विद्यालयमें महेशकी कोई पूछ नहीं | 
| काम तो मैं करूँ और फोटोके समय दूसरे आगे आ जाँय। ये फल पर 
t अधिकार मानने वाले विचार महेशप्रसादके चित्तको अस्थिर कर उसे 
i सेवाकी तन्मयतासे च्युत कर देते हैं। फोटोकी-प्रशंसाकी-लालसा न होती 
तो वाषिकोत्सवकी घटना उसे प्रभावित न करती और वह समभावसे 
सेवा करता रहता | 


महेशप्रसाद केवळ सेवा करे और गीता न पढे तो वह फलत्यागके 
महृत्वको नहीं समझ सकता । और महेशप्रसाद केवल गीता पढ़े पर 

सेवा न करे तो वह फलत्यागकी केवळ कल्पना ही कर सकता है। 
संतोंने कहा है कि गीता आचरण areas । श्रद्धापूवंक गीता पढ़कर 
उसके अनुसार आचरण करनेका प्रयत्न करो और पुनः गीता पढ़ो । 
इस प्रकार वाचन और आचरणसे गीता समझमें आने लगेगी । 


विनोबा कहते हैं “फलत्यागको योग अथवा जीवनको कला कहना चाहिये \'” 
जीवन तो सभी जीते हैं। कलापुर्वक जीनेके लिए गीताका सहारा 
लेना चाहिये। 
योगस्थः कुरु कर्माणि ag त्यक्त्वा धनंजय | 
सिद्धयसिद्धयोः समो भूत्वा समत्वं योग उच्यते ॥४८॥ 
तू योगमें स्थित होकर आसक्ति को त्याग कर, सफलता और 
असफलतामें मनको समान रखते हुए अपना काम करता जा | समता का 
ही नाम योग है | 
द्रेण ह्यवरं कर्म बुद्धियोगाद्धनंजय । 
gat शरणमन्विच्छ कृपणाः फलहेतवः VRNI 
समत्वबुद्धिकी तुलनामें सकाम कमं बहुत तुच्छ है । तु समत्वबृद्धिका- 
आश्रय ले । फलको हेतु बतानेवाले मनुष्य दीन हैं, दया के पात्र हैं । 
बुद्धियुक्तो जहातीह उभे सुकतदुष्कते | 
तस्माद्योगाय युज्यस्व योगः कमसु कोशलम्‌ ॥५०॥ 
बुद्धियुक्त अर्थात्‌ समत्वबुद्धि रखने वाला पुरुष यहाँ पाप और पुण्य 
दोनोंसे अलिप्त रहता है। इसलिए तू समत्वके लिये प्रमत्त कर । संब 
कर्मोको कुशलतासे करना ही योग है। 
योगः कर्मसु कोशलम्‌-श्रीभगवान्के इस वचनका विद्वानोंने विविध 
प्रकारसे सुन्दर अथं किया है । 
सब कर्मोको कुशलतासे करनेका ताम योग है राधाकृष्णन 
कर्म करनेकी चतुराई--कुशलताको हो कर्मयोग कहते हैं-- तिलक 
पाप-पुण्यसे अलिप्त रहकर कर्म करनेकी चतुराई, कुशलता या युक्तिको 
कर्मयोग कहते हैं-- श्रीपाद दामोदर सातवलेकर 

एक पत्रमें बापूजी लिखते हैं “योगः wig कोशलम्‌' गोताका यह विचार 
अत्यन्त प्रौढ़ है। योग अर्थात्‌ जुड़ना । ईश्वरके साथ जुड़नेका नाम योग हैं | 
ag कर्म-कौशलसे सहज ही सावा जा सकता है, ऐसा गीता-माताने faa है | 
कर्मजं बुद्धियुक्ता हि फलं त्यवत्वा सनीषिणः । 
जन्मबन्धविनिर्मुक्ताः पदं गच्छः्त्यनामयम्‌ URL 
क्योंकि समत्ववुद्धि वाले लोग कर्मसे उत्पन्न होने वाले फलका त्याग 
करके जन्मबन्धनसे मुक्त हो जाते हैं और निष्कलंक गति-मोक्ष पद 
पाते हैं | 
यदा ते मोहकलिलं बुद्विव्येतितरिष्परति । 
तदा गन्तासि fade श्रोतव्यस्य श्रुतस्य च NRU 
जब तेरी बुद्धि मोहरूपी कीचड़से पार उतर जायगी तब तुझे सुने 
हुए के विषयमें और सुननेको जो बाकी होगा उसके विषथमें उदासीनता 
प्राप्त होगी । 
श्रुतिविप्रतिपन्ना ते यदा स्थास्यति निश्चला । 


समाधावचला बुद्धिस्तदा योगमवाप्स्यसि ।।५३॥ 

अनेक प्रकारके सिद्धान्तोंको सुननेसे व्यग्र हुई तेरी बुद्धि जब समाधिमें 
स्थिर होगी तभी तू योगको प्राप्त करेगा । 

अर्जुनने पूछा “हे केशव, हार-जीत, सुख-दुःख, लाभ-हानिको समान 
समझकर, फलकी इच्छा न रखते हुए कतंव्य समझकर PAN लगा 
रहने वाला मनुष्य इस संसारमें केसे रहता है? उस स्थितप्रज्ञ-स्थिरचित्त 
पुरुषके लक्षण बताइये-उसकी दिनचर्या सुनाइये | क्या आचरण देखकर 
में उसकी पहचान He ? उसका चित्र मुझे दिखलाइये ।” 

५४ वें इलोकमें अर्जने प्रश्‍न किया है और उसके बादके अठारह 
इलोकोंमें श्रीभगवानने स्थितप्रज्ञ कमंपोगीका चरित्रचित्रण किया है । 

पुज्य गाँधोजीकी सायंकालकी प्राथनामें इन १९ इलोकोंका पाठ 
होता था | 

यदि तुम दूसरा अध्याय पुरा कंठस्थ न कर सको तो ये १९ इलोक 
ओर इनका हिन्दी पद्यानुवाद तुम्हें अवश्य कंठस्थ कर लेना चाहिये । 


अब ये लोक और उनका हिन्दी पद्यानुवाद तुम्हें सुनाता हूँ) 
अर्जुनने कहा-- 

दूसरा अध्याय : २५ 


स्थितप्रज्ञस्य का भाषा समाधिस्थस्य केशव | 
स्थितधोः कि प्रभाषेत किमासोत ब्रजेत किम्‌ gxi 


स्थितप्रज्ञ समाधिस्थ कहते कृष्ण हैँ किसे | 
स्थितधी बोलता केसे बेठता और डोलता ॥ 


स्थितप्रज्ञ अथवा समाधिस्थक्रे क्या लक्षण होते हैं ? स्थिरवुःद्ध पुरुष 
केसे बोलता है, बैठता और चलता है ? 

गीताके इलोकोंके जो अर्थ मैं तुम्हें बता रहा हूँ उसमें दो बातें तुम्हें 
स्पष्ट कर हूँ | श्रीभगवानने तथा अर्जुतने अधिकतर इलोकोंमें एक दूसरेको 
अनेक नामोंसे सम्बोधित किया है, जेसे ऊपरके इलोकोंमें अर्जुनने श्रीभगवान 
को केशव कहकर सम्बोधन किया है और नीचेके इलोकमें श्री भगवानने 
अर्जुनको पाथं कह कर सम्बोधित किया है। में सम्बोधन वाले दाब्दोंको 
अर्थमें नहीं लाता हुँ । दूसरे जहाँ-जहाँ मनुष्यके लिये पुरुष शब्दका प्रयोग 
है वहाँ पुरुषस्त्री दोनोंके लिए है। जेसे-अर्जुनने पुछा--स्थितप्रज्ञ पुरुष 
कैसे बोलता, बैठता और चलता है तो वहाँ ऐसे भी कह सकते = 
स्थितप्रज्ञ स्त्री कैसे बोलती, बैठती और चलती है ? स्त्री स्थितप्रज्ञ नहीं 
हो सकती ऐसी बात गीताको बिल्कुल मान्य नहीं है । गीता स्त्री पुरुषके 
समान कतंव्य व समान अधिकार मानतो है | ः 


श्रीभगवानने कहा-- 
प्रजहाति यदा कामान्सर्वान्पाथे मनोगतान्‌ । 
आत्मन्येवात्मना तुष्टः स्थितप्रज्ञस्तदोच्यते NRAN 


मनोगत सभी काम तज दे जब पाथं जो। 
आपमें आप हो तुष्ट सो स्थितप्रज्ञ है तभी ॥ 


जब मनुष्य मनमें उठती हुई समस्त कामनाओंको त्याग देता है और 
आत्माद्वारा ही आत्मामें संतुष्ट रहता है तब वह स्थितप्रज्ञ कहलाता है। 

गाँधोजोकी टिप्पणी--““आत्मासे हो भात्मामें संतुष्ट रहना भर्यात्‌ आत्माका 
आनन्द अन्दरसे खोजना, gaga देनेवाली बाहरो चीजों पर आनन्दका 
आधार न रखना । आनन्द gaa भिन्न वस्तु है यह घ्पानमें रखना चाहिये । 
मुझे घन मिलने पर मैं उसमें सुख मानू यह मोह है। मैं भिखारी aa, भूखका 


दुःख होने पर मां चोरी मा दूभरे प्रशोभतमिं न Teas जो बात मोजूर हेवहू. .. 


आनन्द देती है और वही भात्मसन्तोष हे ।” 

दुःवेष्वनुद्रिग्तसनाः सुखेषु विगतस्पृहः | 
चीतरागभयक्रोधः स्थितधीम्‌निरुच्यत Uae 
दुःख में जो अनुद्विन सुख में नित्य निःस्पृह | 
चीतराग-भय-क्रोध मुनि है स्थित-धी वही ॥ 
दःखसे जो दुखी न हो, सुखकी इच्छा न रखे और जो राग, भय और 
क्रोधसे रहित हो वह स्थिरबुद्धि मुनि कहलाता है। 
यः सवंत्रानभिस्नेहस्तत्तत्माप्य शुभाणुभस्‌ | 
नाभिनन्दति न वेष्ट तस्य प्रज्ञा प्रतिष्ठिता ॥५७॥ 


जो शुभाशुभ को पाके न तो तुष्ट न रुट है | 


koJ 


सवंत्र अनभिस्नेही प्रज्ञा है उसकी स्थिरा ॥ 


waa रागरहित होकर जो पुरुष शुभ या अशुभकी प्राप्तिमें न हषित 
होता है, न द्वेष करता है उसकी बुद्धि स्थिर है | 


यदा संहरते चायं कूर्मोइड्भानीव सर्वशः । 
इन्द्रियाणी वियार्थेम्यस्तस्य प्रज्ञा प्रतिष्ठिता uyal 


कूर्म ज्यो निज अंगों को इन्द्रियोंकों समेट छे। 
सर्वशः विषयों से जो प्रज्ञा है उसकी स्थिरा ॥ 


कछुआ जैसे सब ओरसे अपने अंगोंको समेट लेता है aa जब यह 
पुरुष इन्द्रियोंको उनके विषयोंसे समेट लेता है तब उसकी बुद्धि स्थिर हुई 
कही जाती है । 


कछुआ तुमने देखा ही है । जब तुम मेरे साथ मथुरा गए थे-जमुनाजो 
की रेती पर कछुआ देखा था । अपना पेर, Tea, आँख, नाक और कान 
समेटे कछुआ पड़ा था | केवळ उसकी खाल दिखाई पड़ती थी । कुछ 
प्रयोजन नहीं होता तब कछुआ खतरेकी जगह अपने सब अवयव सिकोड़ 
कर पड़ा रहता है तुमने उसे खानेको दिया । उसने अपने अंगोंको 
बाहर निकाला, तो तुम्हारा मनोरंजन हुआ था । 


श्रीभगवानने स्थितप्रज्ञकी उपमा कछूएसे दी है.। बड़ी सुन्दरउपमा हैं | 
विनोबा गीताःप्रवचनमें कहते हैं-- 

/इन्द्रिय-संयम आसान नहीं है । इन्द्रियोंसे बिल्कुल काम ही न लेता एक बार 
आसान हो सकता है । मौन, निराहार आदि बातें इतनी कठिन नहीं हैं । इससे 
उल्टा, इन्द्रियोंको खुला छोड़ देना तो सबके लिए सघा-सघाया ही रहता है । 
परन्तु जिस प्रकार कछुआ खतरेकी जगह अपने सभी अवयवोंकों भीतर छिपा 
लेता है और निर्भय स्थान पर उनसे काम लेता है, उसी तरह विषय-भोगोसे 
इन्द्रियोंकी समेट Sar और परमार्थके काममें उनका उचित उपयोग करना, यह 
aan कठिन है । इसके लिये महान प्रयत्नकी जरूरत है ।” 


विषया विनिवतंन्ते निराहारस्य देहिनः । 
रसवजं रसोऽप्यस्य परं दृष्ट्वा निवर्तंते ॥५९॥। 


भोग तो छूट जाते हैं निराहारी मनुष्य के । 
रस किन्तु नहीं जाता जाता है आत्मलाभ से॥ 
देहधारी निराहारी रहता है तब उसके विषय मंद पड़ जाते हैं, 
परन्तु रस नहीं जाता। वह रस तो ईश्वरका साक्षात्कार होनेसे 
निवृत्त होता है | 


गाँधीजीकी टिप्पणी-“यह श्लोक उपवास आदिका निषेध नहीं करता, 
बरन उनकी सीमा सूचित करता है। विषयों को शांत करने के लिए उपवासादि 
आवश्यक हैं, परन्तु उनकी जड़ अर्थात उनमें रहनेवाला रस तो ईइवरकी झाँकी 
होनें पर ही निवृत्त होता है । ईदवर साक्षात्कारका जिसे रस लग जाता है वहू 
दूसरे रसोंको भूल ही जाता है ।” 


यततो ह्यपि कौन्तेय पुरुषस्य विपश्चितः | 

इन्द्रियाणि प्रसाथीति हरन्ति प्रसभं सनः ॥६०॥ 
यत्नयुक्त सुधी की भी इन्द्रियाँ ये प्रमत्त जो । 
मन को हर लेती हैं अपने बल से हठात्‌ ॥ 

चतुर पुरुषके यत्न करते रहने पर भी इ्द्रयाँ ऐसी प्रमथनशील हैं 
कि उसके मनको भी बलात्कारसे हर लेती हैं। 

ताति सर्वाणि संयम्य युक्त आसीत सत्परः । 

वशे हि यस्येन्द्रियाणि तस्य प्रज्ञा प्रतिष्ठिता ।।६१। 
इन्हें संयम से रोके मुझीमें रत युक्त हो। 
इन्द्रियां जिसने जीतीं प्रज्ञा है उसकी स्थिरा ॥ 

इन सब इन्द्रियोंको वशमें रखकर योगीको मुझमें तन्मय हो रहना 
चाहिये | इन्द्रियां जिसके वशमें हैं उसकी बुद्धि स्थिर रहती है | 


गांधीजीकी टिप्पणी-- तात्पर्य, भक्तिके बिना-ईश्वरकी सहायताके बिना- 
मनुष्यका प्रयत्न मिथ्या है ।”? 


विनोबाजी कहते हैं---'इन्द्रियोंकी समेट लेना भोर परमार्थके काममें 
उनका उचित उपयोग करना यह संयम कठिन है । इसके लिए महान्‌ प्रयत्नकी 
जरूरत है । ज्ञान भी चाहिये । परन्तु इतना होने पर भी ऐसा नहीं है कि वह 
हमेशा अच्छी तरह सघ ही जायगा । तब क्‍या हम निराश हो जाय? नहीं, 
साधकको कभी निराश न होना चाहिये। वह साधनाकी अपनी सब युक्तियाँ 
काममें लाए और फिर भी कमी रह जाय, तो उसमें भक्ति जोड़ दे यह बड़ा 
कीमती सुझाव भगवानने स्थितप्रज्ञ के लक्षणमें दिया है l” 


ईश्वरकी सहायताके बिना, कृपाके बिना मनुष्यका प्रयत्न अधूरा 
है | इसी बातको श्रीमद्भागवतकी गजेन्द्र-मोक्षकी कथा पुष्ट करती है। 

एक सुन्दर उद्यान पुष्प-पल्लवोंसे सुशोभित था तथा उसके मध्य एक 
विशाल सरोवर भी था । वहीं बहुतसी हथिनियोंके साथ एक गजराज 
रहता था । वह बड़े शक्तिशाली हाथियोंका सरदार था। एक दिन 
गजराज कड़ी धूपसे व्याकुळ होकर उसी सरोवरके किनारे गया । उसमें 
प्रवेश कर पहले तो उसने प्यास बुझाई और निर्मल जलमें स्नान कर 
` थकान मिटाई। फिर गृहस्थ पुरुषोंकी भांति वह प्रसन्नतासे सूंड्से जलके 
फुहारे छोड़-छोड़ कर साथकी हुथिनियोंको नहुलाने लगा | इस प्रकार 
जब वह क्रोडारत था एक बलवान ग्राहने उसका पेर पकड़ लिया । 
अकस्मात्‌ विपत्तिमें पड्नेके कारण उसने शक्तिभर अपनेको छुड़ानेका 
प्रयत्न किया, परन्तु छुड़ा न सका। उसके साथके हाथी, हथिनियोंने 
सहायता पहुंचाकर गजराजको जलसे बाहर निकालना चाहा पर वे 
भी असमर्थ ही रहे । गजेन्द्र और ग्राह अपनी-अपनी पुरी शक्ति लगाकर 
भिड़े हुए थे। कभी गजेन्द्र ग्राहको बाहर खींच लाता, तो कभी ग्राह 
गजेन्द्रको पानीमें खींच ले जाता । बहुत दिनों तक बार-बार जलमें 
खींचे जानेसे गजेन्द्रका शरीर शिथिल पड़ गया । शबित क्षीण हो गयी । 
Wg तो जलचर ही ठहरा | उसकी शक्ति बढ़ गयी । वह बड़े उत्साहसे 
जोर लगाकर गजेन्द्रको पानी में खींचने लगा। गजेन्द्र जब अपनेको 


 छुड़ानेमेंसब तरहसे असमर्थ हो गया तब उसने भगवानकी शरण ली 
ag ओर उनकी स्तुति की-- 

३ नमो भगवते तस्मै यत एतच्चिदात्मकम्‌ | 
पुरुषायादिबीजाय परेशायाभिधीमहि ॥ 
यस्मिन्निदं यतश्चेदं येनेदं य इदं स्वयमु | 
योऽस्मात्‌ परस्माच्च परस्तं प्रपद्ये स्वयम्भुवम्‌ || 
गजेन्द्रने भक्तिपूर्वक स्तुति की-- सबके हृदयमें स्थित जगतके),एकमात्र 
स्वामी एवं सृष्टिके मूळ कारण भगवान श्रीहरिको मैं नमस्कार करता हूँ ।; यह 
संसार उन्हींमें स्थित है, उन्हींकी सत्ता है, वे ही इसमें ब्यास हैँ और इससे परे 
भी हैं । उन स्वयंप्रकाश, स्वयंसिद्ध भगवानकी मैं शरण जाता हूँ 1” 
गजेन्द्रकी इस हादिक प्रार्थना पर भगवान स्वयं आए। गजेन्द्रको 
अत्यन्त पीड़ित देख श्रीभगवान west कूद पड़े और Wins साथ 
ग्राहको भी सरोवरसे बाहर खींचकर उन्होंने सुदर्शन चक्रसे ग्राहका 
मुख फाड़ डाला और गजेनद्रको छुड़ा लिया | 
गजेन्द्रकी कथा बताती है कि मनुष्य पुरुषार्थ करे और farià 
सतत संघर्ष करे | साथ ही ईव्वरकी कृपाकी प्रार्थना करता रहे । R 
कृपा बिना सारा पुरुषार्थ व्यथं हो सकता है । 
गजेन्द्रमोक्षकी कथा भक्तोंको बड़ी प्रिय है । 


मीराने गाया हैं-- 

हरी तुम हरो जनकी भीर। 

द्रीपदीकी लाज राखी तुरत बढ़ायो चीर ॥ 

भगत कारण रूप नरहरि धरयो आप शरीर | 

हिरप्याकुश मारि लीन्हों धरयो नाहित धीर ॥ 
geal गजराज राख्यो कियौ बाहर नीर । 

दासी मीरा लाल गिरधर चरणकंवल पर सीर ॥ 


भक्त सूरदासजी कहते हैं-- 

सुने री मैंने निबंछ के बल राम । i 

पिछली साख we संतन की, अड़े सँवारे काम॥ 

जब लगि गजबछ अपनों बरत्यो, नेक सरथो नहि काम | 

निरबल ह्वै बल राम पुकारो, आए aù नाम॥ 
च्यायतो विषयान्पुंसः सद्धस्तेषूपजायते | 
सद्भात्संजायते कासः कासात्क्तोधो$भिजायते ॥६२॥ 

aerga सम्मोहः सम्मोहात्स्यृतिवित्रमः । 
स्मृतिञ्रंशाद्‌बुद्धिनाशो बुद्धिनाशात्प्रणश्यति ॥६३॥ 


भोग चिन्तन होने से होता उत्पन्न संग है । 
संग से काम होता है, काम से क्रोध भारत I 
क्रोध से मोह होता है, मोह से स्मृतिविभ्रम | 
उससे बुद्धिका नाश, बुद्धिनाश विनाश है | 


विषयोंका चिन्तन करनेवाले पुरुषकी उन विषयोंमें आसक्ति हो 
जाती है । आसक्तिसे उन विषयोंकी कामना उत्पन्न होती है और 
कामनासे क्रोध उत्पन्न होता है। क्रोधसे year उत्पन्न होती है। 
मूढ़तासे स्मृति नष्ट हो जाती है। स्मृतिके नष्ट होनेसे बुद्धिका नाश 
हो जाता है और बुद्धिका नाश हो जानेसे मनुष्यका पतन हो जाता है | 


रागद्वेषवियुक्तस्तु विषयानिन्द्रियेश्चरन्‌ । 
आत्मवर्श्यावधेयात्मा प्रसादमधिगच्छति nex 


रागद्वेष-परित्यागी करे इन्द्रिय-कायं जो। 
स्वाधीन वृत्ति से पार्थ, पाता आत्मप्रसाद सो ॥ 


जिसका मन अपने अधिकारमें है और जिसकी इन्द्रियां रागद्वेषरहित 
होकर उसके qN रहती हैं, वह मनुष्य इन्द्रियोंका व्यापार चलाते 
हुए भी चित्तकी प्रसन्नता प्राप्त करता है। 


गीता-प्रवचनमें श्री विनोबाने स्थितप्रज्ञ पुरुषकी इन्द्रियोंपे काम Bae 
ढंगकी बड़ी सुन्दर उपमा दी है। वे कहते है-_“स्थितप्रज्ञ सारी इन्द्रियोंको 
लगाम चढाकर उन्हें कर्मयोगमें जोतता हे । इन्द्रिय-रूपी asia वह निष्काम 
स्वघर्माचरणकी खेती भली-भांति करा लेता हे । अपना प्रत्येक इवासोच्छवास 
वह परमार्थमें खर्च करता रहता है ।” है 


ला इन्द्रियं पर नियंत्रण रखता है, उन्हें जहाँ-तहाँ भटकने 
| देता | सदेव लगाम पकड़े रहता है-जहाँ ढील देना आवश्यक है 
वहीं ढीली करता है | जैसे बैलोंसे खेतीका काम लेनेके बाद उन्हें बाँध कर 
रखा जाता है, बेल स्वच्छन्द घूमते नहीं, उसी प्रकार स्थितप्रज्ञ अपनी 
facta निष्कामकर्म कराता है, उन्हें भोगोंकी तरफ जाने ही नहीं देता | 
अपना जीवन वह परहित में लगाये रखता gl 

प्रसादे सवंदुःखानां हानिरस्योपजायते । 
प्रसन्नचेतसो ह्याशु बुद्धिः पर्यवतिष्ठते ॥६५॥ 
प्रसाद-युत होने से wet सब दुःख gl 
होती प्रसन्नचेता की बुद्धि सुस्थिर शीघ्र ही॥ 
चित्तकी प्रसन्नतासे उसके सब दुःख दूर हो जाते हैं और प्रसन्नः 
चित्त कमंयोगीकी बुद्धि शीघ्र ही स्थिर हो जाती है । 
नास्ति बुद्धिरयुक्तस्य न चायुक्तस्य भावना | 
न चाभावयतः शन्तिरशान्तस्य कुतः सुखम्‌ ।।६६॥ 
नहीं बुद्धि अयोगी के भावना उसमें कहाँ। 
अभावन कहाँ शान्त केसे सुख अशान्त को ॥ 


असंयमी पुरुषकी वृद्धि स्थिर नहीं होती | स्थिर बुद्धिके बिना भावना 
नहीं, भावनाके बिना शान्ति नहीं और जहाँ शान्ति नहीं वहाँ सुख नहीं | 
इन्द्रियाणां हि चरतां यन्मनोऽनु विधीयते । 
तदस्य हरति प्रज्ञां वायुर्नावमिवाम्भसि ॥६७॥ 
मन जो दौड़ता पीछे इन्द्रियों के विहार में। 
खींचता जन की प्रज्ञा जल में नाव वायु ज्यों ॥ 
जब मन विषयोंमें भटकती इन्द्रियोंक पीछे भागता है तब वह बुद्धिको 
उसी प्रकार जहाँ-तहां खींच ले जाता है जैसे वायु नावको जलमें जहाँ 
चाहे खींच ले जाता है । 
तस्माद्यस्य महाबाहो निगृहीतानि सर्वशः । 
इन्द्रियाणीन्द्रियार्थभ्यस्तस्य प्रज्ञा प्रतिष्ठिता ॥ ६८।। 
अतएव महाबाहो इन्द्रियों को समेट छे। 
सर्वंथा विषयों से जो प्रज्ञा है उसकी स्थिरा ॥ 
जिस पुरुषकी इन्द्रियाँ विषयोंसे सब प्रकार निग्रह की हुई हैं उसकी 
बुद्धि स्थिर हो जाती है । 
या निशा सर्वभूतानां तस्णं जागति संयमी । 
यस्यां जाग्रति भूतानि सा निशा पश्यतो gA: NRU 

निशा जो सर्व भूतों की संयमी जागते वहां | 
जागते जिसमें अन्य वह तत्वज्ञ की निशा ॥ 


जब सब प्राणी सोते रहते हैं तब संयमी जागता रहता है। जब सब 
लोग जागते रहते हैं तब ज्ञानवान मुनि सोता रहता है। 


गांघीजीकी टिप्पगी--“'भोगी मनुष्य रातके बारह-एक बजे तक नाच, रंग, 
खानपान mf अपना समय बिताते हैं और फिर सवेरे सात-आठ बजे तक 
सोते हैं । संयमी रातके सात-आठ बजे सोकर मध्यरात्रिमें उठकर ईशवरका ध्यान 
करते हैं । इसके सिवा भोगी संसारका प्रपंच बढ़ाता है ओर ईइ्वरको भूलता हैं, 
उधर संयमी सांसारिक प्रपंचोंसे बेखबर रहता हे और ईशवरका साक्षात्कार 
करता है । इस प्रकार दोनोंका पंथ न्यारा है । यह इस इलोकमें भगवानने 
बतलाया है ।” 


आपुर्यमाणमचलप्रतिष्ठं 

समुद्रमापः प्रविशन्ति यद्वत्‌ । 
तद्वत्कामा यं प्रविशन्ति सर्वे 

स शान्तिमाप्नोति न कामकामी ॥७०॥ 


नदी-नदोंसे भरता हुआ भी 
समुद्र है ज्यों स्थिर सुप्रतिष्ठ । 
त्यों काम सारे जिसमें समावें 
पाता वही शान्ति न काम-कामी || 


नदियोके प्रवेशसे भरते रहने प्र भी जैसे समुद्र मर्यादा नहीं खोता 
है, उसी प्रकार जिस पुरुषमें संसारके विविध भोग बिना विकार उत्पन्न 
किये gt समा जाते हैं वही शान्ति पाता है न कि कामना वाला मनुष्य | 


_स्थितप्रज्ञ-दर्शन”” में श्रीविनोबा कहते हैं “समुद्रमें जिस प्रकार चारों ओरसे 
पानी एक-सा आता रहता है उसी तरह विश्वके अनंत विषय स्थितप्रज्ञके समीप आते 
ही रहते हैँ । ated सामने आँखके विषय, कानके सामने कानके विषय खड़े रहते 
हैं, परन्तु समुद्र जिस तरह तमाम पानीको अपने स्वरूपमें ग्रहण करके आत्मसात्‌ 
कर लेता है, उसी तरह स्थितप्रज्ञ सारे विषय-भोगोंको अपने स्वरूपमें मिला लेता 
है | आँखोंको जो रूप दिखाई देगा, कानोंमें जो शब्द पड जायगा और इसी तरह 
दुसरी इन्द्रियोंको उनके जो-जो विषय प्राप्त होंगे उन सबको वह आत्म-स्वरूपमें 
SIAT कर डालता है, मन पर उनका कुछ असर नहीं होने देता । अनुकूल व 

प्रतिकूल वेदनाके रूपमें वाह्य विषयोंका असर मन पर होता रहता है। इसे मनका' 
धर्म कहिये, विषयका कहिये या मन व विषय दोनोंका मिलाकर कहिये, मुख्यः 
बात यह है कि इन विषयोंको मिटाना संभव नहीं है । यदि हम यह तय करें कि. 
हमारे संयमके लिए तमाम वाह्य विषय मिटा दिये जाय तो सारे संसारका ही लय 
कर देना होगा, जो संभवनीय नहीं । इसकी जरूरत भी नहीं । बाहरके विषयः 
इन्द्रियोंके द्वारा प्रवेश करते रहते हैं तो भी स्थितप्रज्ञके चित्त पर उनका प्रभाव 
नहीं पड़ता । उसकी स्थिति भडोल रहती है। इस तरह यहाँ स्थितप्रज्ञ पुरुषका 
वभव बताया गया हे ।” 

विहाय कामान्यः सर्वान्पुमांश्चरति निःस्पृहः । 
निमंमो निरहंकारः स शान्तिमधिगच्छति rivet 


सर्व-काम परित्यागी विचरे नर निःस्पृह | 
अहंता - ममता मुक्त पाता परम शान्ति सो ॥ 


सब कामनाओंका त्याग करके जो पुरुष इच्छा, ममता और अहंकार 
रहित होकर विचरता है, वही शान्ति पाता है | 
एषा ब्राह्मी स्थितिः पार्थं नेनां प्राप्य विमुह्यति । 
स्थित्वास्यामन्तकालेऽपि ब्रह्मनिर्वाणमृच्छति ॥७२॥ 
ब्राह्मीस्थिति यही पार्थं इसे पाके न मोह है। 
टिकती अन्त में भी है ब्रह्मनिर्वाण-दायिनी ॥ 


यह ब्रह्मको प्राप्त हुए पुरुषकी स्थिति है। इसे प्राप्त करके फिर वह 
मोहमें नहीं पड़ता और अन्तकालमें भी इस ब्राह्मी स्थितिमें स्थित रहकर 
वह ब्रह्म-निर्वाण-मोक्ष पाता है। 

ऊपरके १९ इलोकोंका पूज्य बापूजीने सरल अर्थ किया है उसे सुनो-- 

अर्जुन पूछता है-- ag मेरे FAH बाहर जान पडता हे । हार-जीतका 
विचार छोड़ना, परिणामका विचार ही न करना, ऐसी समता, ऐसी स्यिरबुद्ि 
कैसे आ सकती है? मुझे समझाइये कि ऐसी स्थिरबुद्धि वाले केसे होते हैं, उन्हें 
कैसे पहचाना जा सकता हू ?” 

तब भगवानने जवाब दिया । 

हे अर्जुन ! जिस मनुष्यने अपनी कामना-मात्रका त्याग किया है और जो 
अपने अन्तरमें ही संतोष प्राप्त करता है, वह स्थिरचित्त, स्थितप्रज्ञ, स्थिरबुद्धि या 

समाधिस्थ कहलाता है । ऐसा मनुष्य न दुःख से दुःखी होता है, न सुखसे फू 
उठता है । सुख gente पाँच इन्द्रियोंके विषय हैं | इसलिए ऐसा बुद्धिमान मनुष्य 
qaia भाँति अपनी इन्द्रियोंको संमेट लेता है, पर कछुआ तो जब किसी 
दु्मनको देखता है तब अपने अंगोंकों ढालके नीचे समेटता है । लेकिन मनुष्यकी 
इन्द्रियों पर तो विषय नित्य चढ़ाई करनेको खड़े ही हैं, अतः उसे तो हमेशा 
इंद्रियोंको समेटे रखना और स्वयं ढालरूप होकर विपयोंके मुकाबलेमें लड़ना है। 
यह असली युद्ध है 1 कोई तो विषयोंसे बचनेंको देहदमन करता है, उपवास 
करता है। यह ठीक है कि उपवास-कालमें इंद्रियाँ विषयोंकी ओर नहीं दौड़तीं, 
'पर अकेले उपवाससे रस नहीं सूख जाता । उपवास छोड़ने पर तो और भी बढ़ 
ज.ता है । रसको दूर करनेके लिए ईश्वरका प्रसाद चाहिये । इंद्रियाँ तो ऐसी 
बलवान हैं कि वे मनुष्यको उसके सावधान न रहने पर जबरदस्ती घसीट ले 
जाती हैं। इसलिए मनुष्यको इंद्रियोंको हमेशा अपने वशमें रखना चाहिप्रे। पर 
'यह तब हो सकता है जब वह ईदवरका ध्यान घरे, अन्तर्मुख हो, हृदयमें रहने 
वाले अन्तर्यामीको पहचाने और उसकी भक्ति करे । इस प्रकार जो मनुष्य मुझमें 
'परायण रहकर अपनी इंद्रियोंको वशमें रखता है, वह स्थिरबुद्धि योगी कहलाता 
'हे। इससे विपरीत करने वालेके हाल भो मुझसे सुन । जिसकी इंद्रियाँ स्वच्छन्द 
खूपसे बरतती हैं वह नित्य विषयोंका ध्यान धरता है। तब उसमें उसका मन 
'फॅस जाता है । इसके सिवा उसे और कुछ सूझता ही नहीं । ऐसी आसक्तिमेंसे काम 
पैदा होता है। बादको उसकी पूर्ति न होने पर उसे क्रोध आता है । क्रोधातुर तो 
'बावला-सा हो जाता है, आपेमें नहीं रह जाता । अतः स्मृतिभ्रंशके कारण जो सो 
बकता ओर करता हे । ऐसे व्यक्तिका अन्तमें नाशके सिवा और क्या होगा ? 
जिसकी इन्द्रियाँ यों भटकती फिरती हैँ उसकी हालत पतवार रहित नाव की-सी 
हो जाती हे । चाहे जो हवा नावको इधर-उधर चीट ले जाती है और अन्तमें 
'किसी चट्टानसे टकरा कर नाव चूर हो जाती है। जिसकी इन्द्रियाँ भटका करती 
हैं उसके ये हाल होते है । अतः मनुष्यको कामनाओंको छोड़ना और इन्द्रियों पर 
काबू रखना चाहिये । इससे इन्द्रियां न करने योग्य कार्य नहीं करेंगी, आँखें 
सीधी रहेंगी, पवित्र वस्तुक ही देखेंगी, कान भगवद्‌-भजन सुनेंगे, या दुःखीकी 
आवाज सुग । हाथ पाँव सेवा-कार्यमें रुके रहेंगे और ये सब इन्द्रियाँ मनुष्यके 
कतन्य-कार्यमें ही लगी रहेंगी ओर उसमेंसे उन्हें ईशवरकी प्रसादी मिलेगी ag 
ae aa oe m जैसे बफ पिघल जाती है. 
हे : हैं ओर ऐसे मनुष्यको स्थिरबुद्धि 

हर eS iB Hue स्थिर नहीं है, etd भावना कहाँ से आवेगी ? 
TTT नही, उसे शान्ति कहाँ ? जहाँ शान्ति नहीं, वहाँ सुख कहाँ ? 


ह, कः CC-0.Panini Kanya Maha Vidyalaya Collection. 
७. १५१५ Ye * 


Digitized by Arya Samaj Foundation Chennai and “eae अध्याय : ४५ 
स्थिरबुद्धि मनुष्यको जहाँ दीपककी भांति साफ दिखाई देता है, वहाँ अस्थिर 
मनवाले दुनियाँकी गड़बड़में पड़े रहते हैं भोर देख ही नहीं सकते, और ऐसी 
गड़बड़वालों को जो स्पष्ट गता है वह समाधिस्थ योगीको स्पष्ट रूपसे मलिन 
लगता है और वह उधर नजर तक नहीं डालता । ऐसे योगीकी तो ऐसी स्थिति 
होती है कि नदी-नालोंका पानी जैसे समुद्रमें समा जाता हे, वैसे विषयमात्र इस 
समुद्ररूप योगीमे समा जाते Fl ऐसा मनुष्य समुद्रकी भाँति हमेशा शान्त 
रहता है । इससे जो मनुष्य सब कामनाएऐं तजकर, निरहंकार होकर, ममता 
छोड़कर, तटस्थरूपसे बरतता है, वह शान्ति पाता हे । यह ईश्‍वर प्राप्तिकी 
स्थिति है और tat स्थिति जिसको मृत्यु तक टिकती है, वह मोक्ष पाता है 1” 

दूसरे अध्यायकी शिक्षाको दोहरा ले | 

१. आत्मा अमर है, नित्य है, शाइवत है। 

२. देहका नाश होता है, देहधारी का नहीं। देहनाश अनिवाय है, 
उसका शोक नहीं करना चाहिये । 

३. मनुष्यको कर्मका अधिकार है-परिणाम पर उसका अधिकार नहीं 
है । हानि-लाभ, जय-पराजय, सुख-दुःखमें समता रख कर सदा अपने 
कतंव्यमें तन्मय रहना चाहिये । सजह प्राप्त स्वधमंका त्याग नहीं 
करना चाहिये । 

४. HAN उठने वालो सम्पूर्ण कामताओंको त्याग कर, सुख-दुःख हाति- 
लाभमें समता रखकर राग-द्रेष रहित रहकर स्वकसंमें तत्पर रहते 
वाले स्थितप्रज्ञका चित्रण और उस स्थितिको प्राप्त कराने वाले 
साधनों-इंद्रिय-संयम, अनासक्ति, स्वधर्माचरण एवं ईश्वर दरणता 
का निर्देश । 

® 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


तीसरा अध्याय 
'पुज्य बापूजी लिखते हैं-- 


“यह अध्याय गीताका स्वरूप जाननेकी कुंजी कहा जा सकता है। इसमें 
कर्म कैसे करना, कौन कर्म करना और सच्चा कर्म किसे कहना चाहिये, यह 
arn किया गया है ओर बतलाया है कि सच्चा ज्ञान पारमार्थिक कर्मोमें परिणत 
'होना ही चाहिये ।” 

अर्जुनको शंका हुई कि श्रीभगवान कमंकी अपेक्षा बुद्धिको श्रेष्ठ 
मानते हें | इसलिए उसने पूछा-- 

ज्यायसी चेत्कर्मणस्ते मता बुद्धिजनादन । 
तत्कि कर्मणि घोरे at नियोजयसि केशव we 
हे केशव, यदि कमंकी अपेक्षा बुद्धिको आप श्रेष्ठ मानते हैं तो आप 
मुझे घोर कमंमें क्यों लगाते हैं | 
व्यामिश्चेणेव वाक्येन बुद्धि मोहयसीव से । 
तदेकं वद निश्चित्य येन श्रेयोऽहमाप्नुयास्‌ ॥२।। 
आप मिले-जुले वचनोंसे मेरी बुद्धिको शंका-ग्रस्त सी कर रहे हैं। 
आप मुझसे एक ही बात निश्चयपूवेक कहिये कि जिससे मेरा कल्याण हो | 
श्रीभगवानने कहा-- 
लोकेऽस्मिन्द्रिविधा निष्ठा पुरा प्रोक्ता मयानघ । 
ज्ञानयोगेन सांख्यानां कमंयोगेन योगिनाम्‌ ।।३॥ 
इस लोकमें दो प्रकारकी निष्ठा मेरे द्वारा पहले कही गयी है। 
ज्ञानियोंकी ज्ञानयोगसे और योगियोंकी निष्काम कमंयोगसे | 
एकमें ज्ञानकी प्रधानता है दुसरेमें कमंकी | 
न कर्मणामनारम्भान्नेष्कस्यं पुरुषोऽश्नुते । 
न च qama सिद्धि समधिगच्छति nyi 
कमका आरम्भ न करनेसे मनुष्य निष्कमंताका अनुभव नहीं कर 
A q ता 
है और न कमंके केवल बाहरी त्यागसे सिद्धि पाता है। ह 
न हि कश्चितक्षणमपि जातु तिष्ठत्यक्रमंकृत्‌ | 


कायत ह्यवशः कर्मं ad: प्रकृतिजेगुणेः ।।५॥। 

कोई भी मनुष्य किसी भी कालमें क्षणमात्र भी कर्म किए बिना नहीं 
रहता । प्रकृतिसे उत्पन्न हुए गुणके कारण प्रत्येक मनुष्यको विवश होकर 
कमं करना ही पड़ता है | 


जब तक शरीर है हम कमंसे बच नहीं सकते । कर्मके बिना जीवन 
टिक नहीं सकता | 


कर्म न्द्रियाणि संयम्य य आस्ते मनसा स्मरन्‌ । 
इन्द्रियार्थान्विमुढात्मा मिथ्याचारः स उच्यते ॥। ६ ॥। 


जो मनुष्य कर्म करनेवाली इन्द्रियोंको तो रोकता है परन्तु उन 
इन्द्रियोंके विषयोंका चिन्तन मनसे करता रहता है वह मिथ्याचारी, 
'पाखंडी कहलाता है । 


गांधीजीकी टिप्पणी-- “जैसे, जो वाणोको तो रोकता है, पर मनमें किसीको 
गाली देता है, ag निष्कर्म नहीं है, बल्कि मिथ्याचारी है । इसका यह तात्पर्य 
नहीं है कि जब तक मन न रोका जा सके तब तक शरीरको रोकना निरर्थक है । 
‘शरीरको रोके बिना मन पर अंकुश आता ही नहीं । परन्तु शरोरके अंकुशके साथः 
साथ मन पर अंकुश रखनेका प्रयत्न होना ही चाहिये । जो लोग भय या ऐसे 
बाहरी HUNT शरीरको रोकते हैं, परन्तु मनको नहीं रोकते, इतना ही नहीं, 
बल्कि मनसे तो विषय भोगते हैं और मौका पाने पर शरीरसे भी भोगनेमें नहीं 
"चुकते, ऐसे मिथ्याचारीकी यहाँ निन्दा है 1” 


रामदास एक गृहस्थ था । कुसंगतिमें पड़ कर उसे जूआ खेलनेकी 
आदत पड़ गयी Ges दो चार रुपये से खेलता था और दीपावली तथा 
होली पर खेळता था, पर धीरे-धीरे हर रविवारको जूआ खेलते लगा | 
रविवारको दुकान बन्द रहती थी । घरसे खाना खाकर १०-११ बजे अपने 
साथीके घर चला जाता | वहाँ कई जुआरी इकट्टे होते और दिन ११ बजे 
जुआ आरम्भ होता तो १० बजे रात तक चलता | रविवारके दिन जूआ 
‘खेलना आदत हो गई। RÄ माँ बीमार हो, बच्चोंकी परीक्षाके दिनोमें 
'पढ़ाना जरूरी हो, कोई मेहमान आया हो, पर उसे रविवारको जूआ खेलने 
जानेसे कोई रोक नहीं पाता था । उसके एक मित्रने उसे जूएके दोष 
'बताए । महाभारतमें जूआ खेलनेके जो भयंकर परिणाम बताए गए हैँ 
उन्हें सुनाया । बार-बार आग्रह किया, बहुभाँति समझाया तो उसने 
जूआ न खेलनेका वचन दिया। तीन-चार हफ्ते बाद मित्र रामदासके 


'घर गया तो पता लगा कि दो रविवार तो वह जूएके अड्डे पर नहीं गया 

था पर पिछले रविवारसे पुनः जा रहा है। मित्र ag a गया तो SRE 
देखा कि रामदास खेल तो नहीं रहा है, पर खेलनेवालोंके साथ वेठा है 
और हारजीतको गौर से देख रहा है| मित्रने उसे उलहना दिया तो 
रामदास बोला-“मैं खेळ तो नहीं रहा हूँ, जवसे मेंने तुम्ह वचन दिया 
है एक पैसेकी भी बाजी नहीं लगाई है। मन वहलानेके लिये यहाँ चला 
E मिथ्याचार है। जूआ खेलता छोड़नेके वाद उसे मनको भी 
उधरसे हटाना चाहिये । यदि मनको नहीं हटावेगा तो पुनः me 
पड़नेकी पूरी सम्भावना है | रामदासको चाहिये कि रविवारको वह 
क्रिकेटके खेलमें जाय; या बच्चोंको पढ़ावे, या wae साथ नदी किनारे 
सेरको निकल जाय या बीमार माँको रामचरितमानस सुनावे। तब भी 
उसका मन जुएके AS पर भागा जायगा | वह वार वार उस वहात हटा 
कर दूसरे अच्छे कामोमें लगाता रहे | मनको जूएके aga जानेसे रोकनेमें 
रामदासको कई महीने या कई वर्ष भी लग सकते हे । मन धीरे-घीरे 
हटता जायगा और फिर विरत हो जायगा । अगर उसका प्रयत्न सच्चा है 
और वह मनको दूसरे उपयोगी कार्यमें लगाये रखता है तो उसको अपने 
| मनको जूएके HE पर मड़रानेसे रोकनेमें कुछ वर्ष भी लग जाय तब भी. 
| वह सदाचारी है, मिथ्याचारी नहीं । 
| मनको बुरे कामोंका चिन्तन करने देना एक बात है और मनकाः 
| बरबस बुराईका चिन्तन करने लग जाना दूसरी बात | 
यस्त्विन्द्रियाणि मनसा तियस्यारभते5जुन । 
| कर्मेन्द्रियेः कर्मयोगमसक्तः स॒ विशिष्यते ॥ ७॥। 
| जो पुरुष मनसे इन्द्रियोंको वरामें करके अनासक्त होकर कर्मेन्द्रियोसे 
| कर्मयोगका आचरण करता है, वह श्रेष्ठ है | 
| गाँधीजोकी टिप्पणी--इसमें बाहर और भीतरका मेल साधा गया है | 
भनको अंकुशमें रखते हुए भी मनुष्य शरीर द्वारा अर्थात्‌ कर्मेन्द्रियों द्वारा कुछ न 
कुछ तो करेगा ही, परन्तु जिसका मन अंकुदामें है उसके कान दूषित बातें नहीं 
सुनेंगे, वरन्‌ ईशवर भजन सुनेंगे, सत्पुरुषोंकी वाणी सुनेंगे। जिसका मन अपने 
वशमें हे वह जिसे हमछोग विषय मानते हैं, उसमें रत नहीं लेता । ऐसा मनुष्य 
आत्माको शोभा देनेवाले ही कर्म करेगा । ऐसे कर्मोंका करना कर्म-मार्ग है। 
जिसके द्वारा आत्माका शरोरके बंधनसे छूटनेका योग सघे उसका नाम कर्मयोग 
है l इसमें विषयासक्तिको स्थान हो ही नहीं सकता ।” 

नियतं कुरु कमं त्वं कर्म ज्यायो ह्यकर्मणः । 
शरीरयात्रापि च ते प्रसिद्धयेदकर्मणः nan 


इसलिए तू नियत कमं कर। कमं न करनेसे कर्म करना अधिक 
अच्छा है । तेरे शरीरका निर्वाह भी कर्म बिना नहीं चल सकता | 


ग्रहा श्रीभगवानका स्पष्ट निर्देश है कि कमं न करनेसे कम॑ करना 
अधिक अच्छा है। 


यज्ञार्थत्किमंणोऽन्यत्र लोकोऽयं कमंबन्धनः | 
तदथं कमं कोन्तेय मुक्तसङ्गः समाचर ।।९॥ 

यज्ञार्थं किये जाने वाले कमंके अतिरिक्त कमंसे इस लोकमें बन्धन 
Gal होता है। इसलिए तू रागरहित होकर यज्ञार्थं कमं कर | 

गाँधीजीने यज्ञकी व्याख्या गीता-मातामें की है, वे लिखते हैं :-- 

“at अर्थात परोपकारार्थ, ईश्वरार्थं किये हुए कर्म। इस लोकमें या 
परलोकमें कुछ भी बदला छिए या चाहे बिना, परार्थके लिए किये हुए किसी 
भी कर्मको यज्ञ कहेंगे। यह नित्य कर्तव्य है, चौबीसों घन्टे आचरणमें छानेकी 
वस्तु है 1” 

सहयज्ञाः प्रजाः सृष्ट्वा पुरोवाच प्रजापतिः । 
अनेन प्रसविष्यध्वमेष वोऽस्त्विष्टकामधुक्‌ ।। १०॥ 

यज्ञके सहित प्रजाको उत्पन्न करके प्रजापति ब्रह्माने कहा “यज्ञ द्वारा 
तुम्हारी वृद्धि हो | यह तुम्हें इच्छित फल दे |” 

देवान्भावयतानेन ते देवा भावयन्तु व: । 
परस्परं भावयन्तः श्रेयः परमवाप्स्यथ ॥११॥ 


तुम यज्ञ द्वारा देवताओंका पोषण करो ओर देवता तुम्हारा पोषण 
करें और एक दूसरेका पोषण करके तुम परम कल्याणको पाओ। 


इष्टान्भोगान्हि वो देवा दास्यन्ते यज्ञभाविताः । 
तदंत्तानप्रदायेभ्यो यो wee स्तेन एव सः RN 


यज्ञ द्वारा संतुष्ट हुए देवता तुम्हें इच्छित भोग देंगे । उनका बदला 
दिये बिता, उनका दिया हुआ जो भोगेगा वह अवश्य चोर हे । 
४ 

गाँधीजीकी टिप्पणी--यहाँ देवका अर्थ है भूतमात्र, ईइवरकी सृष्टि । 
भूतमात्रकी सेवा देव सेवा है और वह यज्ञ | 
यज्ञशिष्टाशिनः सन्तो मुच्यन्ते सर्वेकिल्बिषेः । 
MSHA ते त्वघं पापा ये पचन्त्यात्मकारणात्‌ ॥१३॥। 
. जो यज्ञसे बचा हुआ खाने वाले हैं, वे सब पापोंसे छूट जाते हैं । 
जो अपने लिए ही पकाते हैं वे तो मानो, पाप ही खाते हैं । 
अन्नाद्भवन्ति भूतानि पर्जन्यादन्नसंभवः । 
यज्ञादभवति पर्जन्यो यज्ञः कर्मसमुद्भवः NULYN 
अन्नसे प्राणी उत्पन्न होते हैं। वर्षासे अन्न उत्पन्न होता है। यज्ञसे 
वर्षा होती है और यज्ञ कमंसे उत्पन्न होता है। 
कमं ब्रह्मोदभवं विद्धि ब्रह्माक्षरसमुद्भवम्‌ | 
तस्मात्सवंगतं ब्रह्म नित्यं यज्ञे प्रतिष्ठितम्‌ NLL 
' तू जानळे कि कमं प्रकृतिसे उत्पन्न होता है, प्रकृति अक्षर ब्रह्मसे 
उत्पन्न होती है और इसलिए सवेव्यापक ब्रह्म सदा यज्ञमें विद्यमान Z| 
एवं salad चक्क नानुवर्तवतीह यः । 
अघायुरिस्धियारामो मोघं पार्थं स जीवति ॥१६॥ 


इस प्रकार प्रवर्तित चक्रका जो अनुसरण नहीं करता है, वह मनुष्य 
अपना जीवन पापी बनाता है, इन्द्रिय सुखोंमें फंसा रहता है और वह 
व्यर्थं जीता है। 


इलोक ९ से १६ का भावार्थ गाँधीजीने गीता-मातामें बताया है-- 
“aah मानी हैं, अपने लिए नहीं, बल्कि दुसरेके लिए, परोपकारके लिए, 
“frat हुआ श्रम अर्थात्‌ संक्षेपमें सेवा, और जहाँ सेवाके निमित्त हो सेवाकी 
जायगी, वहाँ आसक्ति, राग-द्रेष नहीं होगा । ऐसा यज्ञ, ऐसी सेवा, तू करता 
रह। ब्रह्माने जगत उपजानेके साथ ही साथ यज्ञ भी उपजाया, मानों हमारे 
. कानमें यह फूंका कि पृथ्वी पर जाओ, एक दुसरेकी सेवा करो और फलो 
. फूलो। जीवमात्रको देवतारूप जानो, इन देवोंकी सेवा करके तुम उन्हें प्रसन्न 
रखो, वे तुम्हें प्रसन्न रखेंगे। प्रसन्न हुए देव तुम्हें बिना माँगे मनोवांछित फल 
देंगे । इसलिए यह समझना चाहिमे कि लोक-सेवा किये बिना, उनका हिस्सा 

उन्हें पहले दिए fear, जो खाता है, वह चोर है। जो लोगोंका, जीवमात्रका 
भाग उन्हें पहुंचानेके बाद खाता है या कुछ भोगता है, उसे ag भोगनेका 
अधिकार है अर्थात्‌ वह पापमुक्त हो जाता है।” | 


मैं समझता हूँ तुम्हें उपरोक्त आठ इलोकोंकी भावना समझमें आ 
गयी होगी ? यज्ञ द्वारा-परोपकार द्वारा--तुमको ईश्वरकी उपासना 
करनी है । ईइवरने संसारकी उन्नति तथा अपने मिलनेके साधनके रूपमें 
यज्ञको-सेवाको प्रगट किया है | 


तुम्हारा यह प्रश्‍न बहुत उपयुक्त है कि हवन और होम द्वारा जो यज्ञ 
किया जाता है उसका यज्ञकी इस परिभाषासे केसे मेल बैठता है ? 


दूसरों के भलेके लिए किया हुआ निःस्वार्थ काम यज्ञ कहलाता R 
प्राचीन समयमें हवन और होम परहितके लिए किये गये निःस्वार्थ कामके 
प्रतीक थे-इसलिए यज्ञ थे । अग्निहोत्र यज्ञका बाहरी आवरण है। 
मूल भावना तो उसके पीछे परमार्थकी है। अपनी प्रिय वस्तुएँ स्वयं न 
खाकर उन सब प्राणियोंके कल्याणके लिए अग्निमें होम कर देते थे 
जिनसे किसी प्रकारका प्रतिफळ पानेकी आशा नहीं थी। अग्निमें 
आहुति डालते समय “न मम'-यह वस्तु मेरी नहीं है--कह कर उस 
वस्तुसे अपनी ममत्व-बुद्धिका त्याग दिखलाया जाता था । यही यज्ञका 
मुख्य तत्व है। आज घी और अन्नकी इतनी कमी है कि मनुष्यके लिए 
ही पूरा नहीं पड़ता। तब घी और अन्नको अग्निमें डालना अब यज्ञ 
नहीं रहा । देश कालके अनुसार जो सेवा कायं उपस्थित हो उन्हें 
निःस्वा्थं भावसे करना यज्ञ है | 


यस्त्वात्सरतिरेव स्यादात्मतृप्तश्च मानवः | 
आत्मन्येव च संतुष्टस्तस्य कायं न विद्यते ॥१७॥ 


पर जो मनुष्य आत्मामें रमण करने वाला है, H उसीसे TH रहता . 
है और उसीमें सन्तोष मानता है, उसे कुछ करनेको नहीं रहंता | 


नेव तस्य कृतेनार्थो apg कश्चन । 
न चास्य सर्वभूतेषु कश्चिदर्थव्यपा्षयः ॥॥१८॥ 


. करने, न करतेमें उसका कुछ भी स्वार्थ नहीं है। सम्पूर्ण प्राणियोंमें 
उसे कोई निजी स्वार्थ नहीं है। 

तस्मादसक्तः add कार्य कमं समाचर | 
असक्तो ह्याचरन्कमं परमाप्नोति पुरुषः NAN 
अस्तु नित्य अनासक्त कर कतंव्य-कर्म तू। 
अनासक्त कर्म कर्ता ही परमात्माको है पाता ॥ 
इसलिए तू अनासवत रहकर निरन्तर कतव्य कर्म कर | आसक्तिसे 
रहित होकर कमं करनेवाले पुरुषको परमात्माके दर्शन होते हैं। 
कर्मणेब हि संसिद्धिमास्थिता जनकादयः | 
लोकसंग्रहमेवापि संपइयन्कर्तृमहसि ॥२०॥ 
जनक तथा अन्य लोगोंने कर्मसे ही परमसिद्धि प्राप्त की । लोक- 
ंग्रहके छिए-लोकहितके लिए भी तुझे कर्म करना उचित हे | 
यद्यदाचरति श्रेष्ठस्तत्तदेवेतरो जनः । 
स॒ यत्प्रमाणं कुरते लोकस्तदनुवतेते ॥२१॥ 
जो-जो आचरण उत्तम पुरुष करते हैं, अन्य पुरुष भी उसके ही 
अनुसार वतंते हैं। वे जो प्रमाण बनाते हैं उसका लोग अनुकरण 
करते हैं । 
न मे पार्थास्ति कतंव्यं त्रिषु लोकेषु किचन । 
नानवाप्तमवाप्तव्यं वतं एव च कमणि ween 
मुझे तीनों लोकोंमें कुछ भी करनेको नहीं है । पाने योग्य कोई वस्तु 
न पाई हो ऐसा नहीं है, तो भी में कमंमें लगा रहता हूँ । 
यदि ह्यहं न वर्तेयं जातु कर्मण्यतन्द्रितः | 
मम वर्त्मानुवतंन्ते मनुष्याः पाथं सर्वशः ॥२३॥ 


यदि में आलस्य छोड़कर निरन्तर कमंमें न लगा रहुँ तो सब मनुष्य 
मेरे ही पथका अनुसरण करेंगे | 


उत्सीदेयुरिमे लोका न gat कमं चेदहम्‌ । 
संकरस्य च कर्ता स्यामुपहुन्यामिमाः प्रजाः ।।२४॥ 


यदि मैं कर्म न करूँ तो ये लोक भ्रष्ट हो जाँय, मैं अव्यवस्थाका 
कर्ता बनू और प्रजाजनोंका मेरे द्वारा नाश हो जाय | 

सक्ताः कर्मण्यविद्वांसो यथा कुवन्ति भारत । 
कुर्या दिद्वांस्तथास क्तश्चिकोर्षुलोकसंग्रहम्‌ ॥२५॥ 


जैसे अज्ञानी लोग आसक्त होकर कर्म करते हैं, वैसे ज्ञानीको आसक्ति 
रहित होकर लोक कल्याणकी इच्छासे कमे करना चाहिए | 


न बुद्धिभेदं जनयेदज्ञानां कमंसङ्भिनाम्‌ । 
जोषयेत्सवंकर्माणि विद्वान्युक्तः समाचरन्‌ NIRU 
कमंमें आसक्त अज्ञानी मनुष्योंकी बुद्धिको ज्ञानी डाँवाडोल न करे, 
परन्तु समत्वपुवेक अच्छे प्रकारसे HH करके उन्हें कर्मोमें लगावे । 
प्रकृतेः क्रियसाणानि गुणः कर्माणि सर्वशः । 
अहंकारविमूढात्मा कर्ताहमिति समस्यते ।।२७॥। 
सब कर्म प्रकृतिके गुणों द्वारा किये हुए होते हैं। अहंकारसे मूढ़ बना 
हुआ मनुष्य “मैं कर्ता हूँ” यह मान लेता है | 
तत्त्ववित्तु महाबाहो गुणकमंविभागयोः । 
गुणा गुणेषु वर्तन्ते इति मत्वा न सज्जते RSN 
गुण और कमंके विभागका रहस्य जानने वाला पुरुष “गुण गुणोंमें 
ad रहे हैं” यह मानकर उनमें आसक्त नहीं होता है । 
प्रकृतेगुणसंसूढाः सज्जन्ते गुणकमंसु। 
तानकृत्स्नविदो मन्दान्क्ृत्स्तविन्त विचालपेत्‌ ॥॥२९॥। 
प्रकृतिके गुणोंसे मोहित हुए मनुष्य गुण और कर्मामे आसक्त रहते 
हैं| ज्ञानियोंको चाहिये कि वे इन अज्ञानी, मन्द बुद्धि लोगोंको विचरित 
त करें । 
मयि सर्वाणि कर्माणि संन्यस्याध्यात्मचेतसा । 
निराशीनिमंमो भूत्वा ग्रुध्यस्व विगतज्वरः ॥३०॥ 
अध्यात्म-वृत्ति रखकर, सब कर्म मुझे अपण करके, आसक्ति ओर 
ममत्वको छोड़, राग रहित होकर तू युद्ध कर । 


डा० राघाक्ृष्णनकी टिप्पणी--भगवानके भ्रति, जो सारे ब्रह्माण्डे 
अस्तित्व और गतिविधिका अधीश्वर है, आत्मसमर्पण करके हमें कर्ममें जुट जाना 
चाहिये। 'तेरो इच्छा पूर्ण हो' सब कार्योंम हमारी यह मनोवृत्ति होती 

चाहिये । हमें सब कार्य इस भावनासे करने चाहिए कि हम भगवानके 
सेवक g | 
ये मे मतमिदं नित्यमनुतिष्ठन्ति मानवा: । 
श्रद्धावन्तो$नसुयस्तो मुच्यन्ते तेऽपि कर्मभिः ॥३१॥ 
श्रद्धा रखकर, दोषबुद्धिसे रहित, जो मनुष्य मेरे इस मतके अनुसार 
चलते हैं, वे भी कमं बन्धनसे छूट जाते हैं । 
ये त्वेतदस्यसुयन्तो नानुतिष्ठन्ति मे मतम्‌ । 
सवेज्ञानविमूढांस्तान्विद्धि नष्टानचेतसः UU 
परन्तु जो मेरे इस अभिप्रायमें दोष निकालकर उसका अनुसरण 
नहीं करते वे सम्पूणं ज्ञानोसे रहित मूढ़ हें । उन्हें कल्याणसे भ्रष्ट हुए 
ही जान | 
सदृशं चेष्टते स्वस्याः प्रकृतेज्ञानवानपि । 
sata यान्ति भूतानि निग्रहः कि करिष्यति ॥३३।। 
ज्ञानी मनुष्य भी अपनी प्रकृति (स्वभाव) के अनुसार आचरण करते 


हें । सब प्राणी अपनी प्रकृतिके अनुसार काम करते हें । निग्रह क्या 
कर सकेगा ? 


इस्द्रियस्थेन्व्रियस्याथे रागद्वेषौ व्यवस्थितौ । 
तयोनं वशमागच्छेत्तो ह्यस्य परिपन्थिनौ ॥३४॥। 


अपने-अपने विषयोंके सम्बन्धमें इन्द्रियोंको राग-द्वेष रहता ही है। 
मनुष्यको उनके वशमें नहीं हो जाना चाहिये | क्योंकि राग और द्वेष 
कल्याण मार्गके बाधक हैं | 


गांधीजीको टिप्पणो--कानका विषय हैं सुनना । जो भावे ag सुननेकी 
इच्छा राग है। जोन भावे वह सुननेकी अनिच्छा da है। “यह तो स्वभाव है” 
कह कर रागद्रेषके वश ही नहीं होना चाहिये, उनका मुकाबला करना चाहिये | 
भात्माका स्वभाव सुख-दुःखसे अछूत रहता है । उस स्वभाव तक मनुष्यको 
पहुँचना है । 

Saragat विगुणः परधर्मात्स्वनुष्ठितात्‌ । 

स्वधमं निधनं श्रेयः परधर्मो भयावहः ॥३५॥ 

श्रेय स्वधमं न्यून भी महत परधम से। 
स्वधमं में भली मृत्यु परधम भयावह ॥ 


पराये धमंके सुलभ होने पर भी अपना धर्म--स्वकर्म 
श्रेयस्कर है--चाहे अपना at विगुण अर्थात सदोष भले ही हो। 
स्वधमंमें मृत्यु भली है | परधर्मं भयावह है । ः 


गाँधी जीकी टिप्पणी--'समाजमें एकका धर्म झाड़ देनेका होता है और दूसरे 
का धर्म हिसाब रखनेका होता है । हिसाब रखने वाला भले ही श्रेष्ठ गिना जाय 
परन्तु झाड़ देने वाला अपना धर्म त्याग दे तो वह नष्ट हो जायेगा और 
समाजको हानि पहुंचेगी । ईश्वरके दरवारमें दोनोंकी सेवाका मूल्य “उनकी 
निष्ठाके अनुसार कृता जायगा । पेशेकी कोमत वहाँ तो एक ही होती है। दोनों 
gaada बुद्धिसे अपना कर्तव्य पालन करें तो समानरूपसे मोक्षके अधिकारी 
बनते हैं ।” 


श्रीभगवानने इस इलोकमें जो निर्देश दिया है उसे ठीक समझना 
चाहिये। 


एक युवक गोविन्दलालको समाज सेवाका महत्व बताने वाली अच्छी 
पुस्तकें मिल गयीं। एक भले समाजसेवी से उसका सम्पक हो गया | 
उनसे प्रभावित होकर उसने निश्चय किया कि बी० ए० पास करके वह 
अपने गाँव वापस चला जायगा और वहाँ हो कोई उपयोगी धंधा करेगा। 
माता-पिताकी सेवा करके बाकी समयमें आसपासके बच्चोंकों पढ़ायेगा 
तथा रात्रिमें गाँवके भाई-बहनोंको रामचरितमानस सुनाया करेगा।. 


उसने किया भी ऐसा हो । काशी हिन्दु विश्वविद्यालयसे बी० ए० 
पास करके वह निकटके अपने गाँव चला गया । कोल्ह बैठा रिया | 
कोल्हू बेल द्वारा चलता था। सरसों गाँवसे ही मिल जाती थी। शुद्ध 
तेल बनाता था जो गाँवमें बिकता था तथा वाराणसीके बाजारमें भी | 
गाँवके बच्चोंको पढ़ाता और माता-पिताकी सेवा करता | गाँवमें उसके 
वापस आ जानेसे गाँववाले बड़े प्रसन्न हुए | रात्रिमें देहाती उसके आंगन 
में जुटते-अखबारसे समाचार सुनते, रेडियोपर कुछ भजन, लोकगीत 
Baa | रातको रामचरितमानसका पाठ होता । कभी भरतचरित्र पर 
चर्चा छिड़ती, कभी लक्ष्मणचरित्र पर बहस होती । गोविन्दलालके fer 
श्रम और सेवामें आनन्दसे बीतने छगे। पतित्रता पत्नी थी, दो बच्चे थे, 
घरमें गाय थी, दूध-दही सब सुलभ था | 

पाँच वर्ष इस प्रकार बीत गए। संयोगसे गाँवके एक वृद्ध व्यक्ति 
अधिक बीमार हो गए। उनकी चिकित्साके लिए गोविन्दलाल वाराणसी 
आया और रोगीको काशी हिन्दू विश्वविद्यालयके अस्पतालमें भर्ती करा 
दिया । गोविन्द अपने मित्र रामलखन शर्माके यहाँ ठहरा । उसके मित्र 
रामलखनने उसीके साथ बो० ए० पास किया था और उसीके पासके एक 
गाँवका रहने वाला था । रामछखनने बी० ए० पास करके पुस्तकोंकी एक 
दुकान विव्वविद्यालयके पास ही खोल ली थी । दुकान खूब चल निकली | 
अच्छी आमदनी थी। सुबह १० बजे खाना खाकर रामलखन पेन्ट 
शर्ट पहनकर दुकानपर जाता और आरामप्रद कुर्सी पर बैठता | दोनों 
मित्र तो थे ही; रामलखनने बताया कि इन पाँच वर्षोमें उसकी दुकान 
प्रसिद्धि पा गयी है और अब उसकी मासिक आय लगभग एक हुजार- 
की है। 

रामलखन बोला “यार बड़े gaa जिन्दगी बीत रही है । रविवार 
को श्रीमतीके साथ सिनेमा चला जाता हूँ । विश्‍वविद्यालयमें कोई 
सांस्कृतिक कार्यक्रम होता है तो मुझे निमंत्रण आता है क्योंकि faa- 
विद्यालयके कई प्राध्यापक मेरे परिचित हैं। में चार महीनोंमें दो तीन 
दिनके लिए गांव हो आता हूँ पर मुझे गाँवमें रहना पसन्द नहीं | शहर- 
का वातावरण और विश्वविद्यालयका परिसर मुझे बहुत भाता है। दो 
वषंसे में वाराणसी रोटरी क्लबका सदस्य भी हो गया हूँ । मेरे वलबमें 
८०-८५ मेम्बर हैं। शहरके चुने हुए प्रतिष्ठित व्यक्ति । चलो रोटरी मेरे 
अतिथि होकर ।” 

गोविन्द क्लब भी जाता है । वाराणसीके १०-१२ दिनोंके निवासमें 
रामलखनकी सुख-सुविधा देखकर, वाराणसीके प्रतिष्ठित नागरिकोंमें 
उसका बढ़ता सम्मान देखकर गोविन्दछालका मन होता है “में भी शहर 
में कुछ व्यापार करलं, गाँवमें सारा दिन तेलका काम, हाथ भी गन्दा 
और कपड़े ae | दिनमें ८-१० घण्टा काम करता हूँ तब भी ४०० रुपयेसे 
अधिक नहीं बचा पाता | रामलखन कैसी मौजकी जिन्दगी बिता रहा 
है” एक रात दो बजे तक गोविन्दछालका मन तक-वितकं करता रहा | 
उसे नींद नहीं आयी । शहरकी लुभावनी जिन्दगीने उसके मनको अस्थिर 
कर रखा है। 

गोविन्दलालसे श्रीभगवान कहते हैं--तेरे लिए तेलीका काम स्वधर्म 
पा = रह। उसीमें तेरा कल्याण है। तूने समझ-बूझकर 

"पा शुरू कया था। उसीको कुशलता पूर्वक कर | ध्यान रख, 

सरसोंमें बरके दाने न चले जाय क्योंकि बरेंका तेल स्वास्थ्यके लिए 
हानिकारक है। रामलखनका काम उसके लिए हितकर है, तेरा काम 
तेरे लिए। धन और सम्मानकी लालचमें अपना नियत काम-स्वधमं- 
मत छोड़ । तुझे अपना कर्म विगुण-गुण रहित लगे, लोग तुझे तेली कहें 
तो भी अपना काम मत छोड़ समाजने तेली, धोबी, मोची, भंगी पेशेकी 
प्रतिष्ठा गिरा रखी है । उसके विरुद्ध तू युद्ध कर । केसे युद्ध करेगा ? 
मारपीट करके नहीं | तेलीके काममें निष्ठापूर्वक लगे रहकर | जनताको 
शुद्ध तेल दे बैलोंको अच्छी खुराक | रामलखन और तू एक साथ किसी 
सामाजिक काममें जाते हो, तब रामलखनको तो आगेकी कुर्सी पर बेठाया 
जाता है और तुझ तेलीको पीछेक्री कुर्सी मिलती है, तो तू व्यथित क्यों 
होता है? समाज तेलीकी प्रतिष्ठा कम करता हैं, तू उसे सहन कर। 
तू तो समाजका एक जरूरी काम करता है। उसे खानेके लिए शुद्ध तेल 
देता है। उसीमें लगा रह । तेरे लिए यही श्रेय है । अपना काम छोड़कर 
रामलखनका काम करने जाना तेरे लिए भयावह है । 
कया अब मैं मान लूँ. कि इस इलोक द्वारा श्रीभगवानने जो उपदेश 
दिया है वह तुम्हें समझमें आ गया ? 
अर्जुनने पूछा 
अथ केन प्रथुक्तोऽयं पापं चरति पुरुषः । 
अनिच्छुन्तपि वाष्णेय बलादिव नियोजितः ॥ ३६ ॥ 
मनुष्य न चाहता हुआ भी जबदंस्तीसे, किसकी प्रेरणासे पाप 
करता है? 
कभी ऐसा होता है कि मनुष्य स्वेच्छाके प्रतिकूल भी पाप कर बैठता 
है। कोन है वह जो जबरन पाप कराता हैं ? 
श्रीभगवानने कहा 
काम एष क्रोध एष रजोगुणसमुद्भवः । 
महाशनो महापाप्मा विद्धयेतमिह वेरिणम्‌ ७ ३७ ॥ 
रजोगुणसे उत्पन्न होनेवाले काम और क्रोध हो मनुष्यको जबरन 
पापकी ओर घसीट ले जाते हैं। ये महापापी हैं और कभी पाप करते 
अघाते नही-इन्हें ही अपना शत्रु समझ | 


धूमेनात्रियते वह्लियंथाद्शों सलेत च। 
यथोल्बेतावतो गर्भस्तथा तेनेदसावृतस्‌ ॥ ३८ N 

जैसे धूएँसे आग या मैलसे दपंण अथवा झिल्लीसे गर्भ ढका रहता 
है वैसे ही कामादिरूप शत्रुसे यह ज्ञान ढका रहता है | 


आवृतं ज्ञानमेतेन ज्ञानिनो नित्यवेरिणा। 
कामरूपेण कोन्तेय दुष्प्रेणानलेन Ail ३९ ॥ 


कभी न तृप्त होनेवाला थह कामरूप अग्नि नित्यका शत्रु है, उससे 
ज्ञानीका ज्ञान ढका रहता है। 

काम-क्रोध-लोभ इत्यादि विकार ही मनुष्यको जबरन पापकी ओर 
ढकेलते हैं। इन्हींके वश हो मनुष्य अनेक पाप करता है। ये मनुष्यके 
चिर शत्रु हैं। ये चिर शत्रु या नित्य वेरी हैं इसलिए मनुष्यको सर्वकाल 
अर्थात सदैव ही इनसे युद्ध करते रहना है। श्रीभगवानने अर्जुनको इन्हीं 
वेरियोंसे लड़नेके लिए उपदेश दिया है । गीतामें मनुष्यके अभ्यन्तरमें 
सदेव होते रहने वाळे युद्धका वर्णन है। भगवान अर्जुनसे कहते हैं कि 
अभ्यन्तरमें रहने वाले इन वैरियोंसे सतत लड़ता रह। काम, क्रोध, लोभ 
आदि विकारोसे-इन नित्यके दुइमनोंसे जीवनभर--शरीर रहने तक युद्ध 
करना पड़ता है। तुम इस बातको ठीक समझ लो-तभी गीताको 
समझ पाओगे। महाभारत एक महान धमंग्रन्थ है और गीता उसका 
सारतत्व है | 


हमारे ऋषियोंने हजारों वर्ष पहले कई महत्त्वपूर्ण अनुसन्धान किये | 
ये भौतिक नहीं आध्यात्मिक अनुसन्धान थे। इन अन्वेषणोंसे मनुष्यका 
निरंतर कल्याणका मागं प्रशस्त हो गया है। ऋषियोंने जिस संत्यका 
दर्शन किया, उसे परखा, जाँचा, अनुभव किया, अपनाया और प्रचार 
किया आ यका सुख शान्ति ओर आध्यात्मिक उत्थान जिन मूलभूत 
र आधारित है उन्हींमेसे एक श्रीभगवान यहाँ अर्जुनको बता 
रहे हैं । काम-क्रोध आदि विकार ही मनुष्यके वास्तविक शत्रु हैं जो उसे 
बलात्‌ पापकमंकी ओर ढकेलते हैं । मनुष्यकी इन्द्रिया, मन और बुद्धि 
इन शनरुओंका निवास स्थान है। भगीरथ प्रयत्न करके इन शत्रओंको 
पछाड़ दो | उपाय भी श्रीभगवान बताते हैं। इन्दरियोंको नियंत्रणमें रखो | 
उन्हें mm मत करने दो । इन्द्रियोंको वशमें करके मनको gat करो, 
बुद्धिको वरामें ae इन्द्रिया, मन और बुद्धिके नियंत्रणमें आजानेपर 
काम-क्रोध वशमें आ जायेंगे । इन्द्रियोंसे श्रेष्ठ और बलवान मन है, मनसे 
श्रेष्ठ बुद्धि है, बुद्धिसे भी अति श्रेष्ठ, अनन्त समर्थवान आत्मा है। 

आत्माकी अक्षय शक्तिको पहचानों | चित्तके विकारोंको जीतनेका अन- 
वरत प्रयत्न करना ही जीवनकी कला g l 


इस्द्रियाणि मनो बुद्धिरस्याधिष्ठानमुच्यते । 
एतेविमोह्यत्येष ज्ञानमावृत्य देहिनम्‌ ॥४०॥ 


इन्द्रियाँ, मन और बुद्धि, काम-क्रोधके निवासस्थान हैं। इनके द्वारा 


ज्ञानको ढक कर यह शत्रु देहधारीको बेसुध कर देता है-पथश्नान्त कर 
देता है | 


तस्मात्त्वमिन्द्रियाण्यादो नियम्प भरतषंभ । 
पाप्मानं प्रजहि ह्येनं ज्ञानविज्ञाननाशनम्‌ ।।४१॥ 
इसलिए तू पहले इन्द्रियोंको वशमें रखकर--नियंत्रणमें करके 
ज्ञान और विज्ञानका नाश करनेवाले इस पापीको अवश्य ही मार डाल | 
इन्द्रियाणि पराण्याहुरिन्द्रियेभ्यः परं मनः । 
सनसस्तु परा बुद्धिर्यो बुद्धः परतस्तु सः ॥४२॥ 
इन्द्रियाँ सूक्ष्म हैं, उनसे अधिक सूक्ष्म मन है, उससे अधिक सूक्ष्म बुद्धि 
है | जो बुद्धिसे भी अत्यन्त सूक्ष्म है, वह आत्मा है । 
एवं बुद्धेः परं बुद्ध्वा संस्तभ्यात्सानमात्मना | 
जहि शत्रं महाबाहो कामरूपं दुरासदम्‌ ॥४३॥। 
इस प्रकार जो वृद्धिसे भी परे है उस आत्माको पहचान कर ओर 
आत्मा द्वारा मतको ATA करके तू कामरूपी दुर्जय TAHT संहार कर | 
बापूजी गोता-मातामें लिखते हैं-- भगवान्‌के राग-हेष रहित होकर किये 
जाने वाले कमको यज्ञरूप बतलानेपर अजुंनने पुछा “मनुष्य किसकी प्ररणासे 


पापकर्म करता हे? अक्सर तो ऐसा लगता है कि पापकर्मको ओर कोई उसे 
जबदंस्ती SHS ले जाता है ।” 

भगवान बोले “मनुष्यको पापकर्मकी ओर ढकेल ले जाने वाला काम है 
और क्रोध है। दोनों सगे भाईकी भाँति हैं, कामको पूतिके पहले ही क्रोघ आ 
घमकता है । काम-क्रोषवाला रजोगुणी कहलाता है। मनुष्यके महान्‌ शत्रु ये 
ही हैं। इनसे नित्य लड़ना है । जैसे मैल चढ़नेसे दर्पण धुंधला हो जाता हे, या 
अस्ति धुके कारण ठोक नहीं जळ पाती है और गर्भ झिस्लीमें पड़े रहने तक 
घुटता रहता है, उसी प्रकार काम-क्रोध ज्ञानीके ज्ञानको प्रज्वलित नहीं होते 

देते, फीका कर देते हैं, या दबा देते हँ । काम अग्निके समान विकराल है और 
इन्द्रिय, मत, बुद्धि सव पर अपना काबू करके मनुष्यको पछाड़ देता है। इसलिए 
तु इन्द्रियोंत पहले निपट, फिर मनको जीत, तो बुद्धि तेरे अधीन रहेगी, क्योंकि 
इन्द्रिया, मन और बुद्धि यद्यपि क्रमशः एक दूसरेसे बढ़-चढ़ कर हैं, तथापि 
आत्मा उन सबसे बहुत बढ़ा-चढ़ा है । मनुष्यको आत्माको अपनी शक्तिका पता 
नहीं है, इसीलिए ag मानता है कि इन्द्रियाँ वशमें नहीं रहती, मन वशमें नहीं 
रहता या बुद्धि काम नहीं करती । आत्माकी शक्तिका विश्वास होते ही बाकी 
सब आसान हो जाता है। इन्द्रियोंको, मन और बुद्धिको ठिकाने रखने वालेका 
काम, क्रोव या उनको असंख्य सेना कुछ नहीं कर सकतो | 


इस अध्यायको मैंने गीता समझनेको Hal कहा है । एक वाकयमें उसका 
सार यह जान पड़ता है कि जीवन सेवाके लिए है, भोंगके लिए नहीं हे । अतः 
हमें जोवनको यज्ञमय बना डालना उचित है। पर इतना जानलेने भरसे वेसा 
हो जाना संभव नहीं हो जाता । जानकर आचरण करनेपर हम उत्तरोत्तर शुद्ध 
होते जायेंगे । पर सच्ची सेवा क्या है, यह जाननेको इन्द्रिय दमन आवश्यक 
है । इस प्रकार उत्तरोत्तर हम AEN परमात्माके निकट होते जाते FV’ 


तीसरा अध्याय पूरा BAT | दूसरा और तीसरा अध्याय समझमें आ 
जानेपर गीता समझनेकी Het मिल जाती है । तो बताओ क्या तुम्हें 
दुसरा और तीसरा अध्याय थोड़ा समझमें आया ? यदि थोड़ा भी समझमें 
आया तो सन्तोष मानना चाहिये-आनन्दित होना चाहिये | 


जब तुम ८-९ वर्षके थे तब अपने पड़ोसके साथी दीपक, श्याम और 
सुभाषके साथ क्रिकेट खेला करते थे । तुम लोगोंके पास एक बल्ला तीन 
विकेट और एक गेंद थी। तुम लोग कहीं भी तीन विकेट गाड़ देते थे । 
बल्छा लेकर तुममेंसे एक विकेटके आगे खड़ा हो जाता था और सामनेसे 
आती हुई गेंदको बल्लेसे मार कर विकेटकी रक्षा करता था । अगर गेंद 
wine कोई विकेट गिर पड़े तो खेळनेवाला आउट हो जाता था | तुम 
लोगोंको खेलमें कितना आमन्द आता था । तुम्हारा हल्ला-गुल्ला पासके 
कई मकानों तक सुनाई पड़ता था। ऐसा आनन्द आता कि तुम चारों 
` डेढ़दो घण्टे तक खेलते थे | जब माँ खानेको बुलाती तो तुम कहते थोडी 
देर भौर खेल लें । तुम्हें भूख भी भूल जाती थी, ऐसा मन लगता था | 
Tent बल्लेसे रोककर विकेटको गिरनेसे बचाना हे बस वही क्रिकेटका 
छुभावना खेल था | अगर तुम्हें उन्हीं दिनों क्रिकेटके विविध नियम और 
उपःनियम बताये जाते और क्रिकेटकी पेचीदगी तुम्हें सिखाई जाती और 

लेगविफोर विकेट, नोबाल, रन-आउट, फालोआन, पिच, लेगबाई, 
कवर, स्लिप, गली इत्यादिका शिक्षण दिया जाता तो तुम इन बारीकियोंमें 
इतना उलझ जाते कि फिर क्रिकेटमें हाथ भी नहीं लगाते | पर ज्यों-ज्यों 
तुम बड़े हुए तुमने अपने आप क्रिकेटके नियम उप-नियम जाने और उसकी 
बारीकियाँ समझी | तुम क्रिकेट स्वयं खेलते रहे, दूसरोंको खेलते देखते 
रहे और मित्रोंसे इन बातोंकी अनेकों बार चर्चा करते रहे । खेल-खेलमें 
तुमने क्रिकेटकी कितनी बातें सीख लीं और तुम्हें जेसे पत्ता ही न चला 
हो कि कैसे तुम्हारी जानकारी इतनी बढ़ गयी। पर अभी भी तुम्हें 
क्रिकेटकी बहुतसी बातें जाननी बाकी हैं । पाँच साल बाद भी तुम अधि- 
कारपूर्वक नहीं कह सकोगे कि क्रिकेटकी सभी बातें मालूम हैं। लगातार 
सर्वाधिक रनहीन (मेडन) ओवर फेंकनेका कीतिमान किसने बनाया ? 
विश्वके किन खिलाड़ियोंको लगातार तीन टेस्ट मैचकी दोनों पालियोंमें 
शतक बनानेका श्रेय प्राप्त हुआ है? भारतभूमि पर किस विदेशी टीमने 
टेस्ट मैचकी किसी पाली में न्यूनतम रन संख्या बनायी ? इत्यादि अनेकों 
बातें ऐसी हैं जिन्हें जानना बाकी रह जाता है। 


यदि तुमसे कहा जाता कि. क्रिकेट की पूरी जानकारी कर तब तुस 
खेलना शुरू करो-तो तुम्हें कभी खेलना नहीं आता। तुम ऊब कर 
क्रिकेट छोड़ बैठते । बचपत्तमें खेला, मन लगा, बड़े होते गए, खेलते गए, 
सीखते गए। अभी भी तुम खेलते जा रहे हो। तुम्हारा मनोरंजन हो रहा 
है, साथ ही जानकारी भी बढ़ती जा रही है। अभी तुम ओर खेलोगे, 
रेडियोपर टेस्ट मैचके विवरण सुनोगे | प्रत्यक्ष टेस्ट मेचमें फास्ट बाउलिग 
और स्पिन बाउलिंग होते देखोगे तो स्वाभाविक रूपसे बिना बहुत माथा- 
पच्ची किये तुम्हें क्रिटकी विशेषता अवगत होती जायगी | 


इसी तरह तुम्हें गीताजीको पढ़ता है। गीतामें रुचि लो- जैसे तुमने 
क्रिकेटमें ली थो | गीताको थोड़ा-थोड़ा समझो जैसा तुमने क्रिकेटमें किया 
था। सारा गीता-ज्ञान एक साथ क्यों प्राप्त करना चाहते हो? तुम 
क्रिकेटमें तो अधीर नहीं हुए थे। केवल आनन्दसे खेलते थे। धीरे-धीरे 
कितना समझ गए | थोड़ा पढ़ो, सुनो, आचरणमें लाओ । पुनः पढ़ो, सुनो, 
आचरणमें लाओ | गीताको आचरणमें लानेवाले किसी साधकके पास बेठो, 
उसकी पुस्तकें पढ़ो, उससे पूछो, समझो । पुनः आचरण करनेका प्रयत्न 
करो | गीता इतनी सरल नहीं कि तुम एक बार पढ़ लेनेसे ही समझ 


जाओ । गीता इतनी कठिन नहीं कि श्रद्धापूर्वक बार-बार पढ्ने और सम- 


CC-0.Panini Kanya Maha Vidyalaya Collection. 


1 
{ 
| 
| 


Digitized by Arya Samaj Foundation Chennai and eGangotri 


६२ : लोकप्रिय गीता 


झनेका प्रयत्न करनेपर भी कुछ समझमें न आवे। गीता पढ़ो-और 
जितना समझमें आवे उतना आचरणमें लानेका प्रयत्न करो, तब पुनः 
पढ़ो । तुम्हें गीता समझमें आती जायगी । 

गीताको कुछ विद्वान रहस्यमय ग्रन्थ बताते हैं, पर गांधीजीने गीताको 
माता कहा । इससे अधिक प्रिय और ममत्वका और कोई नाम नहीं हो 
सकता | बच्चेको माता सबसे अधिक प्रिय है। बच्चा उसकी MAN 
बैठता है, खेळता है, हँसता है, रोता है। बच्चेके लिए माँ रहस्यमय नहीं 
है। यदि माँ प्रकाण्ड विद्वान है, तो जो शास्त्रार्थं करने आवे वह उसका 
पाण्डित्य देखे और उसके अद्वितीय ज्ञानसे प्रभावित हो। मेरी तो वह माँ 
है, जो मुझे प्यार करती है, मुझे गिरनेसे बचाती है, हर समय मेरा ख्याल 
रखती है। माँ तो बच्चेके पास ही है- जो हर संकटके समय उसकी रक्षा 
करेगी | बालकका जन्मसिद्ध अधिकार है कि माँकी गोदमें बेठे और हर 
उलझनमें उसके पास दौड़ कर जाय | मांसे दूर रहकर बच्चा केसे सुखी 
रहेगा ? 

बापूजी कहते हैं :-- 

“गीता मेरे लिए माता हो गई है। मुझे जन्म देनेवाली माता तो चली 
गयी, पर संकटके समय गीता माताके पास जाना मैं सीख गया हूं । मैंने देखा 
कि जो कोई इस माताको शरण जाता है, उसे ज्ञानामृतसे वह तृप्त करती है। 
गीता हमारी सद्गुरुलूप है, मातारूप है, और हमें विशवास रखना चाहिये कि 
उसको गोदमें सिर रखकर हम सहो-सलामत पार हो जायेंगे ।” 


तीसरे अध्यायकी शिक्षाको संक्षेपमें दुहरा लें | 


(१) मनुष्य एक मिनट भी कमं किये बिना नहीं रह सकता । उसका 
स्वभाव ही उससे कुछ न कुछ कर्म करावेगा। बिना कमं किये शरोर 
निर्वाह भो नहीं हो सकता । कमं न करनेकी अपेक्षा कर्म करना श्रेष्ठ है। 

(२) मनुष्यको नियतकमं-अपने .हिस्सेमें आया हुआ सेवा-कार्य अना- 
सक्त भावसे करते रहना चाहिये । यज्ञके लिए-परोपकारके लिये किये 
कार्योसे मनुष्य कमंबन्धनमें नहीं फंसता। निष्काम कमंसे चित्तशुद्ध 
होता है। जो केवल स्वार्थमय जीवन बिताता है, वह पापी है, व्यर्थं 
जीता है ओर कर्मोसे बंधता है। ज्ञानीको भी आसक्तिरहित होकर लोक- 
कल्याणके लिए कर्म करते रहना चाहिये । 

(३) जो ईश्वरका नाम तो जपता है पर स्वस्थ रहने पर भी स्वकमं 


- छोड़ बेठता है वह चोरीका अन्न खाता हे । यह जगत्‌ ईश्वरका है-- 

उसीका बनाया हुआ है। ईश्वरको प्रसन्न करनेके लिए, अपने हिस्सेमें 
प्राप्त कमं द्वारा जगतको सेवा करते हुए ईश्वरका नाम जपते रहना 
चाहिये | जगतको सेवा ईश्वरको सेवा है । 


( ४) मनुष्यको राग-द्वेषसे बचना चाहिये । स्वधमंमें हो लगे रहना 
चाहिये। परधमं श्रेष्ठ दिखलाई पड़े तब भी उसको ओर आकर्षित 
होकर स्वधमंका त्याग न करे । अपने हिस्सेमें जो सेवाकमं आ जाय उसे 
लगन और उत्साहसे करे । स्वधमं पालन हो मुक्तिका मागं है। 

(५) काम और क्रोध मनुष्यको बलात्‌ पापको ओर खींचते हैँ । 
ये मनुष्यके नित्यके दुश्मन हैं। इन्हें जीतनेके लिये पहले इन्द्रियोंको 
रोकना चाहिये, फिर सनको वशमें करना चाहिये । इन्द्रियोसे भन और 
मनसे बुद्धि बढ़-चढ़ कर हैं, तथापि आत्मा इन सबसे अत्यन्त शक्ति- 
झाली है। आत्माकी सामथ्यंका भान होते ही काम-क्रोध पर विजय 
पाना आसान हो जाता है। 

श्रीभगवानने अर्जुनको समझाया कि निष्काम कर्मयोग यानी बिना 
आसक्तिके कम॑ करनेकी बात नयी नहीं है। यह बहुत प्राचीन है । तुम 
मेरे भक्त हो और धर्म-संकटमें हो इसलिए इस पुरातन विचारधाराको 
मैंने पुनः तुम्हारे समक्ष प्रस्तुत किया है। जब-जब धमंको हानि और 
अधर्मकी वृद्धि होती है तबःतब में प्रकट होकर साधुओंकी रक्षा और 
पापियोंका संहार करता हूँ | मेरे भक्त विश्वास रखते हैं कि साधु पुरुषकी 
रक्षा ईश्वर करता है । ऐसे मनुष्य कभी धमंका त्याग नहीं करते। राग, 
भय भौर क्रोध छोड़कर अनन्य भावसे AW मन लगानेवाले अन्तमें 
मुझीको प्राप्त करते हैं । मनुष्य जेसा करता है वेसा फल पाता है। 


गुणकमंके भेदसे मैंने चार वर्णोकी रचनाकी है | फिर भी मुझे उनका 
कर्ता मत समझो | मुझे किसी कमंके फलकी आकांक्षा नहीं है इसलिए 
कर्मका पाप-पुण्य मुझे नहीं लगता जगतकी सारी प्रवृत्तियां ईश्वरीय 
नियमोंके अनुसार चलती रहती हैं, फिर भी ईश्वर उनमें लिप्त नहीं 
होता । उन प्रवृत्तियोंका वह कर्ता भी है और अकर्ता भी | मनुष्य इसी 
प्रकार यदि निष्काम होकर, फल इच्छारहित कमं करे तो मोक्ष पा 
जाय | जिसके समस्त कार्य कामना और संकल्पसे रहित हैं-उसके कमं 
ज्ञानरूपी अग्नि द्वारा भस्म हो गए हैं। ऐसेको ज्ञानी लोग पंडित कहते 
हैं। जो आशा रहित है, जिसका मन अपने वशमें है, जिसने सारा संग्रह 
छोड़ दिया है, जो यथालाभसे संतुष्ट रहता है, जो सुख-दुखादि gale 
मुक्त हो गया है, जो सफलतासे फूलता नहीं और असफलतासे खिन्न 


'नहीं होता, जो ईर्ष्यासे मुक्त है वह कमं करता हुआ भी उसके बन्थनमें 


नहीं पड़ता है। ऐसे कमंयोगीके सम्पूर्ण कमं यज्ञरूप यानी सेवाके लिए 
ही होते हैं। वह्‌ व्यक्ति सब जगह परमेश्वरका दर्शन करता है और 
अन्तमें उसीको पाता है | 

यज्ञ अनेक प्रकारके कहे गये हैं। इन सबके मूलमें शुद्धि और सेवा 
की भावना होती है। प्राणायामादि भी शुद्धिके लिए किये जाने वाळे यज्ञ 
हैं। इनका ज्ञान किसी ज्ञानीसे विनय और सेवा द्वारा प्राप्त किया जा 


सकता है । ज्ञान मनुष्यको कर्मबन्धनसे मुक्त कर देता है। ऐसा ज्ञान प्राप्त 
करगेका प्रयत्न करना चाहिये | इसीसे शान्ति प्राप्त होगी । 

श्रीभगवानने कहा-- 
यस्य सवे समारम्भाः कामसंकल्पर्वाजताः । 
ज्ञानाग्निदग्धकर्माणं तमाहुः पण्डितं बुधाः ॥ 
जिसके समस्त आरम्भ कामना और संकल्प रहित हैं, उसके कमं 
ज्ञानरूपी अग्नि द्वारा भस्म हो गये हैं । ऐसेको ज्ञानीलोग पंडित कहते हैं | 
श्रद्धावाँल्लभते ज्ञानं तत्परः संयतेन्द्रियः । 
ज्ञानं लब्ध्वा परां शान्तिमचिरेणाधिगच्छति ॥ 
श्रद्धावान, ईश्वरपरायण, जितेन्द्रिय पुरुष ज्ञान पाता है और ज्ञान 
पाकर तुरन्त शान्तिको पाता है। : 
अज्ञश्चाश्रहृधानश्च संशयात्मा विनश्यति । 
नायं लोकोऽस्ति न परो न सुखं संशयात्मनः ॥ 
जो अज्ञानी श्रद्धा रहित है और संशयग्रस्त है उसका नाश हो 
जाता है । संशयग्रस्तके लिए न तो यह लोक है, न परलोक है। उसे कहीं 
सुख नहीं है। 
तस्मादज्ञानसंभुतं हृत्स्थं ज्ञानासिनात्मनः | 
faa संशयं योगमातिष्ठोत्तिष्ठ भारत ॥ 
इसलिए हुदयमें अज्ञानसे उत्पन्न हुए संशयको आत्म-ज्ञात-रूपी 
तलवारसे नाश करके तू समत्वरूप कमंयोगके आचरण हेतु खड़ा हो। 
श्रीभगवान कहते हैं 'जो श्रद्धा रहित और संशयग्रस्त है उसका 
नाश हो जाता है। संशयग्रस्तको न यह लोक है न परलोक एवं उसे 
सुख भी नहीं हैं।' संशययुक्त मनुष्यकी ऐसी दयनीय स्थिति श्रीभगवानने 
बतायी | फिर भी हम अनेक प्रकारकी शंकाओं में मनको उलझाये रखते 
हैं और दुःखी रहते हैं। सन्त कहते हैं कि भलाई करनेवालोंका भला 
ही होता है। पर हमें शंका बनी रहती है कि कितने लोग बुराई करके 
भी सुखीसे दीखते हैं । हम गाते हैं “कुछ भला होता नहीं करके भलाई 
देखली | संत कवि कहते हैं 'जो तोको काँटा बुवे ताहि बोइ तू फूल ।' 
हम पढ़ते हैं-याद भी कर लेते हैं-पर इसे आचरणमें लाया जा 
सकता है इसका सन्देह हमें बना रहता हे । शास्त्र वचन पर शका ओर 
अधीरताके कारण ही हम भलाई पर अन्त तक तहीं टिक पाते और 
बुराईका बदला बुराईसे लेने लगते हैं। इस प्रकारके सभी संशयको 
नष्ट करनेके लिए सबसे जरूरी है ईश्वर पर जीवन्त श्रद्धा | धमंग्रंथ 

और संत पुकार-पुकार कर कहते हैं हरि व्यापक ata समाना |’ हमारे 
दिलमें यकीन नहीं होता | ईश्वर पर श्रद्धा दृढ़ करनेके लिए हमें संतोंके 
वचनों पर विशवास करना चाहिये | 

जब भूगोलवेत्ता कहते हैं कि सूर्य पृथ्वीसे कई गुना बड़ा है या 
हिमालयका एवरेस्ट शिखर पृथ्वीका सर्वोच्च शिखर है तो हम मान 


लेते हैं जबकि हमने देखा नहीं है। जब इतिहासकार कहते हैं कि अकबर 


सन्‌ १५५६ में राजगददी पर dar और प्लासीका युद्ध सन्‌ १७५७ में 
हुआ तो हम विश्‍वास कर लेते हैं जबकि हमने देखा नहीं है। जब 
शंकराचाय, नानक, तुलसीदास, सूरदास, मीरा, रामकृष्ण परमहंस, 
विवेकानन्द, मदनमोहन मालवीय, बाल गंगाधर तिलक, महात्मा गांधी 
और हतुमानप्रसाद पोद्दार (कहते हैं कि ईश्वर है और ada व्याप्त है 
तो हमें sagin विश्वास करना चाहिये, चाहे हमें अबतक उसकी 
अनुभूति न भी हुई हो | श्रद्धा सुखी जीवनकी नींव है | 

दुधमें मक्खन waa व्याप्त है। पर दिखाई नहीं देता । मथानी ही 
मक्खनको प्रकट करती है। श्रद्धाकी मथानीसे हम सर्वत्र व्याप्त ईश्वरके 
दशन कर सकते हें । जहाँ हम बैठे हैं आकाशवाणीकी तरगें आ रही 
हैं। हम उनमें निहित ध्वनिको नहीं सुन सकते। रेडियो खोलो और 
आकाशवाणीकी आवाज आने लगेगी। ध्वनिकी तरंगोंको आवाजमें 
बदलनेके लिए रेडियोकी सहायता चाहिये | ada व्याप्त ईदवरको तुम 
श्रद्धाके माध्यमसे हो देख सकते हो। संत अडिग श्रद्धासे ही निराकार 
ईश्वरका सर्वत्र दर्शन करते हैं। 

गांधीजी कहते हैं--/ईश्वरके दर्शन आँखसे नहीं होते। ईश्वरका शरीर 
नहीं है, इसलिए उसके दर्शन श्रद्धासे ही होते हैं । 

मेरी आस्थामें ऐसी चीजोंमें भी विशवास है जिनमें तकके लिए कोई स्थान 
नहीं हे, जैसे कि ईशवरकी सत्तामें। कोई भी तर्क मुझे उस आस्थासे डिगा नहीं 
सकता । मैं किसी बहुत अधिक बुद्धिमान व्यक्तिसे तर्कमें परास्त होकर भी 
बार-बार यही कहना चाहुंगा कि 'फिर भी ईश्वर av 

जैसे सुतता आँखका विषय नहों है, वैसे ईश्वरको पहचानना इन्द्रियोंका या 


- वृद्धिका विषय नहीं है। इसके लिए दूसरी ही शक्ति चाहिये और वह है 
, अचल श्रद्धा । 


श्रद्धामें निराशाकों कोई स्थान नहीं है! 


जो श्रद्धा कभी बुझती नहीं मगर बढ़ती है, वह अ है 
श्रद्धा ही जिन्दगीका सुरज है 1” क पा 

पाँचवाँ अध्याय 


अर्जुनने प्रश्‍न किया--आप कर्मसंन्यासकी और फिर कर्मयोगकी 
प्रसंशा करते हैं | निश्चयपूर्वक कहिये कि इन दोनों में श्रेष्ठ क्या है ? 

भगवानने कहा कमंसन्यास और. कमंयोग दोनों ही अच्छे हें । उन 
दोनोंमें से एकको चुनना हो तो मैं कहूँगा कि निष्काम कमेयोग-- आसक्ति 
रहित कर्मका आचरण श्रेष्ठ है। जो तो किसीसे द्वेष रखता है, न 
कोई इच्छा रखता है, उस मनुष्यको कमं करते रहने पर भी संन्यासी 
ही समझना चाहिये | राग-द्रेष आदि इन्द्रोसे मुक्त हुआ पुरुष सहजमें 
कम बंधनोंसे छूट जाता है । ज्ञान और कमंयोगमें भेद तो अज्ञानी लोग 
मानते हैं। परिणाम तो दोनोंका एक ही है। निष्काम कर्म करते 
रहनेसे मनुष्यकी संकल्प शक्ति बढ़ जाती है और बाहरी कर्मोमे कमी 
होती जाती है। उसका संकल्प ही सेवाका रूप धारण कर लेता है। 
ऐसा मनुष्य कुछ नहीं करता है, ऐसा मानना ठीक नहीं है । 


जो मनुष्य कर्माको ईश्वरको अपंण करके आसक्ति छोड़कर आचरण 
करता है वह पापसे अलिप्त रहता है। इसके विपरीत जो व्यक्ति परि 
णामके चवकरमें पसा है, वह तो केदीकी तरह कामनाके पाशमें बंधा ही 
रहता है । कमंयोगी सब कर्मोकी आसक्तिको मनसे त्यागकर Fagan 
जीवन व्यतीत करता है। कर्मफलके त्याग करनेवालेको पाप और पुण्य 
लिप्त नहीं करते । ज्ञानके द्वारा पाप रहित हुए पुरुष समदर्शी होते हं) 
उनकी दृष्टिमे विद्या और विनय युक्त ब्राह्मण, गाय, हाथी, कुत्ता और 
विवेकहीन मनुष्य सब समान हें । वह सब पर समान भावसे दया करेगा, 
समान भावसे सबकी सेवा करेगा । अनासक्त पुरुष न तो किसो पर 
रीझते हैं और न किसीसे खीझते हैं। उनको अपने भीतरसे शान्ति 
मिलती रहती है। सब प्राणियोंकी भलाईमें वे लगे रहते हैं। इन्द्रियजन्य 
सारे भोग दुःखके कारण हैं। जो मनुष्य काम और क्रोधके वेगको सहन 
करनेमें समर्थ है, वही सुखी है। जिसने इन्द्रियां, मन और बुढ्धिका संयम 
कर लिया है तथा जिसके भय, इच्छा और क्रोध छूट गये हैं वह सदा 


मुक्त ही है। 

श्री भगवानने कहा 
संन्यासः कर्मयोगश्च निःश्रेयसकरावुभौ | 
तयोस्तु कमंसंन्यासात्कर्मयोगो विशिष्यत ॥ 
कमंसंन्यास और कर्मयोग दोनों ही कल्याण करने वाळे हैं। उन 
दोनोंमें भी कमंसंन्याससे कमंयोग श्रेष्ठ है | 
ब्रह्मण्याधाय कर्माणि सद्ध त्यकत्वा करोति यः । 
` लिप्यते न स पापेन पद्मपत्रमिवाम्भसा॥ 
कमं ब्रह्मार्पणकरे, आसक्तिको जो त्याग दे। 
पाप लिप्त होता नहीं, जलसे पद्मपत्र ज्यों ॥ 
जो मनुष्य कर्माको ब्रह्मापंण करके, आसक्ति त्यागकर कर्म करता 
है, वह पापसे उसी तरह अलिप्त रहता है जैसे जलमें रहने वाला कमल 
जलसे अलिप्त रहता है | 
विद्याविनयसंपन्ने ब्राह्मणे गवि हस्तिनि । 
शुनि चेव श्वपाके च पण्डिताः समदशनः ॥ 
ज्ञानीजन विद्या और विनययुवत ब्राह्मणमें तथा गाय, हाथी, कुत्ता 
और चाण्डालमें समदृष्टि रखते हैं । 
समस्त प्राणियोमें एक ही आत्माका दर्शन करनेसे ही मनुष्य समदर्शी 
हो सकता हे । समदर्शी सब प्राणियोंका हितैषी होगा और आवश्यकता 
पड्नेपर सबकी सेवा करेगा | 
थे हि संस्पशंजा भोगा दुःखयोनय एव ते । 
आद्यन्तवन्तः कोन्तेय न तेषु रमते बुधः N 
इन्द्रियों तथा विषयोंके संयोगसे उत्पन्न होने वाळे सब भोग दुःखोंके 
कारण हैं। बुद्धिमान मनुष्य उनमें नहीं फॅसता | 
शक्नोतीहैव यः सोढुं प्रावशरीरविमोक्षणात्‌ । 
कामक्रोधो-ड्ूवं वेगं स युक्तः स सुखी नरः॥ 
तन त्यागके gt ही सहनेमें . समर्थं जो | 
कामका क्रोधका वेग वही योगी वही सुखी ॥ 
देहान्तके पहले जिस मनुष्यने इस देहसे ही काम और क्रोधके वेगको 


सहन करनेकी शक्ति प्रा्की है, उस मनुष्यने और 
erect है नुष्यते समत्वको पाया है और 

संसारके झमेलोंसे जिसे झुंझलाहट नहीं होती, संसारकी विविध 
हलचलोंसे जिसे तनाव नहीं होता, जो काम और क्रोधके वेगको सहन 
करनेमें समर्थ हो जाता हैं--वही सुखसे जीता है | 

मैंने एक आख्यायिका पढ़ी थीः-- 

एक गाँवमें जब WE द्वारा पानी कूएंसे निकल रहा था, एक घुड- 
सवार अपने धोड़ेको पानी पिलानेके लिए आया । शहरके घोड़ेको रहटकी 
आवाज सुननेका अभ्यास न था, इसलिए वह भड़का और पानी नहीं पिया | 
जो किसान We चला रहा था, उससे घुड़सवारने We बन्द करनेको 
कहा | रहटका शब्द तो बन्द हो गया पर साथ-साथ जलका माना भी बन्द 
हो गया | घोड़ा पानीके कुंडकी ओर बढ़ा, पर वहाँ पानी बिल्कुल नहीं 
था | घुड़सवारने किसानसे कहा-- मैंने तुम्हें रहटकी आवाज बन्द करने- 
को कहा था, पानी वन्द करनेको नहीं |” किसानने समझाया कि यदि 
तुम पानी चाहते हो तो आवाजके होते हुए ही तुम अपने घोड़ेको पानी 
पीनेके लिए पुचकारो, वयोंकि जब आवाज बन्द होती है तब पानी भी 
बन्द हो जाता है | 

संसार रहेगा तो उसके विकार भो रहेंगे । तुम्हारी शान्तिके लिए 
संसारके समस्त कोलाहल बन्द नहीं किये जा सकते। इस जगतमें तुम 
ऐसी स्थायी स्थिति नहीं पा सकते जहाँ मान-अपमान, जय-पराजय, रागः 
द्वेष और काम-क्रोधके विकार न हों। इनके बीच रहते हुए भी तुम्हें 
शान्तचित्त रहना सीखना है। गीता तुम्हें संसारके कोलाहलके मध्यमें-युद्ध 
कषेत्रमें-शान्त रहना सिखाती है | गीता कहती है तुम अनासक्त बंनो | सब 
कमै ईश्वरको अर्पण करो । जो मनुष्य ईश्वरको अर्पण करके और आसक्ति 
त्यागकरके कमं करता है वह संसारमें रहते हुए भी उससे उसी प्रकार 
अलिप्त रहता है जैसे कमल THA रहकर भी जलसे अलि रहता है। 

संसार एक परीक्षालय हैं जहाँ विविध घटनाओं, सुख-दुःख हानि- 
लाभ, जय-पराजय, निन्दास्तुति, मान-अपमान ओर बुराई-भलाई द्वारा 
मनुष्यकी अनासक्तिकी परीक्षा होती है | अपने हिस्सेमें आयी सांसारिक 
प्रवृत्तियोंमें भाग लेकर भी जो मानव राग-द्वेष रहित रहता है, अलिप्त रहता 
है, वही परीक्षामें उत्तीर्ण हुआ समझा जायगा | गीताजी शिक्षक हैं, संसार 
परीक्षक है । अनासक्तिकी शिक्षा गीतासे प्राप्त करो और परीक्षा देनेके 
लिए संसारमें स्वधर्माचरण करो | अनासक्तिका प्रमाण-पत्र संसार ही देगा | 
विभिन्न सांसारिक प्रवृत्तियोंसे विमुख हो बैठने वालेको अनासक्त समझना, 


परीक्षामें सम्मिलित न होने वाले विद्यार्थीको उत्तीणं समझते जेसा है। & | 

श्री भगवानने छठे अध्यायके प्रथम इलोकमें स्पष्ट निर्णय दे दिया है 
कि क्रमंफलका आश्रय लिये बिना जो मनुष्य विहित कमं करता है वह 
संन्यासी है और वही योगी है । जो समस्त क्रियाओंका त्याग करके बैठ 
जाता है वह न तो संन्यासी है और न योगी | मनुष्यको कर्म करना-- 
विहित कर्म करना--अच्छे कर्म करना अनिवार्य है | 

लोकमान्य तिलक 'भगवद्गीता-रहस्यमें' लिखते हैं. ज्ञान-भक्ति युवत 
कमंयोग' ही गीताका सार है | 

ज्ञानयोग, भक्तियोग और कमंयोग एक दूसरेसे अलग-अलग मार्ग 
नहीं हैं। इस बातको बड़े सरल ढंगसे गांधीजीने अपने एक पत्रमें 
समझाया है | 

बापुजी लिखते हैं “ज्ञान, भक्ति और कर्म ईदइवर प्राप्तिकि तीन अलग मार्ग 
नहीं हैं, बल्कि ये तीनों मिलकर एक मार्ग है। उसके तीन भाग सुविधाके लिए . 
कर दिये गये हैं । पानी हाइड्रोजन और आक्सोजनका बना है; छेकिन पानी न 
तो हाइड्रोजन है और न आवसोजन । वैसे हो न तो ज्ञान अकेला प्राप्तिमार्ग है 
और न अकेलो भक्ति) लगभग ऐसा कहा जा सकता है कि प्राप्ति-मार्ग तीतों 
का मिला हुआ रासायनिक प्रयोग है । इस उपमामें दोष है, फिर भी मैं जो 
कहना चाहता हूँ उसे समझानेके लिए यह काफी है ।” 

अब तुम्हें यह समझमें आ गया होगा कि ज्ञान, भक्ति और कमंके 
द्वारा हमें और तुम्हें आध्यात्मिक जीवनकी ओर आगे बढ़ना है । 

इस पथपर बढ़नेके साधन भगवान बताते हैं। सबसे पहला और 
सबसे महत्वपूर्ण साधन है, आत्मविद्वास | 


श्रीभगवान कहते हैं-- 
उद्धरेदात्मनात्मानं नात्मानमवसादयेत्‌ | 
आत्मव ह्यात्मनो बन्धुरात्मंव रिपुरात्मनः ॥ 
बन्डुरात्मात्मनस्तस्य येनात्मेवात्मना जितः 
अनात्मनस्तु शत्रुत्वे वर्तेतात्मेव शत्रवत्‌ 

आपको आप sa स्वयंको गिरने न दे। 
आत्मा ही बन्धु आत्माका आत्माका रिपु भी वही l 
स्वयं को जीत लेता वो अपना ही बन्धु है। 
आत्मनिग्रही नहीं है जो सो शत्र है अपना ही ॥ 

मनुष्यको चाहिए कि वह अपने आपको ऊपर उठाए, अपने आपको 
नीचे न गिराए, क्योंकि आत्मा ही अपना मित्र है और केवल आत्मा ही 
अपना शत्रु है। जिसने अपने आपको जीत लिया वह स्वयं अपना बन्धु 
है, परन्तु जो अपने आपको नहीं पहचानता वह स्वयं अपने साथ शात्रुके 
समान बर्ताव करता है । 

लोकमान्य तिलक लिखते हें--“इन दो छलोकोंमें आत्मस्वतंत्रताका वर्णन 
है और इस तत्वका प्रतिपादन हे कि हर एकको अपना उद्धार आप ही करना 
चाहिए, और प्रकृति कितनी भी क्यों हो उसको जीतकर आत्मोन्नति कर लेना 
हरएकके बलवती बसकी बात है” | 

अंग्रेजीके प्रसिद्ध लेखक स्वेट मार्डनने अनेक प्रेरणाप्रद पुस्तके लिखीं 
हैं। उनकी बहुतसी पुस्तकोंका हिन्दीमें अनुवाद हुआ है। उनकी पुस्तकों 
से उत्साह, आशा, विश्वास विकसित होता है और जीवनको चया मोड़ 
देनेकी प्रेरणा मिळती है । वे तरहःतरहके उदाहरण देकर तुमसे आग्रह 
करते हैं कि अपनी छिपी हुईं शक्तिको पहचानो, अपने व्यक्तित्वको 
विकसित करो, आगे बढ़ो, निराश मत हो, अपनी उन्नति आप करो। 
श्रीसगवानने ऊपरके दो sala उन सभी बातोंको सूत्र रूपमें कह 
दिया है। 
गीता-प्रवचन” में विनोबा कहते हैं-- 

“गीता चाहती है कि मनुष्य अपना व्यवहार शुद्ध करके परमोच्च स्थितिको 
प्रात करे । इसीके लिए गीताका जन्म हुआ है । अतएव मैं जड हैँ, व्यवहारी 
हुँ, सांसारिक जीव हुँ--ऐसा कहकर अपने आस-पास बाड़ मत लगाओ । मत 
कहो कि मेरे हाथोंसे क्या होगा ? तुम भागे बढ़नेकी--ऊपर चढ़नेकी हिम्मत 
रखो । ऐसी हिम्मत रखो कि मैं अपनेको अवश्य ऊपर चढ़ा ले जाऊंगा । यह 
मानकर कि मैं क्षुद्र सांसारिक जीव हूँ, मनकी शक्तिको मार मत डालो । कल्पना 
के पंख मत काट डालो । अपनी कल्पनाको विशाल बनाओ । 


हम जितने ऊँचे जा सकते थे उतने भी न जाकर अपनी कल्पना और भाव- 
नाओंपर रुकावटें डाल अपनेको और नीचे गिरा लेते हैं। जो शक्ति प्राप्त ह 
उसे भी अपनी हीन भावनासे नष्ट कर लेते हैं । जहाँ कर्पनाके पाँव ही टूट गए 

तो फिर नीचे गिरने के सिवाय क्या गति होगी ? अतः कल्पनाका रुख हमेशा 
ऊपरकी ओर होना चाहिए । कल्पनाकी सहायतासे मनुष्य आगे बढ़ता है, अतः 
कल्पनाको सिकोड़ मत डालो | यदि उच्च आकांक्षा नहीं रखोगे तो एक कदम 
भी आगे नहीं बढ़ सकोगे |” 
तुमने विनोबा-वाणी सुनी जो कह रही है “ऐसी हिम्मत रखो कि 
में अपनेको अवश्य ऊपर चढ़ा ले जाऊंगा। अवश्य ही GAA ऊपर चढ़ने 
की हिम्मत आई है--तुम्हारी इच्छा जाग्रत हुई है | 


आओ, अब बैठकर कुछ विचार करें | कया ईश्वरने, जो मनुष्यमात्र-- 
प्राणोमात्रका पिता और हितचिन्तक है, मनुष्यके लिए आध्यात्मिक 
जीवन, पवित्र जीवन, शान्तिमय जीवन बिताना इतना कठिन बना दिया 
है कि कुछ ही लोग बिता सकते हैं ? क्या आत्मदर्शन इतना दुलेभ है कि 
कुछ इने-गिने व्यक्ति ही कर सकते हैं ? नहीं-नहीं । जिस मालिकने सब 
जरूरी चीजें हवा, पानी, प्रकाश, धूप, भोजन, निद्रा सभी मनुष्योंके 
लिए--सभी जीवधारियोंके लिए--सुलभ कर रखा है क्या वह आत्म- 
दर्शन इतना दुष्कर बनाकर रखेगा कि कुछ व्यक्ति ही आत्मदशंन पा 
सके। नहीं नहीं। परमपिताकी मनुष्यपर बड़ी कृपा है। उसने आत्म- 
दर्शन, दिव्यजीवन सबके लिए इष्ट और शकय बना रखा है। आत्म- 
दशान इतना सरल भी नहीं कि तप, त्याग, संयम, अस्तेय, सेवा, अहिसा 
और सत्यपालन बिना प्राप्त हो जाय | आत्मदर्शन इतना कठिन भी नहीं 
कि इसे प्राप्त करने के लिए गृहस्थाश्रम त्यागकर हिमालयकी गुफामें जाकर 
कठोर तप करना अनिवार्य हो। 


Saw यह इच्छा है कि सभी मनुष्य आत्मदर्शन करें और उसने 
ऐसी व्यवस्था भी को है। एक कहावत है 'जो नर करनी करे तो नारा- 
यन होय' । ब्राह्मण करनी करे ऐसा नहीं कहा। कोई भी नर-नारी 
करनी कर सकता है। कौन कितना करनी कर सकता है यह उसकी 
aap संयम, uf त्याग, लगन, पूर्व जन्मके संस्कार और प्रभु-कृपापर 

Tel पर सभी उस लक्ष्यकी ओर आगे 
R आगे बढ़ सकते हैं, चाहे धीमी 

दिल्लीसे कलकत्ते जानेवाली रेल्गाडीमें बैठनेवाला ते पहुँचे 

By ; --कलकत्ते पहुँचेगा 
na पहुंचनेमें कितना समय लगेगा यह इस बातपर निर्भर करता 
तरर मेलसे जाता है, एनसप्रेससे जाता है या पेसेन्जरसे बैठता है। 
इधर इस बातपर निर्भर करेगा कि वह अनेक स्टेशनों पर उतरता 

हुआ, जगहु-जगहपर कुछ दिन ठहरता हुआ जाता है या सीधे दिल्लीसे 
कलकत्तेका टिकट लेता है और कहीं रुकता नहीं। आध्यात्मिक प्रगतिमें 
ऊपरकी उपमा दी जा सकती है। साधककी प्रगति इस बातपर निर्भर 
करती है कि लक्ष्यकी ओरसे विमुख करनेवाले प्रलोभन उसे कितनी बार 
और कितनी देरतक इधर-उधर उलझाये रखते हैं। सबलोग मेल टेनसे 
और सीधे दिल्लीसे कलकत्ता नहीं जा सकते | : 

श्रीभगवान सर्वसाधारणको पथ set कर रहे हैं। श्रीभगवान 
कहते हैं “शनेः शनेः--धीरे-धीरे--आहिस्ता-आहिस्ता--आध्यात्मिक 
जीवनकी ओर अग्रसर हो। अपनी चालसे चलो। हताश होनेकी 
कोई बात नहीं । खरगोश अपनी चालसे चलेगा और कछुआ अपनी 
चालसे | जरूरी शतं यह है क्रि उसका जीवन, उसका आचरण लक्ष्यकी 
ओर हो, उससे विमुख न हो जाय | 

विनोबा कहते हैं--“ भनुष्यका तत्वज्ञान उसको बुद्धिमें गुप्त रहेगा । प्रगट 
होगा उसका आचरण | उसके आचरणसे ही उसके तत्वज्ञानका नाप संसारको 
व उसको भी मालूम होगा । आचरण व ज्ञानमें अन्तर भले ही रहे, पर विरोध 
हरगिज नहीं रहना चाहिये और अन्तर भी सतत कम करते जाना चाहिये।” 
विनोबाकी वाणीको मैं दुहरा रहा हुँ- 

“आचरण व ज्ञानमें अन्तर भले ही रहे पर विरोध हरगिज नहीं 
रहना चाहिये और अन्तर भी सतत कम करते जाना चाहिये ।” 

कमंयोगीका जीवन प्रारम्भ करनेमें क्या खाना-पीना, आहार-विहार, 
मनोरंजन और Gah सब साधन छोड़ने पड़ेंगे? छोड़ना नहीं पड़ेगा, 
उसे मर्यादित करना पड़ेगा-शुद्ध करना पड़ेगा | 


श्रीभगवान कहते हैं-- 
नात्यश्नतस्तु योगोऽस्ति न चेकान्तमनश्नतः । 
न चाति स्वप्नशीलस्य जाग्रतो नेव चाजुंन ॥ 
युक्ताहारविहारस्य॒ युक्तचेष्टस्य TAg 
युक्तस्वप्नावबोधस्य योगो भवति दुःखहा ॥ 


नत योग अतिभोजीको न उसे जो निराहारी। 
जो अति जागता सोता पार्थ सिद्धि पाता नहीं॥ 
खान-पान में संयमी संयत निद्रा-जागचा | 
युक्त कार्यकर्ता का ही योग हो दुःखनाशक॥ 

अतिशय खानेवाले या बिल्कुल न खानेवालेको, और खूब सोनेवाले 
अथवा जागरण करनेवालेको यह योग सिद्ध नहीं होता | जिसका आहार 
विहार नियमित है, कर्मोका आचरण नियमित है और सोना-जागना 
नियमित है उसको यह योग दुःखरहित अर्थात्‌ सुखप्रद होता है | 

कल्याणमार्गपर चलने वाले के लिए कठोर साधना इष्ट नहीं । उसे 
आहार-विहारको नियमित करना है, परिमित करना है। ध्यानपूर्वक 
देखते रहना है कि आहार विहार कहीं अपरिमित तो नहीं हो रहे हैं। 

विनोबाके शब्दोंमे--''औषध जैसे नाप-तौलकर ली जाती है वैसे ही 
आहार-निद्रा भी नपी-तुली होनी चाहिये । जीवनमें सब जगह, चारों तरफ 
नाप-तौल करनी चाहिए | प्रत्येक इन्द्रिय पर पहरा बिठाना चाहिये Ñ ज्यादा 
तो नहीं न खाता हूँ, अधिक तो नहीं न सोता, जरूरतसे ज्यादा तो नहीं न 
देखता--ऐसा ध्यान बारीकीसे निरन्तर रखना चाहिये ag मन भी बहुत 
जबरदस्त है । जरा कहीं खटका हुआ, आहट हुई कि गया sat ध्यान | अतः 
जीवनमें परिमितता wat) खराब चीज नहीं देख । खराब किताब नहीं पढ़ें । 
निन्दा-स्तुति नहीं सुने । सदोष वस्तु तो दूर, निर्दोष वस्तुओंका भी जरूरतसे 
ज्यादा सेवन न करें । लोलुपता किसी भी ध्रकारकी न होनी चाहिये। शराब, 
पकोड़ो, रसगुल्ले तो होने हो नहीं चाहिए, परन्तु सन्तरे, केले, मौसमी भी 
बहुत नहीं चाहिये | फल-आहार यों शुद्ध आहार है, परन्तु वह भी अनाप-शनाप 
नहीं होना चाहिये। जीभका स्वेच्छाचार भीतरी मालिकको सहन न होना 
चाहिये । इन्द्रियों पर धाक रहनी चाहिये कि यदि हम ऊट-पटांग करेंगे तो 
भीतरका मालिक हमें जरूर सजा देगा। नियमित आचरणको ही जीवनकी 
परिमितता कहते हैं ।'” 


विनोबाकी बात सुनकर तुम्हें कल्याणमार्ग पर चलना कठिन लगने 
लगा क्या ? विनोबा रसगुल्ला छोड़नेको कहते हैं, यह तो जरूर कठिन 
बात है। शराब, बीड़ी, सिगरेट छोड़ देंगे--रसगुल्ला क्या बुरा है? 
Se क्यों यह बात मनमें उठती है न? इसीलिए श्रीभगवानने 
कहा कि शने:-शनेः, आहिस्ता-आहिस्ता-- एक-एक गोस्वामी 
तुलसीदासजी भी कहते हैं | poe As 
समिटि समिटि जल भर्राह तलावा ॥ 
जिमि सदगुन सज्जन पाहि आवा॥ 
एक-एक करके अपनेमें गुण बढ़ाओ | विनोबा बड़ी तेजीसे कल्याण 


मार्गपर चले जा रहे हैं। उनकी सराहना करो, पर तुम चलो अपनी चाल 

से। शराब, बीड़ी, सिगरेट, जूआ, खराब पुस्तकें तो छोड़ो, रसगुल्ला 
छोड़नेका समय आवेगा तो तुम उसे भी आसानीसे छोड़ सकोगे | रसगुल्ला 
नहीं छोड़ पाते तो कया शराब, बीड़ी, सिगरेट भी नहीं छोड़ोगे ? 

भगवान बुद्धने भी मध्य मागं “युक्ताहार विहारस्य” वाला मागं 
अपनानेका उपदेश दिया है । गौतमबुद्ध निकले सत्यकी-कल्याणमागंकी 
खोज करने | कल्याणमागंकी खोजमें कठोर साधनामें लग गये | उन्होंने 
छः वर्ष तक दुष्कर तप किया | छः वर्षं उग्र तपस्या करनेपर भी वे 
कल्याण-मार्ग पर बहुत आगे नहीं बढ़ पाये | कमजोरी इतनी ज्यादा 
बढ़ गयी कि चार छः कदम चलना भी मुस्किल हो गया । एक दिन 
कमजोरीके कारण वे बेहोश होकर गिर पड़े। होश आने पर जब वें 
उठे तो उन्हें प्रतीत हुआ कि कठोर तपसे बुद्धत्व लाभ नहीं होगा | 
अत्यन्त काय-क्लेश और अत्यन्त सुख दोनोंका त्याग करके मध्यममागंका 
अनुगमन करनेका उन्होंने निश्चय किया। सुजाता द्वारा प्रदत्त खीर 
खाई--जोवनका संचार हुआ । वे पुनः आसन लगाकर पीपलके वृक्षके 
नीचे बेठे और ध्यान करते-करते उन्हें हृदयके अन्दर प्रकाश मिला | जो 
मागं वे खोजते थे उन्हें मिल गया | 

उन्होंने मध्यममागंका उपदेश दिया । सभी क्षेत्रोंमें उग्रता अथवा 
अतिशयताको छोड मध्यममागंका अनुसरण करनेका उन्होंने भाग्रह 
किया | कठोर तप करके शरीरको सुखाना और भोगोंकी अधिकता इन 
दोनोंके बीचका मागं ही सही मागं है। सब पापोंको छोड़कर शुभ कमं 
करना चाहिए | यह मध्यम मागं जो अष्टांग मार्ग कहा जाता है इस 
प्रकार है-- 


१. सम्यक्‌ दृष्टि २. सम्यक्‌ संकल्प 
३. सम्यक्‌ वचन ४. सम्थक्‌ कर्म 
५. सम्यक्‌ आजीविका ६, सम्यक्‌ व्यायाम 
७. सम्यक्‌ स्मृति ८. सम्यक्‌ समाधि 


सभी सम्यक्‌ होना चाहिये, उचित होना चाहिये, ठीक होना चाहिये, 
युक्त होना चाहिये । 

सितारका तार बहुत कसा रहेगा तो आवाज ठीक नहीं निकलेगी, 
तीब्र हो जायगी। अगर तार बहुत ढीला रखा गया, तो भी आवाज 
ठीक नहीं तिकछेगी | तारको मध्यम स्थितिमें रखोगे तभी मधुर स्वर 
निकालेगा | यही साधनाकी समतुला है, मध्यम मागं है । 

मलूकदास इसी मध्यम मागंसे चलकर ईदवरको प्रसन्न करनेको 
कहते हैं 5 
ना वह रीझे जप-तप कीन्हें ना आतम को जारे। 
ना वह Ga धोती eft ना कायाके पखारे॥ 
दया करे, धरम मन राखे घरमें रहे उदासी। 
अपना सा दुःख सबका जाने ताहि मिले अविनाशी ॥ 
सहै कुशब्द, Teg त्यागे छाड़े गर्वं गुमाना। 
यही रोझ मेरे निरंकार की कहत मलूक दिवाना ॥ 
मध्यम मागंसे चलनेवालेको पैण्ट, शर्ट उतारना जरूरी नहीं। घर 
गृहस्थी, माता-पिता, पुत्र-पुत्रीको छोड़ना जरूरी नहीं । वेष-भूषाको 
बदलना जरूरी नहीं | अपना व्यवसाय, अपनी आजीविका सम्यक्‌ करनी 
है, शुभ करनी है, उपयोगी करनी है। आचार-विचारको युक्‍त करना, 
सम करना है। जीवन भोगके लिए नहीं सेवाके लिए है इस भावनाको 
क्रमशः विकसित करना है। जीवनको सादा, सरल बनाकर परहितमें 
समपित करना है | 


महाभारतमें व्यासजी कहते हैं -- 
ये पापानि न कुर्वन्ति मनोवाक्कमंवुद्धिभिः | 
ते तपन्ति महात्मानो न शारीरस्य शोशणम्‌॥ 
जो मन, वाणी, कमं और बुद्धिके द्वारा कभी पाप नहीं करते हैं, वे 
ही महात्मा तपस्वी हैं शरीरको सुखा देना ही तपस्या नहीं है । 
तिष्ठन्‌ गृहे चेव मुनिनित्यं शुचिरलंक्ृतः। 
यावल्लीव॑ दयावांश्च सवंपापैः प्रमुच्यते ॥ 
जो निरंतर घरपर रहकर भी पवित्रभावसे रहता है, सदगुणोंसे 
विभूषित होता हे और जीवनभर सब प्राणियों पर दया रखता है, उसे 
मुनि ही समझना चाहिये | वह सम्पूर्ण पापोसे मुक्‍त हो जाता है। | 
श्रीभगवानने कहा-- 
यथा दीपो निवातस्थो ASA सोपमा स्मृता । 
योगिनो यतचित्तस्य युञ्जतो योगमात्मनः ।। 
आत्माको परमात्माके साथ जोड्नेका प्रयत्न करनेवाले स्थिरचित्त 


a स्थिति वायु-रहित स्थानमें अचल रहने वाले दीपककी-सी कही 
गइ & | 

जिस प्रकार वायु-रहित स्थानमें रखे हुए दोषककी ज्योति बिना 
किसी व्यवधानके अविचल रहती है उसी प्रकार परमात्माका ध्यान 
करने वाले योगीका चित्त स्थिर रहता है | 


इस योगका अभ्यास दृढ़ संकल्प और अनुद्िग्न चित्तसे किया जाना 
चाहिये । 


संकल्पप्रभवान्कामांस्त्यक्त्वा सर्वानशेषतः । 
सनसेवेर्द्रियग्रामं विनियम्य समन्ततः ॥ 


शनेः शनेरुपरमेद्बुद्धया धृतिगृहीतया । 
आत्मसंस्थं मनः कृत्वा न किञ्चिदपि चिन्तयेत्‌ ॥ 
* यतो यतो निश्चरति मनश्चञ्चलमस्थिरम्‌ | 
ततस्ततो नियम्येतदात्मन्येव वशं नयेत्‌ ॥ 


संकत्पसे उत्पन्न होनेवाली सारी कामनाओंको त्यागकर, इन्द्रियोंको 
मन द्वारा वश में करके, धेयंयुक्त बुद्धिसे योगी धीरे-धीरे शान्तिको, 
स्थिरताको, प्राप्त करे और मनको आत्मामें पिरोकर, दूसरी किसी बातका 
चिन्तन न करे | चंचल और अस्थिर मन जिस-जिस ओर भागने लगे, 
वहाँ-वहासे उसे हटाकर परमात्माके चिन्तनमें एकाग्र करे | 


साधकके लिए मनको विषयोंसे बार-बार हटाकर परमात्माके चिन्तन 
में लगाना कोई थका देने वाला नीरस प्रयास नहीं है वरन यह एक 
मनोरंजक सुखदायी वृत्ति है। जिस प्रकार फुटबालका एक चतुर खिलाड़ी 
फुटबालको जहाँ-तहाँसे खींचकर उसे गोलमें ही डालनेकी चाह रखता 
है, उसीमें प्रसन्न होता है, वही मन:स्थिति एक साधककी होनी चाहिये | 
मनको विविध विषयोंसे हटाकर परमात्मामें नियोजित करनेकी चेष्टा 
साधककी एक मनोहर रुचिकर स्पृहा है। फुटबालके एक दक्ष खिलाड़ीको 
गेंद इधर-उधर से हटाकर गोलमें डालनेमें जो प्रसन्नता होती है उससे कहीं 
अधिक प्रसन्नता साधकको मनको विषयोंसे हटाकर परमात्माके चिन्तनमें 
लगानेमें मिलती है | 

हमारे तुम्हारे ऐसे साधारण साधक भी कुछ महोनोंके अभ्याससे उस 
आनन्दकी एक झलक पा सकते हैं। जिसे गुड़ मीठा नहीं लगता उसे 
पित्तविकार है, जिसे ईश्वर चिन्तनमें मिठास नहीं लगती उसे चित्तः 
विकार है। | ae. का | 

प्रशान्तमनसं होतं योगिनं सुखमुत्तमस्‌ | 
उपेति शान्तरजसं ब्रह्मभूतमकल्मषम्‌ ॥। 
जिसका मन भली-भाँति शान्त हुआ है, जिसके विकार शान्त हो 
गए हैं, ऐसा ब्रह्ममय हुआ निष्पाप योगी उत्तम सुख प्राप्त करता है । 


श्रीभगवानने अर्जुनको उपदेश दिया कि सारी कामनाओंको त्याग- 
कर मनको निष्ठापूर्वक परमात्माके चिन्तनमें लगावे और जहाँ-जहाँ मन 
भागकर, जाय वहाँ से उसे हटाकर ईश्वरके मननमें प्रवृत्त करे | श्री भगवान- 
के वचनोंको सुनकर अर्जुनने कहा कि आपने योग-साधनकी जो युक्ति 
बताई, मनकी चंचलताके कारण उसे अमलमें लाना में अत्यन्त कठिन 
और दुष्कर समझता हूं | 


अर्जुनकी शंका और श्रीभगवानका समाधान गीताजीकी वाणीमें 
सुनो: 
asiat कहा-- 
योऽयं योगस्त्वया प्रोक्तः साम्येन मधुसुदन । 
एतस्याहं न पश्यामि चञ्चलत्वात्स्थात स्थिराम्‌ ॥ 
चञ्चलं हि मनः कृष्ण प्रमाथि बलवद्दृढम्‌ | 
तस्याहं निग्रहं मन्ये वायोरिव सुदुष्करम्‌ ।। 
आपने समत्वरूप योगका जो वर्णन किया-मनकी चंचल़ताके कारण 
में ऐसी स्थितिको प्राप्त करना और उसपर टिके रहना अशक्‍य मानता 
हुँ | मन बहुत ही चंचल है । यह बहुत बलवान और हठी है । मुझे लगता 


है कि इसको वशमें करना वायुको वशमें करनेकी भाँति बहुत ही 
कठिन है । 


श्रीभगवानने कहा-- 
असंशयं महाबाहो मनो दुर्निग्रहं चलम्‌ । 
अभ्यासेन तु कोन्तेय वेराग्येण च गृह्यते ॥ 
. निःसन्देह मन चंचल है और उसका निग्रह करना कठिन है। पर 
अभ्यास ओर वेराग्य द्वारा aÀ किया जा सकता है। 

असंयतात्मना योगो इुष्प्राप इति मे मतिः। 
वश्यात्मना तु यतता शक्योऽवाप्तुमुपायतः॥ 


मेरा मत है कि जिसका मन अपने gait नहीं है उसके लिए योग 
साधन बड़ा कठिन है; पर जिसका मन वशमें है और जो यत्नवान है वह 
उपाय द्वारा साध सकता है। 


अर्जुनने पूछा, 

अयतिः श्रद्धयोपेतो योगाच्चलितमानसः | 
अप्राप्य योगसंसिद्धि कां गति कृष्ण गच्छति ॥ 
कच्चिन्नोभयविभ्रष्टश्छिन्नाञ्रसिव नश्यति | 
अप्रतिष्ठो महाबाहो विमूढो ब्रह्मणः पथि ॥ 
एतन्मे संशयं कृष्ण ेत्ुमहंस्यशेषतः | 
त्वदन्यः संशयस्यास्य चेत्ता न ह्यपपद्यते ॥ 


जो श्रद्धावान होते हुए भी चंचल मनवाला होनेके कारण, 
प्रयत्नशील होते हुए भी मनको वशमें नहीं कर पाता और सिद्धि प्राप्त 
नहीं कर पाता उसकी क्या गति होती है? क्या वह अपने इस जीवन 
और शाश्‍वत जीवन दोनोंको गँवा बैठता है ? उन व्यक्तियोंका क्या होता 
है जो मंद प्रयत्नके कारण योगप्राप्तिके लक्ष्य तक नहीं पहुँच पाते और 
उनकी मृत्यु हो जातो है ? कया उनका उतना किया कराया व्यर्थं चला 
गया ? मेरा यह संशय मिटानेमें आप समर्थ हैं--आप कृपाकर इस 
शंकाका समाधान कीजिये | आपके सिवाय दूसरा इस संशयको मिटाने 
वाला नहीं मिल सकता | 


श्रीभगवानने कहा-- 

पार्थं àg नामुत्र विनाशस्तस्य विद्यते । 
न हि कल्याणकृत्कश्रिव्दुर्गात तात गच्छति ॥ 
प्राप्य पुण्यकृतां लोकानुषित्वा शाश्वतीः ससा: | 
शुचीनां श्रीमतां गेहे योगभ्रष्टोऽभिजायते ॥ 
अथवा योगिनामेव कुले भवति NATA । 
एतद्धि डुलंभतरं लोके जन्म यदीदृशम्‌ ॥। 

तत्र तं बुद्धिसंयोगं लभते dase 
यतते च ततो भूयः संसिद्धो कुरुनन्दन ।। 

श्रद्धावान साधकका नाश न तो इस लोकें होता है न परलोकमें । 
कल्याणमार्गपर चलनेवालेकी कभी दुर्गति नहीं होती | मृत्युके बाद पुण्य- 
शाली लोगोंको मिळनेवाले स्थानको पाकर और वहाँ बहुत काळ तक 
रहकर योग-भ्रष्ट मनुष्य पवित्र और साधन सम्पन्न घरमें जन्म लेता 
है। संसारमें ऐसा जन्म बहुत दुर्लभ है । वहाँ वह उन शुभ संस्कारोंको 
फिर प्राप्त कर लेता है, जिन्हें उसने अपने पूवजन्ममें विकसित किया 
था और पुनः कल्याणमार्गपर आगे बढ़ता हुआ मोक्ष प्राप्तिका प्रयत्न 
चालू रखता है | ; 

मनुष्यको लक्ष्य तक पहुँचनेके लिए अनेक जन्म लेने पड़ते है--परन्तु 
जो श्रद्धावान है और प्रयत्नशील है वह आगे बढ़ता जाता है। साधक 
अपने संस्कार, सामथ और लगनके अनुसार तीव्र, मध्यम या धीमी गतिसे 
आगे बढ़ता है | कल्याणमार्गके पथिकका प्रयत्न नष्ट नहीं होता । जितनी 
प्रगति वह एक जन्ममें कर लेता है उसके बादके जन्ममें जमापूँजीकी 
तरह पूवं संस्कार उसके विकासमें सहायक होते हें । इस प्रकार AG लम्बी 
यात्रा मोक्षरूपी लक्ष्य पर पहुँच कर ही समाप्त होती है। गीता-माताका 
आश्वासन है कि सभी शुभकर्म करनेवाले कत्याणमार्गके पथिक कभी न 
कभी अपने लक्ष्यको अवश्य प्राप्त करेंगे | 

बापुजी कहते e—a अध्याये अनुसार जरा-सी भी को हुई साधना 
बेकार नहीं जाती, और जहाँसे रह गई हो, वहाँसे दूसरे जन्ममें आगे चलती 
है। इसी तरह जिसमें कल्याणमार्गकी तरफ मुड्नेकी इच्छा तो जरूर हो, मगर 
अमल करनेकी शक्ति न हो, उसे ऐसा मौका जरूर मिलेगा, जिससे दूसरे जन्ममें 
उसकी यह इच्छा दुढ़ हो । इस बारेमें भी मेरे मनमें कोई शंका नहीं है। मगर 
इसका यह अर्थ न किया जाय कि तब तो हम इस जन्ममें शिथिल रहें, तो भी काम 
चल जायगा | ऐसी इच्छा इच्छा नहीं है। वह बौद्धिक है, मगर हादिक नहीं 
है। बौद्धिक-इच्छाके लिए कोई स्थान ही नहीं है । वह मरनेके बाद नहीं रहती; 
पर जो इच्छा दिलमें पठ जाती है, उसके पीछे प्रयत्न तो होना ही चाहिये | मगर 
कई कारणोंसे भौर शरीरकी कमजोरीसे सम्भव है कि यह इच्छा इस जन्ममें पुरी 
न हो और इस तरहका अनुभन हमें रोज होता है । इस इच्छाको लेकर जीव 
देहको छोइता है और दूसरे जन्ममें इस जन्मको उपाधियाँ कम होकर यह इच्छा 
फरुती है या ज्यादा मजबूत तो होती ही है। इत तरह कल्याणकुत लगातार 
आगे बढा ही रता ह” . 

उत्तम पुस्तकें पढ़कर और संत पुरुषोंका जीवनचरित्र सुनकर अच्छा 
बननेकी इच्छा होती है पर आचरण करना बड़ा कठिन लगता है। तब 
कया किया जाय ? बापूजीने जुलाई १९३२ को एक पत्र में लिखा “तुम्हें 
यदि अपना जीवन गीताके प्रत्येक इलोकके विरुद्ध दिखाई दे तो उसकी 
चिन्ता न करना अपितु दृढ़तापुवंक और धीरजके साथ उन दोषोंको दूर 
करते जाना, फिर भले ही दोषोंका पहाड़ हो। प्रयत्न करते-करते एक 
समय ऐसा आयेगा जब सब दोष दूर हो जायेंगे। लेकिन पहाड़ देखकर 
यदि प्रयत्न करना छोड़ दोगे तो पहाड़ बढ़ता ही चला जायेगा |” 

यह प्रेरणाप्रद वचन हमारे और तुम्हारे लिए मनन करने योग्य है 
क्योंकि हम और तुम दोनों दोषोंसे भरे हुए हैं, पर नेक बननेकी इच्छा 
मनमें उठती रहती है | आओ बापूके पवित्र वचनको दुहुरावें- 

“तुम्हें यदि अपना जीवन गीताके प्रत्येक इलोकके विरुद्ध दिखाई दे 
तो उसकी चिन्ता न करना अपितु दृढ़तापुवंक और धीरजके साथ उन 
दोषोंको दूर करते जाना, फिर भले हो दोषोंका पहाड़ हो। प्रयत्न 
करते-करते एक समथ ऐसा आयेगा जब सब दोष दुर हो जायेंगे। 
लेकिन पहाड़ देखकर यदि प्रयत्न करना छोड़ दोगे, तो पहाड़ बढ़ता ही 
चला जायगा ।” 

तुम नेक बननेकी अपनी इच्छाको दबोचो मत। नेक बननेकी AAT 
उठनेवाली भावना देवी सम्पदा है। इसे अपने अच्छे आचरण द्वारा विक- 
सित करो-पुष्ट करो | दुढ़तापूवंक और धीरजके साथ एक-एक दोषको 
दुर करते जाओ । 

बुरी आदतोंको दूर करने का एक साधन है डायरी लिखना । तुमने 
क्या अच्छे या बुरे आचरण किये और पुनः बुरे आचरण न करनेका जो 
निश्‍चय किया सब संक्षेपमें प्रतिदिन रोजनामचा में लिखों। बापुजी कहते 
हैं--“अत्यन्त संक्षिप्त डायरी लिखनेकी आदत हमारी अनेक बुरी आदतों 
को दूर करती है। जो सत्यका आचरण करना चाहता है, उसके लिए 
तो डायरी चौकीदारका काम देती है” | 

मनुष्यकी इन्द्रियां इतनी प्रबल हैं कि वे जबरन पापकर्मकी ओर 
खींच ले जाती हैं । इन्हें कैसे dant रखें। अब जरा निःसंकोच वार्ता 
करें :-- 

आज रामनवमी है। हजारों लाखों स्त्री-पुरुष आज गंगा-स्तान 
करने जा रहे हैं। तुम भी अपने मित्रके साथ घाटपर आए हो। बड़ी 


द्‌ 

चहल-पहल है। ada नर-नारी और बच्चे दीख रहे हैं। सहसा तुम्हारी 
आँखें एक १४-१५ वर्ष की गोरी सुन्दरी पर जा पड़ती हैं। वह अभी-अभी 
स्नान करके निकली है। तुम आँखें हटा लेते हो। अभी एक क भी 
नहीं बीता कि आलें पुनः उसे देखने लगीं | अब तुम हटा Ae पाते हो- 
आँखोंने मनको भी उधर ही खींच रखा है। मन कहता है देख लोन 
जरा सा--कया रूप है, कया रंग है, कोई देखने तो आए नहीं थे अब दोख 
रही है तो जरा निहार लें। रामनवमीपर तुम आये थे गंगा-स्नान करके 
तन और मन पवित्र करने और यहाँ इस विकारमें फंस गए। तब क्या 
करना चाहिए ? आँखोंको तुरन्त नीची कर लो। उन पर लगाम लगा 
दो--अब आँखोंको किसी तरह उस बहनको नहीं देखने देंगे-बस ऐसा 
निश्चय करके तुरन्त उस तरफसे मुँह मोड़ लो। मन बड़ा फड़्फड़ायेगा 
पर रोके रहो-नहीं ही देखना है। निश्‍चय करो कि इन नालायक 
आँखोंपर नियंत्रण रखेंगे । दूसरी बार जब गंगा-स्नान करने आना हो 
तो खूब सुबह आओ जब भीड़ नहीं रहती--प्रलोभन कम रहता है तथा 
आँखें नीची ही रखो | 


शोभना बी० एं०में पढ़ती है। चित्रकला उसका प्रिय विषय है और 
उसमें प्रवीण होना इष्ट है। पुस्तकालयमें सैकड़ों पुस्तकें हैं। सब चित्रों 
से भरी हैं। कुछ पुस्तकें बहुत उपयोगी हैं । कुछ पुस्तकें कलाके नामपर 
अश्लील चित्र देकर चित्तमें क्षोभ उत्पन्न करती हैं। यह जानते हुए भी 
कि इन अइलील चित्रवाळी पुस्तकोसे मन अशान्त हो जाता है, शोभना 
उस प्रलोभनसे अपनेको बचा नहीं पाती है और उन्हीं चित्रोंको देखती 
और उन्हींका चिन्तन करती है । पुस्तकालयके टेबुलपर बह चार पुस्तकें 
लेकर बैठती है, उसमें दो अच्छी पुस्तकें हैँ तथा दो अदळील चित्रवाली | 
कोई परिचित पास आने लगता है तो वह अच्छी पुस्तक उलट-पलट 
करने लगती है। बाकी समय अइलील चित्र ही देखती और उसीका 
वर्णन ee | उसकी सहेली सुशीला भी उसका साथ देती है । इन 
पुर पढ़नेसे-इन चित्रों के देखने और इन्हींका ध्यान करने से शोभना 
का क्षोभ, उद्देग और अशान्ति बढ़ती जाती है । पढ़नेमें मन नहीं 
लगता | भोग चिन्तन होता रहता है। क्या करे शोभना? चित्रकला 
छोड़कर कोई दुसरा विषय ले ले ? नहीं, शोभनाको चित्रकला पढ़ना ही 
चाहिये क्योंकि इसीमें उसकी रुचि है, इसीमें वह निपुणता प्राप्त करेगी | 
यही उसने अपना स्वधर्म नियत किया है। पर उसे विषय चिन्तन कराने 
वाली पुस्तकोंको पढ़ता एकदम बन्द कर देना चाहिये। शोभना निश्चय 

करे कि वह गन्दी पुस्तकें नहीं देखेगी और अपने इस निशचयपर कायम 
रहे | सुशीलासे भी कह दे, कि उसने निश्‍चय कर लिया है कि आँखोंको उन 
पुस्तकोंको नहीं देखने देगी--जिनसे भोगका चिन्तन होता है । बहुत 
दिनोंसे वह गन्दी पुस्तकें देखती आ रही है इसलिए उसका मन तो 
उनका चिन्तन कुछ महीनों या कुछ वर्षों भी करता रहेगा । पर इसमें 
हताश या उदास होनेकी कोई बात नहीं । मन अगर बदमासी करता 
रहता है तो हताश न हो। शोभना तो हमारे तुम्हारे जैसी साधारण 
योग्यता वाली लड़की है। महापुरुष भी अनेक वर्षोंके संयम और अभ्यास 
से ही मनको वशमें कर पानेमें सफल हुए और उन्होंने जीवनकी अन्तिम 
घड़ी तक सावधानी रखी और अपनेको सतृकार्योंमें लगाए रखा । शोभना 
को यह निश्चयपुवेक समझ लेना चाहिये कि कला कलाके लिए नहीं पर 
कला जीवनके लिए है। कला कलाके लिए ऐसा कह कर जो कलाके 
नामपर वीभत्स चित्रण करते हैं वे अपने स्वार्थके लिए मनुष्यकी भोग 
वृत्तिको उभाडते हैं । 


बापूजी कहते हैं “जीवन सब कलाओं से अधिक है । मैं तो मानता हूं कि 
जिसने उत्तम जीवन जीना जान लिया, वही सच्चा कलाकार है । उत्तम जीवन 
की पृष्ठभूमिके बिना कला किस प्रकार चित्रितकी जा सकती है। कलाका 


ana 


मूल्य जीवनको उन्नत बनानेमें है ।'” 


सुरेश और रमेश मित्र हैं। साथ पढ़ते, खेलते और घूमते हें । शहर 
के एक चौराहेपर खड़े होते हैं, एक देनिक अखबार खरीदने | अखबार 
वाले के पास अनेक पुस्तकें हें। अखबारके साथ-साथ एक पुस्तक “काम- 
कला” खरीद छेते हैं और होस्टल के कमरेमें जाकर पढ़ते हैं। 
पुस्तकमें स्नी-पुरुष सम्वन्धको लळचानेवालो कामोत्तेजक भाषामें लिखा 
है-चित्र भी दिये हैं। यह सब किया गया है कामकी कला सिंखाचेके 
नामपर | 

सुरेश ओर रमेश दोनों भले युवक इस गन्दी पुस्तकको पढ़कर 
विकारग्रस्त हो गए हैं। अब तीन चार दिन बाद वे एक दूसरी गन्दी .. 
किताब लाते हैं और उसे चावसे पढ़ते हैं। इस प्रकार वे कई गन्दी 
पुस्तकें पढ़ते हैं और गन्दी हरकतें भी करने लगते हैं | ये दोनों भले युवक 
जिन्हें इनके माता-पिता ने विद्या अध्ययनके लिए काळेजके होस्टमें 
भर्ती किया था विकारके चंगुलमें फंस गए हें । गन्दे विचार इनका पीछा 
नहीं छोड़ते हैं। गन्दी पुस्तकोंके अइलील चित्र इनकी आँखोंके आगे छाये 

रहते हैं। उनकी पढ़ाई चौपट हो रही है। वे जान गए हैं कि ये गन्दी 
पुस्तकें उनको पापके Test ढकेल रही हैं, पर जानकर भी वे उनको 
छोड़ नहीं पाते | ; 


दोनों भले युवक अब क्या करें । उन्हें चाहिये कि वे पापकमंमे प्रवृत्त 
करनेवाली उन पुस्तकोंको आज ही जला दें और फिर ऐसी पुस्तकें कभी 
नहीं पढ़ेगे ऐसा निश्चय करके डायरीमें लिख लें। बड़ी गलती हो गयी 
जब उन्होंने पहले दिन एक गन्दी किताब पढ़ी । कोई काम करके छोड़ 
देनेसे उसे बिल्कुल ही न करना आसान होता है। कितना अच्छा होता 
कि पहले दिन वे गन्दी पुस्तक न उठाते और उस रसको चखनेकी इच्छा 
न करते जो उन्हें विवाहके बाद चखना चाहिये | विवाहके बाद भी स्त्री- 
पुरुष सम्बन्धकी सुरुचिपूर्ण पुस्तक ही पढ़नी चाहिये। पर अब तो जो 
कचरा उन्होंने मनमें भर लिया है उसे निकालनेमें समय लगेगा ही | घेयं- 
पूर्वक उन्हें इस स्थितिसे निपटना होगा। मन विकारका चिन्तन करता 
रहेगा--उसे जबरदस्ती विकार चिन्तनसे रोकनेसे रुकेगा नहीं । उसे 
उत्तम साहित्यमें लगावे। रामचरितमानसमें उसे उलझा दे। आँखोंसे 
अब गन्दी पुस्तके कभी न देखे और मनको भले कर्मोमें निरन्तर लगाए 
रखे। यदि फिर भी मन उन्हीं गन्दे विषयोंका चिन्तन.करता जाय तो 
हताश न हो । बुरे विचारोंसे लड़ाई करनी है-युद्ध करना है और काम 
oil जल्दी न पराजित होनेवाले दुष्टको मार डालना है। गीताजीकी 
नहीं दुष्टों से दुश्मनी है । गीता माता कुविचारोंको, वासनाको शत्रु कहती 
हैं। तीसरे अध्यायके अन्तिम इलोकमें तुमने पढ़ा ही है “जहिं शत्रुं महा- 
बाहो कामरूपं दुरासदम्‌” | हे अर्जुन, हे महाबाहो, हे सुरेश, हे रमेश 
तू कामरूप दुजय शत्रुको मार डाळ | तुम्हीं अर्जुन हो जिसे मन बुद्धिको 
मिन करनेवाले कामरूप शत्रुको मार डालनेकी प्रेरणा गीता देती है 
श्रीरामचरितमानस, गीता माता, कुरानशरीफ या पवित्र बाइबिल तथा 
अन्य अच्छी पुस्तके, सतसंग या निष्कामकर्म वह धर्मक्षेत्र है, जिसमें खडे 
होकर तुम कामरूपी शत्रुको मार डालनेकी क्षमता प्राप्त करते हो। 


मैं ae तो गया, पर करना है बड़ा कठिन | हाँ बड़ा कठिन है 
इसे आचरणमें लाना। पर जो आचरणमें ला रहे हैं जाकर उनके चेहरे- 
पर खेलनेवाली मुस्कानको देखो | केसी शान्ति हे उनके आसपास, कैसा 
आनन्दमय जीवन है उनका? क्या उन्हें देखकर तुम्हारे मनमें उस 
amaA पानेको अभिलाषा नहीं होती ? अच्छा तुम्हीं बताओ हिन्दी, 

अंग्रेजी, इतिहास, भूगोल तथा विज्ञानका अध्ययन करनेमें तुमने कितना 
परिश्रम किया है। कौन चीज तुमने बिना प्रयत्नके--बिना श्रमके प्राप्त 
की है ? इसके लिए तप तो करना ही पडेगा | 
एक भाईने बापुजीको पत्र लिखा-- 

“मेरी स्थिति दयाजनक है । दफ्तरमें, रास्तेमें, रातमें, पढ़ते समय, काम 
करते समय और ईश्वरका नाम लेते समय भी वही विकारी विचार आते है । 
मैं मनके इन विचारोंको किस तरह वशमें रखू । मुझमें स्त्री-मात्रके प्रति मातृ- 


भाव कैसे उत्पन्न हो सकता है? मेरे दुष्ट विचार किस प्रकार निर्मल हो 
सकते हैं ? 


बापुजीने इस पत्रके उत्तरमें मई १९२४ को लिखा-- 

“ag स्थिति हृदय-द्रावक है । बहुतोंकी ऐसी स्थिति होती है। परन्तु जब- 
तक मन ऐसे विचारोंसे लड़ता है, तबतक भय करनेका कोई कारण नहीं है । 
आँखें बुरा काम करती हों तो उनको बन्द कर लेना चाहिये । कान बुरी बात 
सुनते हों तो उन्हें रुई से भर लेना चाहिये। आंखोंको हमेशा नीचा रखकर हो 
चलनेकी रीति अच्छी है। इससे उन्हें दूसरी बातें देखनेका अवसर ही नहीं 
मिलता । जहाँ गन्दी बातें होती हों अथवा गन्दे गाने गाये जाते हों वहाँसे उठ 
जाना चाहिये | स्वादेन्द्रिय पर पुरी तरह नियन्त्रण रखना चाहिये । 

मेरा अनुभव तो ऐसा है कि जिसने स्वादको नहीं जीता वह विषयोंको नहीं 
जीत सकता | स्वादको जीतना बहुत कठिन हैं। इस विजयके साथ हो दुसरी 
विजय सम्भव बन जाती है । स्वादको जीतनेके लिए एक नियम तो यह है कि 
मसालोंका सर्वथा अथवा जितना हो सके उतना त्याग किया जाये । दूसरा नियम 
जो इससे भी अधिक जबर्दस्त है, यह है कि हमें भोजन स्वादके लिए eel बल्कि 
केवल शरीर-रक्षाके लिए ही करना चाहिए। हम इस भावनाका पोषण सदा 
करते रहें । हम अपने फेफड़ोंमें हवा स्वादके लिए नहीं, बल्कि स्वासके लिए 
भरते हैं और हम पानो प्यास बुझानेके लिए पीते हैं । इसी प्रकार हमें भोजन 
केवल भूख मिटानेके लिए ही करना चाहिए । दुर्भाग्यवश हमारे माँ-बाप हमें 
बचपनसे ही उलटी आदत डाल देते हैं। वे हमें शरीरके पोषणके लिए नहीं 
बल्कि अपता लाइ-दुळार दिखानेके लिए तरहु-तरहके स्वाद सिखाकर हमारी 
भादतें famed हैं | हमें ऐसे वातावरणके विरुद्ध लड़नेकी आवश्यकता हे । 

लेकिन विषयोंको जीतनेका स्वर्ण-नियम तो रामनामका अथवा ऐसे ही 
किसी दुसरे मन्त्रका जप करता है । हमें अपची-अपनी भावनाके अनुसार A- 


CC-0.Panini Kanya Maha Vidyalaya Collection. > 


Digitized by Arya Samaj Foundation Chennai and eGangotri 
८६ : लोकप्रिय गीता 


क्राजप करना चाहिए । मुझे बचपनसे रामनाम सिखाया गया था; उसका 
सहारा मुझे वराबर मिलता रहता हैं। इसलिए मैंने वही रामनाम garar él 
हम जो भी मन्त्र जपें उसमें तल्लीन हो जाना चाहिये । यदि मन्त्र जपते समय 
दुसरे विचार आयें तो कोई चिन्ता नहीं । फिर भी यदि हम श्रद्धा रखकर मन्त्र- 
का जप करते रहेंगे तो अन्तमें सफलता अवश्य प्रास करेंगे | मुझे इसमें रत्तीमर 
भी शक नहीं है | यह मन्त्र मनुष्यकी जीवन-डोर बनेगा और उसे सारे संकटोंसे 
बचायेगा । किसीको भी ऐसे पवित्र मन्त्रोंका उपयोग आथिक लाभके लिए 
हरगिज नहीं करना चाहिये । इस मन्त्रका चमत्कार हमारी नीतिको सुरक्षित 
रखनेमें है और यह अनुभव प्रत्येक साधकको थोड़े समयमें ही मिल जायगा; हाँ, 
हमें इतना याद रखना चाहिये कि कोई भी इस मन्त्रको तोतेकी तरह न रटे । 
उसमें हमें अपनी सारी आतमा लगा देनी चाहिए ।' 

सन्‌ १९२५ में श्रीघनश्यामदास बिडलाको लिखा बापूजीके पत्रका अंश हम 
सब दुर्बल साधकोंको दृढ़ भरोसा दिलाता है | 

बापूजी लिखते हैं “विकारोंका वश करना मेरे अनुभवमें बहोत ही कठिन 
तो है ही, परन्तु वही हमारा कर्तव्य है। इस कलिकालमें मैं रामनामको बड़ी 
वस्तु समझता हुँ । मेरे अतुभवमें ऐसे मित्र हैं जिनको रामनामसे बड़ी शान्ति 
मिली है। रामनामका अर्थ ईश्वर नाम है। निविकार बनना शकय है इसमें 
मुझे कोई शक नहीं है । प्रातःकालमे उठते ही रामनाम लेना और रामसे कहना 
“मुझे नि्विकारकर' मनुष्यको अवश्य निविकार करता है | किसीको आज किसीको 
कल । शर्त यह है कि यह प्रार्थना हादिक होनी चाहिये। बात यह है कि 
प्रतिक्षण हमारे स्मरणमें हमारी आँखोंके सामने ईश्वरकी अमूर्त मृति खड़ी होनी 
चाहिये | अम्याससे इस बातका होना सहल है ।” 


श्रीभगवानने कहा 
प्रयत्नाद्यतमानस्तु योगी संशुद्धकिहिबिषः । 
अनेकजन्मसंसिद्धस्ततो याति परां गतिम्‌ n 


लगनसे प्रयत्न करता हुआ योगी पापसे छूटकर अनेक जन्मोंसे विशुद्ध 
होता हुआ परमगतिको पाता है। 


मनुष्यसे ही आत्मदर्शनका प्रयत्न हो सकता है। इसलिए गोस्वामी 
तुलसीदासने मनुष्य शरीरको 'साधन धाम मोच्छ कर द्वारा' कहा है । 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


सातवाँ अध्याय 
इस अध्यायके कुछ इलोक सुनो-- 
श्रीभगवानने कहा-- 
सय्यासक्तमनाः पार्थं योगं युञ्जन्मदाश्रयः । 
असंशयं समग्रं मां यथा ज्ञास्यसि तच्छणु ॥ 
ज्ञानं तेऽहं सविज्ञानमिदं वक्ष्याम्यशेषतः । 
यज्ज्ञात्वा Ag भूयोऽन्यज्ज्ञातव्यमवशिष्यते ।। 
मुझमें चित्त लगाकर और मेरा ही आश्रय लेकर कर्मयोगका आच- 
रण करते हुए तुझे जिस प्रकारसे मेरा संशय विहीन ज्ञान होगा, उसे 
सुन | विज्ञान समेत इस ज्ञानको में तुझसे सम्पूर्णतया कहूँगा कि जिसके 
जान लेनेसे इस लोकमें फिर और कुछ भी जाननेके लिए शेष नहीं 
रहता | 
मत्तः परतरं नान्यत्किज्चिदस्ति धनंजय । 
मथि aafad प्रोतं सूत्र मणिगणा इव ॥ 
मुझसे परे कुछ भी नहीं है । यह सम्पूर्ण जगत मुझमें उसी प्रकार 
पिरोया हुआ है जैसे कि मणियां धागेमें पिरोई रहती हैं। 
रसोऽहमप्सु कोन्तेय प्रभास्मि शशिसूर्ययोः । 
प्रणवः सवंवेदेषु शब्दः खे पोरुषं AT 
पुण्यो गन्धः पृथिव्यां च तेजश्चास्मि विभावसो । 
जीवनं सर्वभूतेषु तपश्चास्मि तपस्विषु ॥ 
जलमें रस मैं हूँ, सूर्य-चन्द्रमें तेज मैं हूँ, सब वेदोंमें ओंकार मैं हूं 
आकाशमें शब्द मै हूँ, और पुरुषोंका पराक्रम में g | पृथ्वीमें सुगंध में हूँ, 
अग्निमें तेज मैं हूँ, प्राणिमात्रका जीवत में हूँ, तपस्वीका तप में हूँ। 
देवी ह्योषा गुणमयी सम माया दुरत्यया । 
मामेव ये प्रपद्यस्ते मायामेतां तरन्ति ते॥ 

मेरी तीन गुणोंवाली देवी मायाका तरना--मायाको जीत पाना 
कठिन है | पर जो मेरी ही शरण लेते हैं वे इस मायाको तर जाते हैं । 
बहुनां जन्मनामन्ते ज्ञानवान्मां प्रपद्यते । 
वासुदेवः सवेमिति स॒ महात्मा सुदुर्लभः ।। 
बहुत जन्मोंके अन्तमें यह अनुभव हो जानेपर कि जो कुछ है वासु- 
देवमय ही है, ज्ञानी मुझे पाता है। ऐसा महात्मा बहुत दुर्लभ R | 
Sac त्रिगुणमयी माया बड़ी प्रबल है। सतु रज और तम इन 
गुणोंसे उत्पन्न होने वाले गुण-दोषसे मोहित हुए मनुष्य अविनाशी ईश्वरको 
नहीं पहचान पाते। माया क्या है और केसे मनुष्यको मोहमें डालकर 
विवेकहीन कर देती है? तुलसीदासजीने मायाके स्वरूपका और उसके 
परिवारका यथार्थ चित्रण किया है | वे कहते हैं-- 
मोह न अंध कीन्ह केहि केही । को जग काम नचाव न जेही ॥ 
तृस्नाँ केहि न कीन्ह बौराहा | केहि कर हृदय क्रोध नहि दाहा ॥ 
ग्यानी तापस सुर कबि कोबिद गुन आगार। 
केहि के लोभ बिडंबना कीन्हि न एहि संसार ॥ 
श्री मद बक्र न कीन्ह केहि प्रभुता बधिर न काहि । 
मृगलोचनि के नेन सर को अस लागन जाहि॥ 


गुन कृत सन्यपात नहि tell कोउ न मान मद तजेउ निबेही ॥ 
'जोबन ज्वर केहि नहि बलकावा | ममता केहि कर जस न नसावा II 
मच्छर काहि कलंक न लावा | काहि न सोक 'समीर डोलावा ॥ 
चिता सांपिनि को नहि खाया | को जग जाहिन ब्यापी माया ॥ 
कीट मनोरथ दारु सरीरा। जेहिन लाग घुन को अस धीरा ॥ 
सुत बित लोक ईषना तीनी। केहि के मति इन्ह कृत न मलीनी ॥ 
यह सब माया कर परिवारा | प्रबल अमिति को बरनै पारा॥ 
'किसंःकिसको मोहने 'अंधा नहीं किया ? जगतमें ऐसा कौन है जिसे 
'कामने-न'नचाया-हो ? तृष्णाने किसको मतवाला नहीं बनाया ? क्रोधने 
किसका हृदय नहीं जलाया ? 
इस संसारमें ऐसा कौन ज्ञानी, तपस्वी, शूरवीर, कवि, विद्वान और 
गुणी है जिसको लोभने त्रस्त न किया हो? लक्ष्मीके मदने किसको टेढ़ा 
ओर प्रभुताने किसको बहुरा नहीं कर दिया ? ऐसा कौन है जिसे मृग- 
नयनी (युवती स्त्री) के नेत्र-बाण न लगे हों ? 

सत्व, रज और तम इन तीनों गुणोंका किया हुआ सन्निपात किसे 
नहीं हुआ ? ऐसा कोई नहीं है जिसे मान और मदने अछूता छोड़ा हो | 
यौवनके ज्वरने किसे आपेसे बाहर नहीं किया ? ममताने किसके यशका 
नाश नहीं किया ? 

डाहने किसको कलंक नहीं लगाया ? शोकरूपी पवनने किसे नहीं 
हिला दिया ? चिन्तारूपी साँपिनने किसे नहीं खा लिया? जगतमें ऐसा 
कौन है जिसे माया न व्यापी हो ? 

मनोरथ कीड़ा है, शरीर लकड़ी है। ऐसा धैर्यवान कौन है, जिसके 
शरीरमें यह कीड़ा न लगा हो ? पुत्रकी, धनकी और लोकप्रतिष्ठाकी-- 
इन तीन प्रबल इच्छाओंने किसकी बुद्धिको मलिन नहीं कर fear? यह 
सब मायाका बड़ा बलवान परिवार है। इसका वर्णन कोन कर 
सकता है। 

मायाका ऐसा भरापूरा और शक्तिशाली परिवार है और इस परि- 
वारका प्रत्येक सदस्य अवसर पाने पर मतुष्यको सताया करता है। इस 
मायासे केसे त्राण पाया जाय ? ईश्वरको भक्तिसे--उसकी शरण जाकरही 
इस मायाको छाँघा जा सकता है। 

हरि माया कृत दोष qa fag हरि भजन न जाहि। 
भजिय राम तजि काम सब अस बिचारि मन माहि॥ 

ईरवरकी मायाके द्वारा रचे हुए दोष और गुण Sawn भजनके 
बिना नहीं जाते। मनमें ऐसा विचार कर सब कामनाओंको छोड़कर 
श्रीरामका भजन--रामकी भक्ति करनी चाहिये । 

भक्ति तभी होगी जब विश्वास होगा । विश्‍वास तभी होगा जब 
SAH प्रभाव, स्वरूप और महिमाकी जानकारी हो जाय | 

जाने बिनु न होइ परतीती। बितु परतीति होई नहि प्रीती । 

प्रीति बिना नहि भगति facts | जिमि खगपति जल के चिकनाई॥ 

प्रभुता जाने बिना विश्वास नहीं जमता; विश्वासके बिना प्रीति नहीं 
होती और प्रीति बिना भक्ति दृढ़ नहीं होती जेसे जलकी निकनाई 
ठहरती नहीं | 

श्रीरामचरितमानसके किष्किन्धाकाण्डमें एक कथा आतो है। हतुः 
मानजीने राम और सुग्रीवकी मित्रता करा दो। पर सुग्रीवको विशवास 
नहीं जमता था कि ASS मनोहर अतीव सुन्दर श्रीराम महाबली बालि- 

को मार सकेंगे । सुग्रीवने अपना दुःख दर्द सुनाया | रामने कहा मेरे 
बलपर तुम चिन्ता छोड़ दो- मैं सब प्रकारसे तुम्हारी सहायता करूगा | 
सुग्रीवने कहा कि बालि अत्यन्त बलवान है और यह कहते हुए उसने 
दुन्दुभि राक्षसकी हड्डियाँ और तालके वृक्ष दिखलाए । श्रीरामने उन्हे 
आसानीसे ढहा दिया । रामका अपरिमित बल देखकर सुग्रीवको विश्वास 
हो गया कि राम बालि का बध करनेमें समर्थ हैं। सुग्रीवकी प्रीति बढ़ 
गयी । वे बार-बार रामके चरणोंमें सिर नवाने लगे । प्रभुको पहचान 
कर सुग्रीव मनमें हषित हो रहे थे। 

सखा सोच त्यागहु बल मोरें । सब विधि घटब काज मैं तोरें॥ 

कह सुग्रीव सुनहु रघुबीरा । बालि महाबळ अति रनधीरा ॥ 

दुंदुभि अस्थि ताळ देखराए । बिनु प्रयास रघुनाथ ढहाए Il 

देखि अमित बल बाढी प्रीती । बालि बधब इन्ह भइ परतीती ॥ 

बारबार नावइ पद सीसा । प्रभुहि जानि मन हरष कपीसा ॥ 


हनुमानजीने मैत्री करादी थी पर सुग्रीवको भरोसा--विश्वास--तभी 
हुआ जब उसने श्रीरामके अतुलित बलको एक झलक पायी | 


मनुष्य ATH प्रभुता, वेभव व दयालूताको जान जाय तभी उसे 
ईस्वरकी दृढ़ भक्ति होगी | इसी विचारसे श्रीभगवान ईश्वरके प्रभाव, 
स्वरूप एवं व्यापकताका सरस वर्णन करते F— 


ईश्वर ही सम्पूर्ण जगतकी उत्पत्ति और लयका कारण है। ईश्वरसे 
श्रेष्ठ दूसरा कुछ भी नहीं है। धागेमें पिरोयी हुई मणियोंके समान यह 
सारा विशव Sa गुंथा हुआ है। सवंत्र प्रभु ही व्याप्त है। उससे परे 
कुछ भी नहीं है । जलमें रस, सूर्य-चन्द्रमें प्रकारा, वेदों में ओंकार, आकाश- 
में शब्द, अग्निमें तेज, प्राणिमात्रमें जीवन भी ईश्वर ही है। जो-जो 
सात्विक, राजसी या तामसी भाव हैं सब ईश्वरसे उत्पन्न हुए हें ada 
उसी एककी सत्ता है--उसीका प्रभाव है । 


ऐसा जानकर एक ईश्वर पर ही भरोसा रखना चाहिये-उसीकी 
भक्ति करनी चाहिये | 


श्रीभगवानने हृदयग्राही शब्दोंमें ईश्वरकी महिमा बतायी । फिर भी 


कया हम ईश्वर पर अनन्य श्रद्धा और अचल विशवास टिका सकेंगे? 
साधन करते जाना है । बारंबार इस भावनाको दृढ़ करना है कि एक 

ga हो सत्ता है। अनेक जन्मोंके साधनके बाद ही मनुष्य यह ज्ञान 
पाता है कि सब कुछ वासुदेवमय ही है--सब कुछ ईश्वर ही है। वासुदेवः 
सर्वमिति-ईशावास्यमिदं सवंम्‌ | 

परमात्मा सवंत्र व्याप्त है, यह कहना सरल है पर उसे सवंत्र व्याप्त 
पहचान लेना बहुत कठिन है। ईश्वर दुर्लभ नहीं क्योंकि वह तो सर्वत्र 
व्याप्त है । ईश्वर का Maa दशन करने वाला-अनुभव करने वाला-- 
महात्मा सुदुलेभ है । 

@ 

इस अध्यायके केवल छः इलोक तुम्हें सुनाऊंगा | 
अन्तकाले च मामेव स्मरन्मुक्त्वा कलेवरम्‌ । 
यः प्रय ति स agra याति नास्त्यत्र संशयः ॥ 


अन्तकालमें मुझे ही स्मरण करते हुए जो देह त्याग करता है वह 


मेरे स्वरूपको पाता है, इसमें कोई संदेह नहीं है। 
यं यं वापि स्मरन्भावं त्यजत्यन्ते कलेवरम्‌ | 
तं तमेवेति ahaa सदा तद्भावभावितः N 


नित्य जिस-जिस स्वरूपका ध्यान मनुष्य धरता है, उस-उस स्वरूप- 
को अंतकालमें स्मरण करता हुआ वह देह छोड़ता है और इससे वह 


उस-उस स्वरूपको पाता है। 
तस्मात्सर्वेषु कालेषु मामनुस्मर युध्य च। 
मथ्प्रपितमनोबुद्धिर्मामेवेष्यस्यसंशयम्‌ u 


इसलिये सदा मुझे स्मरण करता हुआ युद्ध करता रह, इस प्रकार 


मुझमें मन और बुद्धि रखनेसे अवद्य मुझे पावेगा | 
अभ्यासयोगयुक्तन चेतसा नान्यगासिना । 
परमं पुरुषं दिव्यं याति पार्थानुचिन्तयन्‌ ।। 


चित्तको दूसरी ओर न जाने देकर अभ्यासकी सहायतासे उसको 
स्थिर करके दिव्य परम पुरुषका ध्यान करते हुए मनुष्य उसी पुरुषमें जा 


मिलता है । 
अनन्यचेताः सततं यो मां स्मरति नित्यशः | 
तस्याहं सुलभः पार्थं नित्ययुक्तस्य योगिनः ut 


चित्तको अन्यत्र कहीं लगाये बिना जो नित्य और निरंतर मेरा ही 


स्मरण करता है वह नित्ययुक्त योगी मुझे सहजमें पाता है। 
पुरुषः स परः पाथं भक्त्या लभ्यस्त्वनन्यया । 
यस्यान्तःस्थानि भूतानि येन सर्वसिदं ततम्‌ ॥ 

जिसके अन्तर्गत समस्त प्राणी हैं ओर जिससे यह सारा संसार 
व्याप्त है उस परमपुरुषके दर्शन अनन्य भक्तिसे ही होते हैं | 

श्रीभगवानने कहा कि अन्तकालमें ईश्वरका चिन्तन करते हुए शरीर 
छोड़नेवाले स्त्री-पुरुष परमपदको पाते हैं। पर मरणकालमें ईश्वरका 
स्मरण तभी हो सकेगा जब हम जीवनभर उसका स्मरण करते रहे | 
मनुष्यका मन जिन भावों या पदार्थोका चिन्तन करता रहता है उ्हीं- 
के संस्कार उसके चित्तपर अंकित हो जाते हैं और मृत्युके समय उन्हीं . 
भावों या पदार्थोकी याद आती है। मनुष्य जेसा चिन्तन करता है वैसा 
ही हो जाता है। मरते समय मन उन्हीं विषयोंका चिन्तन करता है, 
जिनका अभ्यास जीवनकालमें अधिक किया है। यदि जीवनमें लोगोंको 
ठगा है, दुःख दिया है और अहित किया है तो मृत्युके समय बुराईकें 
विचार ही छाये रहेंगे। यदि सेवा और परोपकारमें जीवन व्यतीत 
किया है तो अच्छे विचार ही आते रहेंगे । अन्त समयमें ईश्वर स्मरण 
करनेकी इच्छा रखनेवालेको जीवनके सर्वेकालमें ईश्वरका स्मरण करते 
रहना चाहिये | प्रतिदिन या दीघंकाल तक की गयी क्रियाओंके संस्कार 
मनपर गहरे हो जाते हैं और वे ही अन्तकालमें उभर पड़ते हैं । 


ईश्वरका स्मरण करते रहना माने बैठकर माला जपता या सुबहसे 
शाम तक कीर्तन करना नहीं | मुखसे राम, हाथसे काम। ईश्वरका 
चिन्तन और ईश्वरका काम । समाजमें एक वर्ग ऐसा बन बैठा जो केवळ 
माला फेरने और जप-पूजा करने लगा । श्रम छोड़ बैठा । दूसरा वर्ग श्रम 
करने लगा और जप छोड़ बैठा । नाम जपनेवाला मान लेता है कि श्रम 
करनेकी आवश्यकता नहीं है। श्रम करनेवाला मान लेता है कि नाम 
जपनेकी फुसंत नहीं मिलती । पूजा-पाठ और जप करनेवालेको श्रम 


करना उतना हीं आव्यक है जितना शारीरिक श्रम करनेवालेको ईश्वर . 


स्मरण आवश्यक है। नाम-स्मरण पेट पालनेका साधन नहीं, यह तो 
चित्तके मलको धोनेका साधन है | 


श्रीभगवान कहते हैं 
तस्मात्सर्वेषु कालेषु मामनुस्मर युध्य च | 
निरन्तर मेरा चिन्तनकर और युद्ध भी कर | 


गीतामें युद्ध करता रह कहनेका मतलब है, काम-क्रोधःलोसादि 


विकारोंसे लड़ता रह और अपने ATTA लगा रह । जो काम-क्रोध आदि _ 


विकारोंसे लड़ता रहेगा वही स्वधमं पालनमें समर्थे हो सकेगा। यदि यह : 

कहा जाय कि सत्यका पालन करो और असत्य, चोरी और राग-द्वेष 
आदि दुगुंणोंस लड़ते रहो तो यह एक ही बात हुई। जो असत्य, चोरी 
और राग-द्रेष आदि दुगृंणोके वशीभूत नहीं होगा, वही सत्यका पालन 
कर सकेगा | 


कोई भी भौतिक युद्ध सवंकाळ नहीं चलता । महाभारतका युद्ध तो 
केवळ अठारह दिन चला । आधुनिक कालके प्रथम तथा द्वितीय महायुद्ध 
भी कुछ ही साल चले | मानव-हुदयमें सत्य और असत्यके बीच चलने 
वाला युद्ध निरन्तर चलनेवाला है। गीता इस युद्धको सतत करते रहने 
और काम-क्रोध-लोभ आदि विकारोंको जीतनेका उपदेश देती है। 
आध्यात्मिक सत्यको हृदयमें बेठानेके लिए गीता भौतिक युद्धकी उपमाका 
आश्रय लेती है। | 

मामनुस्मर युध्य च | 


भक्ति और कर्मका बड़ा सुन्दर समन्वय है । रामका चिन्तन और 
रामका काम । मनमें रामका नाम शरीर द्वारा सेवा। विचार साधना 
और श्रम साधना | न केवल स्मरण न केवल कम॑। दोनों साथ चलेंगे 
तभी बनेगा | भक्ति और कमंका योग | हृदयसे ईरवर स्मरण, कर्मेन्द्रियोंसे 
स्वधर्माचरण | 


गीताको यह मत मान्य नहीं है कि मोक्ष प्राप्ति के लिए अन्तमें कर्मो- 
का CAST त्याग आवद्यक है। मोक्ष प्राप्ति के लिए कर्मोका त्याग करनेकी 
आवश्यकता नहीं है, कमंकी आसक्तिका त्याग करनेकी आवद्यकता है । 
निष्काम कर्म करते रहना चाहिये। यज्ञ, दान, और तप मनुष्यको 
पवित्र करनेवाले हैं। तन और मन दोनोंको पवित्र करनेकी बंदिश है। 


हरिनामसे मन पवित्र करो और घट-घटमें रहनेवाले हरिकी सेवासे 
तन पवित्र करो | 


ज्ञानियोंमें अग्रगण्य हनुमानजीमें भक्ति और कमंका अनुपम समन्वय 
है। हनुमानजी 'प्रभु चरित्र सुनिबेको रसिया' हैं और साथ ही 'रामकाज 
करिबेको आतुर' हैं। हनुमानजीका जीवनचरित्र उपासना और करम, 
जप ओर श्रम, स्मरण और सेवाका अनूठा उदाहरण है। श्रीहनुमानने 
a as os LGN युध्य च' को जीवनमें प्रत्यक्ष 
करके दि जो हनुमान 'प्रभच निबेको a 
हर क्षण 'रामकाज करिवेको आतुर' ह! ee 


क 

गीता प्रवचनमें विनोबा कहते हैं। 


“पवित्र संस्कार डालनेके लिए उदात्त विचार मनमें दौड़ाते रखने चाहिए | 
हाथ पवित्र कर्म करनेमें लगे रहें। भीतरसे ईशवरका स्मरण व बाहरसे स्वघर्मा- 
चरण | ऐसा नित्य करते रहना चाहिये । 


डाक्टरने रोज दवा पीनेक्रे लिए कहा, पर हम सारी दवा एक ही रोज 
पी लें तो ? तो वह बेतुकी बात हो जायगी । औषधिका उद्देश्य उससे सफल न 
होगा । रोज-व-रोज दवाका संस्कार पड़कर प्रकृतिको विकृति दूर करनी चाहिये । 
ऐसी बात जीवनकी है। शंकर पर धीरे-धीरे ही अभिषेक करना पड़ता हूँ। 
मेरा यह प्रिय दृष्टान्त हे। बचपन में नित्य इत क्रियाको देखता था। चौबीस 
घण्टे मिलाकर बहुत हुआ तो वह पानी दो बाल्टी होता होगा । फिर एक साथ 
दो बाल्टी शिवजी पर एकदम क्यों न उडेल दी जाय ? इसका उत्तर बचपन में 
ही मुझे मिल गया । पाती एकदम उडेल देनेसे वह कर्म सफल नहीं हो सकता 
एक-एक बूँद-घारा सतत पड़ना हो उपासना है । समान संस्कारोंकी सतत घारा 
लगनी चाहिये । जो संस्कार सुबह, वही दोपहरको, वही शामको, वही दिनमें, 
बही रात में, वही कल, वही आज व जो आज वहो कल, जो इस साल वहीं 
अगले साल, जो इस जन्ममें वही अगले जन्म में, जो जीवनमें वही अन्तकालमें- 
ऐसी एक-एक सत्संस्कारकी दिव्यधारा सारे जीवनमें सतत बहती रहनी 
चाहिये | ऐसा प्रवाह अखंड चाळू रहेगा तो हो हम अन्तमें जीत सकेंगे ।”” 


जीवनमें शुभ संस्कारोंकी सतत आवृत्ति होनेसे अपार लाभ होता है। 
बचपन या युवावस्थामें ही शुभ संस्कारोंका अभ्यास चालू हो जाय तो 
लक्ष्यकी प्राप्ति सरल हो जाय | 
तुमने यह भजन तो सुना ही है-- 
मेरे तो गिरधर गोपाल दूसरो न कोई। 
जाके सिर मोर मुकुट मेरो पति सोई॥ 
कृष्ण प्रेमकी दीवानी मीराके बचपनकी एक घटना इस प्रकार कही 
जाती है :-- 
छःसात वर्षको बालिका मीराने एकदिन अपने महलकी खिड्कीसे 
देखा शहनाई बजाते हुए कुछ लोग और उनके पीछे सजे-धजे पगड़ी पहने 
लोगोंकी भीड़में घिरा और सुन्दर सफेद घोड़े पर बैठा एक लड़का जा रहा 
है। लड़का सेहरोंसे ढका, सुन्दर और चमकते कपड़े पहने था | मीराने 
अपनी मांसे पूछा यह क्या है ? मांने बताया--बारात | यह लड़का विवाह 

करने जा रहा है जब विवाह होता है तो कन्या अपने पतिके साथ रहने 
चली जाती है, जेसे तुम्हारे पिताजीके साथ मैं रह रही हूँ। मीराने कहा 
‘a भी तो कन्या हूँ । 
“हाँ तुम भी कन्या हो” 
“तो मेरा पति कौन है” ? 
माँके पास कृष्णकी एक छोटी-सी सुन्दर मूति थी। भव्य परिधान 
पहने, मोर मुकुट लगाए और हाथों में मुरली लिए कृष्ण कन्हैया | 
“यही है तुम्हारा पति” माँने मूतिकी तरफ इशारा करके सहज 
भाव से कह दिया । मीरा निहारने लगी उस सुन्दर मूतिको | मेरा पति 
यही है--मुझे इसीके साथ रहना है। बालिका मीराके मनमें यह बात 
घर कर गयी । सुबहसे शाम तक उसी मूतिको सजाने-सवारने और उसी 
के पास खेलने खाने लगी मीरा । मोरमुकुटवाला आँखोंके रास्ते उसके 
दिलमें जाकर बस गया | 
मीरा गिरधरगोपालके पास ही रहने लगी-उसीमें मगन। जो 
संस्कार सुबह, वही दोपहरको, वही शामको, वही दिनमें, वही रातमें, 
वही कळ, वही आज, नो इस साल वही अगले साल, इस प्रकार सतत 
नंदलालका ही ध्यान, उसीका काम, उसीकी लगन, उसीमें मगन | 
इसी सतत ध्यान और लगनने मीराको कृषके प्रेममें रंग दिया और 
मीराने गाया-- 
मेरे तो गिरधर गोपाल दुसरो न कोई। 
जाके सिर मोर मुकुट मेरो पति सोई॥ 
मीराको आँखें हुरिदर्शनकी प्यासी रहने लगीं । मीरा अपने प्रीतमके 
सामने नाचने लगी “पग घृंघरु बाँध मीरा नाची रे'' | कृष्ण उसके जीवन 
आधार हो गए | 
हरि मोरे जीवन प्राण अधार। 
ओर आसरो नाहीं तुम बिन तीनों लोक dari 
आप बिना मोहिं कछु न सुहावे निरख्यो सब संसार | 
मीरा कहै में दास रावरी दीज्यो मती बिसार | 
तुम कहोगे मीराके पूर्वजन्मके संस्कार थे--उसकी ुर्वजन्मकी कमाई 


थी-इसलिए उसने इस जन्ममें रामरतन धन इतनी सहुजतासे प्राप्त 
कर लिया और गाया-- 

पायो जी मैंने राम रतन धन पायो | 
वस्तु अमोलक दी मेरे सतगुरु, किरपा कर अपनायो ॥ 
जनम जनम की पूँजी पायी, जगमें सभी खोवायो। 
खरचे न खूटे, बाको चोर न Ge, दिन-दिन बढ़त सवायो ॥ 
सतकी नाव, खेवटिया सतगुरु, भवसागर तर आयो। 
मीरा के प्रभु गिरधर नागर, हरख हरख जस गायो॥ 
हमने ओर तुमने पूर्व जन्ममें कमाई नहींकी तो क्या हम दोनों इस 
THA भी कंगाल बने रहेंगे ? हम और तुम इस जन्ममें मेहनत करेंगे 
आगे Ast | कमाई करेंगे जिससे इस कमाईके बल पर हमारे पास अगले 
जन्ममें कुछतो पूँजी रहे । 
उपनिषद कहता है “उत्तिष्ठत, जाग्रत, प्राप्य वरात निबोधत। 
उठो, जाग जाओ, आचार्योके समीप जाकर ज्ञान प्राप्त करो | 
गीताजी कहती हैं “क्षुद्र हृदयदोबंल्यं त्यक्त्वोत्तिष्ठ परंतप'' 
स्वामी विवेकानन्दको गीताका यह इलोक बहुत प्रभावित करता 
था। वे उठ खड़े हुए और अपने चालीस वर्षके अल्प जीवनमें उन्होंने 
धर्मं प्रचार, जन-जागृति और मानव सेवाके असाधारण कार्य किए। 


हर समय मनमें उच्च विचार-प्रेम ओर करुणाके विचार बचाए 
रखना चाहिये; यह कहना तो सरल है पर आचरणमें लाना कठिन हो 
जाता है। कोई गालीदे, अपमान करे, धोखा दे, दुःख पहुँचावे तब उसके 
प्रति प्रेम और करुणाके विचार केसे रखे जायें ? इस प्रश्नका उत्तर श्री- 
हनुमानप्रसाद पोद्दारने इन शब्दोंमें दिया है | 

“agah मनमें जित तरहका चिन्तन चलता रहता है, वह सदा उन्हीं 
बातोंसे घिरा रहता है और अन्तमें उन्हीं को प्राप्त करता हू । अतएव AYA 
चिन्तन मनुष्यको कभी नहीं करना चाहिये । अशुभ-चिन्तन करना अपनी आत्म- 
शक्तिका दुष्पयोग करना है और भय तथा विपत्तियोंको पुकारःपुकारकर बुलाना 
है । अपने मनमें किसीके भ्रति जरा-सा भी द्वेष या हिसाका भाव नहीं होना 
चाहिये; इसमें अपना हो लाभ है, किसीपर अहसान नहीं। जो शत्रुको भो 
व्यारकी नजरोंसे देखता है, जिसके हृदयमें शत्रुके लिए भी शुभ-चिन्तन की सम्पत्ति 
है, वह भगवानको बड़ा प्यारा है ओर वही आनन्दम है । उसके हृदयम जलन 
नहीं होती-सदा शान्ति विराजती रहती है। वास्तवमें अपना कोई शत्रु हे भी 


नहीं, हमारी कल्पना हो हमारे लिए Wy उत्पन्त कर लेती है । हमें जो दुःख 

मिलते हैं, वे अपने पहले किये हुए कर्मोके फलस्वरूप मिलते हैं । यदि किसी के 
द्वारा दुःख मिलता है तो ag mema g I वह तो उसमें निमित्तमात्र बना 
है, वास्तवमें वह हमें दुःख देनेवाला नहीं है । दुःख tas हम स्वयं हैं, जो 
पहले दुःखोंके कारणरूपमें वैसे कर्म कर चुके हैं ।”” 

विकार और वासनाएँ ही मनुष्यकी शत्रु हैं। कोई देहधारी चाहे वह 
बुरा हो या भला गीताभक्तका शत्रु नहीं है। गीताकी शिक्षाके अनुसार 
आचरण करनेवालेको सववंभूतसे--प्राणीमात्रसे निर्वेर होकर रहना 
है और ईश्वर स्मरण करते हुए सदाचारमें रत रहना है । 

; इस अध्यायके कुछ इलोक सुना रहा हूँ। किस अध्यायमें कितने इलोक 
हैं यह तो में तुम्हें पहले ही बता चुका हूँ । किसी अध्यायमेंसे कुछ इलोक 
सुनानेका यह मतलब नहीं कि बाकी इलोक कम महत्वपुणं हैं। श्रीभग- 
वानके एक-एक शब्द अमृत तुल्य हैं। कुछ इलोक सुनानेका उद्देश्य यह है 
कि सभी अध्यायोंसे तुम्हारा प्राथमिक परिचय हो जाए। 

श्रीभगवानने कहा-- 
अनन्याश्चिन्तयन्तो मां ये जनाः पर्युपासते | 
तेषां नित्याभियुक्तानां योगक्षेमं वहाम्यहम्‌ ॥ 
जो लोग अनन्य भावसे मेरा चिन्तन करते हुए मुझे भजते हैं, उन 
नित्य मुझमें ही रत रहने वालोंके योग (अप्राप्यकी प्राप्ति) और क्षेम 
(प्राप्यकी रक्षा) का भार मैं उठाता हूँ | 


परमात्मा अपने भक्तोंके सारे बोझ और सब चिन्ताओंको स्वयं संभाल 
लेता है। 


पत्रं पुष्पं फलं तोयं यो A भक्त्या प्रयच्छति । 
तदहं भक्त्युपहृतमश्नामि प्रयतात्मनः ॥ 
पत्ती, फूल, फल या जल जो मुझे भक्तिपूवंक आपत करता है उस 
प्रयत्नशील मनुष्य द्वारा भक्तिपूर्वक अपित वस्तुको मैं ग्रहण करता हूँ । 
डा० राधाक्ृष्णनकी टिप्पणी-उपहार कितना ही तुच्छ क्यों न हो, 
यदि वह प्रेम ओर सच्चाईके साथ दिया जाता है, तो वह प्रभुको स्वीकार 
होता है। सर्वोच्च भगवान तक पहुंचनेका मागं सूक्ष्म अधिविद्या या 
जटिल कमंकाण्डका मागं नहीं है । यह तो केवल आत्मसमर्पणका मागे 
है, जिसका प्रतीक पत्ती, फूल, फल या जलका उपहार है। जिस वस्तुको 
आवस्यकता है, वह है भक्तिपूणं हृदय | 
प्रेमे अपित तुच्छ वस्तु भी ईश्वरको प्रिय लगती है । भक्तके प्रेमकी 
डोरी बड़ी मजबूत है । सूरदासजी इस प्रेमी छटा अपने एक भजनमें 
दिखाते हैं-- 

सबसों ऊँची प्रेम सगाई | 

दुरजोधनके मेवा त्यागे, साग विदुर घर खाई Il 
जूठे फल सबरी के खाये, वहुबिधि स्वाद बताई | 
प्रेम के बस नृप सेवा कीन्हीं, आप बने हरि नाई॥ 
राजसु-यग्य युधिष्ठिर कीन्हों तामें fe उठाई। 
प्रेमके बस पारथ रथ हाँक्यो, भूलि गए ठकुराई॥ 
ऐसी प्रीति बढ़ी वृन्दावन, गोपिन नाच नचाई । 
सुर कूर इहि लायक नाहीं, कहे लगि करों बड़ाई ॥ 


इस प्रेम सगाईमें जात-पांत ऊँच-नीच, धनी-निर्धेन, ब्राह्मण-शूद्रका 
भेद भाव नहीं है | 


कह रघुपति ga भामिनि बाता। 
Wag एक भगति कर नाता॥ 


यत्करोषि यदश्नासि यज्जुहोषि ददासि यत्‌ । 
यत्तपस्यसि कोन्तेय तत्कुरुष्व मदर्षणम्‌ ॥ 


तू जो कमं करता है, जो खाता है, जो हवन करता है, जो दान 
देता है और जो तप करता है, वह सब मुझे अपित कर | 


समोऽहं स्वंभूतेषु न मे द्वेष्योऽस्ति न प्रियः । 
ये भजन्ति तु मां भक्त्या मयि ते तेषु चाप्यहम्‌ ॥ 


में सब प्राणियोमें समभावसे रहता हूँ । मुझे कोई अप्रिय या प्रिय 
नहीं है। भक्तिसे जो मेरा भजन करते हैं, वे मुझमें हैं और में भी 


उनमें हूँ । 
अपि चेत्सुदुराचारो भजते मामनन्यभाक्‌ । 
साधुरेव स मन्तव्यः सम्यग्व्यवसितो हि सः ॥ 


भारी दुराचारी ही क्यों न हो, यदि वह मुझे भनन्यभावसे भजता 

है तो उसे साधु ही समझना चाहिये, क्योंकि अब उसका अच्छा संकल्प है | 
क्षिप्रं भवति धर्मात्मा शश्वच्छान्त निगच्छति । 
कोन्तेय प्रति जानीहि न भे भक्तः प्रणश्यति ॥ 


वह शीघ्र ही धर्मात्मा हो जाता है और निरंतर शान्ति पाता है। 
तुम निश्‍्चयपुवंक समझ लो कि मेरे भवतका कभी नाश नहीं होता है । 

श्रीभगवानने अर्जुन पर विशेष अनुग्रह करके उसे इस अध्यायमें 
राजविद्या बताई। यह राजविद्या या राजयोग सरल, उत्तम, प्रत्यक्ष 
अनुभवमें आने योग्य और आचरण करनेमें सहज है । 

यह राजयोग क्या है ? श्रीविनोबा 'गीता प्रवचन' में कहते हैं-- 

“ईश्वरार्पण-वुद्धिसे प्रत्येक इन्द्रियसे काम लेना यही राजमार्ग है । इसीको 
राजयोग कहते हैं । जीवनके मामूली कर्म मर मामूली क्रियाओंको परमेश्‍वरके 
अर्पण करदो तो इससे जीवनमें सामर्थ्यं आ जायगा । मोक्ष हाथ लग जायगा । 
कर्म करके भी उसका फल न छोड़कर उसे seach अर्पण करना, यह राजयोग 
हुआ । यह कर्मयोगसे भी एक कदम आगे जाता है। कर्मयोग कहता है कि 
कर्म करो, फल छोड़ो फलकी आशा मत करो । यहाँ कर्मयोग खतम हो गया ! 
राजयोग कहता हैँ BAB फलको छोड़ो मत, बल्कि सब कर्म ईदवरके अर्पण कर 
दो। एक ओरसे कर्म और दूसरी ओरसे भक्तिका मेल मिलाकर जीवनको 
सुन्दर बनाते जाओ त्यागो मत फलोंको | फलोंको फेंकना नहीं बल्कि भगवातसे 
जोड़ देना है ।” 

नयी दिल्‍्लीमें राष्ट्रपति-भवन पहुँचनेके लिए अनेक पथ हैं । रकाबगंज 
मागं, मोतीलाल नेहरू मार्ग, डा० राजेन्द्रप्रसाद मागं, इन सब पर चल 
कर राष्ट्रपति-भवन पहुंचा जा सकता है पर सीधा मार्ग तो राजपथ 
है। इस-उस रास्तेसे चलकर पूछते हुए पहुँचनेसे अच्छा हैँ राजपथपर 
चलकर सीधे राष्ट्रपति भवन पहुंचो और राष्ट्रपतिजीके दर्शन Heal | 
ऐसे ही सर्वलोक महेश्वर से मिलने जानेका सीधा रास्ता है राजयोग-- 
कर्मयोग और भक्तियोगका मधुर मिश्रण | 

कर्मयोग और भक्तियोगका मधुर मिश्रण केसे होता है, दुष्टान्तसे 
समझनेकी कोशिश करो | 

एक गृहस्थ परिवारके व्यापारमें पितापुत्र साझीदार हैं । दोनों मिल- 
कर व्यापार करते हैं और सालके अन्तमें नफा उनके हिस्से मुताबिक 
उनके खातेमें जमा हो जाता है । दोनों अलग-अलग आयकर देते हैं-- 
तथा अपने हिस्सेके पूर्ण मालिक हैं । बाप-बेटा दोनों प्रतिमास हाथखचंके 
लिए कुछ सौ रुपये लेते हैं । पुत्र जितना रुपया लेता है अपने पिताको दे 
देता है । ऐसे भावसे, ऐसी नत्रतासे देता है जेसे यह रुपया पिताका ही 
है। उसकी यह स्वाभाविक भावना बनी है कि व्यापारमें जो कुछ रुपया 
उसके नामसे जमा है वह सब पिताका ही है। पुत्रके मनमें यह अहंभाव 
कभी नहीं आता कि मैं दुकानका पार्टनर हूँ, मेरा असेसमेन्ट भी अलग 

होता है, मैं पूरी मेहनत करता हूँ, तब पिताजीका मेरे हिस्सेकी आमदनी 
पर क्या हक है? gad कर्म किया और उसका फल पिताको अपितकर 
दिया | अब पुत्रके योग-क्षेमकी जिम्मेदारी पिता पर आ गई | 


भरतको राज्य मिला, उसे उन्होंने श्रीरामको अपित कर दिया | 
माताने, गुरुजीने बहुत समझाया और कहा तुम राजगदूदी पर बैठो | 
पर भरत कैसे बैठते ? वे तो राजगद्दी श्रीरामको अपित कर चुके थे | 
राम वनको चले गए थे। चले मनाने। सत्यपथ पर चलनेवाले राम 
वापस आनेको राजी नहीं हुए तो विनती करके रामसे पादुका माँग लाए 
और उसीको सिंहासन पर बैठा दिया। अब पादुकासे आज्ञा माँगकर 
राज-काज चलाने लगे | 
नित पूजत प्रभु पाँवरी प्रीति न हृदय समाति | 
मागि-मागि आयसु करत राज काज बहु भाँति ॥ 
यह था भरतका अपंण-यह थी भरतकी प्रीतिकी रीति। उससे 
भरतके जीवनमें आनन्द भर गया, पवित्रता भर गयी । 
परम पुनीत भरत आचरनू । मधुर मंजु मुद मंगल करनू ॥ 
यह अपंणकी भावना नकल करनेसे नहीं आती, यह्‌ तो अन्तःकरणकी 
प्रेरणा है । ऊपरके पुत्रकी नकल करके कोई पुत्र अपने पिताको अपनी 
सब आय या वेतन लाकर दे दे तो उतनेसे वह अर्पण नहीं हो जाता। 
सारा खेल भावनाका है। असली-नकलीका पता चल जाता है। 


. एक लघु कथा याद आ गयी। राजस्थानकी पुराने समयकी बात 
है। एक सच्चरित्र राजपूतके दिन कुछ ऐसे फिरे कि उसे कर्ज लेना 
अनिवार्य हो गया । बड़े संकोचसे वह एक साहूकारके पास कर्जा माँगने 
गया । साहुकार राजपूतसे परिचित न था । साहूकारने कहा “मे तुम्हें 
ऋण देनेको तैयार हूँ, कोई जमानत दे दो ।” राजपूतके पास कोई गहना 
या जमीन थी नहीं, जमानतमें क्या दे उसे एक उपाय सूझा । उसने 
कहा मेरी मुंडका एक बाल जमानतके तौर पर रख लीजिए | साहूकार 


उसको मर्दानगीसे बड़ा प्रभावित हुआ और उसने मंछका एक बाल 
जमानत रखकर कर्जा दे दिया | है 


एक छिछला मनुष्य यंह सब सुन रहा था। दस दिन बाद वह 
प आया ओर कर्जकी मांग की। साहुकारने उससे भी 
जमानत मागी | आदमी बोला “मेरे मूछके जितने चाहे उतने बाल ले 

लीजिये, आप कहें तो मू'छ मुड़वा दू” | साहूकारने उसे दो मिनट गौरसे 
देखा- फिर कर्जा देना साफ इनकार कर दिया | 


at हि पार्थ व्यपाश्चित्य येऽपि स्युः पापयोनयः । 
स्त्रियो वेश्यास्तथा शूद्रास्तेऽपि यान्ति परां गतिम्‌ ॥ 


स्त्री, वेश्य, शूद्र तथा पाप-योनि भी, जो कोई भी मेरा आश्रय ग्रहण 
करते हैं, वे परमगति पाते हैं | 

व्यासदेव प्रतिभावान क्रान्तिकारी महामानव थे | उनके समयमें यज्ञ 
याग, नाना प्रकारके क्रिया कलाप और कमंकाण्ड ही धामिक जीवनके 
प्रतीक हो गये थे। ऐसा माना जाने लगा कि तरहःतरहके कमंकाण्ड 
करनेवाले और मानव सेवासे मुखमोड़कर नाना प्रकारके शरीरको 
सुखानेवाले तप करनेवाले ब्राह्मण ही मोक्ष पा सकते हैं। करुणामय 
व्यासदेवने द्रवित होकर इस धारणा पर कड़ा प्रहार किया और अनेक 
हृदयग्राही कथा लिखकर यह स्पष्ट किया कि स्त्री, वेश्य और शूद्र भी 
अपने स्वकमंको यदि निष्ठापूर्वक करें तो उनका ag कमं चाहे कितना 
ही तुच्छ हो-यज्ञ हो जाता है। St, शूद्र सभी स्वकमंके द्वारा ईस्वरकी 
पूजाकर मोक्ष पाते हैं | 


व्यासने स्पष्ट झाब्दोंमें कहा कि मनुष्यमात्र मोक्षका अधिकारी हैं 
और उसका कर्तव्य है कि इस अधिकारको पानेके लिए स्वधमंका आच- 
रण करे | कर्म यदि शुद्ध भावनासे और सेवा-मय हो तो वह यज्ञ ही है। 

महाभारतकी एक प्रसिद्ध कथा है-- 

कौशिक नामका एक ब्राह्मण था । ब्रह्मचये ब्रतधारी था। एक दिन 
वह teat छाँहमें बैठा हुआ वेद-पाठ कर रहा था कि इतनेमें उसके 
सिर पर किसी पक्षीने बीट करदी । कौशिकने ऊपर देखा तो पेड़को 
डालपर एक बगुला बैठा दिखाई दिया । ब्राह्मणने सोचा, इसी बगुलेकी 
यह करतूत है। उसे बड़ा क्रोध आया । उसकी क्रोध भरी दृष्टि पड़ते 
ही बगुला भस्म होकर पृथ्वी पर गिर पड़ा। बगुलेके मृत शरीरको 
देखकर कौशिकको बड़ा दुःख हुआ कि क्रोधमें आकर मैंने एक निर्दोष 
पक्षीको मार दिया । इतनेमें भिक्षाका समय हो आया और वह भिक्षाके 
लिए चल पड़ा | 

एक द्वारपर भिक्षाके लिए वह खड़ा हुआ और भिक्षा मांगी | घरकी 
मालकिन अन्दर बर्तन साफ कर रही थो । उसने उत्तर दिया कि अभी 

आती हूँ । कौशिकने सोचा, काम पूरा होनेपर मेरी तरफ ध्यान देगी। 
किन्तु इतनेमें स्त्रीका पति, जो किसी कामसे बाहर गया हुआ था, लोट 
आया | आते ही बोला “बड़ी भूख लगी है, खाना परोसो”। पतिकी बात 
सुनते ही गृहिणी अपने पतिकी सेवामें लग गयी | उसने पतिके पाँव धोये, 
आसन बिछाया, थाली परोसी और बैठकर पतिको पंखा झळने लगी | 
वह मन, वाणी और कमंसे पतिपरायणा थी | 


कौशिक द्वार पर ही खड़ा रहा। जब उस स्त्रीका पति भोजन कर 
चुका तभी ag कौशिकके लिए भिक्षा लायी । भिक्षा देते हुए उसने कहा 
“महाराज आपको बहुत देर ठहरना पड़ा, क्षमा कीजियेगा।” स्त्रीकी 
अपने प्रति की गई उपेक्षाके कारण कोशिककी आँखें क्रोधसे लाळ हो गयीं | 
उसने कहा “देवी यह उचित नहीं कि तुमने मुझे इतनी देर तक रोक 
रखा | क्या तुम्हें ब्राह्मणकी प्रतिभा और सामर्थका पता नहीं sl” 
स्त्रीने कहा “ब्राह्मण-श्रेष्ठ, पतिकी सेवामें लगी रही इसलिए कुछ देर 

हो गयी, क्षमा कीजिये 1” 


कोशिकको अपनी दुढ़-ब्रतता और जीवनकी पवित्रताका घमंड था | 
उपदेश देने लगा “पतिकी सेवा स्त्रीका धमं है, किन्तु आए हुए ब्राह्मण 
का अनादर करना ठीक नहीं | मालूम होता है तुम्हें पतिब्रता होनेका 
अभिमान हो गया है ।” स्त्रीने विनीत भावसे कहा “नाराज न होइए । 
अपने पतिकी सेवामें लगी रहनेवाली स्त्री पर कुपित होना उचित नहीं | 
आपसे प्रार्थना है कि मुझे पेडवाला बगुला समझनेकी गलती न कीजियेगा | 
आपका क्रोध मुझे भस्म नहीं कर सकेगा । में बगुला नहीं हूँ |? 


स्त्रीकी बातें सुनकर कौशिक चौंक उठा। उसे आश्चयं हुआ कि 
स्त्रीको बगुछेके बारेमें कंसे पता चला? वह चकित हो रहा था कि 
इतनेमें स्त्री बोली “महात्मन्‌ ! आपने धर्मका ममं नहीं समझा | शायद 
आपको इस बातका भी पता नहीं कि क्रोध एक ऐसा शत्र है जो मनुष्यका 
नाश कर देता है । मेरा अपराध क्षमा करें । आपसे निवेदन है कि आप 
oo रहने वाले धमंव्याधके पास जाकर उनसे धमंका उप- 
हा ले |” 


ब्राह्मण शान्त होकर बोला “देवी, आपका कल्याण हो। मुझे 


विश्वास है कि आप मेरी भलाईके लिए A यह क हैं। में 
i i हु रही हैं। में अवशय 
मिथिला जाऊँगा और धर्मव्याधसे उपदेश ग्रहण करूंगा |” ag कहकर 

कौशिक मिथिला नगरीकी ओर चल पड़ा | मिथिला पहुँचकर वह धर्म- 
व्याधकी खोज करने लगा । उसने सोचा कि जो महात्मा मुझे उपदेश देने 
योग्य हैं वे अवश्य किसी. आश्रममें रहते होंगे ? इस विचारसे कितने ही 
सुन्दर भवनों और सुहावने बाग-बगीचोंमें ढूंढा, पर धमंव्याधका पता 
नहीं मिला । अन्तमें एक मांस विक्रेताकी दुकानके पास पहुँचा | वहाँ एक 
आदमी बेठा माँस बेच रहा था। लोगोंने उसे बताया कि जो दुकानपर 
बैठे हैं वही धर्मव्याध हैं | 
ब्राह्मणको कुछ समझमें नहीं आया | यह मांस विक्रेता क्या शिक्षा 
देगा ? ब्राह्मणको भ्रममें पड़ा देखकर धमंव्याध जल्दीसे उठकर उसके पास 
आया और बड़ी नम्नतासे बोला “महाशय, उस सती-साध्वी स्त्रीने ही 
तो आपको मेरे पास नहीं भेजा है? मैं आपके यहाँ आनेका उद्देश्य 
जानता हूँ। चलिये, घर पधारिये आप की इच्छा पुरी होगी।” यह 
कहकर धमंव्याध ब्राह्मणको अपने घर ले गया | वहाँ पहुँचकर कौशिकने 
धमंव्याधको अपने माता-पिताकी श्रद्धापुवंक सेवा करते देखा। इससे 
निवृत्त होकर धमंव्याधने कहा “विप्रवर ! मैंने माँस बेचनेका धंधा अपनी 
इच्छासे प्रारम्भ नहीं किया है। यह धन्धा मेरे कुलमें बाप-दादोंके समयसे 
चला आ रहा है। स्वयं में ऐसा कोई कार्य नहीं करता जो धर्मके विपरीत 
हो । श्रद्धापूवंक बूढ़े माँ बापकी सेवा करता हूँ । सत्य बोलता हूँ । किसीकी 
निन्दा नहीं करता | यथाशक्ति दान देता हूँ । में स्वयं किसी जीवकी हिसा 
नहीं करता । में माँस नहीं खाता । कुछलोग मेरी प्रशंसा करते हैं और 
कुछ लोग निन्दा, परन्तु में उन सबको सद्व्यवहारसे प्रसन्न रखता हूँ। 
मनुष्यके कल्याणका साधन है तप और तपका मूल है राम और दम-- 
मन और इन्द्रियों पर विजय प्राप्त करना | इन्द्रियसंयम, सत्यभाषण और 
राम-दम इनके हारा मनुष्य परमपद प्राप्त कर लेता है। 
सब तरहके उपायोसे क्रोध और लोभकी वृत्तियोंको दबाना चाहिये | 
किसी प्राणीकी हिसा न करे । सबमें मित्रभाव रखते हुए विचरे | किसीसे 
वेर न करे। सन्तुष्ट रहे । कामना और लोलुपताको त्याग दे । जो मनुष्य 
सुख और दुःख दोनोंकी इच्छा त्याग देता है और अनासक्त रहता है वही 
ब्रह्मको प्राप्त करता है | 
माता-पिताकी सेवा ही मेरी तपस्या है। माता-पिता ही मेरे देवता हैं । 
इनकी सेवामें मुझे आलस्य नहीं आता । मेरे प्राण इन्हींकी सेवामें समपित 
हैं। विप्रवर! आपने तप और स्वाध्यायकी आकांक्षासे माता-पिताकी 
आज्ञा बिना गृहत्याग किया है। आपके माता-पिता वृद्ध हैं, अशक्त हैं। 

आपका तप, स्वाध्याय और धर्मानुराग माता-पिताकी सेवाके बिना व्यथं 
है | आप वापस घर जाइये । माता-पिताकी सेवाकर उन्हें प्रसन्न कीजिये | 
में इससे बढ़कर कोई धर्म नहीं समझता | 

यह उपदेश सुनकर कौशिक अपने घर लौट आया और निष्ठापूवेक 
अपने माता-पिताकी सेवामें तत्पर हुआ, जिनको उपेक्षाकर उसने स्वाध्याय 
और तपस्या हेतु गृह-त्याग किया था | 

धर्मव्याधकी कथा बताती है कि मनुष्य अपने नियत कमंको अनासक्ति- 
पूवंक करता हुआ ईश्वरकी कृपा प्राप्त करता है। सहज प्राप्त कमंको 
त्यागना नहीं चाहिये। मानव जीवनकी सार्थकता इसमें है कि स्वकमंको 
निःस्वार्थं करे। वनमें जाकर तप करना ही तप नहीं हे । अपने मन और 
इन्द्रियोंको संयममें रखकर जीवनका उपयोग घर, समाज या राष्ट्रकी 
सेवामें करना चाहिये | परोपकार में प्रवृत्ति ही निवृत्ति है। धमंज्ञान केवल 
धमंग्रन्थोंके ISAS या कठोर तपस्या करनेसे नहीं प्राप्त होता, पर अपने 
नियत कमँको यज्ञाथं करने और सदाचारसे प्राप्त होता है। 

महाभारतको जाजलि-तुलाधार संवादवाली कथाको भी सुन लो | 

जाजलि नामके एक ब्राह्मण TAH रहकर कठोर तपस्यामें प्रवृत्त रहते 
थे। गर्मीकी कड़ी धूप, जाड़ेकी कड़ी सर्दी और वर्षाकालकी मूसलधार 
वर्षाको वे सहन करते थे | उनके सिरके बाल भीगे और खुळे WAR कारण 
उलझकर जटाके WT परिणत हो गए थे। एक बार वे अधिक दिनों तक 
अविचल खड़े रहकर कठिन तपस्यामें प्रवृत्त हुए । बिना हिळे-डुळे खड़े 
रहनेके कारण पक्षियोंने उनकी जटामें घोंसला बना लिया | कठोर तपस्या 
में सफलता प्राप्तकर वे अपनेको सिद्ध और महान धमंज्ञानी समझने लगे | 


तभी आकाशवाणी हुई “जाजरि तुम्हारा धमंज्ञान काशीपुरी निवासी 
तुलाधार वैश्यके बराबर नहीं है ।” 


आकाशवाणी सुनकर जाजलिको तुलाधारसे मिलनेकी उत्कण्ठा हुई 
और वे काशीपुरी आए। उन्होंने तुलाधार वैद्यको अपनी दुकान पर बेठ- 
कर सौदा बेचते देखा | विविध पदार्थोके क्रय-विक्रयसे जीवन-निर्वाह करने- 
वाळे तुळाधारने खड़े होकर जाजलिको सादर प्रणाम किया और स्वागत- 
सत्कारके बाद उन्हें बेठनेके छिए उत्तम आसन दिया। जाजलिने पूछा 
ae a raw eae समय व्यापारमें व्यतीत होता है; तुम्हें धम॑में 

शा रखनेवाली बुद्धि कसे प्राप्त हुई? तुम्हे धम 

ता ER हुई ? तुम्हें धमंज्ञान किस प्रकार प्राप्त 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and “वो भिध्याय x १०७ 


तुलाधार ने कहा “मैं सच्चाई से अपना व्यापार करता हूँ | माल बेचने 
में छल-कपट और असत्य का सहारा नहीं लेता | मैं मदिरा नहीं बेचता | 
मेरा न कहीं राग है, न द्वेष | सभी ध्राणियोंके साथ मैं समताका व्यवहार 
करता हूँ । मेरा तराजू सबके लिए बराबर तौलता है। तराजू मुझे 
सिखाता है कि सबके साथ समता का व्यवहार करो | मैं दुसरोंके कार्योंकी 
निन्दा-स्तुति नहीं करता | किसी प्राणीसे द्रोह न करके जीविका चलाना 
धमं है | बुद्धिमान मनुष्य सतत सदाचारका पालन करके धमंके रहस्यको 
जान लेता है। मेरे मनमें किसीके प्रति घृणा या द्वेष नहीं है। जो सब 
जीवोंका सुहृद है और मन, वाणी तथा कमंसे सबके हितमें लगा रहता है, 
वही धर्मको जानता है ।” 


तुलाधार वेश्यके वचनोंको सुनकर जाजलिको धमंज्ञान हुआ और 
शान्ति प्राप्त हुई | 


महाभारतकी इन कथाओं द्वारा व्यासजी स्पष्ट करते हैं कि ब्राह्मण, 
क्षत्री, वेश्य और शूद्र सभी स्वकमंमें निरत रहकर, अपने नियत कमं द्वारा 
ईश्वरकी पुजाकर मोक्ष पा जाते हैं। 


सभी मनुष्य चाहे वे किसी धर्म, जाति या सम्प्रदायके हों, निष्काम 
कर्म करके-ईर्वर' प्रीत्यथं कमं करके - सुगति प्राप्त करते हैं । ज्ञानको 
सत्कमंमें परिणत होना चाहिये। जिस ज्ञानका उपयोग सदाचार में 
सद्व्यवहारमें-नहीं होता वह ज्ञान सुखा है, अनुपयोगी है । गृहस्थका 
घर ही उसकी तपोभूमि है जहाँ उसे अहिसा, अस्तेय, अक्रोध, अस्वाद, 
असंग्रह और अनासक्ति की साधना करनी g l 


गीताकी विशेषता, गीताकी लोकप्रियता, गीताकी समदृष्टि इस बातमें 

है कि गीता मानती है और स्पष्ट कहती है कि मनुष्यमात्र मोक्ष पानेका 
अधिकारी है और मनुष्यका कतंव्य है कि इस अधिकारको पानेके लिए 
वह स्वकमंमें लगा रहे। स्त्री-पुरुष, अमीर-गरीब, शिक्षित-अशिक्षित, 
ब्राह्मण-शूद्र, हिन्दू-अहिम्दू, कथा-वाचक, मोची, पूजारी, मेहतर सभी अपने- 
अपने नियत कमं द्वारां ही सुगति प्राप्त कर लेंगे, यदि वे अपने कमं को 
प्रभुको AIT कर दें | 

यत्करोषि यदश्नासि यज्जुहोषि ददासि यत्‌ । 

यत्तपस्यसि कोन्तेय तत्कुरुष्व मदर्पणम्‌ ॥ 

तु जो करता जो खाता हवन करे या दान। 
पाथं तू जो तप करे कर दे मुझे अपंण॥ 
हे अर्जुन ! तु जो कमं करता है, जो खाता है, जो हवन करता है, 
जो दान देता है और जो तप करता है वह सब मुझे अपंण कर | 
शुभाशुभफलेरेवं मोक्ष्यसे कमंबन्धनेः । 
संन्यासयोगयुक्तात्मा विमुक्तो मामुपेष्यसि i 
यों शुभाशुभ कर्मों के बन्धनों को तोड़कर। 
संन्यासयोग युक्त तु मुक्त हो पावेगा मुझे॥ 
इस प्रकार तु शुभ-अशुभ फल देनेवाले कमं-बन्धन से छूट जायगा 
और संन्यासयोगयुक्त चित्तवाला मुक्त होकर मुझको पावेगा | 
लोकमान्य तिलक 'गीता-रहस्य' में लिखते हे--“गीता-धर्म केसा है ? 
वह सव॑तोपरि निर्भर और व्यापक है। वह सम है, अर्थात वणं, जाति, 
देश या किसी अन्य भेदोंके झगड़ेमें नहीं पड़ता, किन्तु सब लोगोंको एकही 
मापतौलसे सद्गति देता है ।'” 
श्रीभगवान कहते हैं-- 
मन्मना भव मद्भक्तो मद्याजो मां नमस्कुरु । 
मामेवेष्यसि युक्त्वेवमात्मानं मत्परायणः 11 
ध्यान मेरा भक्ति मेरी मेरी ही पूजा वन्दना। 
मुझे ही तु प्राप्त होगा मेरे परायण हुआ॥ 
मुझमें मन लगा, मेरा भक्त बन, मेरी पुजाकर, मुझे नमस्कार कर | 
इससे मुझमें परायण होकर, आत्माको मेरेसाथ जोड़कर, तू मुझे ही 
पावेगा । 
का लगा' का मतलब श्रीकृष्णमें मन हलाल नहीं 
समझना | श्रीभगवान हिन्दूसे कहते है- तू मन लगा | ईसाईसे 
कहते हैं तू गाडकी पूजाकर, मुसलमानसे कहते हैं त खदाकी 
अनन कहते है तू खुदाकी इबादत कर, 
अग्निपुजकसे कहते हैं तू अग्तिकी उपासना कर | "मुझमें मन लगा? कहनेसे 
तात्पय है उस सवंशक्तिमान सवंव्यापक परमात्मामें मन लगाओ जिसे 
विविध धमं विविध नामोंसे पुकारते हैं| 

ईश्वरकी विभूतियोंका अन्त नहीं है। इस अध्यायमें कुछ प्रधान 

विभूतियोंका ही वर्णन है। 
अर्जुनने कहा-- 

वक्तुमहंस्यशेषेण दिव्या ह्यात्मविभुतयः । 

याभिविभुतिभिर्लोका fated व्याप्य तिष्ठसि ॥ 

कथं विद्यामहं योगिस्त्वां सदा परिचिन्तयन्‌ । 

केषु केषु च भावेष चिन्त्योऽसि भगवन्मया ॥ 


आप बताइये सभी निज दिव्य विभूतियाँ। 
जिनके द्वारा व्याप्त हैं आप अखिल विशव Ñ 
हे योगेश्वर आपको केसे जान ध्यान Fel 
किन-किन रूपों में में सवंदा faa Fell 
आप अपनी उन दिव्य विभूतियोंका वर्णन कीजिये जिनके द्वारा 
आप इन लोकोंमे व्याप्त हैं । मैं किस प्रकार नित्य चिन्तन करता हुआ 
आपको पहचान सकता हूँ ? किन-किन STN मुझे आपका स्मरण चिन्तन 
करना चाहिये ? 
जब तुम ३-४ वषंके थे तुम्हारी माँ तुम्हें पहाती थी--कबूतरवाला 
| तुम्हारी किताबमें क के साथ-साथ कबूतरका चित्र बना था। का 
के बोधके लिये तुम्हें कबूतरके चित्रका सहारा चाहिये था। 'क' तो हिन्दी 
साहित्यमें व्याप्त है पर तुम्हें उसका ज्ञान नहीं था। माँ उसे कबूतरमें 
दिखाती थी। तुम कबूतरका चित्र देखकर बार-बार कहते थे 'क माने 
कबूतर । प्रथम बार 'क' को तुमने कबूतरमें देखा । तुम्हारे हाथमें किताब _ 
थी, पासमें कलम रखी थी, पेड़पर कोआ बैठा था, पर उन सबमे तुम्हे 
'क' नहीं दीखता था | 
जब तुम कुछ बड़े हुए, वर्णमालाका ज्ञान प्राप्त कर लिया, तब तुम्हें 
क, ख, ग और घ के बोधके लिए कबूतर, खरबूजा, गधा और घड़ीके 
सहारेकी आवश्यकता नहीं रही | ७-८ वंके होनेपर तो तुम यह भूल-सा _ 
गए कि तुमने अक्षर ज्ञाने लिए इन वस्तुओंका सहारा लिया था। 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 
११० : लोकप्रिय गीता 


जब तक हिन्दी साहित्यमें व्याप्त 'क' का बोध बच्चेको नहीं है उसे 
कबूतरके माध्यमसे सिखाना सरल है । जबतक मनुष्य विश्वमें सवंत्र व्यापक 
ईश्वरका दर्शन करनेकी योग्यता नहीं प्राप्त कर लेता उसे विभूतियोंके 
माध्यमसे ईश्वर दर्शन कराना सरल है। 
श्रीभगवानने कहा-- 
अहमात्मा गुडाकेश सर्वभुताशयस्थितः । 
अहमादिश्च मध्यं च भूतानामन्त एव च ॥ 
अर्जुन मैं ही आत्मा हूँ हृदय स्थित wi का। 
में आदि हूँ में मध्य हूँ में ही अन्त प्राणियों का i 
में सब प्राणियोंके हृदयमें विद्यमान आत्मा हुँ । मैं ही भूतमात्रका 
आदि, मध्य और अन्त हूँ | 
वेदानां सामवेदोऽस्मि देवानामस्मि वासवः। 
इन्ब्रियाणां मनश्चास्मि भूतानामस्मि चेतना tt 
वेदों SAN सामवेद हूँ देवताओं में मैं इन्द्र | 
इन्द्रियों में में मन हूँ चेतना हूँ प्राणियों Ñi 
वेदोमें मैं सामवेद और देवोंमें मैं इन्द्र हूँ । इन्द्रियोंमें मैं मन हूँ और 
में ही प्राणियोंमें चेतना हूँ । 
महर्षीणां भृगुरहं गिरामस्म्येकमक्षरम्‌ । 
यज्ञानां जपयज्ञोऽस्मि स्थावराणां हिमालयः n 
T ग महषियों में वचनों में ओंकार हूँ। 
at में जपयज्ञ हूँ स्थाबरों में हिमालय || 


में महषियोंमें भृगु और शब्दोंमें एक अक्षर अर्थात & हूं में 
जपयज्ञ हूँ और स्थावरोंमें हिमालय मे हूँ | ३& हूँ । यज्ञ 


aaa: सर्ववक्षाणां देवर्षीणां च area: | 
गन्धर्वाणां चित्ररथः सिद्धानां कपिलो मुनिः ॥ 
पीपल हूँ मैं वृक्षों में देवियों में नारद्‌ | 
गन्धर्वो में चित्ररथ सिद्धोंमें में हैँ कपिल ॥ 
सब वृक्षोंमें में पीपल हूँ और देवियोंमें नारद हँ। ti में 
चित्ररथ हूँ और सिद्धोंमें कपिल मुनि हूँ। i ra 

प्रह्मादश्चास्मि देत्यानां काल: कलयतामहम्‌ । 

मृगाणां च मृगेन्द्रोऽहं वेनतेयश्च पक्षिणाम्‌ ॥ 

देत्यों में में प्रह्लाद हूँ गिननेवालोंमें काल हूँ। 

मृगराज पशुओं में गरुड़ हूँ पक्षियों Ñi 

देत्योंमें में प्रह्लाद हुँ और गिननेवालोंमें काल हूँ | पशुओंमें में मुगराज 
( सिंह ) हूँ और पक्षियोंमें में गरुड हूँ । 

पवनः पवतामस्मि रामः शस्त्रभृतामहम्‌ । 

झषाणां मकरश्चास्मि स्रोतसामस्मि जाह्नवी ॥ 

पवनों में में वायु हूँ शस्त्रधारियों में wal 

wat में मगरमच्छ गंगा हुँ में नदियों में॥ 

पावनोंमें में वायु हुँ तथा शख्धारियोंमें राम हूँ । मछलियोंमें मगर- 
मच्छ हूँ | नदियोंमें में गंगा हूँ | 

नान्तोऽस्ति मम दिव्यानां विभूतीनां परंतप । 

एष तुहेशतः प्रोक्तो विभूतेविस्तरो मया ॥ 

हे अर्जुन अनन्त हैं मेरी दिव्य विभूतियाँ। 

तुम्हें सुनाया थोड़े में मैने  विभूति-विस्तार ॥ 

है अर्जुन ! मेरी दिव्य विभूतियोंका अन्त नहीं है यह तो मैने तेरे 
लिए अपनी विस्तृत विभूतियोंका संक्षेपमें वर्णन किया है | 

यद्यद्रिभूतिमत्सत्त्व॑ श्रीसदूजितमेव वा। 

तत्तदेवावगच्छ त्वं मम तेजोंऽशसंभवम्‌ ॥ 

जो जो भी शक्तिशाली या विभूति कान्तियुक्त हे । 

जानो उत्पन्न वे सभी मेरे तेज के अंश से॥ 


जो कुछ भी विभूतियुक्त, कान्तियुक्त या शक्ति सम्पन्न है उसे मेरे 
तेजके अंशसे उत्पन्न हुआ जानो | 


अथवा agia कि ज्ञातेन तवाजुन । 
विष्टभ्याहमिदं कृत्स्नमेकांशेन स्थितो जगत्‌ ॥ 


पाथं प्रयोजन ही क्या तुझे ज्यादा जानने का। 
सम्पूर्ण विश्व स्थित है मेरे ही अंश मात्र से॥ 

बहुत जाननेसे तेरा क्या प्रयोजन हे । इतना जान ले कि अपने एक 
अंशभात्रसे मैं सम्पूर्ण जगतको धारण करके स्थित हूं । 


सारे जगतको ईश्वरने रचा है और उसीने धारण कर रखा है | 


याद करो वह कविता जो तुमने कक्षा २ में पढ़ी थी-- 


जिसने सुरज चाँद बनाया, 

जिसने तारों को चमकाया। 

जिसने फूलों को महकाया, 

जिसने चिड़ियों को चहकाया। 

जिसने सारा जगत बनाया, 

जिसने रची हमारी काया। 

हम उस ईश्वर के गुण गायें, 

उसे प्रेम से शीश झुकायें॥ 
श्रीभगवान ईश्वर दर्शनकी सरल विधि बता रहे हैं । यदि प्रारम्भमें 
हमें Seach दर्शन संत्र नहीं होते तो इस संसारमें जहाँ-जहाँ दिव्यता है, 
तेज है, शक्ति है. विभूति है पहले वहाँ तो हम ईव्वरके दर्शन करना सीखें | 
यदि हमें चमकते सूय, शीतल चाँद, लहराते समुद्र, बहती गंगा, स्थिर 
हिमालय और दहाइते सिंहमें ईश्वरके दर्शन होने लगें तो समझो हम 

सर्वत्र ईश्वर दर्शनके पाठ्यक्रमकी प्रथम परीक्षा पास हुए । 


गीता सार्वभौम ग्रन्थ है। गीता संकीणंताके परे है। वह हर विभूति- 

में इसवरका दर्शन कराती है। गीता न कृष्णकी पूजाका आग्रह करती 
है न रामकी। जिस विभूतिमें तुम्हें ईश्वरके दर्शन हों उसकी आराधना 
दवारा तुम ईश्वरकी पुजा करो | श्रीभगवान कहते हैं देत्योंमें में प्रह्लाद हूँ, 
वक्षोमें में पीपल हूँ, पशुओंमें मैं सिंह हूँ, रुद्रोंमें में शंकर हूँ | जो श्रेष्ठ हैं जो 
प्रभावशाली हैं उन सबमें एक ईशवरकी हो प्रतिभा विकसित हुई है। 
यदि बुद्ध, महावीर, ईसा, मुहम्मद और गाँधी श्रीभगवानके गीता गायन 
के पहले हुए होते तो सम्भवतः श्रीभगवान कहते--त्यागियोमें बुद्ध हूँ, 
अहिसकोंमें में महावीर हूँ, मानव प्रेमियोंमें ईसा हूँ, निराकार पूजकोंमें में 
मुहम्मद हूँ, सत्याग्रहियोंमें में गांधी हूँ। 

अर्जुनके निवेदन करनेपर श्रीभगवानने उसे विश्वरूपका दर्शन 
कराया | 
भगवानके विश्वरूप ग्रा विराटरूपको साधारण नेत्रोंसे नहीं देखा जा 
सकता | उसको देखनेके लिए दिव्य दृष्टि चाहिये। यह चराचर संसार 
भगवानका ही रूप है। ईश्वर कृपासे ही यह दिव्य दृष्टि प्राप्त होती है 
कि जो कुछ दीखता है, जो नहीं दीखता, जो कुछ जल, थल और नभमें 
है, जो कुछ इस जगत और इस जगतके परे है; सब कुछ वासुदेवमय 
ही है। 
महावीर स्वामीने कहा-- 
खामेमि सव्वे जीवे aed जीवा खमंतु मे | 
मित्ती मे सव्वभूएसु वेरं मञ्झं न केणइ ॥ 
मैं सब जीवोंको क्षमा करता हूँ और सब जीव मुझे भी क्षमा दान 
दें । सब जीवोंके साथ मेरी मैत्री है-किसीके भी साथ मेरा वैर नहीं है । 
तुलसीदासजीने गाया-- 
सीय राममय सब जग जानी | 
HWS TATA जोरि जुग पानी ॥ 
सारे जगतको सीताराममय जानकर में दोनों हाथ जोड़कर प्रणाम 
करता हूँ । 
उपनिषदने कहा-- 
ईशावास्यमिदं सर्वं यत्किच जगत्यां जगत्‌ 
ईश्वर सवंव्यापक है। जगतमें जो भी जीवन है सब ईश्वरसे 
भरा है। 
गांधीजीने कहा-- 
“Ha केवल मानव कहुलानेवाले प्राणियोंके साथ ही भाईचारा या एकता 
` महसूस करना चाहता हे, बल्कि सब प्राणियोंके साथ, यहाँ तक कि पृथ्वी 
पर रेगनेवाळे जीवोंके साथ भी एकता साधना चाहता हूँ । आपको आघात न 

पहुँचे तो मैं यह कहूँगा कि मैं पृथ्वीपर रेंगनेवाले प्राणियोंके साथ एकता इसलिए 
चाहता हूँ कि हम एक ही ईश्वरकी सन्तान होनेका दावा करते È और अगर 
ऐसा है तो नाम-रूप कुछ भी हों, समस्त प्राणी वास्तवम एक ही H 

इन सभीको कृपालु ईश्वरने दिव्य दृष्टि दी और इन्हें विदवरूपकी 
झलक मिली | न 

ग्यारहवें अध्यायमें ईश्वरके विश्वरूपका चमत्कारपूण वणन zl 

श्रीभगवानने अर्जुनको विश्वरूपका दशन कराया। वह सर्वंआश्चर्यमय 
रूप अनेक मुख, अनेक हाथ, अनेक पेर, अनेक उदर तथा अनेकों आँखों- 
वाला था। वह दिव्य आभूषणों और परिधानोंसे अलंकृत था । उसने 
हाथोंमें अनेक दिव्य शस्त्र धारण कर रखे थे | वह रूप अत्यन्त आश्चय मय, 
अनन्त एवं सर्वव्यापी था। आकाश और पृथ्वीके बीच में वह व्याप्त था। 
आकाशमें, यदि एकसाथ हजार सूर्य प्रकाशित हो उठें तो वह प्रकाशभी 
विव्वरूपके तेजके समकक्ष नहीं हो सकता था | विश्वरूपके शरीरमें अर्जुनने 
अनेक प्रकारसे विभवत जगतको एकरूपमें विद्यमान देखा। विश्वरूपमें 
अर्जुनने कमल पर बैठे ब्रह्मा, भिन्न-भिन्न प्रकारके प्राणियोंके समुदाय, 
ऋषियों तथा सर्पाको भी देखा। विराट रूपमें उसने समस्त स्थावर- 
जंगमको देखा । अर्जुनने देखा कि महाकालरूपी विश्वात्मामें सभी प्रवेश 
कर रहे हैं | 

सम्पूणं प्रवृत्तियोंका संचालन, नियमन तथा उन्हें संवरण करनेवाला 
ईश्वर ही है। मनुष्य तो केवल निमित्त मात्र है। 


विश्वरूपका दर्शन पाकर अर्जुनने स्तुति की-- 
त्वमक्षरं परमं वेदितव्यं 
त्वमस्य विश्वस्य परं निधानम्‌ | 
त्वमव्ययः शाश्वतघमंगोप्ता 
सनातनस्त्वं पुरुषो मतो मे ॥ 


आप ही जानने योग्य परम अक्षर अर्थात्‌ परब्रह्म परमात्मा हैं, आप 
ही इस जगतके परम आश्रय हैं, आपही शाश्वत धमंके रक्षक हैं और 
आप ही सनातन पुरुष हैं । ऐसा में मानता हूँ । 


त्वमादिदेवः पुरुषः पुराण- 
स्त्वमस्य विश्वस्य परं निधानम्‌ । 

वेत्तासि वेद्यं च परं च धाम 
त्वया ततं विश्वमनन्तरूप ॥ 

a आदिदेव हैं। आप पुराण-पुरुष हैं। आप इस विश्वके परम 
आधार हैं। आप जानने वाले हैं और जानने योग्य हैं। आप परमधाम 
हैं । हे अनन्तरूप, आपसे जगत व्याप्त अर्थात परिपूर्ण है। 

वायुर्यमोऽग्निर्वरणः ë amg: 
प्रजापतिस्त्वं घ्रवितामहश्च । 
नमो नमस्तेऽस्तु agaga: 
पुनश्च भुयोऽपि नमो नमस्ते ॥ 

यमराज, अग्नि, वरुण, चंद्रमा, प्रजापति तथा प्रपितामह आप 
ही हैं। आपको हजारों बार नमस्कार है | फिर फिर नमस्कार है। 

नमः पुरस्तादथ पृष्ठतस्ते 
नमोऽस्तु ते सवंत एव सवं। 
अनन्तवीर्यामितविक्रमस्त्वं 

सवं समाप्नोषि ततोऽसि aa: i 

हे अनन्त साम्यंवाले, आपको आगे, पीछे सब ओर से नमस्कार 
है। आप अनन्त पराक्रमशाली हैं। आप सब संसारको व्याप्त किये हुए 
हैं, इससे आप ही सर्वरूप हैं । 

पितासि लोकस्य चराचरस्य 
त्वमस्य पूज्यश्च pida । 
न त्वत्समोऽस्त्यभ्यघिकः कुतोऽन्यो 
लोकत्रयेऽप्यप्रतिमप्रभाव ॥ 

आप इस स्थावर-जंगम जगतके पिता है | eu सबसे बड़े गुरु एवं 
अति पूजनीय हैं। हे अनुपम प्रभाववाले ! तीनों लोकोंमें आपके समान 
भी कोई दूसरा नहीं है, फिर अधिक केसे हो सकता है? 

विश्वरूपका दशंन करानेके बाद श्रीभगवानने अर्जुनके निवेदन करते 
पर उसे चतुर्भुजरूपमें दर्शन दिया और कहा-- 

भक्त्या त्वनन्यया शक्‍य अहमेवंविधो$जुंन । 
ज्ञातं द्रष्टं च तत्त्वेन प्रवेष्टं च परंतप ॥। 
अनन्य भक्ति द्वारा ही अर्जुन यह शक्‍य है। 
मुझे तत्त्वसे देखना जानना तथा समाना N 


मेरे सम्बन्धमें ऐसा ज्ञान, ऐसे मेरे दर्शन और मुझमें तत्त्व से प्रवेश 
(प्राप्ति) केवल अनन्यभक्तिसे ही सम्भव है। 
मत्कर्मकन्मत्परमो Age सद्धर्वाजतः | 
निर्वेरः सर्वभुतेष्‌ यः स मामेति पाण्डव ॥ 
पाण्डव : हे अर्जुन सर्वभूतेषु = सब प्राणियोमें 
यः = जो पुरुष/जो eit निर्वरः = वेरभावसे रहित है 


मत्कर्मकृत्‌ = मेरे ही लिए कमं सः = वह 
करनेवाला है माम्‌ = मुझको ही 
मत्परमः = मेरे परायण है एति = प्राप्त होता है 


मद्भक्तः = मेरा भक्त है 
सङ्गवजितः = आसक्तिरहित है 
कमं करे मेरे लिये मत्परायण भक्त जो। 
निर्वेर प्राणिमात्र से वही पार्थं पाता मुझे ॥ 
जो सब कमे मुझे समपंण करता है, मुझमें परायण रहता है, मेरा 
भक्त बनता है, आसक्तिका त्याग करता है और प्राणिमात्रके प्रति ÈS- 
रहित होकर रहता है, वह मुझे पाता है। 
पुज्य बापुजी लिखते हैं-- 


“aati बिना भोर सर्वव्यापक प्रेमके बिना भक्ति नहीं है। serch 
कालहूपका मनन करनेसे ओर उसके Tae सृष्टिमाश्रको समा जाना है--प्रतिक्षण 
कालका यह काम चलता ही रहता हे--इसका भान भा जानेसे सर्वार्पण और 
जोवमावके साथ ऐक्य अनाथास हो जाता है। चाहे, बिनचाहे, इस मुखें हम 
अकल्पित amt पड़नेवाळे हैं। वहाँ छोटे बड़ेका, नीच-ऊॐंचका, स्त्री-पुरुषका, 
मनुष्य-मनुष्येतरका भेद नहीं रहता है। सब कालेइवरके एक कोर हैं, यह जान. 
कर हम क्यों दीन, शून्यवत्‌ न बनें, क्यों सबके साथ मैत्री न करें ? ऐसा करते" 
बालेको वह काल-स्वरूप भयंकर नहीं, बल्कि शान्तिस्थल लगेगा V7 


तुम विशवास करो और श्रद्धा रखो कि अनन्यभकत द्वारा विश्वरूपका 
दशन सम्भव है। अर्जुनकी तरह श्रीभगवानकी शरण जाकर 

दीघंकाल तक निष्पाप जीवन व्यतीत करनेवाला, एक-एक कदम सही 
दिशामें आगे रखते हुए प्राणिमात्रसे एकता स्थापित करनेका अभ्यास 
और साधना करनेवाला, ईइवरकुपासे विश्वरूपका दर्शन पा सकता है । 
भले हो उसे इस दशंनको प्राप्त करनेमें अनेक जन्म धारण करना पड़े | 
पर उसे दर्शन मिलेगा जरूर, यह अचल श्रद्धा रखनी चाहिये | श्रीभगवान 
स्वयं कहते हैं “समोऽहं सवंभूतेषु न मे द्वेष्योऽस्ति न प्रियः | सब 
प्राणियोंमें में समभावसे रहता हूँ। मुझे कोई अप्रिय या प्रिय नहीं है। 
क्रमशः साधना करते और प्राणिमात्रसे एकता साधते केसे विइवरूपका 
दर्शन हो सकता है इसे एक जीवनकथासे समझनेका प्रयास करो | यह 
सच्ची बात है जो विनोबाजीने अपनी माँके सम्बन्धमें लिखी है । 


“मेरे पिताजी अपने घरमें हमेशा बाहरके किसी न किसी लड़केको लाकर 
रख लेते थे। उस लड़केको ठीक घरके sar ही रखा जाता था। उसी तरह 
उसका खाना-पीना, अध्ययन आदि होता । पिताजीको तो पुण्य-प्राप्ति होती थी, 
लेकिन सारी सेवा माँको करनी पड़ती थो । घरमें कभी-कभी रोटी बच जाती 
तो ठंडी रोटी पहले माँ खा लेती थी, उसके खानेसे जो बचती, बह मुझे देती 
थी । लेकिन उस लड़केको हमेशा ताजी रोटी मिळती थो। उसको कभी ठंडी 
रोटी नहीं दी जातो थी । 


मैं कभी-कभी ata मजाक कर लेता था । वही यी, जिससे मैं मजाक कर 
सकता था । मैंने मजाकमें कहा “अभी तेरा भेद-भाव मिटा नहीं । मुझे दोपह्रको 
रोटी देती है और उस लड़केको ताजी रोटी खिलाती हे ।” 


इसपर उसने जो जबाब दिया, सुनकर मैं निहाळ हो उठा । उसने कहा 
“ag मुझे भगवतूस्वरूप दीखता है और तू मुझे पुत्रस्वरूप । तुझमें मेरी आसक्ति 
हैं। तेरे लिए at दिलमें पक्षपात हैं ही तू भी जब मुझे भगवत्स्वरूप दीखेगा, 
यह भेद-भाव नहीं करूंगी ।'” 


विनोबाजीकी माताजीकी आत्मा कल्याणमार्ग पर चल रही है, अभी 
एक लड़का भगवतस्वरूप दीखता है, जब विकास करते करते, उद्धार 
करते करते ऐसी स्थिति पर पहुँच जायगी कि उसे जीवमात्र भगवतु- 
स्वरूप दीखने लगे तब उसे विश्वरूपका दर्शन हो जायगा | हो सकता है 
ऐसा करनेमें उसे हजार वर्ष लगें पर “न हि कल्याणकृत्करिचिदुदुर्गंति 
तात गच्छति”--कल्याणमार्ग पर जाने वालेकी कभी दुर्गत होती हो 
नहीं | 

बापूजी लिखते हैं-- 

“मैं हर मानव प्राणीके लिए यह संभव मानता हूँ कि वह उस सुखद 
और अवर्णनीय स्थितिको प्राप्त कर सकता है, जिसमें उसे अपने भीतर 
ईश्वरके सिवा और किसी चीजका अस्तित्व महसूस ही न हो ।” 

श्रीरामचरितमानसमें श्रीरामने हनुमानको विश्वरूपका दर्शन पानेकी 
युक्ति बतायी | 

श्रीराम कहते हैं-- 

सो अनन्य जाके असि मति न टरइ हनुमंत । 
में सेवक सचराचर रूप स्वामि भगवंत Il 


जिसकी ऐसी भावना सवंदा बनी रहती है कि में सेवक हूँ और ag 
चराचर जगत मेरे स्वामी भगवानका रूप है--उसने विश्वरूपका दर्शन 
किया है | 

बारहवाँ अध्याय 
अर्जुनने पूछा-- 
एवं सततयुक्ता ये भक्तास्त्वां पर्युपासते । 
ये चाप्यक्षरमव्यक्तं तेषां के योगवित्तमाः ।।१॥ 


इस प्रकार जो भक्त आपका निरन्तर ध्यान धरते हुए आपकी उपा- 
सना करते हैं और जो आपके अविनाशी अव्यक्त स्वरूपका ध्यान धरते 
हैं, उनमेंसे कौन योगी श्रेष्ठ माना जायगा ? 


श्रीभगवानने कहा-- 
मय्यावेश्य मनो ये मां नित्ययुक्ता उपासते । 
श्रद्धया परयोपेतास्ते मे युक्ततमा सताः NRN 


नित्य ध्यान करते हुए, मुझमें मन लगाकर जो श्रद्धापूर्वक मेरी 
उपासना करता है उसे मैं श्रेष्ठ योगी मानता हूँ । 


ये त्वक्षरमनिर्देश्यमव्यक्तं पर्युपासते । 
सर्वत्रगमचिन्त्यं च कूटस्थमचलं भ्रुवम्‌ ॥३।। 
संनियस्येन्द्रियग्रामं aaa समबुद्धयः | 
ते प्राप्नुबन्ति मामेव सर्वभूतहिते रताः usu 
सब इन्द्रियोंको वशमें रखकर, सवंत्र समत्वका पालन करके जो दृढ़, 
अचल, धीर, अचिन्त्य, सर्वव्यापी, अव्यक्त, अवर्णनीय, अविनाशी स्वरूपः 
की उपासना करते हैं, वे सारे प्राणियोंके हिंतमें wt हुए मुझे ही 
पाते हैं । 
क्लेशोऽधिकत रस्तेषामध्यक्तासक्तचेतसाम्‌ । 
अव्यक्ता हि गतिर्दुःखं देहवद्धिरवाप्यते wan 
जिनका चित्त अव्यक्तमें लगा हुआ है उनकी कठिनाई अधिक है। 
अव्यक्त गतिको देहधारी HEA ही पा सकता है। 
गांधीजी लिखते हैं कि--देहधारी मनुष्य अमूर्त स्वरूपकी केवल कल्पना ही 
कर सकता है, पर उसके पास अमूं स्वरूपके लिए एक भी निश्चयात्मक शब्द 

नहीं है, इसलिए उसे निषेधात्मक नेति” शब्दसे सन्तोष करना ठहरा । इस 
दृष्टिस मूतिपुजाका निषेध करने वाले भी सूक्ष्म रीतिसे विचारा जाय तो gf- 
पूजक ही होते हैं । पुस्तककी पूजा करना, मन्दिर में जाकर पूजा करना, एक 
ही दिशा में मुख रखकर पूजा करना, ये सभी साकार पूजा के लक्षण हैं । तथापि 
साकारके उस पार निराकार चित्य स्वरूप हे, इतना तो सबके समझ लेनेमें ही 
निस्तार हैं। भक्तिकी पराकाष्ठा यह हे कि भक्त भगवानमें विलीन हो जाय 
और अन्तमें केवल एक अद्वितीय भरूपी भगवान ही रह जाय । पर इस स्थिति- 
को साकार द्वारा सुलभतासे पहुँचा जा सकता है । इसलिए निराकारको सीधे 
पहुँचनेका मार्ग कष्टसाध्य बतलाया है ।” 
ग्रन्थसाहबको वाणी है-- 

जहाँ बोल तहं अक्खर आवा | 

जहाँ अबोल Is मन न रहावा ॥ 

बोल अबोल मध्य है जोई। 

जस वह हे तस लखे न कोई ॥ 


कबीरदासजी कहते हैं-- 


सगुन की सेवा करो निर्गुन का करु ज्ञान | 
निर्गुन सगुन के परे as हमारा ध्यान ॥ 


ये तु सर्वाणि कर्माणि मयि संन्यस्य सत्पराः । 
अनन्येनेव योगेन मां ध्यायन्त उपासते Ng 
तेषामहं समुद्धर्ता ृत्युसंसारसागरात्‌ । 
सवामि नचिरात्पार्थ सय्यावेशितचेतसाम्‌ ॥७॥ 
जो मुझमें परायण रहकर, सब कर्म मुझे समपंण करके, एक निष्ठासे 


मेरा ध्यान धरते हुए मेरी उपासना करते हैं और मुझमें 
À र मुझमें जिनका चित्त 
पिरोया हुआ है उन्हें मृत्युरूपी संसार-सागरसे मैं शीघ्र ही पार कर 


देता हूँ | 
Wat मन आधत्स्व मथि बुद्धि निवेशय । 
निवसिष्यस मय्येव अत ऊध्वं न संशयः 


अपना मन मुझमें लगा, 
बाद निःसंशय मुझे ही पावेगा 


uan 
ant बुद्धि मुझमें रख, इससे इस जन्मके 

अथ चित्तं समाधातुं न शवनोषि मयि स्थिरम्‌ । 
अभ्यासयोगेन ततो मामिच्छाप्तुं धन्नंजय ॥ ९ U 


जो तू मुझमें अपना मन स्थिर करनेमें असमं हो तो, अभ्यास-योग 
दवारा मुझे पानेकी इच्छा रखना | 


अभ्यासेऽप्यसमर्थोऽसि मत्कर्मपरमो भव। 
मदर्थमपि कर्माणि कुर्वन्सिद्विमवाप्स्यसि ॥१०॥ 
ऐसा अभ्यास रखनेमें भो तू असमर्थ हो तो कमंमात्र मुझे अपण कर 
और इस प्रकार मेरे निमित्त कम॑ करते-करते भी तू मोक्ष पावेगा | 
अथेतदप्यशक्तोऽसि कतं मद्योगमाश्रितः । 
सवंकर्मफलत्यागं ततः कुरु यतात्मवान्‌ ॥ ११।। 
और जो मेरे निमित्त कर्म करनेको भी तेरी शक्ति न हो तो यत्नपूर्वक 
सब कर्मोके फलका त्याग कर | 
श्रेयो हिज्ञानमभ्यासाउ्ज्ञानाद्वयानं विशिष्यते | 
ध्यानात्कर्मफलत्यागस्त्यापाच्छान्तिरनन्तरम्‌ ॥ १२॥। 
अभ्याससे ज्ञान श्रेयस्कर है । ज्ञानसें ध्यान श्रेयस्कर है । ध्यानसे 
कर्म फलत्याग श्रेष्ठ है | कमंफलत्यागसे तुरन्त शान्ति प्राप्त होती है। 
अद्वेष्टा सर्वेभूतानां Aa: करुण एव च। 
निमंमो निरहंकारः समदुःखसुखः क्षमी ॥ १३ ॥ 
संतुष्टः सततं योगी यतात्मा दृढनिश्चयः । 
मय्यपितमनोबुद्धियों मद्भक्तः स मे प्रियः ॥ १४ ॥ 
जो प्राणिमात्रके प्रति द्वेषरहित, सबका मित्र, दयावान, ममतारहिंत, 
भहंकाररहित, सुख-दुःखमें समान, क्षमावान, सदा सन्तोषी, योगयुक्त, 
इन्द्रियनिग्रही और दृढनिश्चयी हैं और मुझमें जिसने अपनी बुद्धि ओर 


मन अपंण कर दिया है, ऐसा मेरा भक्त मुझे प्रिय है | 
यस्सान्ञोहिजते लोको लोकाचोहिजते च यः । 


हर्षामर्षभयोट्वेगेमुक्तो यः स च मे प्रिय: ॥ १५॥ 


जिससे लोग कभी उद्विन नहीं होते, जो लोगोंसे उद्विग्न नहीं होता, 
जो हषं, क्रोध, भय और उद्वेगसे मुक्त है, वह मुझे प्रिय है । 

अनपेक्षः शुचिर्दक्ष उदासीनो गतव्यथः | 
सर्वारम्भपरित्यागी यो मद्भक्तः स मे प्रियः १६ ॥ 


जो इच्छारहित है, पवित्र है, सावधान है, तटस्थ है, चिन्ता रहित 
है, जिसने सब आरम्भोंका त्याग किया है, वह मेरा भक्त है, वह मुझे 
प्रिय है। 

बापूजीकी टिप्पणी-- 

“जैसे एक व्यापारी आज कपड़ेका व्यापार करता है तो कल उसमें लकड़ीका 
और शामिल करनेका उद्यम करने लगा। अथवा कपड़ेकी एक दूकान है तो 
कल पाँच और दुकानें खोल बैठा, इसका नाम आरम्भ हैं। भक्त उसमें न पड़े । 
यह नियम सेवाकार्यके बारेमे भी लागू होता है। आज खादीकी मारफत सेवा 
करता है तो. कल गायकी मारफत, परसों खेतीकी मारफत और चोथे दिन 
डाक्टरीकी मारफत | इस प्रकार सेवक भी फुदकता न फिरे । उसके हिस्सेमें 
जो आ जाय, उसे प्री तरह करके मुक्त हो। भक्तके सब आरम्भ भगवान 
रचता है।” 


यो न हृष्यति न gite a शोचति न काङ्क्षति । 
शुभाशुभपरित्यागी भक्तिमान्यः स मे प्रियः ॥। १७ ॥। 
जिसे हषं नहीं होता, जो द्वेष नहीं करता, जो शोक नहीं करता, 
जो आशाएँ नहीं बांधता, जो शुभाशुभका त्याग करनेवाला है, वह 
भक्ति परायण मुझे प्रिय है। 
समः शत्रौ च मित्रं च तथा मानापमानयोः । 
शीतोष्णसुखदुःखेषु समः सङ्कविर्वाजतः ॥ १८ N 
तुल्यनिन्दास्तुतिमोनो संतुष्टो येन केनचित्‌ । 
अनिकेतः स्थिरमतिर्भक्तिमान्से प्रियो नरः ॥ १९ ॥ 
Ugh, मान-अपमान, शीत-उष्ण, सुख-दुःख इन सबमें जो 
समतावान है, जिसने आसक्ति छोड़ दी है, जो निन्दा और स्तुतिमें 
समान भावसे बतंता है और मौन धारण करता है एवं जो कुछ मिल 


जाये उसीमें सन्तुष्ट रहता है, जिसका कोई अपना निजी स्थान नहीं हैं 
जो स्थिर चित्त है, ऐसा भक्त मुझे प्रिय है | न 

ये तु धर्म्यामृतमिदं यथोक्तं पर्युपासते । 
ACTA मत्परमा भक्तास्तेऽतीव मे प्रियाः tt २० ॥। 
ऊपर बंतलाए हुए धर्ममय अमृंतको जो मुझमें परायण रहकर श्रद्धा- 
पूवंक सेवन करते हैं वे मेरे अतिशय प्रिय भक्त हें । 
श्रीभगवानके बताए भक्तके लक्षण नित्य मनन करने योग्य हें । इस 
पाठको तुम्हें अवश्य कंठस्थ कर लेना चाहिये | 
तुलसीदासजी ने भी सन्तके लक्षण लगभग वही बताए हैं जो श्री- 
भगवानने AGH बताए हैं | 
एक दिन सब भाई तथा हनुमानजी भगवान श्रीरामके पास बेठे थे 
तब भरतने विनयपूर्वंक श्रीरामसे सन्त और असन्तके लक्षण बतानेका 
अनुरोघ किया | 
श्रीरामने कहा-- 
संत असंतन्हि के असि करनी | जिमि कुठार चंदन आचरनी ॥ 
काटइ परसु मलय सुनु भाई । निज गुन देइ सुगंध बसाई ll 
र ताते सुर सीसन्ह चढ़त जग बल्ल्भ श्रीखंड | 
अनरू दाहि पीटत घनहि परसु बदन यह दंड ॥ 
बिषय अलंपट सील गुनाकर | पर दुख दुख सुख सुख देखे पर ॥ 
सम अभूतरिपु बिमद बिरागी | लोभामरष ह्रष भय त्यागी ॥ 
कोमळचित दीनन्ह पर दाया । मन बच क्रम मम भगति अमाया ॥ 
सबहि मानप्रद आपु अमानी | भरत प्रात सम मम ते प्रानी ॥ 
बिगत काम मम नाम परायन | सांति बिरति बिनती मुदितायन ॥ 
सीतलता सरलता मयत्री। fet पद प्रीति घमं जनयत्री ॥ 
ए सब लच्छन बर्साह जासु उर । जानेहु तात संत संतत Fell 
सम दम नियम नीति नहिं डोर्लाह । परष बचन कबहूं नहि tefg ll 


निंदा अस्तुति उभय सम ममता मम पद कज | 

ते सब्नन मम प्रानप्रिय गुन मन्दिर सुख पुंज ॥ 
संत और असंतोंकी करनी ऐसी है जेसे कुल्हाड़ी और चन्दनका 
आचरण होता है। कुल्हाड़ी चन्दन को काटती है, क्योंकि उसका स्वभाव 
या काम ही वृक्षोंको काटना है, किन्तु चन्दन-अपते स्वभावके अनुरूप- 
अपनी सुगन्धसे उस काटनेवाली कुल्हाडीको सुगन्धित कर देता है। इसी 
गुण--परहित--के कारण चन्दन देवताओंके सिर पर चढ़ाया जाता है 

और जगत का प्रिय हो रहा है। कुल्हाड़ी के मुख को यह सजा मिलती है 
कि उसको आग में तपाकर हथौड़े से पीटते हैं। 
संत विषयोंमें लिप्त नहीं होते, शील और गुणोंसे भरे होते हैं । उन्हें 
पराया दुःख देखकर दुःख होता है और सुख देखकर सुख होता है। वे 
ada समता रखते हैं, उनका कोई शत्रु नहीं है, वे मदसे रहित और 
वैराग्यवान होते हैं तथा लोभ, क्रोध, हषं और भयका त्याग किये हुए 
रहते हैं । संतोंका चित्त बड़ा कोमल होता है। वे दीनों पर. दया करते हैं 
तथा मन, वचन और कमंसे मेरी निष्कपट भक्ति करते हैं। सबको 
सम्मान देते हैं पर स्वयं सम्मानकी कामना नहीं रखते | ऐसे मनुष्य मुझे 
घ्राणके समान प्रिय हैं। उनको कोई कामना नहीं होती । वे मेरे नामके 
परायण होते हैं । शान्ति, वैराग्य, विनय और प्रसन्नता उनमें सदा बनी 
रहती है। उनमें शीतलता, सरलता, सबके प्रति मित्रता और ब्राह्मणके 
चरणोंमें प्रीति होती है । ये सब लक्षण जिसके हृदयमें बसते हों उन्हें 
सच्चा संत समझना | संत शम ( मनके निग्रह ), दम ( इन्द्रियोंके निग्रह ), 
नियम भौर नोतिसे कभी विचलित नहीं होते तथा कभी कठोर वचन 
नहीं बोलते। जिन्हें निन्दा और स्तुति दोनों समान है और मेरे चरण- 
कमछोमें जिनकी ममता है, वे गुणोंके धाम और सदा सुखी संतजन मुझे 
प्राणोंके समान प्रिय हैं । हे 
तुम स्वयं देख लो कि जो गुण श्रीकृष्णको प्रिय हैं वे हो गण श्रीराम- 
को प्रिय हैँ । तुम किसीके भी भक्त हो या जिस किसीकी पुजा करते हो 
तुम्हे उसका प्रिय बननेके लिये इन गुणोंको धारण करना होगा | 
गीताने भक्तके लक्षणोंमें एक भी बाहरी faga उल्लेख नहीं किया 
है । गीताका तिलक, चोटी, रुद्राक्षकी माला, वेष-भूषा तथा तरह-तरहके 
बाहरी चिह्नोंसे न विरोध है न लगाव | यदि ये बाहरी चिह्न मनुष्यको 
गुणवात्त बननेमें, सेवामय जीवन बितानेमें मदद करते हैं तो उनकी उप- 
योगिता है और यदि वे मनुष्यको अपना स्वार्थ सिद्ध करनेमें सहायक 
होते हैं और उसे दम्भी बनाते हैं तो वे त्याज्य हैं। दयावान अहंकार 
रहित, सुख-दु.खम समान इन्द्रिय-निग्रही स्त्री-पुरुष परप तानी प्रिय 
हैं चाहे वे i जाति, सम्प्रदाय, वर्ण, धर्म या देशके हों । उपासना- 
की विधियोंका महत्व नहीं है | मनुष्य उपासनाका कोई भी मार्ग पकड़े | 
उपासक गुणवान बननेका जो प्रयत्न करता है उसका महत्व है। : 
बापुजी लिखते हैं-- भगवती गी 


w Mataar हारा उपदिष्ट सतातनधर्मके 
भुसार जीवनका साफल्य बाह्य आचार ओर कमंकाण्डमें नहीं, बरन्‌ सम्पूर्ण 

चित्त-शुद्धिमें और शरीर, मन और आत्मा सहित समग्र व्यक्तित्वको परत्रहाके 


साथ एकाकार कर देनेमें है 1” 


तत्वकी बात यह हुई कि हमें काम, क्रोध, लोभ, द्वेष, घृणा, अहंकार, 
भय इत्यादिका त्याग करना है और प्रेम, सरलता, मेत्री, नम्रता, 
सन्तोष, सहनशीलता, उदारता इत्यादिको धारण करना है, तभी हम 
ईश्वरके प्रिय होंगे | इस तत्वको व्यवहारमें उतारना है | 


बापूजी कहते हैं “जब तत्व व्यवहारमें आता न दिखे तब जानलो कि हमने 
तत्वको अच्छी तरह नहीं पहचाना हे । शुद्ध तत्व हमारे व्यवहारमें उतरना ही 
चाहिये । पुरी तरह तो कोई तत्व व्यवहार में नहीं उतारा जा सकता । परन्तु 
जो व्यवहार तत्वके निकट नहीं जाता वह अशुद्ध और त्याज्य है ।” 


तुम्हें तत्व ज्ञात हो गया ना म, क्रोध, लोभ और द्वेषका त्याग 
करना चाहिये । अद्वेष्टा सर्वभूतानाम्‌ तुमने पढा | अब अद्वेष्टा सवंभूता- 
नाम्‌ पढ़ते हुए तुम अपने सगे भाईसे भी द्वेष करते रहो तो यह कहा 
जायगा कि तत्व तुम्हारे व्यवहारमें नहीं उतरा । अद्वेश सर्वभूतानाम 
पढ़कर तुम्हें अपने भाईसे ST करना छोड़कर अन्य मनुष्योंसे द्वेष करना 
छोड़नेके रास्ते पर अग्रसर होना होगा । भाई, पड़ोसी, स्वजनसे अद्वेष 
करनेवाले संकरे रास्ते पर चलकर ही तुम सर्वंभूतानास्‌ अद्वेषके चौड़े 
रास्ते पर पहुँच सकोगे | 

श्रीभगवानने कहा-- 
इदं शरीरं कौन्‍्तेय क्षेत्रमित्यभिधीयते । 
एतद्यो वेत्ति तं प्राहुः क्षेत्रज्ञ इति तद्विदः ॥ 


यह शरीर क्षेत्र कहलाता है और जो इसको जानता है, उसे तत्व- 
ज्ञानी लोग क्षेत्रज्ञ कहते हैं | र 
क्षेत्रज्ञ॑ चापि मां विद्धि सवक्षेत्रषु भारत । 


ोत्रक्षेत्रज्ञयोरज्ञानं यत्तज्ज्ञानं मतं मम ।। 


सब क्षेत्रोमें-शरीरोंमें-क्षत्रज्ञ अर्थात्‌ जीवात्मा भी मेरेको ही जान | 
मेरा मत है कि क्षेत्र और क्षेतरज्ञके भेदका ज्ञान ही ज्ञान है। 


बहिरन्तश्च भुतानामचरं चरमेव च। 
सुक्ष्मत्वात्तद विज्ञेयं दूरस्थं चान्तिके च तत्‌ ॥ 
अविभक्तं च भूतेषु विभक्तमिव च स्थितम्‌ । 
भूतभत्‌ं च तज्ज्ञेयं ग्रसिष्णु प्रभविष्णु च ॥ 
वह परमात्मा सब भूतोंके बाहर है और अन्दर भी है। ag गतिमान 


है और स्थिर भी है। सुक्ष्म होनेके कारण वह अविज्ञेय है। वह दूर है 
और समीप भी है | 


प्राणियोमें वह अविभक्त (अखंडित) है और विभक्तसरीखा भी 


विद्यमान है। वह जानने योग्य परमात्मा सब प्राणियोंका पालक, नाशक 
और कर्ता है। 


समं सर्वेषु भूतेषु तिष्ठन्तं परमेश्वरम्‌ । 
विनश्यत्स्वविनश्यन्तं य: पश्यति स पश्यति ॥। 


जो समस्त नाशवान प्राणियोंमें अविनाशी परमेश्वरको सम-भावसे 
स्थित देखता है वही देखता है। 


समं पश्यन्हि aia समवस्थितमीश्वरम्‌ । 
न हिनस्त्यात्मनात्मानं ततो याति परां गतिम्‌ ॥। 

जो मनुष्य ईश्वरको AAA समभावसे अवस्थित देखता है वह अपने 
आपका घात नहीं करता और इससे परमगतिको पाता है | 

संत्र LACH दर्शन करनेवाले ज्ञानीजन जो परम गति पाते हैं वही 
परमगति स्त्री, वैश्य और शूद्र भी पाते हें। ऊपरकी 'ततो याति परां 
गतिम्‌? की तुलना नवें अध्यायके बत्तीसवें इलोककी “स्त्रियो वेश्‍्यास्तथा 
शूद्रास्तेऽपि यान्ति परां गतिम्‌’ से करो । श्रीभगवान स्त्री, वैश्य और 
-शूद्रको भी वही परमगति देते हैं जो ज्ञानीको देते है । निष्ठापूर्वक aad- 
का पालन करके परमगति किसी भेदभावके बिना सभी प्राप्त कर सकते 
हें । ईश्वर महान साम्यवादी है, समाजवादी है । उसके दरबारमें समता 
है। ऊंच-नोच, छूत-अछूत, स्त्री-पुरुष, धनी-गरीबकी सारी गड़बड़ी 
मनुष्यने अपने स्वार्थ-वश कर रखी है | 


इस अध्यायमें क्षेत्र और क्षेत्रज्ञका वर्णन है । शरीरको क्षेत्र कहते हैं । 
इसमें पाप और पुण्यकी खेती होती है। इसलिए उसे क्षेत्र कहा गया है । 
क्षेत्रज्ञ है जीव जीव परमात्माका ही अंश है। पाँच महाभूत, ( पृथ्वी, 
पानी, आकाश, वायु, और तेज ) अहंकार, बुद्धि, प्रकृति दस इन्द्रिया 
( पाँच ज्ञानेन्द्रियाँ, पाँच कमेन्द्रियाँ ) मन, otal इन्द्रियोके विषय ( शब्द, 
स्पर्श, रूप, रस और गन्ध ) इच्छा, द्वेष, सुख, दुःख, संघात, चेतना और 
धृति ag सब मिलकर विकारोंवाला क्षेत्र बना है। इस शरीर को और 
इसके विकारोंको जानना चाहिये | 


श्रेष्ठताके अभिमानका अभाव, दंभका त्याग, अहिसा, आव सर- 
लता, आचाय॑की सेवा, शुद्धता, स्थिरता, आत्म-संयम, विषयोंसें वेराग्य, 
स्त्री-पुत्र, घर और धन आदिमें आसक्तिका अभाव, प्रिय-अप्रियकी प्राप्ति- 
में समता रखना, परमेश्वरमें अनन्य भक्ति तथा आत्मदशन-यह सब 
ज्ञान कहा जाता है । इसके विपरीत जो है उसे अज्ञान मानना चाहिये | 

परमात्मा सर्वव्यापक है। उसकी शक्ति अलौकिक है) T सब 
इन्द्रियोंके विषयको जानने वाला है परन्तु उसके कोई इन्द्रिय नहीं हे । 
वह दूर भीहै और पास भी है। वह Sra करता है, पालता है और 
वही मारता है। वह तेजोंका तेज है। सबमें मौजूद परब्रह्म ही जानने 
योग्य अर्थात्‌ ज्ञेय है | 

प्रकृति और पुरुष दोनों ही अनादि हैं। विकार और गुण प्रकृतिसे 
ही पैदा होते हैं। जैसे आकाश सवंव्यापक होते हुए भी सूक्ष्मताके कारण 
कहीं लिप्त नहीं होता, वैसे ही शरीरमें रहकर भी आत्मा लिप्त नहीं 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


१२८ : लोकप्रिय गीता 


होता । जैसे सूयं सारे संसारको प्रकाशित करता है वैसे ही यह आत्मा 
सारे क्षेत्र (शरीर) को प्रकाशित करता है | 

इस अध्यायकी सरल व्याख्या करते हुए बापूजी लिखते हैं । 

Con और उसकी माया दोनों अनादिसे चलते आए हुँ । मायामेंसे विकार 
पैदा होते हैं और उनसे अनेक प्रकारके कर्म पैदा होते हैं ॥ मायाके कारण जीव 
सुख-दुःख, पाप-पुण्यका भोगनेवाला बनता है । यह जानकर जो अलिप्त रहकर 
कर्तव्य कर्म करता है, वह कर्म करता हुआ भी फिर जन्म नहीं लेता; क्योंकि 
वह सर्वत्र ईश्वरको देखता है और उसको प्रेरणाके बिना एक पत्ता तक नहों 
हिल सकता, यह जानकर वह अपने बारे में अहंताको नहीं मानता है, अपनेको 
शरीरसे अला देखता है और समझता है कि जैसे आकाश ada होते हुए भी 
fafer ही रहता है, वैसे जीव शरीरमें रहते हुए भो ज्ञान द्वारा निलिप्त रह 
सकता है ।”” 

श्रीभगवानने कहा-- 

जिस उत्तम ज्ञानको पाकर मुनियोंने परम सिद्धि पाई है, वह मैं 
तुझसे फिर कहता हूँ। उस ज्ञानको धारण करके मनुष्य मेरे स्वरूपको 
प्राप्त करते हैं और जन्म-मरणके चक्करसे बच जाते हैं। जानले कि 
प्रकृति जीवमात्रकी जननी है और में जीवमात्रका पिता हूँ। प्रकृतिसे 
उत्पन्न तीन गुण - सत्व, रज ओर तम, अविनाशी जीवात्माको दरीरमें 
बाँध देते हें । सत्वगुण fade और निर्दोष है तथा प्रकाश देनेवाला है | 
रजोगुणसे राग, तृष्णा, लोभ और आसक्ति बढ़ती है । तमोगुणसे प्रमाद 
और ASA बढ़ता है । सत्वगुण जीवको सुखमें प्रवृत्त करता है । जब 
लोभ, अशान्ति, अस्थिरता और विविध कार्योको करनेकी प्रवृत्ति हो तब 
रजोगुण बढ़ा समझना चाहिये | जब अज्ञान, आलस्य और मोह बढ़े तब 
तमोगुण बढ़ा समझना चाहिये | देहमें विद्यमान इन तीनों गुणोंको जो 
देही पारकर जाता है वह जन्म, जरा और मृत्युके दुःखोंसे मुक्त हुआ 
परमानन्दको प्राप्त होता है | 

अर्जुनने पूछा-- 

कॉलिड्रेस्त्रोन्गुणानेतानतीतो भवति प्रभो । 

किमाचारः कथं चेतांस्त्रोन्ुणानतिवतते ॥ 


तीन गुणोंसे परे होजानेवाला किन लक्षणोंसे पहचाना जाता है ? 
उसका आचरण किस प्रकारका होता है और वह किस उपायसे इन तीनों 
गुणोंसे अतीत होता है ? 
श्रीभगवानने कहा-- 
प्रकाशं च प्रवृत्ति च मोहमेव च पाण्डव । 
न द्वेष्टि संप्रवृत्तानि न निवृत्तानि काइक्षति॥ 
उदासीनवदासीनो goat न विचाल्यते । 
गुणा aða इत्येब योऽवतिष्ठति नेद्धते ॥ 
समदुःखसुखः स्वस्थः समलोष्टाश्मकाञ्चनः | 
तुल्यप्रियाप्रियो धीरस्तुल्यनिन्दात्मसंस्तुतिः ॥ 

मानापमानयोस्तुल्यस्तुल्यो मित्रारिपक्षयोः । 

सर्वारम्भपरित्यागी गुणातीतः स॒ उच्यते ॥ 

मां च योऽव्यभिचारेण भक्तियोगेन सेवते । 

स॒ गुणान्समतीत्येतान्त्रह्मभूयाय कल्पते । 

जो मनुष्य प्रकाश, प्रवृत्ति और मोह प्राप्त होनेपर दुःख नहीं मानता 

तथा इन सबके अभावमें उनकी कामना नहीं करता, जो तटस्थ रहता 
है, जिसे गुण विचलित नहीं करते, गुण ही अपना काम कर रहे हैं यह 
मानकर जो स्थिर रहता है, जो सुख-दुःखमें सम रहता है, स्वस्थ रहता 
है, जो मिट्टीके ढेले, पत्थर और सोनेको समान समझता है, प्रिय अथवा 
अप्रिय वस्तु प्राप्त होनेपर समता बनाये रखता है, जिसे अपनी निन्दा या 
स्तुति समान है, जिसे मान और अपमान समान है, जो मित्रपक्ष और 
शत्रुपक्षमें समान भाव रखता है और जिसने समस्त आरम्भोंका त्यागकर 
दिया है वह गुणातीत यानी गुणोंसे ऊपर उठा हुआ कहा जाता है । जो 
अनन्य भवितसे मेरी सेवा करता है वह इन तीनों गुणोंसे परे जाकर ब्रह्म- 
साक्षात्कारके योग्य हो जाता है | 


श्रीभगवानने दूसरे अध्यायमें स्थितप्रज्ञके जो गुण गिनाये हैं, बारहवें 
अध्यायमें उसीसे मिलते-जुलते भक्तके गुण हैं, चौदहवें अध्यायमें उसीसे 
मिलते-जुलते गुणातीतके गुण हैं। ये सब गुण इन्द्रधनुषके रंगोंकी तरह 
एक दूसरेमें ओत-प्रोत हैं। श्रीभगवान गुणोंके वर्णनमें पुनरुक्तिका दोष 
नहीं मानते हैं। वे प्रयत्नशील हैं कि उनके भक्तमें . सदगुणोंका विकास 
हो । हम सबको अपनेमें सदृगुणोंको बढ़ानेकी सच्ची चाह होनी चाहिये | 
जहाँ चाह है वहाँ राह है । 


बापुजी लिखते हॅ-<गीतामें स्थान-स्थान पर इसे स्पष्ट किया है कि सात्वि- 
कता गुणातीतके समोप-से-समीपको स्थिति है। इसलिए मनुष्यमात्रका प्रयत्न 


सत्वगुण के विकास करनेका है ag विश्वास रखे कि उसे गुणातीतता अवश्य 
प्राप्त होगी । 


सुख-दुःखमें सम रहना, मिट्टीके ढेले, पत्थर और सोनेको समान 
समझता, प्रिय या अप्रियके प्राप्त होते पर सम रहना, निन्दा स्तुतिको 
समान समझना, मान-अपमानमें समता बनाये रखना, मित्र और श्रमं 
समान भाव रखना, ऐसी समता प्राप्त करना हमें और तुम्हें लगभग 
असमव-सा लगता है। बड़ी भविति-भावनासे हम गीताको पढ़ते हैं और 

फिर रख देते हैं। श्रीभगवानके वचनोंमें चाहे हमारी कितनी भी श्रद्धा 
हो--यह सब तो हमसे हो ही नहीं सकता--ऐसी भावना हमारी तुम्हारी 
होती है। भगवन ! आपने बड़ी अच्छी बातें बतायीं जो पढने-सुनने में 
बड़ी अच्छी लगती हैं, पर ऐसी समता तो प्राप्त होगी नहीं-ऐसी हमारी 
भावना होती है। परन्तु गीता-जो सर्व सांधारणके लिए--मनुष्यमात्रके 
लिए गायी गई है कोई अनहोनी बात करनेको क्यों कहेगी ? 


अध्यात्म विद्यालयमे हम और तुम दोनों कक्षा दो के विद्यार्थी हैं और 
यह स्थिति सुझायी गयी है उस समझदारको जिसने एम० Wo पास कर 
लिया है। जो स्त्री या पुरुष आध्यात्मिक जीवनके पाठ्यक्रममें आगे बढ़ते 
बढ़ते एम० ए० पास कर चुका है यह उसके समझने और आचरणका 
प्रयत्न करनेकी बात है। हमारे तुम्हारे ऐसे विद्यार्थी जो आध्यात्मिक 
जीवनकी कक्षा दो में पढ़ रहे हैं एम० ए० के विद्यार्थीका पाठ कैसे हृदयं 
गम कर सकते हैं ? 


कक्षा दो में पढ़नेवाला कोई भी विद्याथी एम० ए० की पुस्तकें नहीं 
पढ़ सकता, नहीं समझ सकता | पर कक्षा दो का प्रत्येक विद्यार्थी श्रम, 
लगन और सतत प्रयाससे कक्षा दो से तीन, चार, पाँच पास करते हुए 
आगे बढ़ते जाकर एम० ए० में पहुँच सकता है। हमलोग जो दिव्य- 
जीवनकी शुरूआत ही कर रहे हैं इतनी ऊँची बातोंकी शायद कल्पना भी 
न कर सकें। पर हम तुम और हमारी कक्षा दो में पढ़नेवाला प्रत्येक 
छात्र या छात्रा क्रमशः एम० ए० तक पहुँच जायगा | 
श्रीभगवान गुणातीतकी स्थिति बता रहे हैं-कोई कल्पना-लोकको 
बातें नहीं कह रहे हैं । यह कोई खयाली पुलाव नहीं है । यह वस्तु स्थिति 
है, सत्य है, शक्‍य है पर इसे प्राप्त करनेमें दृढ़ संकल्प; सजीव श्रद्धा, तप 
` संयम और प्रभुक्ृपा अपेक्षित है। 
हमें और तुम्हें अपनी मर्यादा और सामथ दोनों का ज्ञान होना 
चाहिए। हमारी तुम्हारी मर्यादा यह है कि हमलोग काम, क्रोध, लोभसे 
वशोभूत अनेक विकारोंसे ग्रस्त प्राणी हैं। हमारा शरीर नाशवान है 
और देर या सबेर उसका नाश निश्चित है। हमारी सामर्थ यह है कि 
हम उसी सर्वव्यापक ईश्वरके अंश हैं जो सभी प्राणियोंमें अविभक्त है 
ओर विभक्त सरीखा भी विद्यमान है-'अविभनतं च भूतेषु विभक्तमिव 
च स्थितम्‌ ।' ईश्वर ही समस्त प्राणियोंके हृदयमें विद्यमान आत्मा है- 
'अहमात्मा गुडाकेश सर्वभूताशयस्थितः ।' समस्तं क्षेत्रों--शरीरोंमें स्थित 

ईश्वर ही क्षेत्रज्ञ है-- क्षेत्रज्ञं चापि मां विद्धि सर्वेक्षेत्रेषु भारत । हमारी 
कैसी दिव्य स्थिति है-केसी सामथं है । हम उसी अविनाशी परमात्माके 
अंश हैं और अविनाशीके अंश होनेके कारण हमारी ees भी अवि- 
नाशी है। हमारा कभी नाश नहीं होता | कैसी स्थिति है हमारी--एक 
तरफ तो हमारा जीवन क्षणभंगुर पानीके बुलवुलेके समान अस्थायी और 
अस्थिर है और दुसरी तरफसे देखें तो हम सर्वव्यापक सर्वसमर्थ ईश्वरके 
अंश जिसको शस्त्र नहीं काट सकते, जिसको आग नहीं जला सकती 
'नेनं छिन्दन्ति शस्त्राणि नैनं दहति पावकः; “जो नित्य है, सवँव्यापी है, 
अचल और स्थिर रहनेवाला है”--नित्यः संगतः स्थाणुरचलोऽयं 
सनातनः।' मरने और नष्ट होनेवाले देहमें रहने वाला सनातन आत्मा- 
केसी अनुपम स्थिति है हमारी | 

बापूजीने इस स्थितिको समझाया है 

"अपनी अल्पताका दर्शन करना महान बनने का आरम्भ Fl अलग पड़ा 
हुआ समुद्र-बिन्दु अपनेको समुद्र कहकर सूख जायगा । परन्तु अपनी बिन्दुताको 


स्वीकार करे तो वह समुद्रकी ओर प्रयाण करेगा और उसमें लीन होकर समुद्र 
बन जायगा ।” 


“इइवर हमसे भिन्न है और अभिन्न भी है। भिन्न है क्योंकि वह सम्पूर्ण 
है, अभिन्न है क्योंकि हम उसके अंश हैं 1” 

हम समुद्रकी एक बँदके समान हैं--समुद्रसे एक बूँद कितना छोटा 
कितना क्षुद्र पर फिर भी समुद्रका ही अंश--उसी अति विशाल समुद्रकी 
ही बूंद-उसके करोड़वें भागका भी करोड़वाँ भाग । बूँदको अहंकार नहीं 
होना चाहिये- समुद्रसे मिलने की लगन लगनी चाहिये | बूँदका पुरुषार्थं 
इसमें है कि वह प्रयत्न करके आगे बढ़ते हुए समुद्रमे समा जाय | 

समय आनेपर ही हमें आत्मबोध होगा | 

राजाका दो वका एकलोता पुत्र एक खिलौनेके लिए रोता है। 
उसका खिलौना कोई छीन ले तो रोने लगेगा। उसके कानमें कोई सौ 
बार कहे कि एक छोटेसे खिलौनेके लिए क्यों रोते हो, यह सारा राज्य 
ही तुम्हारा है--तो क्या वह समझ जायगा ? समय आने पर ही-- १२४ 
वर्धका होने पर ही वह अपनी स्थितिको समझ सकेगा | 

हमारी ऐसी स्थिति कब आयेगी जब हम अपने को समझ सकेंगे / 
जब हम अनेक वर्षोतक या अनेक शरीर धारण करते हुए सात्विक जीव, 


निष्पाप जीवन, सेवामय जीवन बितावेंगे | हमारा और तुम्हारा गर्दै 

पहला जन्म तो है नहीं। कितने जन्म हम-तुम ले चुके हैं--ओर कितने 
जन्म आगे लेना है । 
समलोष्टाइमकाञ्चन:” और 'तुल्यनिन्दात्मसंस्तुतिः की हम कल्पना 

न कर सके यह वाजिब है । हम कक्षा दो में पढ़ने वाले विद्यार्थीको तो 
अभी अपनेमें सत्वगुणका विकास करना है। कोई गालो दे तो सहन कर 
लेना है, दुसरेकी सम्पत्तिकी लालच नहीं रखना है, अप्रिय वचन नहीं 
बोलना है, माता-पिताकी सेवा करनी है, सुबह-शाम प्राथना करनी है, 
परनिन्दा नहीं करनी है, परस्त्रीको माता या बहनके समान समझना है, 
तृष्णाका त्याग करना है, दूसरेकी पीड़ाकों समझना है, असत्य नहीं 
बोलना है और अपना जीवन परोपकारमें लगाना है या संक्षेपमें कहें तो 
पहले हमें नरसिंह मेहताके कहे अनुसार वेष्णव बनना है -- 

वेव जन तो तेने कहिये, जे पोड पराई जाणे रे। 

परदुःखे उपकार करे तोये, मन अभिमान न आणे रे। 

सकल लोकमां सहुने वंदे, निदा न करे केनी रे। 

वाच काछ मन निश्चल राखे, धन धन जननी तेनी रे। 

समदृष्टि ने तृष्णां त्यागी, परस्त्री जेने मात रे। 

जिह्वा थकी असत्य न बोले, परधन नव झाले हाथ रे। 

मोह माया व्यापे नाहि जेने, दृढ़ वेराग्य जेना मनमां रे | 

रामनामशुं ताली लागी, सकल तीरथ तेना तनमां रे। 

वणलोभी ने कपट रहित छे, काम क्रोध निवार्या रे। 

भणे नरसँयो तेनुं दरसन करतां, कुल एकोतेर तार्या रे॥ 

पहले हम वैष्णव बनें-उसके बाद गुणातीत होनेके लिए प्रयत्न 

करेंगे । 

श्रीभगवानने इस अध्यायमें क्षर और अक्षरसे परे अपने पुरुषोत्तम 
स्वरूपका बोध कराया है | 

श्रीभगवानने कहा-यह विश्‍व एक अविनाशी पीपलके वृक्षकी तरह 
है। इसको जड़ें ऊपरकी ओर हैं तथा शाखाएँ नीचेकी ओर हैं। वेद 
इसके पत्तोंकी तरह हैं। ऐसे पीपलके वृक्षके रूपमें जो संसारको देखता 
है, वह वेदका जानने वाला है। इस वृक्षका उद्गम तो परमात्मा ही है 
इसीलिए इसकी जड़ें ऊपरकी ओर हैं और शाखाओंके रूपमें इसका 
फैलाव इस aed दृष्टिगोचर होता है, इसलिए इसकी शाखाएँ नीचे 
की ओर कही गयी हैं | 

पीपलके इस वृक्षको मनुष्य अनासक्तिछपी मजबूत तळवारके द्वारा 
ही काट सकता है। अनासक्ति द्वारा इस वृक्षको काटकर उस आदि पुरुष 
की शरणमें जाय जिसने सारे विश्वको फेलाया है और उस पदको खोजे 
जिसे पानेवालेको पुनः जन्म-मरणके फेरमें नहीं पड़ना पड़ता | 

जिसने मान-मोहका त्याग किया है, जिसने आसक्तिसे होनेवाले दोषों 
को दूर किया है, जो आत्मामें नित्य निमग्न है, जिसके विषय शान्त हो 
गए हैं, जो सुख-दुःख रूपी इन्दोंसे मुक्त है वह॒ ज्ञानी अविनाशी पदको 
पाता है । 

देहमें जीवात्मा मेरा ही सनातन अंश है । जब यह जीवात्मा शरीर 
छोड़ता है या धारण करता है तब यह उसी तरह मनके साथ इन्द्रियोंको 
ले जाता है जेसे वायु गंधके स्थानसे गंधको साथ ले जाता है | 

GAT जो तेज जगतको प्रकाशित करता है, जो तेज चन्द्रमामें है, जो 
अग्निमें हे उन सबको तू मेरा ही तेज जान । अपनी शक्ति द्वारा शरीरमें 
प्रवेश करके में जीवोंको धारण करता हूँ । प्राणियोंकी देहमें जठराग्नि 
बनकर में अन्नको पचाता हूं | मैं हो सब प्राणियोंके हृदयमें अन्तर्यामी 
खूपसे स्थित हूँ । 

इस संसारमें नाशवान और अविनाज्ञी--क्षर और अक्षर--ये दो 


प्रकारके पुरुष हैं। सब प्राणियोंके शरोर तो नाशवान हैं और जीवात्मा 
अविनाशी है । इन दोनोंसे अन्य वह परमात्मा है, जो तीनों लोकोंमें प्रवेश 

करके सबका धारण-पोषण करता है। परमात्मा क्षर और अक्षर दोनों 
से परे है। ईश्वर क्षेत्रसे तो अतीत है ही, अविनाशी जीवात्मासे भी 
उत्तम है, इसलिए लोकमें और वेदमें पुरुषोत्तम नामसे प्रसिद्ध है। जो 
ज्ञानी पुरुषोत्तमको पहचानता है, वह्‌ सकंज्ञ पुरुष सब प्रकारसे परमेश्वर 
को ही भजता है | 
श्रीभगवानने कहा-- 
समेवांशो जीवलोके जीवभूतः सनातनः । 
सनःषष्ठानी न्द्रियाणि प्रकृतिस्थानि कषति ॥ 
भेरा हो सनातन अंश जीवलोकमें जीव होकर प्रकृतिमें रहनेवाली 
पाँच इन्द्रियों और मनको आकर्षित करता है। 
द्वाविमौ पुरुषौ लोके क्षरश्चाक्षर एव च । 
क्षरः सर्वाणि भूतानि कूटस्थोऽक्षर उच्यते ॥ 
इस लोकमें क्षर अर्थात नाशवान और अक्षर अर्थात अविनाशी दो 


प्रकारके पुरुष हैं । प्राणियोंक शरीर तो नाशवान हैं, उनमें रहनेवाला' 
जीवात्मा अविनाशी है | 


उत्तमः पुरुषस्त्वन्यः परमात्मेत्युदाहृतः । 
यो लोकत्रयमाविश्य बिभत्यंव्यय ईश्वरः ।। 
उन दोनोंसे उत्तम पुरुष तो अन्य ही है, जो तीनों लोकोमे प्रवेश | 
करके सबका धारण-पोषण करता है एवं अविनाशी ईश्वर ओर परमात्मा 
ऐसे कहा गया है। 
यस्मातक्षरमतोतोऽहमक्षरादपि चोत्तमः । 
अतोऽस्मि लोके वेदे च प्रथितः पुरुषोत्तमः ।। 
मैं क्षर और अक्षरसे भी उत्तम हूँ, इसलिए वेदों और लोकोंमें पुरुषो- 
त्तम नामसे प्रख्यात हूँ | 
यो मामेवमसम्मूढो जानाति पुरुषोतसम्‌ | 
स सर्वविद्भजति मां सर्वभावेन भारत ॥ 
मोहरहित होकर जो पुरुष मुझ पुरुषोत्तमको इस प्रकार जानता है 
वह्‌ सर्वज्ञ पुरुष सर्वंभावसे मुझे ही भजता है À 

इति गुह्यतमं शास्त्रभिदमुक्तं मयानघ । 
एतद्बुद्ध्वा बुदधिमान्स्यात्कृतकृत्यश्च भारत ।। 


इस प्रकार यह अति गूढ़ शास्त्र मैने कहा । इसे जानकर मनुष्य 
बुद्धिमान बनता है और उसका जीवन सफल हो जाता है । 

तुमने गीता पन्द्रह अध्याय तक ध्यानसे सुना। अब सोलहवें अध्याय 
का मनन करनेके पहले तुम्हारे प्रश्‍नोंका उत्तर देनेका प्रयत्न करूगा। 
तुम प्रश्‍न लिखकर मुझे दे दो | 

तुम्हारा पहला प्रश्‍न है--“जब आत्मा ईश्वरका ही अंश है तब 
उसमें शुरू-शुरूमें विकार केसे प्रवेश कर गया और मलिनताने आत्माकी 
निमंलताको कब और कैसे धूमिछ कर दिया, जिस कारण उसे शरीर 
धारणकर विकार मुक्त होनेका महान प्रयत्न करना पड़ता है, जिससे 
वह पुनः aH समा सके |” 


टाल्स्टायने ' मेरी मुक्तिको कहानी” नामक पृस्तकमें लिखा है-- एक 
भिखारीको सड़कसे पकड़कर सुन्दर भवनमें ले जाकर रखा गया ओर उसे अच्छी 
तरह खिलाया गया, फिर उसे ऊपर-नीचे एक हैडिल घुमानेका काम दिया 
गया | यदि वह भिखारी बहस करने बैठ जाय कि क्‍यों उसे यहाँ लाया गया, 
क्यों उसे हुँडिल घुमाना चाहिये, ऐसा करनेसे कया फायदा, तो स्पष्ट हैँ कि 
मकान मालिक उस पर नाराज होगा कि बढ़िया भोजन तो कर लिया अब 
काम करनेके समय बहस करने dor है । उसे तक करनेमें समय बर्बाद न 
करके gist घुमाना चाहिये जब वह हैंडिल घुमायेंगा तो उसे स्वयं पता चल 
जायगा कि इसके जरिये एक पंप चलता है। पंपके द्वारा पानी निकलता है और 
उस पानीसे बागको सिंचाई होती है। तब वह प्पिग स्टेशनसे दूसरी जगह छे 
जाया जायगा, वहाँ फल चुनकर She करेगा और अपने मकान मालिकके Tea 
साझीदार होगा। इस तरह धीरे-धीरे उन्नति करते हुए और छोटे कार्योसे 
बड़े कार्योको करते हुए वह दिन-रात वहाँकी व्यवस्थाकी अधिक जानकारी प्राप्त 
करता जायगा । इस तरह जब वह स्वयं वहाँको व्यवस्थामें भाग लेने लगेगा 
तो उसके मनमें यह प्रश्‍न करनेका विचार ही न उठेगा कि वह वहाँ क्यों लाया 
गया है भोर उसे हेडिलको क्यों qarar चाहिये । 


इसी तरह सीधे-साधे श्रमिक ओर किसान ईकवरकी इच्छाका पालन करते 


हॅ--अनेक प्रकारके कुत नहीं करते । लेकिन हम बुद्धिमान बननेवाले लोग 


ईर॑वरका दिया भोजन तो कर लेते हैं पर ईश्वरके बताए मार्गपर नहीं चलते 

NS ६, 


उलटे एक गोलमें बैठकर बहस करते हैं ‘ail हमें उस हैंडिलको घुमाना चाहिये, 
हमें यहाँ adi छाया गया हें ?”” 


टाल्स्टाय कहते हैं---विश्व-जीवन किसीके संकल्पसे चल रहा है। सारे 
विश्वके जीवन और हमारे जीवनसे कोई अपना तात्पय सिद्ध करता है। उस 
संकल्प शक्तिका अर्थ समझनेकी आशा करनेके पहले हमसे जिस कार्यकी आशा 
को जाती है, उसे करना चाहिये ।'” 


में समझता हूँ इस लघु आख्यानसे तुमको तुम्हारे प्रश्‍नका उत्तर 
मिल गया होगा । यह संसार अनादि और अनन्त है । इस तरहके प्रश्‍न 
करनेसे समस्या कभी सुलझेगी नहीं | इसी तरहुका एक दुसरा प्रश्‍न है 
कि पहले बीज उत्पन्न हुआ या फल | जितनी चाहे बहस करो कोई 
अन्तिम हल नहीं निकलेगा | 


इसलिए मुझे और तुम्हें चाहिये कि सन्तोंने, गीताने जिस जीवन 
पथका निर्देश दिया है उस पर सतत चळनेका प्रयत्न करें, अपनेमें सत्त्वः 
गुणकी वृद्धि करते हुए अपनेको सेवाकार्यमें लगाए रखें, तब इस तरहके 
प्रश्‍न मनमें उठेंगे नहीं | प्रभुकी सृष्टिके सारे रहस्यको मेरेतुम्हारे ऐसे 
साधारणजन कैसे जान सकते हैं? 


प्रदन २--''गीता-माताका इतना मनन करनेपर यह बात तो समझसमें 
आ गयी कि गीता अनासक्त बननेको कहती है, फलकी इच्छा न रखते 
हुए कतंव्य कमं करनेको कहती है, सुख-दुःखमें समान रहनेको कहती है 
और जीवन यज्ञमय- सेवामय बनानेकी आज्ञा देती है। पर देनिक जीवन 
में इस प्रकारका आचरण अत्यन्त कठिन और असंभव सा लगता है। 
जब हम देखते हैं कि कथावाचक, उपदेशक, गेरुआ वस्त्रधारी, मठके 
आचार्य और मन्दिरके पुजारी धमँक्री दिन-रात चर्चा करते हुए भी प्रायः 
तरह-तरहके भोगों में रुचि रखते हैं, उनकी कथनी और करनीमें बड़ा 
अन्तर दीखता है तब धमंग्रन्थों परसे श्रद्धा उठ जाती हैं। जब धर्मका 
उपदेश देनेवाले ही उसे आचरणमें नहीं उतार सकते तो मेरे जसे साधा- 
रण युवकके लिए ये सब बातें मनोहर होते हुए भी क्या दुर्गम नहीं है! 
बया अनासकित प्राप्त करनेका रास्ता बहुत लम्बा और थका देने वाला 
नहीं है ?” 

तुम्हारा यह प्रश्‍ल उपयुक्त है और साधारणतः साधकके मनमें उठा 
करता है। 

अनासक्त रहकर जीवन व्यतोत करना--सुख-दुःखमें सम रहना 
और फलकी इच्छा न रखते हुए कतंव्य कर्म करते रहना यह बहुत कठिन 
है, पर सुगति पानेका इससे छोटा दूसरा रास्ता भी तो नहीं है । यदि 
स्थान क से स्थान ख की सीधी दूरी दस हजार किलोमीटर हो और क 
से ख तक जाना हो तो दस हजार किलोमीटर तो चलना ही पड़ेगा। 
टेढे रास्तेसे तो क से ख की दूरी दस हजार किलोमीटरसे ज्यादा ही 
ठहरेगी | जीवनमें आनन्द पानेका और किसी भी स्थितिमें बिना ऊबे 
हुए जीनेका सीधा रास्ता गीताजीने बताया है--अनासक्ति | 


नाडीविकार, चिन्ता, मानसिक रोग, अस्थिरता, अशान्ति, उदासी 
और निराशासे ग्रस्त मनुष्योंकी संख्या करोड़ोंमें है | प्रायः मनुष्य जीवन 
की गृत्थियोंको सुलझा नहीं पाता, तनावको ढीला नहीं कर पाता। 
उदास और चिन्तित हो उठता है। जीवन बोझा हो जाता है । अक्सर 
तनाव, अस्थिरता इतनी बढ़ जाती है कि आत्महत्या कर वैठता है । 


इन तनावसें मुक्ति पानेका उपाय गीता बताती है--“सुख दुःखे 
समे कृत्वा”, “समः शत्रौ च मित्रे च”, “संतुष्टो येन केनचित्‌” । गीता 
कहती है तुम समता छाओ। जो कुछ प्राप्त हो उनमें सन्तुष्ट रहो | 
दुःखको सहन करो और सुखको भी सहन करो। अनासक्त होनेकी 
साधना करो | पवित्र जीवन बिताओ | उठो | अपनेको पहचानों । 


सभी कथावाचक, उपदेशक, गेरुआ वस्त्रधारी और मठके आचाय 
भोगमें ही रुचि रखते हैं तथा उनकी कथनी और करनीमें बहुत अन्तर 
रहता है ऐसी बात नहीं है । हाँ, यह बात कबल करनी पड़ती है कि 
अधिकतर भोगसे विराग नहीं कर पाते | पर मेरे जैसा साधारणजन जो 
स्वयं अनेक विकारोंसे ग्रस्त है उनकी आलोचना कैसे कर सकता a? 
उत्तकी कमजोरी देखनेके पहले हम अपनेको तो सुधारें | 


तुम्हे एक बात स्पष्ट समझना चाहिये। जो तुम्हें कथा सुनाता है, 
मन्दिरकी सफाई और मूतिका श्रृंगार करता है, क क करता 
है, तुम्हें तरह-तरहके कमंकाण्ड बताता है, तुम्हारी तरफसे मन्दिरमें 
जप करता है, विवाहमें इलोक और मन्त्र पढ़कर लग्न करता है, वे सब 
उसी तरह अपना पेशा करते हैं जैसे एक लोहार छेनी बनाता है, AA 
कार जूता बनाता है, दफ्तरी पुस्तककी जिल्द बनाता है, कुम्हार मिट्टीके 
बतंन बनाता है, टाइपिस्ट टाइप करता है और दर्जी कपड़े सीता है। 

कोई दर्जी सुन्दर कपड़ा सीये तो तुम उसे बहुत उत्तम चरित्रवान 
मान लोगे ? ऐसे ही जो कथावाचक, जो उपदेशक तुम्हें धमंज्ञानकी 
सुन्दर कथाएँ रोचक ढंगसे सुनाए, जो मन्दिरमें मूतिको सुन्दर सजाये 
उसकी तुम प्रशंसा करो पर यह आशा मत करने लगो कि उसका व्यक्तिः 
गत जीवन संयमित और पवित्र होगा ही। जो ऐसी आशा करके उन 
कथावाचक या उपदेशककी वन्दना करने लगते हैं, वे जब उनमें विकार 
देखते हैं तो ऐसी प्रतिक्रिया होती है कि धमंग्रन्थ परसे ही विश्वास 
डिगने लगता है । वे कथावाचक, पुजारी, महुन्थ, मण्डलेश्वर भी हमारी 
तुम्हारी तरह मनुष्य हैं, जिन्हें विकार जीतनेमें समय लग सकता है। जो 
लक्ष्यसे बहुत दुर हैं, अस्थिरचित्त हैं, जिनकी कथनी-करनीमें बहुत 
अन्तर है उनको देखकर हताश या उदास मत हो जाओ। उनकी ओर 
देखकर आगे कदम बढ़ाओ जो लक्ष्यके निकट पहुँच चुके हैं, जो सुख- 
दुःखमें सम रह पाते हैं, जिन्होंने विकारों पर विजय पायी है, जो स्थिरः 
चित्त हैं । 
प्रश्‍न ३—“क्या आपने ऐसे किसी महापुरुषका दर्शन किया है जिसकी 
जीवनचर्या गीतामें वणित स्थितप्रज्ञ तथा गुणातीतके लक्षणोंके अनु- 
रूप हो?” 
मेरा सौभाग्य है कि मुझे ऐसे महापुरुषके दर्शन हुए हैं जिसने स्थित 
रज्ञ और गुणातीत होनेका महान प्रयत्न किया और जो आध्यात्मिक 
जीवनकी लगभग उस ऊँचाई तक पहुँचा जिस ऊंचाई तक गीता मनुष्यको 
ले जाना चाहती है । उस स्थितप्रज्ञका नाम है महात्मा गाँधी | गाँधीजी 
प्राणिमात्रके प्रति दवेषरहिति, सबके मित्र, ममतारहित, भयरहित, अहः 
काररहित, सुखःदुःमें समान, सदा सम्तोषी, इन्द्रियनिग्रही और दृढ़- 
निश्चयी थे । मनमें उठने वाळी समस्त कामनाओंको उन्होंने त्याग दिया 
था । वे खादीधारी थे, हरिजनःसेवक ये और सब धर्मोके प्रति उन्हे 
सम-भाव था | सत्य और आहिसाके पुजारी थे । सत्याग्रही थे और उनका 
विस्वास था कि उत्तम साध्यकी प्राप्ति उत्तम साधनसे ही हो सकती है। 
वे सतत जागरूक थे। रामके भक्त थे और मानव सेवाको रामको सेवा 
मानते थे। उनका जीवन कमंमय, त्यागमय और सेवामय था । वे अना- 
सक्त थे। वे निर्वेर थे, समाधिस्थ थे और विगतज्वर थे । गाँधीजीके 
जीवनकी अनुपम पवित्रता, अलिप्तता और सरळतासे प्रभावित होकर 
महान वैज्ञानिक आईन्स्टींनने कहा था 'आतेवाली पीढ़ियाँ बड़ी मुश्किल 

से यह बिश्वास करेंगी कि गांधीजी जैसा हाड-मांसका व्यक्ति वास्तवमें 
कभी इस पृथ्वीपर हुआ था |’ 


मानव जीवनकी सर्वोच्च ऊँचाईपर कदम रखकर उन्होंने सवंसाधा- 
रणको भरोसा दिलाया कि तुम भी वहाँतक पहुँच सकते हो | 


गांधीजीने कहा है-- 

“मैं एक मामूली आदमीसे अधिक ऊंचा होनेका दावा नहीं करता । मुझमें 
उससे भी कम योग्यता है जितनी सामान्य मनुष्यमें होती है। मेरे इस अहिसा 
ओर ब्रह्मचर्य-ब्रतके पालनमें भी कोई बधाई देने लायक बात नहीं, क्योंकि ये तो 
वर्षोके निरन्तर sara मेरे लिए साध्य हुए हैं । मुझे तो इसमें जरा भो 
सन्देह नहीं कि मैंने जो सिद्धि प्राप्त की है उसे हर पुरुष ओर हर स्त्री प्राप्त 
कर सकती हूँ, बशतें कि वह भी मेरी हो तरह प्रयत्न करे और अपने मनमें 
मेरी-जंसी हो आशा और आस्था लेकर चले । आस्थाहीन कार्य अगाध समुद्रकी 
थाह लेनेका प्रयत्न करने जैसा है ।” 


RAH पानेका एकमात्र उपाय यह है कि उसे उसकी सृष्टिमें देखा जाय 
मर उसके साथ एकता अनुभव की जाय । यह सबकी सेवासे हो हो सकता 
हुं। में सम्पूर्णा एक अविभाज्य अंग हुँ और उसे शेष मानवतासे अलग नहीं 
पा सकता | मेरे देशवासी मेरे निकटतम पड़ोसी हूँ । मुझे उनकी सेवामें अपनी 
सारी शक्ति ळगा देनी चाहिये । अगर मुझे विश्वास हो जाय कि मैं ईश्वरको 
हिमालयकी किसी गुफा में पा सकता हूँ, तो मैं तुरन्त वहांके लिए चल पड्गा । 
परन्तु मैं जानता हूँ कि मैं उसे मानवतासे अळग कहीं नहीं पा सकता ।” 


तुम उनके पार्थिव शरीरका दर्शन भले हीन कर सको पर उभके 
वाङ्मयसे, उनकी जीवनीसे और उनके निकटके साथियों द्वारा लिखी 
उनकी जीवनचर्चासे तुम्हें उनके नित्य दर्शन प्राप्त होते हैं। उन्होंने 
सत्यके प्रयोग' नामसे अपनी आत्मकथा लिखी है। पचीस वर्षसे अधिक 
समयतक उनके समीप रहनेवाले महादेवभाई देसाईने अपनी डायरीमें 
गाँधीजीके देनिक जीवन, खान-पान, उठने-बैठने और उनकी समस्त 
प्रवृत्तियोंका बारीकीसे वर्णन किया है। गांधीजी किससे मिळे, कहाँ बेठे, 
क्या किया ? काम, क्रोध, लोभ और मोहका अवसर आनेपर उन्होंने 
कछ्एके समान अपनी इन्द्रियोंकी समेट लिया, इसका सजीव-सच्चा 
ae महादेवभाईने किया है। भारत सरकारके प्रकाशन विभागसे 

N गाँधी वाङ्मयका अनेक ENE प्रकाशन हुआ है । इसके अति- 

रिक्त सैकड़ों पुस्तकें गाँधीजीकों जानने और समझनेके लिए उपलब्ध 
हैं--जिनका मनन कर तुम यह देख सकते हो कि एक स्थितप्रज्ञ कैसे 
बोलता, बेठता और चलता था | 

गांधीजी ही एकमात्र स्थितप्रज्ञ थे ऐसी मेरी मान्यता नही है । 
स्थितप्रज्ञ हमेशा हुए हैं, और होते रहेंगे। मुझे गाँधीजीके जीवनको 
निकटसे अध्ययन करने और समझनेका अवसर मिला है। इसलिए मैंने 
उन्हीं महात्माकी वन्दना की है। 

सोलह॒वाँ अध्याय 
इस अध्यायमें देवी और आसुरी सम्पदाका वर्णन है। श्रीभगवानने 
कहा 
अभयं सत्त्वसंशुद्धि्जञानयोगव्यवस्थितिः । 
दानं दमश्च यज्ञश्च स्वाध्यायस्तप आजंवम्‌ ॥ 
अहिंसा सत्यमक्रोधस्त्यागः शान्तिरपेशुनम्‌ । 
दया मृतेष्वलोलुप्त्वं मार्दवं ह्वोरचापलम्‌ ।। 
तेजः क्षमा धृतिः शौचमद्रोहो नातिमानिता । 
भवन्ति सम्पदं दैवीमभिजातस्य भारत ॥ 
अभय, अंत:करणकी शुद्धि, ज्ञान और योगमें निष्ठा, दान, दम, यज्ञ, 
स्वाध्याय, तप, सरलता, अहिसा, सत्य, अक्रोध, त्याग, शांति, अपेशुन, 
भूतदया, अलोलुपता, मुदुता, मर्यादा, अचंचलता, तेज, क्षमा, धृति, शौच, 
अद्रोह और निरभिमान इतने (२६) गुण उसमें होते हैं जो देवी सम्पदा 
को लेकर उत्पन्न हुआ है। 
दम अर्थात इन्द्रिय निग्रह, अपैशुन अर्थात किसीकी चुगली न करना, 


अलोलुपता अर्थात SSN न रखना, तेज अर्थात प्रत्येक प्रकारकी हीन- 
वृत्तिका विरोध करनेका जोश | 


दंभ, दपं, अभिमान, क्रोध, कठोरता और अज्ञान थे दुर्गृण आसुरी 
सम्पत्‌ लेकर जन्मनेवालोमें होते हैं | 
जो अपनेमें नहीं वह दिखाना दंभ है ढोंग है 
a [ हैं; दपं अर्थात घमण्ड या 
का तिरस्कार करनेकी भावना | क 
विनोबाजो 'गीता-प्रवचन' में कहते हैं-- 
“हमारे अन्तःकरणमें एक ओर सद्गुण तो दुसरो ओर दुर्गुण खड़े ह । उन्होंने 
st दुर्गुण खड़े हैं। उन्होंने 
अपनी-अपनी व्यूहरचना ठोक-ठीक कर रखी है। सेनामें जिस प्रकार सेनापति 
— है वैसे यहाँ भी सद्गुणोने एक सेनापति बना रखा है। उसका नाम है 
a । इस अध्यायमें अभयको पहला स्थान दिया गया है। यह कोई आकस्मिक 
नहीं है। जान-वुझकर ही इस 'अभय” शब्दको Teer स्थान दिया होगा । 

बिना अभयके कोई भी गुण पनप नहीं सकता । सच्चाईके बिना सद्गुणका कोई 
मूल्य नहीं है । किन्तु सच्चाईके लिये निर्भयता आवदयक हे । भयभीत वातावरण 
में सद्गुण फेल नहीं सकते । बल्कि उसमें वे भी दुर्गुण बन जायेंगे । सत्मवृत्तिर्या 
भी कमजोर पड़ जायेंगी । निर्भयता सब सद्गुणोंका मुख्य नायक है । परन्तु सेना 
को आगे-पीछे दोनों तरफ संभालना पड़ता हे । सीधा हमला तो सामनेसे होता 
है, परन्तु पीछेसे चुपचाप चोर-हमला भी हो सकता है। सद्गुणोंके सामने 
“अभय खम ठोंककर खड़ा है, तो पीछेसे “नम्रता' रक्षा कर रही है। इस तरह 
यह बड़ी बढ़िया रचना को गई है । यहाँ कुल छब्बीस गुण बताये गये हैं | इसमें 
ये पच्चीस गुण प्राप्त हो गये व यदि कहीं उसका अहंकार हो गया तो पीछेसे 
एकाएक चोर-हमला होकर सारी कमाई खो जानेका भय है 1 इसलिए पीछे 
‘AMA सद्गुणको रखा गया हे । यदि नम्रता न हो तो यह जय कब पराजयमें 
परिणत हो जायगी, यह घ्यानमें भी नहीं आवेगा । इस तरह सामने "निर्भयता" 
व पीछे ‘amar को तैनात करके सब सद्गुणोंका विकास किया जा सकेगा । इन 
दो महान गुणोंके बीचमें जो चौबीस गुण रखे गये हैं वे करीब सब अहिसाके ही 
पर्यायवाची हैं ऐसा कहें तो अनुचित नहीं । भूत-दया, मार्दव, क्षमा, शांति, 
अक्रोध, अद्रोह ये सब अहिसाके ही दूसरे नाम हैं । अहिंसा व सत्य इन दो गुणों 
में सब सद्गुणोंका समावेश हो जाता है । सब सद्गृणोंका यदि संक्षेप किया जाय 
तो अंतमें अहिसा व सत्य यही दो बाकी रह जायेगे | शेष सब सद्गुण इनके उदर 
में समा जायंगे। परन्तु निर्भयता और नम्रताक्ी बात जुदा है। सत्य व अहिसाका 
विकास निर्भयता व नम्रताके द्वारा होता है !'” 


अभिमान महापापी है-मौका पाते ही साधकको पछाड़ देता है। 
हम सब साधारणजन अहंकारसे त्रस्त हैं। परीक्षामें प्रथम आ गये तो 
अभिमान | चेहरा सुन्दर है तो अभिमान । दूसरे युवकोंसे बढ़िया पैण्ट, 
कमीज पहने हैं तो अभिमान | सिनेमा-ताटकोंमें अधिक मूत्यवारी सीट 
पर बैठे हैं तो अभिमान | अखबारमें चित्र छप गया तो अभिमान । क्लास 
टीचर विशेष मान करते हैं तो अभिमात। किसी संस्थाके अध्यक्ष, 
सेक्रेटरी हो गये तो अभिमान | ससुराल पैसेवाला मिल गया तो अभि- 
मान | कहीं मानपत्र मिल गया तो अभिमान । किसीने प्रशंसा कर दी तो 
अभिमान | अभिमानमें हम साधारणजन थपेड़े खाते, डूबते-उतराते रहते 
ही हैं। पर इस अभिमानने संतोंको, भक्तोंको भी नहीं छोड़ा। नारदजी 
विष्णुके अनन्य भक्‍त और ज्ञाती थे। फिर भो एकबार बुरी तरह 
अहंकारकी चपेटमें आ गये | 

नारदजी हिमालय पर्वत पर गंगाजीके किनारे तपस्या कर रहे थे। 

उनकी तपस्या भंग करने और उनके हृदयमें काम-वासना उपजानेके लिये 
कामदेवने विविध विघ्न उपस्थित किये पर कोई भी विष्न-बाधा नारद- 
जीकी समाधि नहीं भंग कर सकी । समाधि छूटने पर और यह ज्ञात होने 
पर कि कामदेव भी मेरा मन चलायमान नहीं कर सका नारदजीको 
अहंकार हो गया | सामनेसे नारदजीकी जीत हो गई--अब पीछेसे--चोर 
दरवाजेसे हमला हो गया । गोस्वामी तुलसीदासजीने रामचरितमानसमें 
इस कथनका बड़ा सुन्दर और रोचक वर्णन किया है। उसे जरूर पढ़ना | 
संक्षेपमें तुम्हें सुना देता हूँ । 

नारद शिवके पास गये और अपनी अखंड तपस्यावाली बात कही | 
शिवजीके मना करने पर भी विष्णुके पास गये और उनसे भी अपनी 
निविध्त तपस्याकी बात कही । भगवान हरिने खूब ध्यानसे सुना और 
नारदको प्रशंसा की। नारदका अहंकार बढ़ गया-'अब मेरे समान 
जितेन्द्रिय कौन है।' श्रीभगवान समझ गये कि मेरा भक्‍त नारद भी 
अहंकारकी व्याधिसे पोडित हो गया है तो उपायकर इसे व्याधि-मुक्त 
करना होगा । 

नारदजी भगवानको प्रणाम कर चले--उनका अहंकार बढ़ गया था। 
श्रीभगवानने अपनी मायाको प्रेरित किया | नारदको रास्तेमें एक सुन्दर 
नगर मिला जिसका राजा शीलनिधि था । उसकी विश्वमोहिनी नामक 
अत्यन्त रूपवान, गुणवान कन्या थी जिसके स्वयंवरकी तैयारी हो रही थी । 
कोतुकप्रिय मुनि भी उस स्वयंवरमें पधारे और विश्वमोहिनीके रूप और 
गुणको देखकर अपनापन खो बैठे | विश्वमोहिनीमें अद्वितीय रूप तो था 
ही, गुण यह था कि जो उसका पति होगा वह अमर हो जायगा और 
चरःअचर जीव उसकी सेवा करेंगे । ईक्वरकी मायासे नारद उस कन्या- 
को पाने और उससे विवाह करनेको लालायित हो गये । नारदके पास न 
खूप था न सम्पत्ति। बाबाजी बने जगतमें घूमते थे। अब क्या करें ? 
विचार आया कि श्रीभगवानके पास चलें और उन्हीसे रूप, ऐश्वर्य माँग 
लावें तो यह कन्या मुझे मिल जाय। निर्मल भक्त थे, श्रीभगवानका 
ध्यान किया तो भगवान प्रकट हो गये | नारदने अपने मनकी बात कही | 
श्रीभगवानने उत्तर दिया 

जेहि बिधि होइहि परम हित नारद सुनहु तुम्हार । 
सोइ हुम करब न आन कछु बचन न मृषा हमार ॥ 

श्रीमगवानने गूढ बात कह दी कि जिससे तुम्हारा हित होगा वही 

हम करेंगे । नारद मोह-मायामें फंसे थे। श्रीभगवानकी बातका तात्पर्य 

समझे नहीं और यह समझकर कि अब अनुपम रूप मिल गया स्वयंवर- 
स्थान पर आये । भगवानने मुनिका हित करनेके लिए उनका बन्दरका 
मुँह बना दिया था। नारदजी उचक-उचक कर कन्याकी ओर देख रहे थे 
और सोच रहे थे कि मुझे ही जयमाला पहनावेगी। विश्वमोहिनी इस 
कुरूपको देखकर fag गयी जिधर नारद बैंठे थे उधर गयी भी नहीं | 
श्रीभगवान राजकुमारका रूप धारणकर स्वयं पधारे थे। विश्वमोहिनीने 
उन्हें ही जयमाल पहना दी। नारद बहुत व्याकुळ हुये। उसी स्वयंवरमें 
शिवजीके दो गण उपस्थित थे, वे नारदकी व्याकुलता देखकर खूब हँसे 
और बोले जाकर अपना मुँह तो देखो । मुनिने जाकर जब अपना मुँह 
बन्दरके समान देखा तो उनका क्रोध बढ़ गया और उन्होंने गणोंको श्राप 
दे दिया कि तुम दोनों राक्षस हो जाओगे । फिर नारदजी भगवानके पास 
गये-उन्हें भी श्राप दे दिया । जब भगवानने अपनी माया हटा ली तब 
नारदको होश हुआ कि यह सब नगर, शीलनिधि राजा, विश्वमोहिनी 
राजकुमारी मायाकृत थे । उन्होंने श्रीभगवानके चरणोंमें बार-बार प्रणाम 
किया | उनका अहंकार मिट गया | बालकाण्डमें गोस्वामीजीने इस कथाका 
सरस वर्णन किया है। तुम पूरी रामचरितमानस पढ़ना | 

इस कथाका उद्देश्य क्या है ? यही कि हम नम्र बनें | जो कुछ प्राप्त 
हो उसे ईर्वरकी कृपासे प्राप्त मानकर अभिमान न करें। नारद ऐसे भक्त 
भी जरा असावधानीसे अहंकारके पाशमें बंध जाते हैं तो मेरेःतुम्हारे 
लिए निरन्तर सावधान रहना ही हितकर है। 

श्रीभावानने कहा-देवी सम्पदा मोक्ष दिलाने वाली और आसुरी 
सम्पदा-बन्धनमें डालने वाली कही जाती है। अर्जुन तू 'शोक न कर 
बयोंकि तू देवी सम्पदा लेकर जन्मा है। हे 

श्रीभगवानने अर्जनके माध्यमसे उन सभी मतुष्योंको शोक या विषाद 
न करनेका आदेश दिया है जो देवी सम्पदाको लेकर जन्मते हैं। हर देश 
और हर धर्मके लाखों लोग देवी सम्पदाको लेकर जन्मते हैं। तुम केसे 
निर्णय करोगे कि तुम दैवी सम्पदाको लेकर जन्मे हो या नहीं । श्लीभगः 
वानके बताये छब्बीस गुण जिन्हें प्रिय लगते हों, जिसका मन इन गुणोंकी 
ओर आकर्षित होता हो, जो इन गुणोंको धारण करनेका प्रयत्न के a 
और बार-बार चूकने पर, गुमराह होने पर भी पुतः उन्हीं शु ओर 
दृष्टि लगाये रखते हैं और धीरे-धीरे एक-एक कदम पवित्र जीवनकी 
ओर बढ़ाते हैं, कहना चाहिए कि उन्होंने दैवी सम्पदाको लेकर जन्म 
fear है। | 

Ro 

श्रीभगवानने कहा-- 
असत्यमप्रतिष्ठं ते जगदाहुरनीश्वरम्‌ । 
अपरस्परसम्भूतं किंमन्यत्कामहैतुकम्‌ ।। 
चिन्तामपरिमेयां च प्रलयान्ताप्रुपाश्चिताः । 
कामोपभोगपरमा एतावदिति निश्चिताः ।। 
आशापाशशतेबंद्ाः कामक्रोधपरायणाः | 
ईहन्ते कामभोगार्थमन्यायेनार्थसंचयान्‌ ।। 
इदमद्य मया लब्धमिमं प्राप्स्ये मनोरथम्‌ । 
इदमस्तीदमपि मे भविष्यति पुनर्धनम्‌ ॥ 
आसुरी प्रवृत्तिवाले कहते हैं जगत असत्य, निराधार और ईश्वर- 
रहित है। केवल नर-मादाके सम्बन्धसे जीवकी उत्पत्ति होती है । उसमें 
विषय-भोगके सिवा और कया हेतु हो सकता है? वे मरणपयंन्त अन्त 
न होने es ऐसी अपरिमित चिन्ताका आश्रय लेने वाले, विषय-भोगोंके 
भोगनेमें तत्पर रहनेवाले ओर भोग ही सर्वस्य है ऐसा माननेवाले होते 
हैं। वे सैकड़ों आशाओंके जालमें फंसे हुए, कामी, क्रोधी, विषय-भोगके 
लिए अन्यायपूरवंक धनसंचयकी चाह रखते हैं | 
आज मैंने यह प्राप्तकर लिया है और अब इस मनोरथको पूरा करूँगा, 


मेरे पास इतना धन है, फिर कल इतना और मेरा हो जायगा-इस 
प्रकार चिन्तन करते रहते हैं । 


आज यह पाया और कल वह प्राप्त करूँगा ऐसी दुराशासे सुबह-शाम 
बेचेन रहने वाले लोभी मनुष्य अपनी जीवनकी बाजी किस प्रकार हार 
बेठते हैं इसका सुन्दर चित्रण टाल्स्टायने अपनी एक कहानी--'एक आदमी 
को कितनी जमीन चाहिए! में किया है। 


संक्षेपमें कहानी तुम्हें सुना देता हँ-- 

मजीदके पास खेती योग्य भरपुर उपजाऊ जमोन, गाय, बैल थे । उसे खाने 
व पहनने की कोई कमी न थी बल्कि जरूरत से बहुत अधिक था । पर लोभरूपी 
शैतान उसका पीछा किये हुये था । अधिक से अधिक जमीन प्राप्त करनेकी उसकी 


लालसा थी। अपनी सम्पत्ति, अपनी जमीन बढ़ानेकी उधेड़बुनमें वह सदा लगा 
रहता था और जो प्राप्त था उसका भोग नहीं कर पाता था। 

उसे पता लगा कि सुदूर प्रदेशका राजा कुछ शतोके साथ एक हजार मुद्रामें 
बहुत अधिक जमीन देता है। मजीद अपना गाँव, अपना परिवार छोड़कर सुदूर 
प्रवेशके राजाके पास पहुँचा और उसकी शर्त पूछी । 

राजाने कहा--हम एक दिनको एक हजार मुद्रा लेते हैं। सूर्योदयसे सूर्यास्त 
तक जितना बड़ा चक्कर कोई मनुष्य काट ले, gaat ही जमीन उसकी हो 
जायगी । 


मजीद--एक feat तो मनुष्य बड़ा भारी चक्कर काट सकता है । 


राजा-हाँ तो क्या हुआ ? शर्त यह है कि सूर्योदय होने पर जहाँसे चलोगे 
सूर्यास्तके पहले-पहले तुम्हें वहीं आ जाना पड़ेगा । अगर सूर्यास्त तक नहीं पहुंच 
सकोगे तो रुपया जब्त हो जायगा | 


मजीद--चक्करका fag कोन लगावेगा ? 

राजा-तुम एक कुदाल लेते जाना और निशान बनाते जाना | 

मजीद बहुत खुश हुआ। रातको उसे नींद भी कम आई। यही सोचता 
रहा कि asa बड़ा चक्कर काटकर बड़े क्षेत्रका मालिक बनेगा | 

दूसरे दिन सूर्योदय होते ही मजीद अपना भोजन बाँधकर कुदाली हाथमें ले 
जमीनका चक्कर काटने निकल पड़ा । चलनेवाले स्थानपर उसने निशान लगा 
एक छड़ी खड़ी कर दी । 


मजीदने अपनी सामर्थसे कहीं बड़ा घेरा नापना चाहा और खूब तेज चलने 
लगा । सूर्यकी गर्मी तेज हो रही थी, दोपहरमें कुछ मिनट ही रोटी खानेके लिए 
रका । रोटी खाया, पानी पीया और फिर तुरन्त तेजीसे चल पड़ा। तुष्णाका 
भृत सिर पर सवार था--जितना नाप लेंगे मेरा हो जायगा ।' चलते-चलते दूर 
निकल गया । फिर ध्यान आया कि सूर्यास्तके पहले छड़ी तक वापम पहुँचना है । 
चाल तेज की । सूर्यास्त का समय हो आया--अभी अधिक चलता बाकी था। 
अब दौड़ने लगा । दौड़ते-दौड़ते छाती लोहारकी घौंकनी बन गयी । उसका हृदय 
घड़कने लगा । उसकी aft लड़खड़ाने लगीं | पर अब रुकनेसे सब धरती हाथसे 
निकल जायगी और रुपया भी जब्त हो जायगा। दौड़ता रहा-दौइता रहा | 
पाँव घायल हो गये । मुह सूख गया, फिर भी चलता रहा । अन्तमें छड़ी दिखाई 
दी और सूर्यभी अस्त होने लगा | खूब जोरसे दौड़ लगाई | छड़ोके पास पहुँचते- 
पहुँचते मू हके बल पृथ्वी पर गिर पड़ा। गिरते हुए उसका हाथ छड़ी पर जा 
ST I 


लोग उत्ते उठाने लगे तो देखा मजीदके मुहसे रंभिरकी धारा बह रही है 

और वह मरा पड़ा है । ANA वहीं जमीन खोदकर उसे दफना दिया । सबको 
विदित हो गया कि मजीदको केवल दो मोटर जमीनकी आवश्यकता थो । 
तब क्या करे मनुष्य ? अगर खाने-पीनेको भरपुर है तो आगे उद्यम 
न करे, आलसी होकर बैठ जाय ? न आलसी होकर वेंठे न केवल आमोद- 
प्रमोदमें जीवन बिताये। अपनी शक्ति और योग्यताका एक अंश उन 
कमजोर वगंकी निःस्वार्थ सेवामें लगावे जिनके पास जीवन-यापनके 
भरपूर साधन नहीं हैं और जिनकी मानसिक या शारीरिक योग्यता भी 
इतनी नहीं है कि वे अपने पैर पर खड़े हो सकें | 
समर्थ श्ी-पुरुषोंको अपनी अतिरिक्त सामर्थंका उपयोग जनहितमें 
करना चाहिए | इससे जनताका हित तो होगा हो उनका हित भी होगा। 
अधिक संग्रहकर वे उसका व्यय राग-रंगमें करके अपनेको सुखी करनेका 
असफल प्रयत्न करते हें | भोगसे भोगकी कामना मिटती नहीं | 
स्वार्थ-वश ही मनुष्य अपनी सामथंसे बड़ा घेरा बनाकर चलता है 
और मरता है। निःस्वार्थ सेवामें मन लगावेगा तो अपनी सामर्थसे बड़ा 
घेरा बनाकर दु:ख नहीं पावेगा | 
श्रीभगवानने कहा-- 
त्रिविधं नरकस्येदं द्वारं नाशनमात्मनः । 
कामः क्रोधस्तथा लोभस्तस्मादेतत्त्रयंत्यजेत्‌॥ 
एतविमुक्तः कोन्तेय तमोद्वारेस्त्रिभिर्नरः | 
आचरत्यात्मनः श्रेयस्ततो याति परां गतिम्‌।। 


काम, क्रोध और लोभ मनुष्यको विनाशकी ओर ले जाते हैं । आत्मा 
का नाश करनेवाले नरकके ये तीन दरवाजे हैं। इन तीनों का त्याग 
करना चाहिए। इन त्रिविध नरक द्वारसे दूर रहनेवाला मनुष्य अपने 
कल्याणका आचरण करता है और परमगतिको पाता है । 

जो शाश्नविधिको छोड़कर भनमाना आचरण करने लगता है, उसे 
न सिद्धि मिलती है, न सुख, न उत्तम गति मिलती है, इसलिए कतंव्य 
और अकतंव्यका निर्णय करनेमें aras प्रमाण मानता चाहिए । 
शास्रविधिसे नियत कर्म ही करना उचित है । 

बापुजी कहते हैं-- शास्त्रविधिका अर्थ धर्मके नामसे माने-जाने वाले arate 


बतलाई हुई अनेक क्रियाएँ नहों, बल्कि अनुभव-ज्ञानवाले सत्पुरुषोंका .भतुमव 
किया हुआ संयम-मार्ग है ।” 

अर्जुनने पूछा--शास्त्रविधिको छोड़कर भी जो श्रद्धासे ही पजा इत्यादि 
करते हैं उनकी निष्ठा केसी होती है--सात्विक, राजसी या aa ? 


श्रीभगवानुने कहा--मनुष्योंकी श्रद्धा उनके स्वभावके भनुसार तीन 
प्रकारकी होती है--सात्विक, राजसिक तथा तामसिक | 


सत्त्वानुरूपा सर्वस्य श्रद्धा भवति भारत । 
श्रद्धामयोऽयं पुरुषो यो यच्छुद्धः स एव सः।। 
व्यक्तिकी श्रद्धा उसके स्वभावका अनुसरण करती है। मनुष्य श्रद्धामय 
है । जेसी जिसकी श्रद्धा, वेसा ही वह होता है। 
सात्विक मनुष्य देवताओंकी, राजस यक्ष-राक्षसोंकी और तामस 
भूत-प्रेतादिकी उपासना करते हैं। तमोगुणी दिखावेमें विश्वास करते हैं । 
वे विधिरहित अनावश्यक घोर तप करते हैं। दम्भ और अहंकारसे भरे 
ये लोग शरीरमें स्थित अन्तर्यामीको भी कष्ट देते हैं । 
पुज्य बापूजी एक पत्रमें कहते है--“जिनके लिए त्यागमें हो भोग है, उनको 
हर स्यितिमें त्यागका अवसर खोजना हैं और त्यागके लिए तो असीम क्षेत्र है । पर, 
त्याग ऐसा नहीं होना चाहिए कि कमर ही टूट जाये । ऐसा त्याग त्याज्य 21” 


आहार तीन प्रकारका होता है। आयु, बल, आरोग्य और सुखको 
बढ़ानेवाले रुचिकर और पौष्टिक आहार सात्विक मनुष्योंको प्रिय होते हैं । 
तीखे, खट्टे, बहुत गरम, चरपरे, दाहकारक आहार राजस लोगोंको प्रिय 
होते ड हैं। नीरस, दुर्गन्धित, बासी, ser और अपवित्र आहार तामस 
लोगोंको प्रिय होता है | 

यज्ञ, तप और दान भी तीन प्रकारके होते हैं । जिस यज्ञके करनेमें 
फलकी इच्छा नहीं है, जो कतंव्यरूप एवं तन्मयता से होता है वह 
सात्विक यज्ञ है। फलकी आशासे और दिखावेके लिए किया जानेवाला 
यज्ञ राजसी कहलाता है। जिस यज्ञमें विधि नहीं है, मंत्र नहीं है, त्याग 
नहीं है, श्रद्धा नहीं है, उस यज्ञको तामस समझो । 

y और संतकी पुजा, पवित्रता, ब्रह्मचर्य और अहिंसा शरीरका 
तप है | 

अनुद्वेगकरं वाक्यं सत्यं प्रियहितं च यत्‌ । 
स्वाध्यायाभ्यसनं चव वाङमयं तप उच्यते॥। 


सत्य, प्रिय, हितकर और दुसरेको GST न करनेवाले वचनको बोलना 
और धमंग्रन्थोंका स्वाध्याय वाणीका तप है | 

मनकी प्रसन्नता, मौन, आत्मसंयम ओर भावना-शुद्धि मानसिक 
तप है। 

ऐसा शारीरिक, वाचिक और मानसिक तप जब फलकी इच्छाका 
त्याग करके श्रद्धापूवेक किया जाता है तब सात्विक तप कहलाता है। जो 
तप, मान या प्रशंसा पानेकी आशासे दम्भपूर्वक किया जाता है उसे 
राजस समझना | जो तप बहुत कष्ट उठाकर मूढ़तापूर्वक और दूसरेका 
अनिष्ट करनेके लिए किया जाय वह तामस तप है। 


देना उचित है ऐसा समझकर, जो दान उचित स्थान, उपयूक्त समयमे 
योग्य व्यक्तिको दिया जाय वह दान सात्विक है। जो दान किसी लाभकी 
कामनासे या agda दिया जाता है वह राजस दान कहा गया 
है। देश, काल और पात्रका विचार किये बिना, तिरस्कारसे अथवा 
अवहेलनापुवंक जो दान दिया जाता है वह तामस कहलाता है | 
जो यज्ञ, दान, तप या दूसरा कार्य बिना श्रद्धाके किया जाता है, 
वह असतु कहलाता है। वहन तो इस लोकमें लाभदायक है न पर- 
लोकें | इन कर्मोको श्रद्धापुवंक करके ईश्वरापंणकर देना चाहिए | 
आओ, श्रीभगवानका स्मरण करके एकसे सत्रह अध्यायों तककी 
गीताकी शिक्षाको संक्षेपमें हृदयंगम करें- 
(१) 
राग-द्वेषवश मनुष्य स्वकमंसे बिमुख हो जाता है। 
स्वजनके प्रति मोहके कारण भ्रमित हो जाता है। रागद्रेष 
ओर मोह स्वधमं पाळनमें बाधक बन जाते हैं। विषाद उत्पन्न 
होता है। विषम परिस्थितिमें मानव स्वधमंसे विमुख हो 
जाता है । 
EI 


आत्मा अमर है। शरीर नाशवान है। देहमें जवानी, 


बुढ़ापा आता है और देहका नाश भी होता है। जैसे मनुष्य 
पुराने वस्त्र त्यागकर नये पहन लेता है वैसे ही जीवात्मा 

पुराना देह त्यागकर नया देह प्राप्त करता है । इसलिए मृत्यु 
का शोक नहीं करना चाहिए । मनुष्यको रागद्वेष त्यागकर 
स्वधमंका आचरण करते रहना चाहिए। सुख-दुःख, जय- 
पराजय, लाभ-हानिमें समता रखकर जो मनुष्य कतंव्य कमंमें 
लगा रहता है उसे पाप नहीं लगता | मानवको कमं करनेका 
अधिकार है, फल प्राप्ति उसके वशमें नहीं है। फलकी लालसा 
न रखे | कमंका त्याग भी न करे | 

स्थितप्रज्ञ पुरुष सब कामनाओंको त्यागकर seat 
परायण रहकर, इऱ्द्रियोंको वशमें करके, आसक्तिरहित अपने 
कतंव्य कमंको करते रहते हैं। विकारोंको वशमें करके, स्वधमं 
में निरत रहनेवाळा ईश्वरपरायण स्थिरचित्त पुरुष (या स्त्री ) 
अन्तमें मोक्ष पाता है। 


(३) 

मनुष्य कर्म किये बिना नहीं रह सकता | उसका स्वभाव 
ही उससे कुछ न कुछ कमं करावेगा | मनुष्यका शरीर स्वकम 
करनेके लिए मिला है । मानव कमसे नहीं बंधता उसके फल 
की वासनासे sear है । निःस्वार्थकी गयी प्राणिमात्रकी कोई 
भी सेवा यज्ञ है। यज्ञ नित्यका कतंव्य है। स्वधमं कभी नहीं 
छोड़ना चाहिए | परधमंका आचरण कल्याणकारी नहीं है। 

काम-क्रोध-लोभ आदि विकार ही मनुष्ये शत्रु हैं। 
इनसे नित्य लड़ना है--और इन पर विजय प्राप्त करना है | 
जब मनुष्य अपनी आत्माकी महान शक्तिको पहचान जाता है 
तब सरळतासे विकारोंको FAT कर पाता है । 

(४) 

साधु पुरुष ईश्वरकी कृपांपर दृढ़ भरोसा रखते हैं और 
धर्म-पथ पर चलते रहते हैं । मनुष्य जैसा करता है वैसा फल 
पाता है। कमं और निषिद्ध कमंका भेद जानना चाहिए | 
मनुष्य निष्काम कर्म करे, यज्ञार्थ कमं करे तो मोक्ष पा जाय । 
यज्ञ अनेक प्रकारके हैं। शुद्धिके लिए और परहितके लिए 
किये जाने वाले समस्त कर्मं यज्ञ हैं। कमंयोगीके सम्पूण कम 
यज्ञरूप यानी सेवाके लिए ही होते हैं । भद्धावानको ज्ञान प्राप्त 
होता है और ज्ञान प्राप्त होने पर उसे शान्ति प्राप्त होती है | 

श्रद्धारहित, संशययुकत पुरुष कभी सुखी नहीं रहता । संशय 
त्यागकर श्रद्धायुक्त होकर स्वधमंक्रा आचरण करते रहना 
चाहिए। 
(५) 
कर्मसंन्यास और कमंयोग दोनों ही कल्याण करनेवाले 
हैं। उनमें भी कमंसंन्याससे कर्मयोग श्रेष्ठ है। जो मनुष्य 
कर्मोको ब्रह्मापंण करके, आसक्ति छोड़कर आचरण करता है 
वह पापसे लिप्त नहीं होता । जो समदर्शी है और जीवमात्र 
का हितेषी है वही पंडित है। बुद्धिमान मनुष्य विषयोंका 
चिन्तन नहीं करता और उनमें नहीं फंसता। जो मनुष्य 
काम-क्रोध आदि विकारों पर नियंत्रण रखता है वही 
सुखी है | 
(६) 
कर्मफलकी चाह रखे विना जो मनुष्य विहित कमं 
करता है वही संन्यासी तथा कमंयोगी है । कर्मका त्याग करने 
वाला संन्यासी नहीं हे । मनुष्य स्वयं ही अपना उद्धार करता 
है या अपनी अधोगति करता है | संयमित जीवन और नियमित 
आचरण द्वारा मनुष्य अपना उद्धार कर सकता है | 


o मनको वशमें करनेपर ही योग साधन हो सकता l 
चंचळ मनको अभ्यास और वेराग्यसे वशमें किया जा सकता 
है। जहाँ-जहाँ चंचल मन जाय वहाँ-वहाँसे उसे हटाकर 
आत्म-चिन्तनमें लगावे | साधक कभी निराश न atl AÈ 
qia प्रयत्न करता रहे | सुपथपर चलनेवालेकी कभी दुर्गति 
नहीं होती | देर या सबेर वह लक्ष्यपर पहुंचता ही et सुपथ 
पर निष्ठापूवंक आगे बढ़ते जानेका प्रयतत करना ही सच्चा 
पुरुषार्थे है | 

(७) 
ईश्वर ही सम्पूणं जगतकी उत्पत्ति, स्थिति और लयका 
कारण है। धागेमें पिरोयी हुई मणियोंके समान यह सारा 
विश्व Do हुआ है। उससे परे कुछ भी नहीं है | जलमें 
रस, सुयचन्द्रर्म प्रकाश, अग्निमे तेज और प्राणिमात्रमें जीवन 
ईस्वरकी ही अभिव्यक्ति है । 

Sa मायाके कारण सवंत्र व्याप्त इवरकी अनुभूति 
नहीं हो पाती । अनन्य भक्तिसे मायाका आवरण हटता है 
ओर Seach दर्शन होते हें । अनेक जन्मोंके साधनके उपरान्त 
ही किसी विरले भक्तकी यह प्रतीति बनी रहती है कि सब 
कुछ वासुदेवमय ही है | 

(८) 

मृत्युके समय ईरवर-स्मरण बना रहे तो मोक्ष प्राप्त होता 
है। मृत्युकालमें उसी भावका चिन्तन बरबस होने लगता है 
जिसका चिन्तन जीवनभर मनुष्य करता है। इसलिए सदेव 
ईदवर-चिन्तन करते हुए असदवृत्तियोंको नियंत्रणमें रखना 
चाहिए | इन्द्रियोंसे कतंव्य पालन करते हुए मन-बुद्धिको 
Rael ही लगाये रखना चाहिए। मनुष्य जीवनको सफल 
बनानेका उपाय है--सतत ईश्वर-चिन्तन, सतत असद्वृत्तियों- 
का दमन, सतत स्वधर्माचरण | 

(९) 

निराकार परमात्मा सारे जगतमें व्याप्त है। जो ईश्वर- 
को भक्ति करता है और मनुष्यके रूपमें व्यक्त परमात्माको 
सेवामें तत्पर रहता है उसके योग-क्षेमका भार ईश्वर उठाता 
है। श्रद्धासे सर्मापत फल-फूल या पत्ती भी ईश्वर स्वीकार 
करता है। कया अपित किया इसका महत्व नहीं है, कितनी 
श्रद्धा और भक्तिसे अपित किया इसका महत्व है । मनुष्यको 
चाहिए कि वह जो कर्म करता है, खाता है, दान देता है, तप 
करता है और सेवा करता है, सब ईश्वरको अर्पण करके करे | 
ईश्वरापंण बुद्धिसे नियतकमं करके et, वेश्य और शूद्र भी 
परमगति पाते हैं। कोई कम॑ छोटा या बड़ा नहीं है। यज्ञरूप 
किये गये प्रत्येक कर्मकी समान प्रतिष्ठा है। यज्ञार्थ स्वकमंका 
आचरण करके मनुष्यमात्र परमगतिके अधिकारी बनते हैं। 
जिसे जो काम मिला है, जो सेवा मिली है, उसे ईश्वर द्वारा 
सौंपा कार्यं मानकर कुशळतासे पूरा करके ईश्वरको समापित 
कर दे | 

(१०) 

संसारमें जो श्रेष्ठ है, प्रभावशाली है, तेजयुक्त है, उन 

सबमें ईश्वरको ही प्रतिभा विकसित हुई है। एक हो ईश्वरः 

की ज्योतिसे सब प्रकाशित हैं। एक हो ईश्वरके तेजसे सब 
तेजयुक्त हैं। जहाँ कुछ भी विभूति दीखती है-देवी या 
आसुरी-सब ईश्वरकी ही सत्ताका अंशमात्र है। सुन्दर भौर 
तेजस्वी वस्तुओंमें ईश्वरकी प्रतीति अधिक स्पष्ट होती है। 
चमकते सूर्य, शीतळ चाँद, बहती गंगा, लह्राते समुद्र और 
स्थिर हिमाळयमें ईश्वरको विभूतिका दशन करते हुए हमें 
समस्त चराचरमें का अभ्यास करना है | 


यह विशव Seater रूप है। विश्त्रमें ईश्‍वर और ईशवरमें 
विश्व समाया हुआ है। सबमें हरि है, हरिमें सब हैं । 
gada विधानके अनुसार समस्त प्राणियोंकी उत्पत्ति, 
विकास और मृत्यु होती रहती है । प्राणिमात्र ईश्वरसे उत्पन्न 
होते हैं और उसीमें लय हो जाते हैं विइवका आधार ईश्वर है 
और वही विश्वका संचालक है | ईव्वरसे परे कुछ भी नहीं हैं । 
इसीकी अनुभूति विश्वरूपका दर्शन है | 

समस्त जीवधारियोंको मृत्युका ग्रास बनना अनिवाय॑ 
है। विश्वका सूत्रधार मनुष्यको अपनी योजनाके अनुसार 
संसारमें लाता है और उठा लेता है । मनुष्य न अपनी 
मर्जीसे आता है न अपनी मर्जीसे जाता है। सूत्रधारकी 
योजना भी मनुष्यको ज्ञात नहीं है । सब अपना निर्धारित 
पाट सम्पन्न करने आये हैं और पूरा करके चले जायेंगे । 
बिना पुरा किये जा नहीं सकते और पूरा करने के बाद 
रुक नहीं सकते | संसार-नाटक चलता रहा है, चल 
रहा है और निरंतर चलता रहेगा | मनुष्य अपनेको निमित्त 
मात्र समझे और अहंकार, मोह, भय, वेर और आसक्ति 
त्यागकर अपने पार्टको कुशलतापूर्वक सम्पन्न करनेका प्रयतन 
करे तो सूत्रधार प्रसन्न होगा । जो प्राणिमात्रसे निर्वेर होकर 
रहता है वह ईश्वर को पाता है | 

( १२) 

साकार और निराकार दोनों प्रकारकी पूजा करनेवाले 
भगवानको प्रिय हें । निराकार निर्गुण है और उसकी कल्पना 
भी नहीं की जा सकती | इसलिए निराकारकी आराधना 
करनेवालेके लिए कठिनाई अधिक है। देहधारी मनुष्यके लिए 
साकार पूजा सरल और सुगम है । 

जो प्राणिमात्रके प्रति द्वेषरहित, सबका मित्र, दयावान, ममता 
रहित, अहंकाररहित, सुख-दुःखमें समान, क्षमावान, सदा 
सन्तोषी, इन्द्रियनिग्रही, दृढनिश्चयी है और जिसने अपना मन 
और बुद्धि ईश्वरमें लगा रखा है वह भक्त भगवानको प्रिय 
है। जिससे लोग उद्वेग नहीं पाते, जो लोगोंसे उद्विग्न नहीं 
होता, जो क्रोध, भय और ईष्यसि मुक्त है वह भगवानको प्रिय 
है | जिसने आसक्तिका त्याग किया है और जो निन्दा-स्तुति 
तथा मान-अपमानमें समान भावसे वतंता है वह मनुष्य 
भगवानको प्रिय है | 
(१३): 

शरीर क्षेत्र है, आत्मा क्षेत्रज्ञ । शरीर कमं करनेके लिए 
मिला है। शरीर द्वारा पुण्य और पाप दोनोंकी खेती हो सकती 
हे | भिन्न-भिन्न क्षेत्रोमें रहनेवाला आत्मा परमात्माका ही 
अंश है | प्रकृति और पुरुष दोनों अनादि हें । विकार और गुण 
प्रकृतिसे उत्पन्न होते हें | पुरुष सुख-दुःखके भोगमें हेतु कहा 
जाता है । 

Sa शक्ति अलौकिक है। वह सवेव्यापक है | वह 
निराकार है पर प्राणिमात्रमें साकार हो रहा है। वह कर्ता है 
और अकर्ता भी है। वह पास है और दूर भी है। वह गतिमान 
है और स्थिर भी है। वह सबके हृदयमें स्थित है फिर भी 
अविभक्त है। ईश्वरका वणंत करना मनुष्यको सामर्थसे 
परे है | 

(१४) 

प्रकृतिसे उत्पन्न तीन गुण-सत्व, रज और तम जीवात्मा 
को शरीरमें बांधते हैं । सत्वगुणसे प्रकाश और सुख, रजोगुणसे 
प्रवृत्त और आसक्ति एवं तमोगुणसे प्रमाद और मोह उत्पन्न 
होता है । 

प्रकाश, प्रवृत्ति और मोह प्राप्त होनेपर जो द्वेष नहीं 
करता और इनके प्राप्त त होनेपर इनकी इच्छा नहीं करता, 
जिसे गुण विचलित नहीं करते, गुण अपना काम कर रहे हैं 
यह मानकर जो तटस्थ रहता है, जो मिट्टीके ढेले, पत्थर भोर 
सोनेको समान समझता है वह गुणातीत कहा जाता है । जिसे 

निन्दा-स्तुति और मान-अपमान प्रभावित नहीं करता, जो 
शन्रु-मित्रके प्रति समभाव रखता है और जो ईइवरका अनन्य 
भक्त है वह तीनों गुणोंसे परे हो जाता है। सत्वगुणका विकास, 
गुणातीतताको स्वर्णं मंजिलपर ले जानेवाले लम्बे मार्गका 
पहला पड़ाव है | 
(१५) 

विशाळ वृक्षरूपी संसारका मूल ईश्वर है। ईश्वरसे 
ही संसारवृक्षका उद्गम और विस्तार हुआ gl इस 
विविध आकषंणोंवाले संसारवृक्षके विषयोंसे अनासक्त रहकर 
उस परमात्माकी शरण जाना चाहिये जो विशववृक्षका 
आधार है । 

जीवात्मा ईश्वरका अंश है। ईश्वर पूर्ण है, अव्यय है, 
अनन्त है, अक्षय है। ईश्वर ही समस्त प्राणियोंका धारण 
पोषण करनेवाला है इसलिए लोकमें व वेदमें पुरुषोत्तम नामसे 
प्रख्यात हे । पुरुषोत्तमकी दीस्तिसे ही सूर्य चन्द्र आदि Afa- 
मान हो रहे हें । वह स्वयं प्रकाश है और सबका प्रकाशक है | 
पुरुषोत्तम सब वेदोंका ज्ञाता है और वही सब वेदों द्वारा 
जानने योग्य हे । जो ज्ञानी पुरुष पुरुषोत्तमको इस प्रकार तत्त्व 
से जानता है वह सर्वज्ञ पुरुष सब प्रकारसे निरन्तर पुरुषोत्तम- 
को ही भजता है । 

( १६ ) 

अभय, अन्तःकरणको शुद्धि, दान, दम, यज्ञ, स्वाध्याय, 
तप, सरलता, अहिसा, सत्य, अक्रोध, त्याग तथा निरभिमान 
इत्यादि मनुष्यको देवी संपदा है | दंभ, ad, अभिमान, क्रोध, 
कठोरता और अज्ञान इत्यादि आसुरी संपदा है। दैवी संपदा 
मनुष्यको कल्याणमागापर प्रवृत्त करती है और क्रमशः मोक्षकी 
ओर छे जाती है। आसुरी संपदा मनुष्यको बुरे रास्तेपर चलने- 
को प्रेरित करती हैं और उसका पतन हो जाता है । 


a काम, क्रोध, लोभ आदि दुगुंण मनुष्यको नरककी ओर 
खींच ले जाते हैं। मनुष्यको चाहिए कि इन दुर्गणोंको त्यागे 


a संतों तथा अनुभवी पुरुषों द्वारा बताए कल्याणमागंपर 
चले | 

(१७) 

मनुष्यमें स्वभावसे तीन प्रकारकी श्रद्धा होती है-- 
सात्विक, राजसी और तामसी। जिसकी जैसी श्रद्धा रहती है, 
वेसा ही वह होता है। आहार भी तीन प्रकारकाः होता है । 
यज्ञ, तप तथा दान भी तीन प्रकारके होते हैं-सात्विक, 
राजसी और तामसी | जो यज्ञ, तप, दान या दूसरा कार्यं बिना 
श्रद्धाके किया जाता है वह असत्‌ कहलाता है | वह न तो इस 
` लोकें हितकर है न परलोकमें । यज्ञ, तप, दान आदि सभी 
सत्कर्मोको श्रद्धापूर्वक करके परमात्मा को अपण कर देना 

चाहिये । 

अठारहवाँ अध्याय 


पूज्य बापुजी लिखते हैं--/“इस अध्यायको उपसंहाररूप मानना चाहिये | इस 
अघ्यायका या गीताका प्रेरक मन्त्र यह कहा जा सकता है--सब धर्मोको तज 
कर मेरी शरण ले! । यह सच्चा संन्यास है, परन्तु सब घर्मोके त्यागका मतलब 
सब कर्मोका त्याग नहीं है। परोपकारके कर्मॉमें भी जो सर्वोत्कृष्ट कर्म हों 
उन्हें उसे अर्पण करना और फलेच्छाका त्याग करना, यह सर्वधर्मत्याग या 
संन्यास है ।” 

मेरे प्यारे बेटे ! मुझे बड़ी प्रसन्नता है कि तुमने सत्रह अध्यायतक 
गीताका मनन किया | मैंने जो कुछ कहा तुमने ध्यानसे, लगनसे सुना | 
मैं तुम्हारा आभार मानता हूँ । प्रायः श्रोतागण वक्ताका अभार मानते 
हैं--कि उन्हे प्रेरणाप्रद शब्द सुननेको मिले। पर वक्ताको भी श्रोताका 
आभार मानना चाहिये | श्रोताके मनोयोगपूवक सुननेकी रुचिके कारण 
ही वक्ताको अपने विचार प्रस्तुत करनेका अवसर मिलता है। में तुम्हारा 
आभारी हूँ कि तुमने सुननेकी उत्कण्ठा दिखाकर मुझे सुनाते जानेका अव- 
सर दिया । तुम्हें गीताजीका बोध करानेके लिए मुझे कुछ वर्ष गीताजी 
को मनन करनेका सुअवसर मिला, नये-नये अथ मिले, चित्तको शान्ति 
मिली और स्वधमं पालनकी रुचि बढ़ी | मेरे ये दिन बड़े आनन्दमें बीते 
और इसका कारण तुम थे । विश्वास करो तुम्हें गीता सुनानेमें मुझे इतना 
सुख मिलेगा इसकी कल्पना नहीं थी । मैंने जो कुछ तुम्हें देना चाहा 
उससे कहीं अधिक मुझे मिल गया है। तुम प्रसन्न रहो, संयमी और पवित्र 
जीवन बिताते हुए स्वधर्ममें तत्पर रहो | 


अर्जुनने श्रीभगवानसे प्रार्थनाकी कि संन्यास और त्यागका तत्व मुझे 
समझाइये | श्रीभगवानने कहा--काम्य (कामनासे युक्त) कर्मोको छोड़ना 
ही संन्यास है। सब कर्मोके फलका त्याग ही त्याग है । कुछ लोग कर्मोको 
छोड़ना ही संन्यास समझते हैं। मेरा निश्चित मत है कि यज्ञ, दान 
और तप करते ही रहना चाहिए। ये तो पवित्र करनेवाले कम हैं। 
इन कर्मोको छोड़ना ठीक नहीं | इन कर्मोके फलकी इच्छाका त्याग करना 
चाहिये | कतंव्य कर्मका त्याग अनुचित है। कतंव्य कर्मोको स्वरूपसे न 


is T करनेमें फलकी इच्छा हो तो उस इच्छाको त्यागना सात्विक 

यज्ञदानतपःकम न त्याज्यं कार्यमेव तत | 
यज्ञो दानं तपश्चेव पावनानि मनीषिणाम्‌ T 
एतान्यपि तु कर्माणि ag त्यकत्वा फलानिच । 
कतंव्यानीति मे पार्थ निश्चितं मतमुत्तमम्‌ ॥। 


; यज्ञ, दान और तपरूपी कमं त्याज्य नहीं हैँ वरन्‌ अवश्य करने योग्य 
हैं | यज्ञ, दान और तप बुद्धिमान मनुष्यको पवित्र करते हैं। ये कर्म भी 
आसक्ति और फलेच्छाका त्याग करके करने चाहिए, ऐसा मेरा निश्चित 
उत्तभ मत है। 


श्रीभगवानने कितना स्पष्ट कह दिया है “यह मेरा निश्चित मत है 
कि यथार्थ कर्म करना ही है, निष्क्राम कमं करना ही है।” 

तुम्हें याद है न कि अर्जुन कुरुक्षेत्रमं हाथपर हाथ रखकर बैठ गया 
था, विषादसे युक्त हो श्रीभगवानकी शरण आकर उनसे प्रार्थना की थी 
'यच्छेय: स्याच्निर्चितं ब्रूहि तन्मे, शिष्यस्तेऽहं शाधि मां त्वां प्रपन्नम्‌ 
'में आपका शिष्य हुँ, आपकी शरणमें आया हूँ, जो निश्चित-कल्याण- 
कारक हो वह मेरे लिये कहिये |” अर्जुनने निश्चित बात पूछी थी--श्री- 
भगवानने उसे अपना निश्चित उत्तम मत बता दिया-बिना आसक्तिके 
बिना फलकी इच्छाके बिना उद्वेगित हुए - स्वकमं करता रह | 

कमं करना है या नहीं ऐसी पसन्दगी तुम्हारे अधिकारमें नहीं है। 
कमे तो करना ही है । मनुष्य कमंसे भाग नहीं सकता-उसे छोड़ नहीं 
सकता | कमं करना पड़ेगा--कर्म करना ही चाहिये | केसे करोगे उसका 
ढंग समझ लो | 
युध्यस्व विगतज्वरः = संताप रहित होकर युद्ध कर | 

= रागद्वेष रहित होकर कमं कर | 
= क्षोभ रहित होकर कमं कर | 
तस्मादसक्तः सततं 
कार्यं कम॑ समाचर = निरन्तर आसक्तिरहित रहकर कतंव्यकर्मोको 
भली-भांति करता रह | 
योगस्थः कुरू कर्माणि 
सङ्गं त्यक्त्वा धनंजय = योगस्थ होकर, आसक्तिका त्याग कर कर्म 
करो | 

श्रीभगवानेने पुनः कहा-- 

कार्यमित्येव यत्कर्म नियतं क्रियतेऽर्जुन । 
ag त्यकत्वा फलं चेव स त्यागः सात्तिवको सत: ॥। 
न द्वेष्ट्यकुशलं . कर्म कुशले नानुषज्जते | 
त्यागी सत्वसमाविष्टो मेधावी छिन्नसंशयः ॥ 
न हि देहभृता शक्यं त्यक्तुं कर्माण्यशेषतः । 
यस्तु कर्मफलत्यागी स त्यागीत्यभिधीयते ॥ 


जो व्यक्ति नियत कर्तव्यको अपना करने योग्य कार्यं मानकर करता 
रहता है और उस कार्यकी आसक्ति और फळेच्छाको त्याग देता है, 
उसका त्याग सात्विक माना गया है। 


जो अकुशल RAS द्वेष नहीं करता और कुशल HAY ममता नहीं 
रखता-उससे लिप्त नहीं होता, वही सत्वगुणसे युक्‍त पुरुष संशयरहित, 
बुद्धिमान और सच्चा त्यागी है । 


कर्मका सर्वथा त्याग देहधारीके लिए सम्भव नहीं है। जो कमफल 
का त्याग करता है वही त्यागी कहलाता है | 


आओ उस पुरुषोत्तमके दर्शन कर लें-उसके चरणोंमें शीश झुका 
लें जो कुशल कमंमें आसक्त नहीं हुआ और अकुशल ada जिसे द्वेष 
नहीं था | 

श्रीरामको राजगद्दी मिलनेकी कोई प्रसन्नता नहीं हुई बल्कि संकोच 
हुआ और अरुचिकर लगा कि मेरा सब भाइयोंके साथ यज्ञोपवीत और 
विवाह हुआ तो राजगद्दीपर मुझ अकेलेको ही क्यों बैठाया जा रहा है? 
राजगद्दीकी कुशल सूचना १४ वषंके बनवासकी अकुशल सूचनामें बदल 
गयी तब श्रीरामको प्रसन्नता जरा भी मलिन नहीं हुई। कहाँ राजगद्दी, 
कहाँ वनवास | आकाश-पातालका अन्तर । फिर भी मुखपर प्रसन्नता 
या मलिनताकी एक रेखा तक नहीं | ऐसा क्यों ? क्योंकि रामको स्वधमं 
पालन इष्ट था | वे कर्मयोगी थे कमंकी आसक्ति और फलकी इच्छा 
उन्हें नहीं थी । जब पिताकी आज्ञा राजगद्दी सम्हालनेकी हुई तब वह 
कतव्य हो गया, जब वन जानेकी आज्ञा हुई तो वह कतंव्य हो गया। 
जहां यज्ञार्थं ही कर्म किया जा रहा हो वहाँ राग-द्वेष क्यों होगा ? 

गोस्वामीजीने श्रीरामके उस समधके मखार सुर 
एकोत किम मुंखाराबदका बड़ा सुन्दर चित्रण 

प्रसन्‍ततां या न गताभिषेकतस्तथा न मम्ले वनवासदुःखतः | 

garga रघुनन्दनस्य मे सदास्तु सा सञ्जुलमंगलप्रदा ॥ 

“रघुकुलको आनन्द देनेवाले श्रीरामके मुखारविदकी जो शोभा 
राज्याभिषेककी बात सुनकर न तो प्रसन्नताको प्राप्त हुई और न वनवास 
के दुःखसे मलिन ही हुई, वह मुखकमलकी छवि मेरे लिए सदा सुन्दर 
मंगलोंकी देनेवाली हो ।” 

- श्रीभगवानने समझाया कि कमंमात्रकी सिद्धिमें पांच कारण होते 
- स्थान, कर्ता, साधन, क्रियाएँ और देव । मनुष्यको समझना चाहिये कि 
सब कुछ उसीके हाथमें नहीं है--और यह समझकर उसे किसी काममें 
सफलता मिलनेपर अभिमान नहीं करना चाहिये और असफल होनेपर 
उदास या मलिन नहीं हो जाना चाहिये | 


मुक्तसङगोऽनहंवादी धृत्युत्साहसमन्वितः । 
सिद्धघसिद्धयोनिविकारः कर्ता सात्विक उच्यते ॥ 


जो आसक्ति और भहंकार-रहित है, जिसमें दृढता और उत्साह है, 
जो सफलता-निष्फलतामें ह-शोक नहीं करता वह सात्विक कर्ता कह- 
लाता है | ट 

सात्विक सुख वह है जिसमें आरम्भमें तो बहुत कष्ट मालूम होता है 
पर परिणाम बहुत सुखद होता है । इसके आचरणसे मनुष्य प्रसन्न रहता 
है और दुःखका अन्त हो जाता है। इन्द्रियों और उनके विषथोंके संयोग 
से प्राप्त होनेवाला सुख राजस कहा जाता है | यह पहले तो बड़ा आकषक 
लगता है पर अन्तमें दुःख होता है और अतृप्ति बनी रहती है । जो Yor 
और परिणाममें भी मोहनेवाला है वह आलस्य और प्रमादसे उत्पन्न हुआ 
सुख तामस कहा गया है । 

अपने लिये निर्धारित कमं करना मनुष्यमात्रकें fea आवश्यक ही नहीं 
वरन्‌ अनिवार्यं है। मनुष्य समाजको सुव्यवस्थित रखनेके लिए चार वर्णो 
की रचना की गयी है और हर वणंके स्वाभाविक कमं नियत कर दिये गए 
हैं। शिक्षा, रक्षा, व्यवसाय और सेवाको समाजका चार जरूरी अंग 
जानकर ब्राह्मण, क्षत्रिय, वैश्य और शूद्र ये चार वर्ण बनाये गये हैं और 
उनके प्रमुख कर्म भी नियत कर दिये गये हैं । ब्राह्मणके तियत कमे हे 

११ 

दम, दम, तप, शौच, क्षमा, सरलता। क्षत्रियके नियत कर्म हैं--शौर्य, 
तेज, धैर्य, चतुरता और युद्धमें पीछे न हटना । वेश्यके नियत कर्म हैं-- 
खेती, गो-रक्षा और व्यापार । शूद्रके नियत कमं हैं--सेवा और परिचर्या। 
न कोई वर्ण ऊँचा है न कोई वर्ण नीचा। न कोई काम ऊँचा या शुभ है 
और न कोई काम नीचा या अशुभ है। वंके नामपर ऊंच-नीच मानना 
अधमं है और गीताकी शिक्षाके प्रतिकूल है। धर्मकी निगाहमें हर मनुष्य 
बराबर है। धर्म जात-पाँतके, अमीर-गरीबके भेद मिटाता है उसे बढ़ाता 
नहीं | वणंके नामपर छूआछूत मानना पाप है। वर्ण व्यवस्था मनुष्य 
जीवनको सरल, त्यागमय बनानेके लिये की गयी है । किसी वर्णका अपने 
को उच्च मानकर दूसरे वणंका तिरस्कार करना, उसे अस्पृश्य मानना 
घोर अपराध है । 
__ क्र॒ग्वेदका मंत्र है-- 
ओम्‌ अञ्येष्ठासो अकनिष्ठास एते 
i संभ्रातरो बावृधुः सोभंगाय । 

तुम छोगोंमें कोई छोटा-बड़ा, ऊँच-नीच नहीं है। अपितु सब भाई हैं 

अतः सब मिलकर उत्तम ऐश्वर्यके लिए प्रयत्न करें | 


स्वे स्वे कर्मण्यभिरतः संसिद्धि लभते नरः। 

स्वकर्मनिरतः सिद्धि यथा विन्दति तच्छणु u 

"यतः प्रवृत्तिर्भूतानां येन सर्वमिदं ततम्‌ । 
- स्वकर्मणा तमभ्यच्यं सिद्धि विन्दति मानवः n 


* अपने-अपने कमंमें तत्परतासे लगा हुआ मनुष्य सिद्धि प्राप्त करता 
हैं। स्वकमंमें लगे हुए मनुष्यको जिस प्रकार सिद्धि प्राप्त होती है वह 
'मुझसे सुनो | 
जिस परमात्मासे सम्पूर्ण प्राणियोंकी प्रवृत्ति हुई है और जिससे समस्त 
संसार व्याप्त है उस परमात्माकी स्वकम द्वारा पूजा करके मनुष्य सिद्धि 
प्राप्त कर लेता है | 
` गीता कहती है मनुष्य अपने व्यापार, अपने पेसे द्वारा ईश्वरकी पुजा 
' करके सिद्धि प्राप्त कर लेता है। गीता कर्म छोड़नेको या बदलनेको नहीं 
“कहती | जो काम तुम करते हो अगर वह विहित कमं है तो उसीको 
“निष्ठासे करो, ईश्वरप्रीत्यथ॑ करो--यज्ञाथ करो। व्यभिचार, चोरी 
' कपट, धोखा आदि नीच कमं किसीका स्वकमं नहीं हो सकता । ये अविः 

हित कर्म हैं-पाप हैं तुम जो कर्म करते हो--तम्हारा | है-- 
वही तुम्हें सिद्धि दिला देगा | गीता सिद्धि परातके a pi या 
आश्रममें जानेका आग्रह नहीं करती । घर त्यागनेको नहीं कहतो । गीता 
ने सिद्धिको तुम्हारे दरवाजेपर लाकर खड़ा कर दिया है। तुम्हें सिद्धिको 
खोजने नहीं जाना है पर उसे स्वकमंसे प्राप्त कर लेना है । तुम्हें अपने 
कमको कुशलतासे पूरी योग्यतासे करना है। तुम्हारा पेशा ही तुम्हारी 
पूजा हो जाय | तुम स्वकर्मसे ही सिद्धि प्राप्त कर लो | 


गीता तुमसे अपना कार्य बदलनेको नहीं कहती. भावना बदलनेको 
कहती है । भावना बदल देनेसे तुम्हारे काम करनेका ढंग बदल जायगा | 
तुमको नयी उमंग आवेगी, नयी प्रेरणा मिलेगी-तुम्हारा काम ही 
तुम्हारी अचंना हो जायगी | 


गंगाराम नगर महापालिकाका एक सफाई कमंचारी है। वह नगरके 
एक क्षेत्रकी सड़क साफ करता है और उसे नगरमहापालिकासे चार सौ 
पचास रुपये मासिक वेतन मिलता है । घरमें उसकी पत्नी है, तीन बच्चे हैं | 
गंगाराम प्रतिदिन सड़ककी सफाई करता है। सफाई ठीक न हो तो उसे 
जमादारकी बात सुननी पड़ती है। कभी जमादार (निरीक्षक) gAn 
होता है तब गंगाराम जैसे-तैसे सफाई करके रामनाथ चायवालेकी दुकान 
पर जल्दी पहुँचकर एक प्याला चाय पीता है, सिगरेट पीता है, गप्पें 
लगाता है | पर जब जमादार सिरपर रहता है उसे देरतक झाडू लगाना 
पड़ता है। उसे अपने काममें जरा भी रस नहीं आता | सबेरे-सबेरे उठकर 
झाडू हाथमें लेकर निकलना पड़ता है, तरह-तरहकी गन्दगी साफ करनी 
पड़ती है--यह भी कोई जिन्दगी है ? उसे अपने कामसे अरुचि है। पर 
करे क्या ? पढ़ा-लिखा है नहीं। कोई दूसरा काम मिलता नहीं -झाडू 
न दे तो बच्चोंका और अपना पेट कैसे पाले? लाचार एक वह मन्द 
जिन्दगी जी रहा है और गमको सिगरेटके कसमें भुलाये रहता है | 


गंगाराम अपनी भावना बदले और इस प्रकार विचार करे--'सड़क 
पर झाडू लगाकर में नगरकी सफाईमें मदद देता हूँ । झाडू न लगे तो 
केसी गन्दगी फैल जायेगी | इस सड़क पर कितने भाई-बहन और बच्चे 
चलते हैं । कितने तो नंगे पैर ही चलते हें । यदि मैंने सफाई अच्छी नहीं- 
की और किसी बच्चेको कांटा गड़ गया तो बेचारेको कितनी तकलीफ 
होगी | रोता-रोता घर पहुँचेगा | ये छोटे-छोटे बच्चे जो सुबह स्कूल जाते 
हैं मेरी बीटिया सरिताके बराबर हैं। इतके स्कूर जानेके पहलेही सड़क 

साफ कर दूँ-तभी ठीक है। ये छोटे बच्चे धूल उड़ने पर नाकमें रूमाल 
तक नहीं लगाते जल्दी सफाई कर दूँ तो सफाईकी उड़ती धूर इनकी नाकमें 
न जाय | ईश्वरने मुझे यह काम सौंपा है। सफाई करना कोई छोटा काम 
है क्या ? और छोटा हो या बड़ा यह मेरा स्वधमं है। मेरे बाप-दादा भी 
यही करते थे । मैं इसे खूब अच्छी तरह करूंगा | एक भी कांचका टुकड़ा 
सड़क पर पड़ा नहीं रहने दूँगा । मेरी झाड़ केसी सफाई करती है? में 
यह काम कितना अच्छा और जल्दी कर पाता gl रामनाथ भले ही 
बढ़िया चाय बना ले, पान लगा ले पर झाड़ अच्छी तरह नहीं दे सकता- 
क्योंकि यह काम उसने किया नहीं है । उस दिन व्यासजी गीताकी कथा 
सुना रहे थे कि तुम जो काम करते हो उसीको अच्छी प्रकार करके तुम 
ईश्वरको प्रसन्न कर सकते हो । मैं झाडू देनेका काम अच्छी प्रकार करूँगा, 
सेवाके लिए करूंगा । यही मेरा स्वधमं है। इसे मैं अच्छी तरह करके 
ईश्वरको प्रसन्न करूँगा |? 

श्री मुरलीधर शर्मा, लालबहादुर Mel शिशु विद्यालयका अध्यापक 
है। विद्यालयमे शिशु कक्षासे लेकर कक्षा ५ तक शिक्षा दी जाती है। 
मुरलीधर कक्षा ३, ४ तथा ५ को हिन्दी पढ़ाता है। मुरलीधरकी मातृ- 
भाषा हिन्दी है इसलिए इन छोटे बच्चोंको हिन्दी पढ़ानेमें विशेष श्रम 
नहीं करना पड़ता | घरें मां, पत्नी तथा दो बच्चे Fl पुत्र गजाघर ९ 
वर्षका तथा पुत्री सविता ७ वर्षकी है । मुरलीधरको पहले तीन सौ वेतन 
मिळता था । अब संशोधित सरकारी नियमके अनुसार छ सौ पचास 
रुपये वेतन मिलने लगा है। विजयकुमार और निर्मलकुमार नामके दो 
सगे भाई कक्षा ३ और ४ में पढ़ते हैं। ये बच्चे सम्पन्न परिवारे हैं। 
मुरलीधरको इनके घर ट्यूशन मिल गया है। सौ रुपये मासिक मिलता 
है | मुरलीधरका विजयके परिवारमें मान है। बिजयके पिता श्री राजेन्द्र 
कुमार मुरलीधरका वेतन एक सौ पचास रुपये कर देनेको प्रस्तुत हैं, यदि 
विजय और निर्मल परीक्षामें प्रथम आवें | मुरलीधरको अब दो बातोंमें 
ही विशेष रुचि है। विजय और निमंलको परीक्षामें प्रथम स्थान दिलाता 
और गजाधर तथा सविताको पढ़ा-लिखाकर खूब योग्य बनाना । बाकी 
बालकोंको तो वह विद्यालयका वेतन भोगी अध्यापक होनेके कारण 
पढ़ाता है। वे पास हों या न हों, समयसे आवें या न आवें, मुरलीधर 
कहाँ तक माथा खपावे | 

मुरळीधरको यदि अपने कायंसे ही सिद्धि प्राप्त करनी है तो उसे 


= 


अपनी भावना बदल देनी चाहिये । उसे अपने कामको तन्मय होकर 

करना चाहिये। लालबहादुर शास्त्री शिशु विद्यालयके जितने बालकोंको 
वह पढ़ाता है वे सभी बालक अमीर हों या गरीब उसके पुत्रके समान हैं । 
ईवरने इन बालकोंको मुरलीधरको सौंपा है कि वह उन्हें शिक्षित करे, 
योग्य बनावे | ये सभी बालक उसकी धरोहर हैं | वह गरीब बालकोंकी 
उपेक्षा नहीं करेगा । क्या पता उन्हींमेसे कोई बालक लालबहादुरकी तरह 
योग्य बने । लालबहादुर भी तो गरीब थे | वह विजय-निमंलका ट्यूशन तो 
नहीं छोड़ेगा--पर स्कूलमें किसी तरहका भेद-भाव नहीं करेगा । विद्यालय 
उससे यह अपेक्षा रखता है कि वह सब बच्चोंको समान स्नेह देगा और 
वह अपनेको इस अपेक्षाके अनुरूप बनावेगा । स्कूलके समयका पुरा-पुरा 
उपयोग वह हर बालकको योग्य बनानेमें करेगा | बिना किसी भेद-भावके 
वह्‌ सब बालकोंका समान हितचिन्तन करेगा। विद्यालयके कारण ही 
राजेन्द्रकुमारजीके यहाँ उसकी पूछ है इसलिये वह विद्यालयके प्रति वफा- 
दार रहेगा। उनको वह अपनी भावनासे अवगत करा देगा। अपने 
सात्विक संयमित जीवनसे वह बालकोंके लिए सही जीवन जीनेका आदर 
प्रस्तुत करेगा | उसका लक्ष्य हो जायगा शिक्षाको यज्ञकार्य बनाकर आत्म- 
दर्शन करना | 
रामनारायन--नारायन मेडिकल स्टोरका मालिक है | नारायन मेडि- 
कल स्टोर शहरकी ख्याति प्राप्त दुकान है। रामनारायन सब तरहसे सुखी 
है | पर एक परेशानीमें पड़ गया है । उसके पासका एक दवाका व्यापारी 
नकली दवा बेचता है। उसने खूब धन कमाया है। रामनारायत नकली 
दवा बेचनेसे डरता हे । नकली दवा पकड़ जानेसे उसकी दुकानकी साख 
बिगड़ जायगी | जुर्माना तथा सजा भी हो सकती है। इस डरसे राम- 
नारायन नकली दवाके व्यापारसे कतराता रहा है। पर आज सुबह 
दुकान खुलनेपर नकली दवाका दलाल मेघनाद उसके पास पुनः आया | 
रामनारायन जो कई बार मेघनादको वेरंग लोटा चुका था-आज उसके 
चक्करमें फंस गया | पहले तो रामनारायनने खोद-खोद कर पूछा कि 
उसका पड़ोसी कितनी नकली दवा खरीदता है। मेघनादको आज पेर 
जमानेका मौका मिला | उसने सब बताया और फिर नकली दवाके नमूने 
दिखाये | रामनारायनने देखा नकली दवाकी पेकिंग ओर दिखावा बिल्कुल 
असली जैसा है। लोभसे पराजित हो रामनारायन ललचायी आँखोंसे 
नकली दवाके नमूने देखने लगा | पड़ोसी दुकानदारको लम्बी कमाई उसको 
चुभती थी । रामनारायनने ४-५ हजार रुपयोंकी नकली दवाका पहला 
आर्डर मौखिक दे दिया | दिनमें ३ बजे तक सब दवा उसको दुकान पर 

पहुँचा दी गयी | पर जबसे नकली दवा दुकान पर आई है--रामनारायन 
भयभीत रहने लगा है। आता हुआ हर ग्राहक उसे इन्सपेक्टर-सा दीखता 
है। 'ग्राहक बनकर कोई इन्सपेक्टर तो नहीं आ रहा है, दवाकी जाँच 
कर कोई मुझे अपराधी न समझ ले ?” वह अशान्त हो गया है। उसका 
चेहरा फीका पड़ गया है | रातमें उसे ठीक नींद नहीं आती | 

रामनारायन पाप कर्ममें इसलिए फंसाकि उसे पड़ोसीकी कमाई 
आकर्षित करती थी । उसका लक्ष्य ऊँचा नहीं था। सरकारी नजरोंसे 
बचकर कमा सके तो कमाले--ऐसी उसकी भावना थी । रामनारायनको 
अपनी भावना बदलनी चाहिए। रामनारायन दवा बेचनेका एक उप- 
योगी व्यापार कर रहा है । उसे आथिक लाभ तो होता ही है पर मुख्यतः 
समाजकी जरूरत पूरी होती है । रोगीको आवश्यकतानुसार दवा मिलती 
है lag समाजका एक जरूरी अंग है। ठीक दवा बेचकर रोगीको निरोग 
बनानेमें निमित्त बनना उसके जीवनका लक्ष्य हो जायगा । नकली दवा 
बेचकर रोगीके जीवनको खतरेमें डालनेकी बात वह सोच भी नहीं 
सकता | उसे ऐसा गलत पेसा हरगिज नहीं चाहिये । मेघनादकी लुभावनी 
बातें अब उसे आकषित नहीं करेंगी | 

भावना बदल देनेसे गंगारामको अधिक सफाई नहीं करनी पड़ती, 
मुरलीधर शर्माका वेतन कम नहीं हो जाता, रामनारायन निश्चिन्त 
रहकर दुकानमें Go सकता है। सभीका जीवन शान्त हो जाता है। 
शान्ति ही सुख है । यदि अधिकतर लोग अपने पेशे, व्यापार या वृत्तिको 
स्वधमं मानकर निऽ्ठासे, कुशलतासे करें तो सामाजिक जीवन सुखी हो 
जाय। स्वधमंके अनवरत आचरणसे सिद्धि मिलेगी पर इसके स्वल्प 
आचरणसे भी दुख और भय दूर हो जाता है। “स्वल्पमप्यस्य धर्मस्य 
त्राथते महतो भयातु।” सिद्धि समय आने पर मिलेगी पर शान्ति और 
सन्तोष तो कमंयोगका आचरण करते ही मिलने छगते हैं, जैसे मकानकी 
खिड़की खोलते ही सूर्यका प्रकाश अन्दर आ जाता है। 


गंगाराम, मुरलीधर और रामनारायनमें से किसीको यह नहीं 
सोचना चाहिये कि अकेले मेरे अच्छा आचरण करनेसे समाज कैसे बंद 
लेगा ? न तुम्हारे अकेले अच्छा करनेसे समाज अच्छा हो जायगा त 
तुम्हारे बुरा करनेसे बुरा हो जायगा। संसारमें गुण-दोष, पाप-पुण्य बने 
रहेंगे। भगवानने संसार बनाया ही ऐसा है। “जड़ चेतन गुन दोषमर्थ 


विस्व कीन्ह करतार' | तुम अपना काम ठीक करके निर्चिन्त हो जाओ | 

तुम अपना काम पूरा करने इस संसारमें आए हो | तुम अपना काम ठीक 
करो | जगतके काजी मत बनो | 

क्या गंगाराम, मुरलीधर और रामनारायनको भावना बदल देनेसे 
ही सिद्धि मिल जायगी? उन्हें बहुत लम्बा रास्ता तय करना है | अपने 
पेशेमें मानव सेवाके नये तरीके ढूंढने हैं। पेशेको योग्यतासे और कुशलता- 
से करना सीखना है । योगः कमंसु कौशलम्‌ | कमंको मन लगाकर यथा- 
शक्ति पूर्णताके साथ करना है। अपने कमंमें मग्न हो जाना है। स्वर्धर्मा- 
चरण द्वारा सिद्धि प्राप्त करनेकी साधना करनी है। नये-तये अनुभव 
प्राप्त करते हुए उन्हें अपना विकास करते जाना है। उन्हें इस भावना- 
को दृढ़ बनाये रखना हे कि जीवन भोगके लिए नहीं, - सेवाके लिए हैं। 
भावना बदलकर अब वे उस रास्तेपर चलने लगे हैं जिसपर निष्ठापूर्वक 
चलकर अपने हिस्सेमें प्राप्त कमंको seat प्रीत्यथं करते हुए--यज्ञाथं 
करते हुए--अन्तमें सिद्धि मिल जायगी | जो सही राह पकड़ लेता है वह 
देर या सबेर मंजिल पर पहुँच जायगा | 


जीवन सेवा और परोपकारके लिए है-ऐसी भावना बन जाने पर भी 
हमारे ऐसे अधिकांश मनुष्य एकनिष्ठ सेवामें नहीं प्रवृत्त हो पाते | काम, 
क्रोध, लोभ, मोह, आलस्य, अहंकार, पद-लिप्सा, इन्द्रियोंको चंचलता, 
राग-द्वेष, वासना और अभ्यास हमें . स्वाथेको ओर सदेव खीचते रहते हैं । 
पर यह कोई निराशाको स्थिति नहीं है। सभी साधकोंको ऐसी स्थितिसे 
गुजरना पड़ता है । क्रिकेटके खिलाड़ीको ग्यारह फील्डर आउट करनेकी 
ताकमें लगे रहते हें । इतने प्रबल क्षेत्र रक्षकोंसे घिरे रहते हुए भी कई 
खिलाड़ी शतक बना लेते हैं । क्षेत्र रक्षकोंको हटा दिया जाय तो खेळमें 
कोई आकर्षण नहीं रह जायगा! तेज गेंदबाजी और क्षेत्र रक्षकोकी 
व्यूह रचनाके बाबजूद रन बनाना ही बल्लेबाजकी कुशलता है। अनेक 
विघ्न-बाधाओंके रहते हुए भी निष्कामकमं करते जाना मनुष्यकी कुश- 
लता है । बाधाएँ न हों तो जीवन नीरस हो जाय। महापुरुषोंकी जीवन- 
गाथा बड़ी प्रेरणा देती है । वे केसे आगे बढ़े प्रबल विरोधके रहते हुए 
भी वे प्रगति करते गए । वे ध्रुवतारा हैं--मार्गदशशक है l 

सांसारिक जीवन और आध्यात्मिक जीवन अलग-अल्ग नहीं है। 
प्रवत्तिक भीतर निवृत्ति है। प्रवृत्ति और निवृत्तिका सह-अस्तित्व gl 
प्रवृत्तिकी सीमारेखा--बाउन्ड्रीलाइन-- पार करते ही निवृत्ति नहीं प्राप्त हो 


जायगी | ६०, ७० या ७५ वर्षकी आयुके बाद एक दिन गेरुआ वस्त्र पहन | 


CC-0.Panini Kanya Maha Vidyalaya Collection. 


४ 7 5 ie 
+ OO oF FE 


Digitized by Arya Samaj Foundation Chennai and eGangotri 


१६८ : लोकप्रिय गीता 


कर, सिर मुड़ाकर प्रवृत्तिसे निवृत्तिमागंकी ओर चल पड़ना सम्भव नहीं | 
घरमें रहते हुए भी ज्यों-ज्यों कमंमें अनासक्ति बढ़ती जाती है निवृत्ति 
बढ़ती जाती है। गृहस्थका घर ही उसका कुरुक्षेत्र है--धर्मक्षेत्र है, जहाँ 
उसे जीवन-संग्राम करना है। गृहस्थका घर ही उसकी तपोभूमि है जहाँ 
उसे अहिंसा, अस्तेय, अक्रोध, अस्वाद, असंग्रह और अनासक्तिकी साधना 
करनी है | अपने सामने आए कमंको छोड़कर भाग जानेसे कोई संन्यासी 
नहीं हो जाता | जो निष्क्राम कम॑ करता है, यज्ञार्थ HA करता है, वह 
प्रवृत्त होते हुए भी निवृत्त है। प्रवृति घरमें रहती है ओर निवृत्ति आश्रम 
या वनमें निवास करती है, ऐसा नहीं है। घरमें निवृत्ति आ सकती है 
और जंगलमें प्रवृत्ति पकड़े रह सकती है। जनककी कथा यही बताती है | 


बापूजी कहते हैं “सच्ची और शाश्वत चित्तशुद्धि तो मनुष्य कमं करते 
हुए ही साध सकता है” | 


गीताके उपदेशको जीवनके प्रतिदिनके व्यवहारमें-व्यापारमें उतारा 
जा सकता है और जीवनका रूपान्तर किया जा सकता है | 


गीता दर्शन यथार्थवादी है। जीवनका ऊँचा से ऊँचा लक्ष्य रखते 
हुए भी गीताका जीवन दर्शन वास्तविक है । गीता द्वारा निर्देशित मागं 
पर सब चल सकते हैं । स्त्री-पुरुष, ब्राह्मण, क्षत्रिय, वेश्य, शूद्र, हिन्दू-अहिन्दू 
सभी गीता के बताए रास्तेपर चलकर परमगति पा जाते हैं। मुक्ति कर्मा- 
का त्याग करनेसे नहीं मिलती, कमंको आसक्ति और फलासतक्तिके त्यागसे 
मिळती है। आसक्ति और फछेच्छाका त्याग बहुत ऊँचा लक्ष्य है, पर 
व्यवहारिक है। कर्मोका संथा त्याग अव्यवहारिक है। जल, अन्न, 
वस्त्र तथा आवास मनुष्य जीवन के लिए अनिवायं हैं। अन्न, वस्त्र, 
आवास और परिवहन इत्यादि निर्वाहके साधनोंका उपयोग तो कर लेना 
पर उन्हें उत्पादन करनेवाले कमं और श्रमको पारमाथिक जीवनके 
प्रतिकूल बताना अव्यवहारिक है। गीता कमंका त्याग करनेको नहीं 
कहती, कर्मकी आसक्तिका त्याग करनेको कहती है | यज्ञार्थ कम॑ करनेका 
आग्रह करती हे । गीता स्पष्ट कहती है कि कमंफलका आश्रय लिये बिना 
जो मनुष्य विहित कमं करता है वह संन्यासी है, योगी है। जो समस्त 
कर्मोका त्याग करके बैठ जाता है वह संन्यासी नहीं है। गीता, ज्ञान 
ओर व्यवहारका समन्वय करती हे | गीता व्यावहारिक वेदान्त है । गीता 
दशन सावंभोम है, सार्वजनिक है--जाति, वणं, आश्रम, सम्प्रदाय, 
देश ओर काळकी सीमासे परे है | गीता लोकप्रिय ह | 


CC-0.Panini Kanya Maha Vidyalaya Collection. 


KG ey) 


mas ir hennai and eGangotri 


बना देती है। चरखा चलाना एक तुच्छ काम समझा जाता था । गरीब 
चरखेसे थोड़ी आय कर लेते थे । गांधीजीने नया विचार दिया--नयी 
प्रेरणा दी | चरखेको यज्ञ बना दिया | गांधीजीने समझाया-- 

“पारीबोंके साथ आध्यात्मिक सम्बन्ध वांधनेका चरखेके अलावा कोई भी 
उपाय नहीं ।” 


''खादीसे हो भारतका उद्धार होगा। भारतकी स्त्रीको आजाद करनेके 
लिए, उसे आजीविका देनेके लिए चरखेके सिवाय और कोई साधन नहीं ।” 
“'बेकारी दूर करनेका चरखा ओर खादोके सिवा ओर कोई उपाय नहीं ।” 
“युग-युमें यज्ञका प्रकार बदलता है । आज वह यज्ञ खादीका यज्ञ है 1” 
गाँधीजीने भावना बदल दी। चरखा यज्ञ हो गया। घर-घरमें फैल 
गया । राष्ट्रपति-भवन तक पहुँच गया | 
बेकारी मिटानेके सर्वश्रेष्ठ साधन चरखा और ग्रामोद्योग हैं। बेकारी 
मिटानेका इससे अच्छा साधन अब तक हम नहीं खोज पाये हैं | 
श्रीभगवान्‌ ने कहा-- 
श्रेयान्स्वधर्मो विगुणः परधर्मात्स्वनुष्ठितात्‌ । 
स्वभावनियतं कमे कुवंन्नाप्नोति किल्बिषम्‌ ।। 
सहजं कर्म कोन्तेय सदोषमपि न त्यजेत्‌। 
सर्वारम्भा हि दोषेण धूमेनाग्निरिवावृताः ॥ 
अच्छी तरह अनुष्ठान किए परधमंसे गुणरहित भी स्वधमं श्रेष्ठ है। 
स्वभावसे नियत किये हुए स्वधमंरूप कमं करनेवालेको पाप नहीं 
लगता है | 
सहज प्राप्त कमं सदोष होनेपर भी उसका त्याग नहीं करना चाहिए | 
सभी कार्थोमें कुछ न कुछ दोष तो रहता ही है। जिस प्रकार अस्तिके 
साथ घूएँका संयोग है उसी प्रकार सब कर्मोके साथ दोष मोजूद हैं | 
मनुष्यको अपने बाप-दादासे जो कमं मिला हो--या उसने समझ- 
बूझकर अपना जो कमं निश्चित कर लिया हो उसीको कुशलतासे करनेमें 
उसे अपने आपको प्रसन्नतापूर्वक खपा देना चाहिये । सेवा-भावसे मनुष्य 
अपने हिस्सेके कमंको करता रहे तो उसका जीवन सफल हो जाता है | 


अपने हिस्सेमें प्राप्त कामसे सन्तुष्ट न रहकर दूसरेके ह्स्सिमें प्राप्त काम 3 

की ओर दृष्टि लगानेसे अपना काम अच्छी तरह नहीं होने पाता-- 
स्वकायंमें एकाग्रता नहीं होती | दूसरेका काम या तो मिलता नहीं और 
अगर प्राप्त हो जाता है तो उसे करनेकी योग्यता नहीं होती | समाजमें 
गड़बड़ी पेदा होती है। झाडू देनेवाला सेनामें भर्ती होना चाहे, सैनिक 
अध्यापक बननेकी चाह रखे, अध्यापक व्यापारीकी हवेली देंखकर 
व्यापार करना चाहे तो किसीका अपने नियत काममें मन नहीं लगेगा | 
समाजमें उथळ-पुथल बनी रहेगी | 
इसलिए समाजका कतंव्य हे कि झाडू देनेवाले, सैनिक, अध्यापक 
और व्यापारीको सामाजिक प्रतिष्ठा, आय और सुविधामें इतना अधिक 
अन्तर न होने दे कि एक वृत्तिके व्यक्तिको दूसरी वृत्तिमें जानेकी लालच 
हो | रोटरी क्लब, लायन क्लव जेसी समाज-सेवी संस्थाएँ सिद्धान्तरूपमें 
सभी उपयोगी पेशेको समान सामाजिक प्रतिष्ठा देना अपना कर्तव्य 
समझती हैं पर व्यवहारमें एक मोची और एक अध्यापकको उन्हें समान 
` प्रतिष्ठा देनेकी ओर अग्रसर होना है | 
गीता चाहती है कि मनुष्य अपने नियतकर्मको ईश्वर प्रीत्यर्थ करे- 
उसका मुख्य लक्ष्य अपने पेशे द्वारा प्राणिमात्रकी सेवा करना हो । जब 
मनुष्यकी ऐसी भावना हो जाती है तब वह स्वकमंसे सन्तुष्ट रहता है 
और दूसरेका अधिक सुविधाजनक और अधिक लाभदायी पेशा उसे 
आकर्षित नहीं करता | सहजकम करते हुए ही निष्कामता सध सकती है | 
स्वकम घटिया भी हो पर यदि उसे सहज प्राप्त कर्म मानकर सेवा- 


की भावनासे अनासक्तिपूर्वक, कुशलतासे किया जाय तो सिद्धि प्राप्त 
हो जाती हे | इस बातको महाभारतकी धमंव्याधकी कथा पुष्ट करती है | 


माँस बैचनेका काम एक घटिया काम है। पर व्याधने उसे सहज 
MA कम मानकर कुशलतासे, शालीनतासे किया | कौशिक व्याधके 
पास ज्ञान प्राप्त करने गया था। उसने पूछा कि आप यह घटिया काम 
क्यों करते हैं ? व्याधने बताया “विधाताने इस कुलमें जन्म देकर मेरे 
लिए जो कायं प्रस्तुत किया है, उसका पालन करता हुआ मैं अपने बूढ़े 
माता-पिताकी सेवा करता हूँ । सत्य बोलता हूँ । किसीकी निन्दा नहीं 
करता | अपनी शक्तिके अनुसार दान करता el अतिथियों, कुटुम्बी 
जनों तथा सेवकोंको भोजन देकर जो बचता है, उसीसे शरीरका 


निर्वाह करता हूँ । मैं किसी जीवकी ® see a 
नहीं खाता ।” हिसा नहीं करता | मैं स्वयं मांस 

व्याधने कोई प्रतिष्ठित कमे खोजनेमें समय न गँवाकर, सहज प्राप्त 
कमंको कुशलतासे करते हुए अपना अधिकांश समय माता-पिताकी सेवा, 
धर्म Meal अध्ययन और समाजकी सेवामें लगाया | 


पंडितराज व्यासने स्वधर्मका निष्ठापुवंक आचरण करनेवाले व्याध- 
की आदश मृति खड़ीकी है और उसको धमंव्याधको सर्वोत्तम पदवी 
प्रदानकी है। स्वकमंमें निष्ठाके कारण निकृष्टतम कर्म करनेवालेको धमं- 
की उच्चतम पदवी प्रदान करनेकी यह विलक्षण घटना है । व्याध स्वकर्म 
द्वारा ईश्वरकी पुजा करके धमंव्याध हो गया। धर्मव्याधकी कथा मनुष्य- 
मात्रके लिए प्रमाण है कि सिद्धि प्राप्त करनेके लिए उत्तम कमंको खोज 
नहीं करना है पर स्वकमंको ही कुशलतासे करनेसे सिद्धि प्राप्त हो 
जाती है । 
कौशिकने विदा होते समय व्याधसे कहा-- 
साम्प्रतं च मतो मेऽसि ब्राह्मणो नात्र ANA: 
ब्राह्मणः पतनीयेषु ada विकर्मसु ॥ 
दाम्भिको दुष्कृतः प्रायः Yau: सदृशो भवेत्‌ । 
यस्तु शूद्रो दमे सत्ये धमे च सततोत्थितः ॥ 
तं ब्राह्मणमहं मन्ये वृत्तेन fe भवेद्‌ हिजः। , 
कमंदोषेण विषमां गतिमाप्नोति दारुणाम्‌ N 
महाभारत (वनपर्व) 


मैं तो अभी आपको ब्राह्मण मानता हूँ । आपके ब्राह्मण होनेमें Mie 
नहीं है । जो ब्राह्मण होकर भी पतनके गर्तमें गिरनेवाले पापकर्मोमें फंसा 
हुआ है और प्रायः दुष्कर्मपरायण तथा पाखंडो है, वह शूद्रके समान है | 
इसके विपरीत जो शूद्र होकर भी दम, सत्य तथा धर्मका पाळत करनेके 
लिए सदा तत्पर रहता है, उसे मैं ब्राह्मण ही मानता हू, क्योंकि मनुष्य 
सदाचारसे ही द्विज होता हैं। कमंदोषसे मनुष्य विषम एवं भयंकर 
दुर्गतिमें पड़ता है | 

लालचको मर्यादामें रखने, मनुष्यकों सरलतासे अपना पेशा प्राप्त 
करने, दुसरेके पेशेको देखकर न ललचाने, समाजमें सन्तुलन बनाए रखने 
और सभी उपयोगी पेशेको समान महत्व SAF लिए ही वर्णव्यवस्था को 


है । बचपनसे ही अपने बापको छकड़ीकी तरह-तरह की वस्तुएँ बनाते 


देखता है। बापके गुणके साथ-साथ बापके औजार तथा ग्राहक भी उसे | | 

मिल जाते हैं। पेशेकी चिन्तासे वह मुक्त हो जाता है। फिर भी बढ़ईका 
पुत्र अपनी विशेष रुचि या परिस्थितिके कारण बढ़ईका पेशा न करके 
अध्यापक बनना चाहे तो उसे कोई प्रतिबन्ध नहीं है। समझ-बूझकर 
और अपने स्वभावके अनुरूप अध्यापकका पेशा अपना लेनेपर वही उसका 
स्वधमं हो जाता है जिसमें उसे तन्मय हो जाना चाहिए | 

बापूजी लिखते हूँ '“स्वभावजन्य कर्ममें पाप न होनेकी सम्भावना है, क्योंकि 
उसीमें निष्कामताकी पाबन्दी हो सकती है, दूसरा करनेकी इच्छामें ही कामना 
आ जाती है। बाकी तो जैसे अग्निमात्रमें धु भा है, वैसे ही कमंमात्रमें दोप तो 
अवश्य है, पर सहजप्राप्त कर्म फलकी इच्छाके बिना होते हैं, इसलिए कर्मका दोष 
नहीं लगता i” 

श्रीभगवानने कहा--तुम सब कर्मोंको मुझे समपित करके, मुझमें ही 
अपने चित्तको लगाये रखो। अहंकारवश अपने कर्तव्यकमंका त्याग 
मत करो | 

ईश्वर सब प्राणियोंके हृदयमें निवास करता है। जीवनका सुत्रधार 
वही हे । भक्तिभावसे EU परमात्माकी शरण जाओ। खुशीसे अपनी 
बागडोर उसके हाथमें देकर निश्चिन्त हो जाओ। इससे तुम्हें परम- 
शांति मिलेगी | 
श्री भगवान ने कहा-- 

इति ते ज्ञानमाख्यातं गुह्याद्गुह्यतरं मथा । 
विमृश्येतदशेषेण यथेच्छसि तथा कुरु ॥। 


इस प्रकार यह अति गोपनीय ज्ञान मैंने तुझे बतलाया । इस पर 
भली-भांति विचार करके फिर तेरी जैसी इच्छा हो वेसा कर | 
श्रीभगवानने अजुंनको ज्ञान, कमं और भवितका उपदेश दिया | कहा 
कि मनुष्यको ET त्यागकर स्वकमं करते रहना चाहिये । कर्म-त्यागकी 
अपेक्षा कर्मयोगको AS बताकर भी श्रीभगवान गीताका उपदेश पूरा होने- 
प्र अर्जुनसे यह नहीं कहते कि जेसा मैंने कहा वैसा कर | श्रीभगवान 
कहते हैं “तु भलोभांति विचारकर--फिर जैसी तेरी इच्छाहो वैसा कर! | 
श्रीभगवान अर्जुन पर अपना आदेश थोपते नहीं; उसे विचार करने और 
भाचरण करने की स्वतन्त्रता देते हैं । 
सवगुह्मतसं भूयः ay से परमं वचः । 
इष्टोड्सि से दृढमिति ततो वक्ष्यामि ते हितम्‌ ॥ 

सब गोपनीयोंमें भी गोपनीय मेरे परम वचनको 
मेरा अतिशय प्रिय है इसलिए तेरे हितके लिए कहता 


मन्सना भव Agel मद्याजी मां 


मुझमें मन लगा, मेरा भक्त बन, मेरा पूजन कर, मुझे नमस्कार कर । 
तू मुझे ही प्राप्त करेगा, यह मेरी सत्य प्रतिज्ञा है | तू मुझे प्रिय है | 


स्वेधर्मान्परित्यज्य मामेकं शरणं ब्रज । 
अहंत्वा सवंपापेभ्यो मोक्षयिष्यामि मा शुचः॥ 


सब धर्मोका त्याग करके एक मेरी ही शरणले । में तुझे सब पापोंसे 
मुक्त करूंगा | शोक मत कर | 

सब धर्मोको त्यागनेका मतलब सब कर्मोको छोड़ना नहीं है। श्री 
भगवान द्वितीय अध्याथसे लेकर अठारहवें अध्याय तक अर्जुनको कमंयोगी 
बननेकी प्रेरणा देते रहे हैं और परिणाम भी यह हुआ कि अर्जुन mAN 
प्रवृत्त हुआ | गीतामें श्रीभगवानके उपदेशका यह अन्तिम इलोक al इस 
इलोकको मनन करनेसे ऐसी भावना होती हैं कि अजुंनको सबकुछ 
समझा चुकनेके बाद श्रीभगवान बड़े भाईकी तरह उसके कन्थेपर हाथ 
रखकर कह रहे हैं--“भैया, धर्म-कर्मके अनेक प्रपंचोंको छोड़ो, धर्म- 
विषयक अनेक तकोमें मन को न उलझाकर श्रद्धापूर्वक ईश्वरकी शरण 
जानेको ही अपना एकमात्र धर्म॑ समझो । सब पापोंसे मुक्त होनेका यही 
एकमात्र मार्ग है । शरणगतिके लिए श्रीभगवानका आह्वान है। 

सन्तोंने अपने उपदेश और अपने आचरणमें समपंणकी झाँकी 
दिखाई है-' T ; 

जिस समय ईसाको सुलीपर चढ़ाया गया उन्होंने कहा-- मालिक 
तेरो इच्छा पुरी हो |” 

नानकने कहा “हुक्म रजाई चल्लना” ईर्वरकी आज्ञापर चलो-- 
अर्थात्‌ अपने आपको उसकी मर्जीपर छोड़ दो | 


गांधीजी कहा करते थे--“ईरवरकी इच्छाके बिना एक पत्ता भी नहीं 
हिलता ।? यह पूर्ण समपेणकी भावना थी | गांधीजीको जब गोली लगी 
तब “हे राम” का उच्चारण पूर्ण समपेणका ही उद्घोष AT | 

श्रीभगवानने कहा- जो तपस्वी नहीं है, भक्‍त नहीं हें और जो 
सुनना नहीं चाहता उसे यह गीता ज्ञान मत सुनाना | जो यह ज्ञान मेरे 
भक्तोंको देगा वह मेरी भक्तिके कारण मुझे ही पावेगा | 

श्रीभगवानने पुछा--क्या तुमने एकाग्रचित्त होकर सुना और क्या 
तुम्हारा मोह नष्ट हुआ ? 

अर्जुनने कहा--आपकी कृपासे मेरा मोह नाश हो गथा है, स्मृति प्राप्त 
हुई है, में आपकी आज्ञाका पालन करूँगा | 

संजयने कहा-जहाँ स्वधमँका बोध करानेवाले श्रीकृष्ण हैं और 
जहाँ तदनुसार आचरण करनेवाले अर्जुन हैं वहाँ श्री और विजय प्राप्त 
करना निश्चित हू | 

स्वधर्मका बोध प्राप्त करके अनासक्तिपुवंक स्वधर्म पालनमें तत्पर 
रहना ही मनुष्य जीवनकी सार्थकता है। 

